
Jan  van  der  Mescht 
Konsert,  ’n  storie  van  ons  tyd 


Sy  druk  die  laaste  note  en  besef  iets  makeer.  Waar  is  die  ou  oorgawe,  die 
toespitsing  van  haar  hele  liggaam  op  die  klawers? 

Wanneer  sy  voor  die  lessenaar  in  haar  ruim,  mooi  gemeubileerde  kantoor 
neersak,  skuif  sy  onwillekeurig  die  smaakvol  in  goud  en  oker  gedrukte  pro- 
gram  nader.  Bo-aan  is  die  universiteit  se  wapen  met  sy  antieke  Griekse  sim- 
bole  en  Latynse  leuse  afgedruk.  Dan  onder  mekaar,  keurig  in  drie  verskil- 
lende  lettertipes: 


DEPARTMENT  OF  MUSIC 

ji'is.is.níí 

En  daaronder  weer  ’n  goue  skets  van  ’n  oopgeslane  vleuelklavier  en  die 
naam  van  die  pianis  — die  departement  se  spogstudent,  met  vakansie  terug 
van  die  Universiteit  van  Cincinnati  waar  hy  besig  is  om  groot  bekendheid  te 
verwerf,  alreeds  het  hy  toelating  verkry  tot  die  VSA  se  ere-vereniging  vir 
musici,  Pi  Kappa  Lambda. 

Haar  slank  vulpen  van  sterlingsilwer  huiwer  liggies  bo  die  woord  “Piano- 
forte”  en  omkring  dit  dan  met  swart  ink.  Die  drukproef,  eintlik  te  laat  ontvang 
omdat  die  bodes  dit  by  die  Departement  Engels  afgelewer  het  en  die  sekre- 
taresse  daar  met  siekverlof  is,  het  ’n  setfout  bevat:  “Painoforte". 

Om  dit  reggestel  te  kry,  was  ’n  hele  affêre  en  het  die  fyngenerfde  drukkery- 
personeel  op  die  randjie  van  ’n  staking  gebring. 

Voordat  sy  die  duur  glanspapier  verder  kan  bekrap,  word  hard  aan  haar  deur 
geklop.  Kollega  Malan  Kruger  kom  binne,  ’n  lang  man  met  sensitiewe  hande 
en  groot,  gevoelvolle  bruin  oë  agter  sy  bril.  Sy  hele  wese  straal  sy  briljantheid 
uit,  dink  sy  altyd:  nadat  hy  afstudeer  het  as  die  knapste  begeleier  aan  Han- 
nover  se  Hochschule  fur  Musik,  het  aanbiedings  Duitsland  en  Europa  voor 
hom  oopgegooi.  Maar  hy  wou  uit  allesoorheersende  patriotisme  terugkom 
Suid-Afrika  toe  — veral  na  ’n  universiteit  soos  dié  waar  hy  sy  talent  sou  kon 
inspan  in  die  stryd  om  ’n  beter  samelewing. 

Maar  vanoggend  is  Malan  allermins  ’n  beliggaming  van  virtuositeit.  Vir  die 
eerste  maal  sien  sy  sy  hande  effens  verwyfd  fladder. 

“Hulle  boikot!” 

Hy  is  só  gespanne  dat  hy  glad  Afrikaans  met  haar  praat.  “Wie?”  vra  sy  met 
nadruk  in  haar  eie  taal.  Oor  ’n  klasboikot  raak  niemand  mos  meer  opge- 
wonde  nie. 

“Die  blessitse  kombuispersoneel  in  die  universiteitsentrum.  Hulle  weier  om 

vanaand  se  onthaal  verder  vir  ons  waar  te  neem.” 

Dié  keer  praat  hy  Engels. 

Wanneer  die  departementslede  ’n  rukkie  later  vergader  om  die  krisis  so  kort 
voor  hul  prestige-byeenkoms  van  die  jaar  te  bespreek,  sit  Malan  swyend  na 
sy  skoenpunte  en  kyk.  Sou  hy  nou  dink  aan  die  harmonie  van  ’n  ossewa, 
wonder  sy.  Sou  daar  ’n  mensestam  op  die  wêreld  wees  wat  met  groter 
toewyding  probleme  geskep  het  as  dié  sogenaamde  Afrikaners?  En  tog  pro- 
duseer  die  lomperds  soms  uitmuntende  produkte  soos  Malan,  iemand  wat 
net  so  goed  ’n  opgevoede  Londenaar  kon  wees. 

Die  vergadering  verloop  veel  meer  ingehou  as  die  gesprek  in  haar  kantoor. 
Hierdie  vir  uitvoerende  kunstenaars  onmoontlike  kalmte  het  al  tradisie 
geword.  Selfs  nadat  tien  klaviere  deur  die  singende  Toyi-Toyi  stukkend 
geslaan  is  toe  ’n  student  durf  oefen  het  tydens  ’n  klasboikot,  het  hulle  so  rus- 
tig  vergader  — met  onder  die  oppervlak  die  woede  en  weersin  van  dosente 
wat  nie  hul  gevoelens  mog  lug  nie. 

Die  vergadering  besluit  om  die  rektor  — immers  een  van  vanaand  se  ere- 
gaste  — te  nader  vir  toestemming  dat  ’n  verversingsfirma  van  buite  ge- 
bruik  word. 

Die  departementslede  sal  presies  vieruur  weer  vergader  om  seker  te-maak 
alles  is  in  orde. 

Buitekant  bars  Malan  teenoor  haar  los.  Oor  die  toenemende  belaglikheid  van 
dosente  wat  met  marxistiese  slagspreuke  probeer  progressief  klink  en 
onbewus  ’n  kettingreaksie  aan  die  gang  gesit  het,  totdat  die  werklike  ar- 
beiders  van  die  universiteit  dit  per  ongeluk  ook  gehoor  en  in  hul  eenvoud 
ernstig  opgeneem  het — sodat  die  einste  dosente  hul  nuwer  motors  deesdae 
in  hul  dubbelmotorhuise  laat  bly  en  met  alternatiewe  wrakke  of  op  fietse  kam- 
pus  toe  kom.  Oordie  manier  waarop  dié  progressief-gebabbel  op  die  univer- 
siteit  van  iedereen  verwag  word.  Dit  is  nou  so  erg  dat  iemand  wat  sélf  wil  dink 
dit  maar  liewer  in  sy  binnekamer  moet  gaan  doen  nadat  hy  eers  die  deur 
gesluit  en  agter  die  skildery  geloer  het  vir  luisterapparaat.  Oor  diegene  wat 
nou  teen  die  stelsel  veg  met  die  bravade  van  honde  wat  ’n  reeds  doodge- 
skiete  luiperd  probeer  verskeur. 

Hy  raak  oorspanne,  dink  sy. 

Toe  sy  in  haar  motor  klim  om  vir  ’n  middagpousetjie  huis  toe  te  ry,  hoor  sy 
ineens  ’n  gejoel.  Sy  moet  stop  vir  ’n  optog  — arbeiders  in  blou  oorpakke  en 
vroue  in  wit  diensjurke  wat  met  die  vrolikheid  van  klopse  nader  gedans  kom. 
Plek-plek  steek  plakkate  uit:  “We  want  jistuce”  lees  sy  en  moet  ’n  oomblik 
nadink  oor  watter  woord  die  skrywer  eintlik  wóú  skryf.  Agter  die  dansendes 
volg  nog  ’n  stroom  studente.  As  hulle  teen  haar  ryding  verbyskuur,  druk  ’n 
man  sy  hand  met  ’n  obsene  teken  teen  die  windskerm  voor  haar  gesig.  Hy  is 
gemasker  met  ’n  sakdoek  om  sy  ken. 

Tuis  moet  sy  stry  teen  die  versoeking  om  nie  sommer  haar  tee  in  ’n  beker  aan 
te  maak  en  direk  te  drink  nie.  Sy  ruk  haar  egter  reg:  sonder  orde  verval  alles. 
Sy  giet  kookwater  in  die  pot  van  die  Royal  Albert-stel  wat  Ouma  nog 


2 


saamgebring  het  toe  die  familie  geëmigreer  het.  Dan  gly  sy  die  sagte  omarm- 
ing  van  ’n  leunstoel  binne  en  kyk  na  die  rustige,  ryk  kleure  van  Turner  se  “The 
‘Fighting  Téméraire’  tugged  to  her  last  berth  to  be  broken  up”,  ’n  duur  afdruk 
uit  die  National  Gallery. 

Teugie  vir  teugie  kry  sy  haar  kalmte  terug. 

Om  kwart  voor  vier  hou  sy  by  die  gebou  van  die  musiekdepartement  stil.  Die 
gange  is  verlate.  Sy  gaan  sit  maar  in  haar  kantoor,  loer  ’n  paar  keer  uit.  Presies 
om  vieruur  hoor  sy  voetstappe.  Dit  is  Malan.  Sy  loop  saam  met  hom  wanneer 
hy  ’n  rukkie  later  by  die  ander  dosente  se  deure  klop.  Niemand. 

Die  donnerwetter  wat  Malan  driftig  uitspoeg,  skok  haar  innerlik,  maar  sy  wys 
dit  nie.  “Laat  ons  dan  maar  na  die  vervloekte  saal  toe  gaan,”  besluit  hy. 
Intussen  het  ’n  sterk  oostewind  opgesteek  en  sy  moet  klou  aan  haar  lang 
romp.  Dié  gevoel  moet  ’n  boegbeeld  hê  as  ’n  skip  windop  laveer,  dink  sy, 
skrik  vir  haar  gedagtes  en  onderdruk  met  moeite  die  neiging  om  te  voel  of 
haar  bloese  nog  behoorlik  sit. 

Alle  ingange  tot  die  saal  is  gesluit.  Sandvlae  slaan  teen  die  swaar  voordeure. 
Een  swaar  glaspaneel  is  gekraak  op  die  patroon  van  ’n  spinneweb.  lemand 
moes  dit  geweldig  geskop  het,  maar  nog  nie  hard  genoeg  om  selfs  ’n  muis 
toegang  te  bied  nie. 

“Hier  begin  dit  alweer,”  sê  Malan. 

By  die  administrasie-gebou  probeer  hulle  die  sleutels  in  die  hande  kry.  Sy 
wag  in  die  portaal  terwyl  Malan  by  die  een  leë  kantoor  na  die  ander  aanklop. 
Sy  hou  met  moeite  ’n  gil  terug  wanneer  ’n  sterk  arm  haar  van  agter  om  die 
skouers  vasgryp.  Dit  is  die  hoof  van  die  eksamenafdeling,  ’n  brute  man  wat 
gereeld  met  sy  harde  stem  die  gange  vul  en  by  geleentheid  vurige  toesprake 
maak  sonder  om  twee  woorde  sinvol  na  mekaar  te  uiter.  Om  vroue  onver- 
wags  te  omhels,  is  blykbaar  sy  stokperdjie. 

Wanneer  Malan  onverrigter  sake  terugkom,  het  sy  haar  net  mooi  uit  die  man 
se  greep  ontworstel,  darem  op  so  ’n  manier  dat  hy  nie  dalk  dink  sy  is  rassis- 
ties  nie. 

Uit  die  eksamenkantoor  bel  hulle  die  sekuriteitsafdeling  om  die  saal  met  ’n 
loper  te  kom  oopsluit. 

Hulle  moet  minstens  ’n  kwartier  in  die  deuropening  skuil  voordat  hulle  die 
beampte  sien  aankom. 

“Dis  nou  die  Derde  Wêreld  wat  almal  hier  so  ophemel.  Hulle  wil  apartheid 
afbreek.Toegegee,ditis  ’n  ideologiewatslegsin’n  waansinnigesebreinkon 
opkom.  Maar  kyk  waarmee  wil  hulle  dit  nou  vervang.  Ek  wed  jou  hierdie 
hanswors  in  die  uniform  het  nie  eens  sleutels  by  hom  nie.” 

Dan  is  die  wag  in  sy  opvallend  netjiese  tuniek  by  hulle  en  moet  Malan  swyg. 
Die  man  groet  vriendelik,  steek  met  een  vloeiende  beweging  die  sleutel  in  die 
slot  en  laat  die  groot  deur  geluidloos  oopswaai. 

Hulle  bedank  hom  en  loop  deur  die  portaal  na  die  saal  se  swaaideure.  Wat 
hulle  sien,  laat  selfs  Malan  ’n  oomblik  sprakeloos. 

Die  honderde  stoele  wat  volgens  afspraak  met  die  betrokke  afdeling  netjies 

reggepak  moes  wees,  staan  in  die  grootste  wanorde  rond.  Party  is  om- 
gegooi.  Papiere  en  kartonbekertjies  lê  oral.  Van  die  vleuelklavier  wat  op  die 
verhoog  moes  gereed  staan,  is  daar  geen  teken  nie.  Die  mure  hang  vol  ruwe 
plakkate  met  allerlei  radikale  slagspreuke. 

Die  arbeiders  het  voor  hul  optog  hier  vergadering  gehou. 

Hulle  begin  die  stoele  regpak.  Geleidelik  daag  die  kollegas  ook  op.  Onder 
luide  aanvoering  van  die  Amerikaanse  uitruildosent  beur  die  vyftal  die  swaar 
klavier  weg  uit  die  onmoontlike  hoekie  agter  die  verhoog  uit  in  posisie. 
Deur  die  sweet  wat  van  haar  voorkop  stroom,  sien  sy  haar  fyn  pianistehande 
op  die  blinkverniste  hout,  sien  sy  asof  in  weerkaatsing  die  mis  sak  oor  die 
Teems  sodat  ’n  mens  slegs  die  ligte  van  verbyvarende  bote  nog  kan  uitmaak. 
En  dof,  maar  onmiskenbaar  Big  Ben  en  die  parlementsgebou  waar  helder 
skynwerpers  aangeskakel  is.  Sy  dink  aan  die  groot  triomf  vir  haar  talent  met 
haar  laaste  eksamenuitvoering  aan  die  Royal  School  of  Music.  Dié  talent  wat 
sy  hier  in  haar  geboorteland  wou  kom  inspan.  Al  verskil  sy  en  Malan  Kruger, 
is  hulle  dit  in  dié  opsig  eens,  nie  dat  sy  hom  dit  ooit  sal  laat  blyk  nie.  Haar 
hande  lê  nog  op  die  gladde,  koel  vernis  wanneer  die  groot  instrument  al  op  sy 
plek  staan. 

Terwyl  die  ander  papiere  en  etensreste  op  die  vloer  optel,  dam  Malan  met 
ywer  die  plakkate  by,  ruk  wilde  slagspreuke  met  geweld  van  die  mure . . . tot- 
dat  die  hand  van  die  sekuriteitsman  wat  so  flink  die  deur  oopgesluit  het,  op  sy 
skouer  val.  Alle  vriendelikheid  het  nou  uit  sy  gesig  verdwyn.  Sy  stem  is 
van  metaal. 

“Wie  gee  u die  reg  om  dit  af  te  skeur?” 

“Ons  het  verdomp  vanaand  hier  ’n  konsert  — die  rektor,  die  vise-rektor,  die 
registrateur  akademies  en  selfs  ambassadeurs  kom  hiernatoe.  Dié  twak 
moet  natúúrlik  van  die  mure  af!” 

Vir  die  eerste  maal  sedert  sy  hom  ken,  lyk  dit  vir  haar  of  Malan  selfs  in  staat  is 
om  met  sy  kosbare  hande  vuishoue  uit  te  deel.  Bewondering  en  weersin  styg 
tegelyk  in  haar  gemoed. 

Die  man  in  sy  onberispelike  uniform  wyk  nogtans  nie  ’n  oomblik  voor  die  uit- 
barsting  nie. 

“Kyk,  boertjie,  ek  is  in  die  bestuur  van  die  werkersunie.  Jy  maak  daardie 
plakkate  almal  reg  en  móre  hang  hulle  weer  of  jy  sien  jou  gat.  En  jy  hou  jou 
bek  verder!” 

Met  ’n  houding  van  uiterste  minagting  draai  die  man  flink  op  sy  hakke  om  en 
stap  weg.  Sy  ril  van  skrik.  Bewe  Hendrik  se  mooi  hande  so  van  moordlus  of 
van  skok? 

Van  sewe-uur  af  begin  die  gaste  opdaag.  Al  het  sy  haar  opgefris  in  die  kleed- 
kamer,  voel  sy  steeds  beswete.  Gelukkig  het  die  verversingsfirma  met 
kapitalistiese  stiptheid  hul  ware  kom  uitpak.  In  plaas  van  ’n  sitplek  in  die 
voorste  ry  moet  sy  egter  die  konsert  uit  die  kombuis  aanhoor.  lemand  moet  ’n 
oog  hou  oordieskinkborde  metversierdeeetgoedjies.  Almal  onthou  nog  die 
gestroopte  tafels  waarby  die  gaste  opgedaag  het  ná  die  toesprake  met  die 

afskeid  van  die  vorige  rektor. 

Hoewel  die  Amerikaanse  konsul  — lang,  swart,  oud-basketbalheld  — stip- 
telik  om  halfagt  opdaag  wanneer  die  uitvoering  moet  begin,  is  daar  geen 
spoor  van  die  rektorspaar,  die  vise-rektorspaar,  die  registrateurspaar  of  die 
dekaanspaar  nie.  In  die  minute  van  afwagting  voordie  departementshoof  die 
situasie  red  deur  solank  maar  die  spogstudent  aan  die  gehoor  bekend  te  stel, 
maak  die  hoof  van  die  eksamenafdeling  sy  opwagting.  Ongenooid.  Hy 
gewaar  haar  gelukkig  nie  toe  hy  teenaan  die  skrefie  van  haar  kombuisdeur 
verbystap  nie.  Sy  vang  wel  sy  drankwalm  op. 

Dan  het  die  aantreklike,  jong  pianis  met  ’n  reeds  onmiskenbare  Amerikaanse 
houding  voor  die  klavier  ingeskuif  en  met  ’n  byna  volmaakte  aanslag  begin 
aan  Bach  se  Prelude  en  Fuga  no.  24.  En  hy  voer  haar  in  ekstase  mee  deur 
Mozart  se  Sonate  in  A majeur  K331 , Brahms  se  variasies  op  ’n  tema  van 
Schumann  in  f-kruis  mineur  Opus  9,  tot  sy  met  pouse  besluit  die  één  student 
maak  alles  tog  die  moeite  werd. 

Ná  pouse  hoor  sy  slegs  snippers  van  Hoffmann  se  moderner  “Hands  Down’’ 
en  Beethoven  se  Sonate  in  c-kruis  mineur  op  27  no.  2 terwyl  sy  die  swaar 
skinkbord  geluidloos,  maar  met  toenemende  pyn  in  haar  gewrigte  na  die 
tafels  in  die  voorportaal  dra.  En  nadat  die  laaste  applous  en  bedankings 
afgehandel  is,  verstom  die  woeste  ywer  haar  waarmee  die  stuk  of  tagtig  def- 
tige  gaste  die  eetgoed  verslind  watvirtwee  honderd  bedoel  was.  Malan,  wat 
noodgedwonge  kelner  speel,  kan  nie  byhou  met  bottels  ontkurk  nie. 

Van  die  boertjie  wat  in  die  klein  ure  van  die  nag  met  kleeflint  gaan  sukkel  om 
radikale  plakkate  te  herstel,  weet  sy  genadiglik  nog  nie. 

Sodra  die  eerste  gaste  begin  groet,  dra  sy  reeds  glase  kombuis  toe  en  begin 
opwas.  Konsentrerend  op  haar  hande  in  die  seepskuim,  hoor  sy  nie  die  Yale- 
slot  toeklik  nie,  maar  sy  voel  ineens  ’n  sterk  greep.  As  hy  haar  omswaai  teen 
hom  aan,  ruik  sy  asem  na  ’n  mengsel  van  Nagmaalwyn  en  plaak. 

“This,”  sê  hy,  “is  also  part  of  the  struggle.”  En  sy  brei-erre  beweeg  soos  ras- 
pers  oor  haar  sintuie. 

Elna  Scholtz 

Die  verrukte  Bulgaar  en  die  Derdewêreld-vrou  — ’n 
Sprokie  van  Vader  Jung 


Dit  was  ’n  grys,  reënerige  dag  toe  ek  die  huis  vir  die  eerste  keer  gesien  het. 

Ons  het  aan  die  straatkant  van  die  hoë  muur  gestaan  en  opkyk  na  die 
spitsdak  en  gewelvensters  agter  donker,  denagtige  sipresse. 

“Ek  voel  soos  Grietjie  van  die  sprokie,”  sê  ek  terwyl  Chris  die  klokkie  druk 
onder  die  goue  naambord  wat  deftig  aankondig:  N.  KARPATCHEFF;  diplom. 
ing.:LÚFTUNG,HEIZUNG&SANITÁR.Diehekswaaioop(eenofanderelek- 
triese  meganisme)  en  ons  is  binne  waar  die  geplaveide  paadjie  na  ’n  swaar 
booghoutdeur  lei.  Nog  ’n  klokkie,  en  terwyl  ons  wag,  gaan  die  luike  voor  die 
venster  op  die  eerste  verdieping  plotseling  oop.  ’n  Mooi,  bleek  vrou  met  don- 
ker  hare  leun  uit  en  sê  op  gebroke  Engels: 

“Julle  moet  nie  hier  kom  bly  nie.  In  hierdie  huis  is  baie  probleme.  Ek  waarsku 
julle!”  En  met  ’n  snik  maak  sy  weer  die  luike  toe. 

Ons  het  toe  tog.  Wat  moes  ons  maak?  In  ’n  oorvol  Munchen  kon  jy  nie  blyplek 
kry  nie  — veral  nie  met  ’n  kind  nie.  Maar  Karpatcheff,  ’n  Bulgaar  wat  in  Duits- 
land  nes  geskop  het,  was  baie  lief  vir  uitlanders. 

Selfs  hier,  in  Múnchener  Strasse  58,  sou  ons  nie  dadelik  in  ons  eie  woonstQl 
kon  intrek  nie.  Die  Kanadese  was  nog  daaren  hulle  kontraksou  eers  oortwé^-,/ 
maande  verstryk.  ' , 

Ons  was  in  die  noute.  Ons  had  geen  blyplek  nie  en  daarby  was  Karpatcheff  o ^ 
se  “Kaution”,  soos  die  Duitsers  hulle  deposito  noem,  ’n  plaas  se  geld.  Dit  . w 
behels  ’n  aanvangsbedrag  en  twee  maande  se  huur  — en  die  Bulgaar  s^  v^ 
huur  was  ontstellend  hoog. 

Ek  en  Chris  het  die  saak  in  ’n  knus  restourantjie  naby  die  stasie  bespree^:?^-^ 
“Vyfduisend  mark,”  sê  Chris,  “en  Karpatcheff  wil  die  geld  ‘in  bar’  hê.” 

“Wat  beteken  dit?”  vra  ek.  Vs 

“Dit,  my  liewe  vrou,  beteken  in  note.  Ek  moet  vyfduisend  mark  vir  hom  in  hon.ty^  v 
derdmarknote  uittel.” 

“Hoekom  nie  per  tjek  nie?”  Dit  was  weer  ek.  ^ 

Chris  vat  ’n  lekker  teug  aan  sy  Andechs  Hell.  “Natuurlik  om  belasting  te 
ontduik.  Wat  anders?” 

Met  swaar  harte  het  ons  die  “Kaution”  betaal  en  ’n  fyngedrukte  kontrak  van 
agt  bladsye  asook  ’n  getikte  bylaag  geteken. 

Ek  was  baie  bekommerd,  veral  oor  die  twee  jaar  wat  ons  daar  sou  moes  bly. 

Dit  het  vir  my  gelyk  asof  ons  die  hele  “Kaution”  sou  verloor  as  ons  vroeër 
teruggeroep  sou  word. 

“Nee,”  het  die  agent,  Chris  se  Duitse  kollegas  en  ook  Karpatcheff  gesê.  “Dan 

kry  jy  ’n  ‘Nachmieter’  om  die  kontrak  oor  te  neem.  Solank  die  verhuurder  net 
nie  skade  ly  nie,  ‘kein  Problem’.” 

Aan  my  bene  het  ek  gevoel  dat  daar  ’n  vangplek  vjas.  Daarom  het  ek  daarop 
aangedring  dat  ons  ’n  Duitse  getuie  moes  kry  by  die  aftelling  — noot  vir  noot. 
En  hy  wat  Karpatcheff  is,  moet  skryf,  eiehandig  ’n  kwitansie  skryf.  Ek  het  vir 
hom  met  gebare  in  die  lug  beduie  en  stotterend  gesê:  “Schreiben  Sie 
bitte,  schreiben!” 

Hy  het  my  vreemd  aangekyk  asof  ek  een  of  ander  geheime  taal  uit  die 
buitenste  sfeer  praat.  Toe  die  Duitser  egter  verduidelik,  lag  hy  breed  en 
ekspansief.  Met  ’n  “naturlich”  en  ’n  groot  gebaar  skryf  en  teken  hy  met  ’n  slot- 
f wat  dwarsoor  die  bladsy  krul. 

“Dit  moet  ons  soos  goud  oppas,”  was  my  woorde  aan  Chris.  “Die  man 
is  ’n  aartsknoeier.” 

So  het  dit  gekom  dat  daar  in  die  vroeë  somer  van  ’83  drie  families  in  Kar- 
patcheff  se  groot  tweeverdiepinghuis  gebly  het. 

Op  die  grondvlak  was  dit  professor  en  mevrou  Glen  van  Montreal  en  hulle 
twee  hiperaktiewe  kinders,  Shannon  en  Jeremy,  wat  ’n  “high  performance” 
Engelse  skool  naby  die  Ostpark  bygewoon  het.  Die  Florentyne,  meneer  en 
mevrou  Bennini,  het  stil-stil  hulle  gang  op  die  eerste  verdieping  gegaan,  en 
hoog  bo,  in  die  dakverdieping  hetChrisen  ElnaScholtzvan  Hartbeespoort  in 
’n  beknopte  eenmanswoonstelletjie  ’n  redelike  wanordelike  bestaan  gevoer 
met  hulle  agtienmaande-oue  peuter,  Albertus. 

Die  Bulgaar  het  vir  dié  tyd  in  sy  aangeboude  studeerkamer  en  werkplek 
geleef  “wie  ein  Zigeuner”. 

Toe  ons  die  dag  intrek,  was  hy  die  vriendelikheid  self  en  het  sy  “Wohnung” 
met  groot  aplomb  aan  ons  oorhandig. 

Ons,  en  ook  Chris  se  Duitse  kollegas  wat  ons  bygestaan  het,  het  ons  vergaap 
aan  sy  inkblou  bad,  goue  krane,  Persiese  tapyte  wat  laag  op  laag  rondlê  en 
groen  en  swart  marmertafeltjies  om  elke  hoek  en  draai. 

Die  plastieksitplek  van  die  toilet  met  sy  goue  drukknop  was  egter  los.  Toe  ek 
die  Bulgaar  daarop  wys,  verval  hy  in  ’n  lang,  tegniese  demonstrasie  vir  die 
“Leute  aus  Afrika”  van  hoe  ’n  toilet  gebruik  moet  word.  Dit  was  natuurlik  nut- 
teloos  om  te  sê  dat  ons  wel  vertroud  was  met  so  ’n  meganisme.  Gevolglik  het 
ek  maar  net  hoofknikkend  met  ’n  “ja,  ja”  op  die  gepaste  tyd  geglimlag  en 
Albertus  van  die  goue  seepbakkie  probeer  wegkry. 

“Wat  van  die  wasgoed?”  vra  ek  vir  Karpatcheff  nadat  ons  weer  sy  Persiese 
tapyte  in  die  sitkamer  gepas  bewonder  het.  “Die  Wasche?  Sou  my  eie  was- 
masjien  gekoppel  kon  word?” 

Toe  hy  die  vraag  uiteindelik  begryp,  verval  hy  in  ’n  uitvoerige,  onverstaanbare 
Duitse  en  Engelse  verduideliking  en  antwoord  duidelik  “Nein”.  Dit  sou  blyk- 
baar  vir  die  “Sicherung”  te  veel  wees. 

“Maar  die  wasgoed.  Wat  van  die  wasgoed?”  Ek  hou  tot  vervelens  toe  aan, 
want  met  ’n  agtienmaande-oue  baba  is  wasgoed  die  spil  waarom  jou 

'ewe  draai. 

Hierop  het  Karpatcheff  vol  simpatieke  begrip  ons  teen  drie  stelle  trappe 
afgelei  tot  onder  in  die  kelder. 

Vir  iemand  wat  dit  glad  nie  ken  nie,  is  so  ’n  kelder  ’n  baie  rare  plek.  Daar  was 
inderdaad  ’n  wasmasjien  — ’n  goeie,  soliede  Duitse  fabrikaat  waarin  ’n  mens 
elke  kwartier  twee  Duitse  mark  gooi  om  dit  te  laat  loop.  ’n  Tuimeldroër  het 
ontbreek,  maar  tussen  die  pype  van  die  Krupp-oliebrander  was  wasgoed- 
drade  gespan  waaraan  onderklere  uit  drie  kontinente  windstil  besig  was  om 
droog  te  word. 

Terwyl  Karpatcheff  met  groot  omhaal  verduidelik  hoe  ’n  gewone,  outoma- 
tiese  wasmasjien  werk,  het  ek  met  gepaste  ontsag  na  die  Krupp  gekyk. 
Soveel  knoppies  en  skakelaars.  Almal  toegeplak  met  rooi  lak,  iets  soos  die 
goed  wat  hulle  by  die  huis  in  die  poskantoor  gebruik  vir  aangetekende 
pakkette.  Toe  hy  sien  dat  ek  geïnteresseerd  is,  grinnik  hy  breed: 

“Nur  zum  Anschauen!  Nicht  zum  Benutzen.” 

Ek  knik  sprakeloos. 

Vol  donker  voorgevoelens  en  ’n  groot  heimwee  na  huis  het  ek  daardie  eerste 
aand  in  Grunwald  uit  die  dakvenster  na  die  somber  bome  en  sterlose  hemel 
gekyk  — en  geril.  Van  koue?  Moontlik!  Dit  was  daardie  somer  nooit  warmer 
as  15  of  16  grade  nie.  In  die  woonstel  onder  ons  het  iemand  saggies 
gehuil. 

Die  eerste  groot  krisis  in  die  dakkamer  was  die  dag  toe  Karpatcheff  se 
sanitêre  stelsel  in  duie  gestort  het.  Die  “Abort”  het  verstop. 

Meneer  en  mevrou  Bennini  was  weg  met  vakansie  in  Napels  toe  hulle  toilette 
skielik  begin  oorloop.  Liggaamlike  afval  het  hulle  woonstel  oorstroom  en 
selfs  deur  die  mure  na  die  grondvloer  gesyfer. 

Karpatcheff  was  histeries  en  het  aantygings  rondgeslinger  teen  die  Ben- 
nini’s,  die  Scholtze,  die  Glens,  die  Foxe,  die  Vecchios  en  die  Slavaskys. 
Uiteindelik  het  hy  ’n  beskuldigende  vinger  na  Albertus  gewys  want  die  “bóse 
Bub”  het  ’n  doek  in  die  inkblou  toilet  afgespoel. 

’n  Infame  leuen!  Ons  het  geprotesteer.  My  arme,  onskuldige  blou-oogkind. 
Niemand  het  egter  geluister  nie,  maar  hulle  het  ook  geen  bewyse  gekry  nie. 
Skadevergoeding  van  duisende  mark  is  toe  geëis  — en  verhaal  van  Bennini 
se  versekeringsmaatskappy.  Dit  het  ons  diep  laat  dink. 

Die  Kanadese  was  opvallend  vreemd.  Professor  Glen  was  ’n  klassikus.  Grys 
en  diep  in  gedagte  het  hy  soos  ’n  skaduwee  rondbeweeg.  Mevrou  Glen  weer, 
was  maer,  en  bitsig  wanneer  sy  soms  in  die  gemeenskaplike  voorportaal  op 
haar  hiperaktiewe  kinders  in  slegte  Anglo-Frans  geskel  het. 

Hulle  het  die  vensters,  luike  en  deure  van  die  woonstel  op  die  grondvlak  waar 
ons  sou  gaan  bly,  angsvallig  toegehou.  As  ek  iets  gaan  vra  het,  is  daar  net  op 
’n  skrefie  oopgemaak,  monosillabig  geantwoord,  waarna  die  deur  weer 
onmiddellik  en  beslis  toegemaak  is. 

Ek  wou  so  baie  dinge  weet.  Wie  was  die  Foxe,  die  Vecchios,  die  Slavaskys? 
Wat  het  tussen  hulle  en  Karpatcheff  gebeur?  Waarom  raak  die  Bulgaar  so 
verruk  en  waarom  huil  mevrou  Bennini  in  die  nag  so? 

Hulle,  die  Glens,  is  op  ’n  somber,  nat  oggend  teen  die  einde  van  Junie  stil-stil 
terug  Montreal  toe.  Ons  het  die  stoet  vanuit  die  dakkamer  gadegeslaan. 
“Ek  is  seker  hulle  het  hulle  ‘Kaution’  verbeur,”  sê  Chris,  terwyl  die  geboë  vier- 
tal  onder  swart  sambrele  die  hek  agter  hulle  toemaak. 

“Op  grond  waarvan?”  vra  ek  met  ’n  sinkende  gevoel.  “Dit  is  baie  geld.” 
“Ag,”  antwoord  my  nugter  eggenoot,  “daar  hoef  nie  ’n  rede  te  wees  nie.  Kar- 
patcheff  sal  wel  iets  versin.” 

Ons  was  meer  as  ooit  op  ons  hoede.  Dis  toe  dat  ek  dag  en  nag  begin  het  om 
die  huurkontrak  in  sy  argaïese  Duits  te  bestudeer. 

Begin  Julie  was  dit  die  groot  trek.  Karpatcheff  het  uit  sy  “Buro”  in  ’n  skitter- 
blink  dakwoonstel  teruggetrek,  en  ons  is  grondvlak  toe  ten  aanskoue  van 
Chris  se  Duitse  kollegas  en  al  die  Suid-Afrikaners  wat  ons  in  Múnchen 
kon  monster. 

Ons  het  die  woonstel  gefynkam.  Lakens  en  slope  is  getel.  So  ook  die  koppies 
en  borde,  messe  en  vurke,  opskepskottels  en  kastrolle — tot  die  vatlappe  toe. 
Die  oond  is  getoets  en  die  skottelgoedwasser  ook.  Elke  kassie  en  tafeltjie  is 
skreefoog  bekyk  en  alles  is  gefotografeer. 

Dit  was  juis  toe  Chris  begin  het  om  foto’s  te  neem  dat  Karpatcheff  iets  soos  ’n 
toeval  gekry  het.  Met  sy  blou  denim  en  Andrassy-hemp  het  hy  begin  uitvaar 
teen  die  Vecchios,  die  Slavaskys,  die  Bennini’s,  die  Foxe,  die  Glens  en  die 
Scholtze.  Hulle  ruTneer  en  beswadder  hom,  het  hy  in  Duits,  Engels  en 
Bulgaars  (so  meen  ek)  getier:  “Sie  alle  sind  Intriganten!” 

Ek  was  hewig  ontsteld,  maar  Chris  het  ongeërg  met  allerlei  maatreëls  voort- 
gegaan  om  ons  te  beveilig.  Lyste  is  gemaak,  die  foto’s  is  ontwikkel,  ’n  duur, 
omvattende  versekering  is  uitgeneem. 

Die  wasmasjien  was  nog  steeds  ’n  kwessie.  Daaroor  het  Chris  en  Kar- 
patcheff  opnuut  ’n  lang  argument  gehad.  Chris  het  verduidelik  dat  hy  vanweë 
die  baba  en  die  stapels  doeke  ten  duurste  vir  my  die  wasmasjien  gekoop  het 
vir  ons  vorige  woonstel  in  Staudinger  Strasse.  Hy  het  vir  Karpatcheff  gewys: 
die  wasmasjien  is  splinternuut  en  veilig.  Hy  het  selfs  aangebied  om  te  betaal 
vir  sanitêre  ingenieurs  (loodgieters)  om  die  koppeling  te  doen. 
Karpatcheff  het  verseg  en  voet  by  stuk  gehou:  “Um  Gottes  Willen,  Herr 
Scholtz.”  Hy  gooi  sy  hande  in  die  lug  en  trippel  rond. 

Die  uiteinde  van  die  saak?  My  nuwe,  roomkleurige  AEG  het  stil  in  die  hoek 
van  die  grondvlak  se  marmerbadkamer  gestaan  en  die  knoppie  “betrieb”  is 
nooit  gedruk  nie.  Ek  moes  maar  steeds  agt  mark  betaal  vir  elke  bondel- 
tjie  wasgoed. 

Kort  na  ons  intrek,  het  ons  die  woonstel  gesluit  en  vir  ’n  maand  lank  op  ’n 
Europese  reis  vertrek. 

Wég,  reën!  Wég,  Karpatcheff!  Italië,  hier  kom  ons! 

By  “Die  Silwer  Olyfboom”  naby  Lazise  het  ons  kamp  opgeslaan  en  sorgloos 
geswem  in  die  asuurblou  water  van  die  Gardameer. 

Ons  het  ons  dae  lank  oorgegee  aan  die  pragtige  Venesië  en  tot  laat  in  die 
louwarm  Adriatiese  nagte  op  ’n  gondel  rondgevaarterwyl  die  stuurlui  Vivaldi 
saggies  neurie  — Albertus  het  dan  rustig  op  my  skoot  geslaap  en  Kar- 
patcheff  het  nie  bestaan  nie. 

By  Florence  het  ons  teen  ’n  heuwel  met  oleanders  onder  die  sterre  geslaap, 
die  Michelangelos  en  Botticellis  bewonder  en  met  moeite  ’n  portretstudie 
van  ons  telg  laat  maak  op  die  Ponte  Vecchio.  Ek  het  oor  die  rustig-vloeiende 
Arno  gekyk.  Om  te  dink  dat  ek  my  deur  ’n  potsierlike  Bulgaar  laat  ontstel  het. 
Dit  is  tog  die  opperste  dwaasheid. 

Na  verruklike  Toskane  is  ons  noordwaarts.  Brugge  was  ontroerd  mooi. 
Knoetsige  rankers,  in  wisselende  kleure,  het  orals  teen  die  eeue-oue  gragte- 
mure  opgeklim.  Met  ontsag  vir  die  tyd  het  ons  deur  groen  boomlanings  ge- 
stap  en  ligvoets  op  die  mosbedekte  keisteentjies  getrap.  By  die  Minnewater 
het  Bertussie,  kraaiend  van  plesier,  die  swane  krummeltjies  brood  gevoer. 
Karpatcheff  met  sy  beskuldigende  vinger  en  stinkende  ou  “Abort”  het  in  die 
niet  verdwyn. 

Weer  suidwaarts  . . . Parys!  Hier  het  iemand  groot  gedink.  Ons  het  met  die 
ondergrondse  treintjies,  tot  Albertus  se  vermaak,  heen  en  weer  gery  agter  die 
besienswaardighede  aan:  die  Notre  Dame,  die  Louvre  en  die  Sainte 
Chapelle. 

In  Versailles  het  ek  in  die  Spieëlsaal  vir  een  ontstellende  oomblik  gedink  ek 
gewaar  Karpatcheff  tussen  ’n  groep  toeriste.  Van  pure  ontsteltenis  gaan  ek 
sommer  aan  die  bewe.  Albertus  begin  huil  en  Chris  raas  hard  met  my:  “Wat 
sou  Karpatcheff  nou  juis  hier  soek,  en  wie  is  hy  in  elk  geval?” 

Ek  ruk  my  reg.  Ek  wou,  ek  moes  Chris  glo.  Karpatcheff  was  weg  — ver,  ver 
weg,  iewers  in  een  of  ander  onlusgeteisterde  Balkanstaat. 

Maar  dit  was  hier  in  Parys  se  Bois  de  Bologne  dat  ons  goue  reis  ook  ten  einde 
geloop  het.  Ons  moes  terug  Munchen  toe. 

Dit  was  laatmiddag,  die  einde  van  Julie,  toe  ons  weer  die  deur  van  die 
grondvlakwoonstel  van  Súdlicher  Múnchener  Strasse  58  oopsluit. 

Die  troosteloosheid  het  onmiddellik  op  ons  toegesak.  Die  weer,  wat  volgens 
die  Duitsers  die  hele  Julie  ellendig  was,  het  verder  versleg. 

Dit  het  aanhoudend  gereën.  Albertus  het  begin  asma  en  brongitis  kry.  Nagte- 
lank  het  hy  gehyg  en  gehoes. 

“Dis  die  verdomde,  koue  huis,”  het  Chris  uitgevaar  en  hy  was  reg,  al  was  dit 
Augustus.  En  wat  meersê,  die  huis  hetal  hoe  koueren  klammer  geword.  Die 
matte  het  gemuf  en  die  plakpapier  het  met  groot  vogkolle  verdonker  en  stuk- 
stuk  begin  opkrul  soos  die  gom  losgeweek  is. 

“Dis  omdat  die  Bulgaar  nie  die  plek  verhit  nie,”  het  ek  gesê  en  Chris  het 
gaan  praat. 

Karpatcheff  het  verbaas,  gebelg  en  veront\A/aardig  gesê  dat  dit  dan  “Som- 
mer”  was  en  het  summier  besluit  dat  die  klammigheid  ons  skuld  is. 

Hy  het  Herr  en  Frau  Scholtz  per  brief  ten  strengste  vermaan  om  alle  vensters 
tien  minute  per  dag  (hoe  koud  en  guur  ook  al)  oop  te  maak  vir  die  “Lúftung”. 
Ek  het  dit  gedoen,  maar  dit  het  niks  gehelp  nie.  Die  huis  het  kouer  en  kouer 
geword  en  Bertus  sieker  en  sieker.  Karpatcheff  het  reëlmatig  dreigbriewe 
begin  skryf. 

Einde  Augustus  het  Chris  uit  die  bloute  ’n  oproep  van  sy  werk  gekry  dat  ons 
in  Desember  moes  terugkom.  My  hart  het  gesing:  Kersfees  tuis  en  Bertus 
sou  beter  word. 

Chris  het  my  egter  vermaan:  “Ons  moet  eers  die  dinge  met  Karpatcheff  in 
orde  kry,  en  jy  sal  sien:  nou  gaan  die  poppe  begin  dans,  want  die  Bulgaar 
gaan  ’n  saak  vir  ons  “Kaution”  begin  uitmaak.” 

Hy  had  helaas  gelyk. 

Die  dag  nadat  Chris  streng  volgens  die  kontrak  ons  drie  maande  kennis  gaan 
gee  en  die  saak  van  die  “Nachmieter”  geopper  het,  het  Karpatcheff  in  ’n  mon- 
ster  ontaard. 

Hy  het  geskreeu  en  geskel  en  waansinnige  briewe  geskryf  waarin  ons  van 
alles  op  aarde  beskuldig  is:  ons  het  nie  die  gras  behoorlik  gesny  nie;  ons  het 
nie  die  tuinpaadjie  gevee  nie;  ons  sit  nie  die  vullisblik  op  die  regte  tyd  uit  nie; 
ons  het  weer  nie  die  trapreling  in  die  voorportaal  gepoleer  nie;  ons  vensters  is 
vuil;  ons  het  die  stofsuier  en  die  strykyster  gebreek;  ons  steel  sy  pos;  ons 
motor  mors  oliekolle  op  die  plaveiseí  voor  die  garage;  ons  maak  nog  steeds 
nie  die  vensters  oop  nie;  ons  was  met  ons  eie  wasmasjien  teen  alle  uit- 
druklike  bevele  in  EN  ONS  PEUTER  AAN  DIE  KRUPP. 

Die  hele  September  en  Oktober  het  dit  voortgeduur.  Chris  had  dit  baie  druk 
by  die  werk  en  ek  en  Bertus  was  meestal  alleen.  Die  beklemming  in  die 
Bulgaar  se  huis  was  nie  te  verdure  nie  en  ons  kon  nêrens  heen  nie.  Die  weer 
was  te  sleg  en  my  arme  kind  was  op  kortisoon.  Muise  en  ’n  val  in  Karpatcheff 
se  klam,  koue  hool. 

November  was  die  ergste.  Van  drie-uur  in  die  middag  het  die  donkerte  ons 
oorval  en  die  vroeë  sneeu  van  daardie  winter  op  ons  begin  neersif.  Die 
Bulgaar  het  nog  steeds  nie  die  Krupp  aangeskakel  nie  en  die  elektrisiteit  het 
aanhoudend  gedoof. 

Chris  het  weer  gaan  praat.  Dit  het  dinge  net  laat  vererger  as  dit  enigsins 
moontlik  was.  Ons  was  natuurlik  die  oorsaak  van  die  kragonderbreking  want 
ek,  Karpatcheff  het  histeries  getol  soos  hy  beduie,  het  my  eie  wasmasjien 
gebruik.  Ek  het  teëgestribbel  en  gesê  dat  hy  al  die  toevoerpype  in  sy  besit 
kon  hou.  Alles  verniet. 

Daarna  het  hy  begin  om  bedags,  as  Chris  weg  is,  op  my  te  spioeneer. 

Ek  moes  nog  steeds  die  vensters  tien  minute  per  dag  oopmaak,  al  was  dit 
minus  22  grade,  en  al  het  ysige  poolwinde  uit  die  Alpe  geloei.  Dan  het  Kar- 
patcheff,  toegewikkel  in  ’n  dik  Russiese  jas  en  mus,  by  die  vensters  ingeloer: 

nou  by  die  badkamer,  dan  by  die  eetkamer,  dan  weer  by  die  sitkamer  — en 
selfs  by  die  slaapkamers.  Meestal  was  hy  alleen  — maar  soms  was  daar 
poetsvrouens  by,  seker  as  getuies  om  ons  iewers  in  die  hoek  te  dryf  en  ’n 
saak  teen  ons  op  te  bou. 

As  ek  dan  die  luike  toemaak,  het  hy  om  die  woonstel  gesluip;  om  en  om  . . . 
Heen  en  weer  het  ek  sy  houtklompe  op  die  plaveisel  voor  die  badkamer 
hoor  tik. 

Op  ’n  dag  toe  die  Bulgaar  uitry,  het  ek  uitgeglip  na  mevrou  Bennini  toe. 
Hulle  woonstel  was  net  soos  ons  s’n  gemeubileer,  maar  pragtige  afdrukke 
van  Italiaanse  meesters  het  die  mure  versier. 

Bleek  en  afgerem  het  die  mooi  vrou  teen  die  agtergrond  van  Da  Vinci  se 
“Madonna  op  die  Rotse”  haar  droewige  verhaal  in  gebroke  Engels  vertel. 
Hulle  vertrek  ook  die  einde  van  November,  kon  ek  aflei,  maar  hulle  was  seker 
dat  hulle  hul  “Kaution”  gaan  verbeur.  En  Karpatcheff  het  reeds  seweduisend 
mark  uit  hulle  uit.  Dít,  omdat  mevrou  Bennini  se  sterwende  moeder  ’n  maand 
lank  by  hulle  moes  inwoon.  Sy  wys  vir  my  ’n  pak  briewe  soortgelyk  aan  dié 
wat  ons  kry:  seweduisend  mark,  want  sy  huis  is  “keine  Pension”. 
“Mevrou  Bennini,”  vra  ek  toe  sy  effens  bedaar,  “wie  is  die  Foxe,  die  Vecchios 
en  die  Slavaskys?’ 

Stotterend  en  snikkend  kom  dit  toe  uiteindelik  uit:  meneer  Slavasky  was  ’n 
Turkse  tapythandelaar  en  meneer  Vecchio  ’n  Venesiaanse  koopman  van 
veelkleurige  marmer.  Karpatcheff  het  hulle  geplunder  — uitgeroei.  Hy  het 
alles  gevat  — geld  en  goed,  en  die  huurders  bankrot  op  straat  gesit. 

Die  arme  vrou  snik  onbedaarlik  en  kerm  handewringend:  “Hy  gaan  ons  almal 
ruïneer.” 

“Mevrou  Bennini,  die  Foxe?  Wie  is  hulle?”  Ek  wou  graag  meer  van  hulle  weet. 
Mevrou  Bennini  vee  haar  oë  af  en  vertel  . . . 

Soos  ek  kon  aflei,  het  die  Foxe  van  Skotland,  voor  die  Glens  in  die  grondvlak- 
woonstel  gebly.  Hulle  het  hulle  “Kaution”  verloor,  en  ’n  eis  van  agtduisend 
mark  is  teen  hulle  ingestel. 

“Hoekom?”  vra  ek. 

“Vir  die  skade  aan  die  meubels  en  die  matte,”  antwoord  mevrou  Bennini  en 
begin  weer  huil.  Ek  kon  my  ore  nie  glo  nie. 

Wat  ek  verder  nog  kon  agterkom,  was  dat  die  Skotte  terugveg.  Blykbaar  was 
dit  ’n  titaniese  hofgeding,  want  die  saak  Fox  versus  Karpatcheff  sloer  reeds  ’n 
jaar  en  ’n  half. 

Wie  gaan  volgende  wees?  dink  ek  beangs  terwyl  ek  met  die  houttrap  stil-stil 
terugsluip  net  voordat  Karpatcheff  met  sy  goue  Mercedes  by  die  hek  inry. 
Ek  het  Chris  oorreed  dat  ons  na  ’n  Duitse  advokaat  moes  gaan. 

Die  heer  Hans  Gutchel  was  ’n  goedige  oubaas  wat  kopskuddend  na  ons 
storie  geluister  het.  Hy  het  na  die  gedrukte  kontrak  gekyk,  van  die  kwetsende 
briewe  gelees  en  na  ons  probleem  oor  die  “Kaution”  geluister.  Met  dié  het  hy 
sy  bril  afgehaal  en  gesê:  “Es  geht  nicht.” 

Lank  en  gerusstellend  het  hy  met  ons  gepraat  en  die  foto’s  goedkeurend  be- 
trag.  Dít  maak  sake  makliker.  As  ons  met  ons  vertrek  net  ’n  bewys  kon  kry  dat 
Karpatcheff  die  woning  in  orde  vind  en  ons  het  ’n  “Nachmieter”,  wat  in 
Múnchen  geen  probleem  is  nie,  mag  hy  nie  ons  geld  terughou  nie:  “Er  darf 
nicht.”  Hy  het  die  “darf”  met  ’n  stamp  van  sy  gebalde  vuis  op  die  lessenaar 
onderstreep.  Toe  hy  groet,  gee  hy  my  ’n  bemoedigende  kloppie  op  die 
skouer. 

“Maar  wat  van  die  ‘Nachmieter’?”  vra  ek  gekweld  vir  Chris  op  pad  terug. 
“Ons  kan  tog  nie  met  voorbedagte  rade  iemand  in  Karpatcheff  se  strik  laat 
beland  nie.” 

“Ons  gaan  nie,”  sê  Chris  terwyl  hy  vir  ons  warm  koffie  by  ’n  straatstalletjie 
koop,  want  dit  was  bitter  koud.  “Karpatcheff  sal  wel  vir  sy  eie  ‘Nachmieter’ 
sorg.  Daarvan  kan  jy  seker  wees,  en  dan  is  ons  koppe  deur.” 

Ek  het  geweet  dit  sal  nie  so  maklik  gaan  nie.  Die  Bulgaar  sal  ons  tog  nie  laat 
weet  as  hy  ’n  huurder  het  nie.  Hy  was  besig  om  te  soek.  Drie  keer  per  week 
moes  ek  die  woonstel  oopstel  vir  inspeksie  deur  Karpatcheff  en  sy  voor- 
nemende  huurders.  Die  Bulgaar  se  fletsblou  oë  het  dan  gulsig  heen  en  weer 
geflits  terwyl  hy  glimlaggend  en  met  ’n  swaai  van  sy  hand  vir  die  niksver- 
moedende  huurders  die  unieke  geriewe  van  die  woonstel  uitwys. 

Na  elke  besoek  het  ons  weer  ’n  kwetsende  brief  gekry,  veral  nadat  ons  ’n 
klein  waaierverwarmertjie  aangeskaf  het.  Toe  hy  dit  sien  en  toe  sy  metge- 
selle  ’n  opmerking  daaroor  maak,  het  ek  die  ergste  verwag. 

Die  volgende  dag  het  hy  die  naarste  brief  denkbaar  aan  “Die  Leute  aus 
Afrika”  gestuur.  Hy  maak  ten  sterkste  beswaar  teen  die  toestand  van  die 
woning:  “...der  Gestank  wegen  der  Waschmaschine  stieg  von  der 
Wohnung  heraus  und  der  Geruch  war  schrecklich.  Ich  und  meine  Mietin- 
teresse  mussten  vor  Abscheu  wegrennen.” 

Na  dié  brief  was  ek  geheel  en  al  op  moedverloor  se  vlakte  (by  wyse  van 
spreke).  Ons  was  ons  waaierverwarmertjie  kwyt,  want  Karpatcheff  het  dit 
gekonfiskeer,  ookvanweëdie“Sicherung”en  ditterwyldiegemiddeldetem- 
peratuur  minus  20  grade  was  en  hy  die  Krupp  net  vir  tien  minute  in  die 
oggend  en  tien  minute  in  die  aand  aangeskakel  het. 

Natuurlik  was  Albertus  sieker  as  ooit.  Een  nag  moes  die  dokter  dringend  uit- 
kom  om  vir  hom  ’n  inspuiting  te  gee. 

Hy  was  geskok  om  die  toestand  te  sien  waaronder  ons  bly. 

“Aber  Herr  Karpatcheff  ist  verrúckt.  Das  darf  er  nicht,”  was  sy  woorde  toe  hy 
sy  stetoskoop  inpak.  “Sie  mússen  jetzt  etwas  unternehmen.” 

Chris  se  kollegas  het  ook  so  gevoel.  Hulle  was  van  mening  dat  Karpatcheff  ’n 
Oosblokmentaliteit  het  en  dat  hy  vasgevat  moes  word,  want  hy  gee  die  Duit- 
sers  en  Grúnwald  ’n  slegte  naam. 

Een  van  hulle,  Herr  Heinz  Wieser,  ’n  jong  vuurvreter,  wat  hom  aktief  beywer 
vir  die  regte  van  huurders,  het  ’n  dringende  afspraak  gemaak  by  die  Burge- 
meester  van  Grúnwald. 

Hy  wat  Wieser  was,  sou  alles  hanteer.  Ek  as  swygende,  uitgebuite  moeder 

met  my  siek  kind  moes  hom  net  vergesel  as  lewende  bewys  van  wat  Kar- 
patcheff  besig  was  om  aan  mense  te  doen. 

In  ’n  ruim,  rustige,  smaakvolle  interieur  het  die  Burgemeester  ons  ontvang 
nadat  sy  sekretaresse  die  deur  diskreet  toegemaak  het.  Hy  het  ons  saak  sim- 
patiek  aangehoor.  Toe  die  naam  Nicole  Karpatcheff  opduik,  sit  hy  plotseling 
regop.  Hy  lui  ’n  klokkie  en  vra  ’n  lêer  aan.  Die  dame  bring  ’n  lywige  pak  goed, 
Van  die  briewe  lyk  bekend,  was  my  eerste  gedagte. 

Met  die  dokumente  in  die  hand  kyk  die  Burgemeester  hoofknikkend  na  ons. 
Hulle  ken  Karpatcheff.  Hulle  het  baie  probleme  met  hom  gehad  toe  hy  sy  huis 
verbou  het.  Karpatcheff,  en  hy  wys  na  die  lêer,  wou  nie  die  bouregulasies 
nakom  nie. 

Herr  Wieser  veer  verontwaardig  regop.  ’n  Lang,  warm  gesprek  in  rollende 
Beierse  Duits  volg.  Die  uiteinde  — niks.  Bertus,  wat  tot  dusver  baie  rustig 
was,  begin  hewig  kinkhoesagtig  hyg,  maar  die  Burgemeester  skud  net  sy 
kop.  Hy  kan  niks  doen  nie.  Hy  mag  nie  dat  ’n  gesondheidsinspekteur  Kar- 
patcheff  se  perseel  sonder  ’n  lasbrief  binnegaan  nie. 

“Wat  gaan  ons  doen?”  vra  ek  dié  aand  moedeloos  vir  Chris.  “Bertus  is  siek, 
Karpatcheff  gaan  ons  ‘Kaution’  vat  en  nog  ’n  eis  instel  vir  wie  weet  hoeveei 
duisende  mark.” 

Chris  kyk  my  aan.  Ek  ken  daardie  trek  om  sy  mond.  “Ek  sal  nie  ’n  sent  weder- 
regtelik  van  my  laat  vat  nie.” 

“Hy  gaan  ons  uitroei.  Hy  gaan  alles  vernietig,”  hou  ek  huilend  vol. 

Chris  troos  my;  “Alles  sal  regkom.  Jy  sal  sien.” 

Terwyl  hy  lekker  warm  sop  op  die  stoof  roer,  sê  hy:  “Bring  ’n  bietjie  ons  lêer 
met  die  kontrak  en  al  die  briewe.” 

Ek  maak  so.  Die  kontrak  lewer  niks  nuuts  op  nie.  Ons  het  dit  a\  soveel  keer 
deurgelees.  Die  briewe  is  ook  maar  die  een  soos  die  ander.  Heel  onder  kry 
ons  egter  die  getikte  addendum. 

“Dié  ding  het  my  ontgaan,”  sê  Chris,  en  ek  sit  met  ’n  skielike  gevoel  van 
opwinding  nader. 

“Nee,”  en  met  teleurstelling  sit  hy  die  getikte  papier  neer.  “Niks.  Net  die 
verhuurder  wat  verder  beskerm  word.” 

Ek  wou  net  weer  begin  moedeloos  raak,  toe  iets  onder  punt  7 my  aandag 
trek:  “Alle  Móbel...  sind  neu...” 

“Kyk,”  sê  ek  vir  Chris  met  ’n  stygende  gevoel  van  opwinding.  “Kyk  by 
punt  7.” 

Chris  lees:  “Alle  meubels  en  matte  in  die  woonstel  is  nuut.  Indien  enige  skade 
aangerig  sou  word,  moet  die  huurders  sodanige  meubels  en  matte  herstel  of 
vervang  met  items  van  dieselfde  waarde.” 

Hy  sit  die  addendum  neer  en  trek  sy  skouers  op:  “Ons  het  mos  versekering 
en  ons  het  mos  die  foto’s  geneem.” 

Ek  vat  hom  aan  sy  skouers:  “Maar  sien  jy  nie?  Hy  kan  dit  nie  doen  nie.  Hy  kan 
nie  aan  die  een  kant  van  die  Foxe  agtduisend  mark  eis  en  dan  aan  die  ander 
kant  kom  en  in  ons  kontrak  sê  dat  al  die  sogenaamde  beskadigde  goed  nuut 

is  nie.”  Van  verligting  voer  ek  sommer  ’n  paar  danspassies  uit.  “Hy  kan  nie. 
Geen  regstelsel  in  die  wêreld  werk  so  nie.” 

Chris  kyk  my  aan.  “Jy’s  reg.”  Hy  druk  my.  “Jy’s  reg.  Die  Foxe  kan  op  grond 
van  hierdie  punt  die  saak  teen  Karpatcheff  wen.  Ek  is  daar  seker  van.  Maar...” 
sy  oë  vernou  soos  hy  dink,  “hoe  help  dit  ons?  Dit  help  die  Foxe,  maar  nie  vir 
ons  nie.” 

“Die  Bulgaar  kan  foute  maak  en  hy  dink  ons  is  heeltemal  onnosel.  Dis  al  ’n 
goeie  begin,”  en  ek  voer  nog  ’n  paar  passies  uit. 

Terwyl  ons  die  lekker,  warm  sop  eet,  dink  ek  sommer  hardop:  “Ons  moet  dit 
nou  fyn  speel.  Ons  kan  die  Foxe  help.  Hulle  woon  nog  steeds  in  Múnchen  en 
mevrou  Bennini  het  hulle  foonnommer  en  adres.”  My  verstand  werk  teen 
honderd  kilometer  per  uur:  “Ons  kan  die  ‘Kaution’  ook  nog  terugkry...sonder 
’n  ‘Nachmieter’.” 

“Hoe?”  vra  Chris,  en  tot  diep  in  die  nag  sit  ons  en  beraadslaag. 

Die  Duitse  reg  sê  dat  ’n  huurder  twee  weke  na  sy  vertrek  uit  ’n  woning  sy 
“Kaution”  mag  terugeis  indien  die  verhuurder  die  woning  in  dieselfde  toe- 
stand  terugontvang  as  wat  hy  dit  afgegee  het  en  indien  die  verhuurder  geen 
ander  skade  gely  het  nie. 

Ons  het  ons  motor  en  wasmasjien  verkoop  en  begin  inpak  om  huis  toe  te 
gaan.  Ek,  en  mevrou  Bennini  ook,  want  hulle  sou  eweneens  vertrek,  het  ver- 
woed  skoongemaak:  afgestof,  gepoets,  die  matte  gewas,  die  gordyne  laat 
skoonmaak  en  die  dubbeldoorvensters  in  ysige  weer  binne  en  buite 
blink  gevryf. 

Uiteindelik!  Toe  ons  op  die  31ste  November  saam  met  Karpatcheff  en  ses 
ander  getuies  inspeksie  hou,  was  die  woonstel  glimmend  skoon.  Nie  ’n 
dingetjie  uit  sy  plek  nie. 

“Ist  die  Wohnung  in  Ordnung?”  vra  Chris. 

“Naturlich,”  antwoord  Karpatcheff  asof  hy  nooit  iets  anders  verwag  het 
nie. 

“Schreiben  Sie  bitte,”  beveel  Chris,  en  Karpatcheff  doen  dit  sowaar  nadat  hy 
die  spierwit,  appelkleurige  linne  getel  het. 

“Und  die  Kaution?”  vra  Herr  Wieser. 

“Es  gibt  keinen  Nachmieter.  Es  ist  Schade.  Sie  wissen  es  doch.” 

Ons  is  daar  weg,  oënskynlik  lughawe  toe.  Twee  weke  lank  het  ons  egter  by 
die  Foxe  tuisgegaan  en  heerlik  gekuier.  Múnchen  in  Desember  is  ’n  opwin- 
dende  stad,  sprokiesagtig  mooi  met  sy  sleeklokkies  en  geur  van  gebakte 
amandels  — mits  jy  verhitting  het.  En  Bertussie  was  ook  dadelik  beter. 

Dinsdag  1 4 Desember  was  dieselfde  troepie  weer  by  Súdlicher  Múnchener 
Strasse  58.  Ons  tydsberekening  was  perfek.  Ons  het  ons  getuies  gehad  en 
ons  het  dubbeld  seker  gemaak:  Karpatcheff  was  daar,  die  nuwe  huurders  op 
die  grondvlak  was  daar  en  ook  die  nuwe  huurders  in  die  Bennini’s  se 
woonstel.  En  die  “Sparkasse”  was  oop. 

Ons  het  al  die  klokkies  hard,  dringend  en  aanhoudend  gelui.  Almal,  Kar- 
patcheff  inkluis,  het  verbaas  uitgekom.  Ek,  met  Albertussie  op  my  arm,  en 
Chris  gaan  voor  Karpatcheff  staan.  Hoe  lank  het  ek  nie  vir  dié  oomblik 
gewag  nie! 

“Karpatcheff,  Sie  sind  ein  Betrúger.  Kein  Nachmieter?  Wir  móchten  unsere 
Kaution,  bitte!  Alles!  In  Bar.”  Ek  is  streng  en  onverbiddelik. 

Na  die  aftelling,  noot  vir  noot,  in  die  aanwesigheid  van  al  die  getuies,  kyk  Kar- 
patcheff  my  lank  en  ondersoekend  aan.  Stadig  en  met  nadruk  sê  hy: 

“Die  Quittung.  Schreiben  Sie  bitte!” 

En  ek  het! 

Vier  en  twintig  uur  later  sit  ek  en  Chris  met  ’n  groot  bottel  Suid-Afrikaanse 
vonkelwyn  op  die  “Lebombo”  op  pad  huis  toe.  Bertus  slaap  rustig. 

Terug  op  eie  werf  op  Magalieskruin  het  ons  die  somer  van  ons  lewe 
gehad. 

Naskrif  1 : Ek,  Elna  Scholtz,  het  natuurlik  nie  altyd  die  waarheid  en  die  volle 
waarheid  vertel  nie.  Ons  het  tog  ons  “Kaution”  verbeur,  en  gehawend  en 
geplunder  in  Suid-Afrika  teruggekom. 

Wat  wel  waar  is,  is  dat  die  Foxe  (en  later  die  Bennini’s  ook)  op  grond  van  die 
“Leute  aus  Afrika”  se  huurkontrak  die  hofsaak  teen  Karpatcheff  gewen 
het. 

Dit  het  kort  na  ons  tuiskoms  gebeur  toe  ons  op  ’n  milde  Maartoggend  ’n 
pragtige  kaartjie  per  pos  ontvang  het: 

Aan  die  een  kant  was  ’n  tipiese  (prentkaart)  Duitse  somerse  stadstoneel  met 
Middeleeuse  geweltjies  en  oordadige  blom-malvas  met  die  woorde: 
“Grusse  aus  INGOLDSTADT  an  der  Donau”. 

Aan  die  ander  kant  is  kort  en  kragtig  geskryf: 

“Amtsgericht  has  finally  ruled  in  Foxes  claim  against  Karpatcheff  for  Kaution. 
Fox  is  to  receive  DM  3000  (full  amount)  and  Karpatcheff  to  pay  all  costs!  We 
are  celebrating  today  (champagne)  with  the  Bennini’s  who  now  live  in 
Ingoldstadt. 

Best  wishes 

Val  & Nick  Fox  & Anna  & Piero  Bennini.” 

Naskrif  2:  Die  Scholtze  het  na  die  hofuitspraak  nog  een  branderbrief  van  Kar- 
patcheff  gekry.  Hulle  is  daarvan  beskuldig  dat  hulle  Karpatcheff  se  vier  “Win- 
terreifen”  (dit  is  spesiale,  dik  motorbande  met  kettings  om  vir  sneeutoe- 
stande)  gesteel  het.  Hulle  sou  dit  glo  op  die  vliegtuig  “nach  Hause”  saam- 
geneem  het.  Die  Bulgaar  het  selfs  sy  tjeknommer  by  die  Dressnerbank 
gegee  waarin  sesduisend  mark  as  vergoedingsgeld  oorbetaal  moes  word! 

Hennie  Aucamp 

Wat  is  ’n  klassieke  kabaretlied? 


In  1 988  verskyn  ’n  laserskyf  getiteld  Jill  Gomez  in  Cabaret  Classics.  Hierop 
sing  Gomez,  ’n  gerespekteerde  opera-  en  liederesangeres,  kabaretliedere 
van  Kurt  Weill,  Alexander  von  Zemlinsky,  Arnold  Schoenberg  en  Erik  Satie. 
“Kabaretklassieke”  is  natuurlik  nie  dieselfde  ding  as  “klassieke  kabaret”  nie, 
maar  in  die  praktyk  oorvleuel  dié  twee  sake  meesal,  aangesien  die  kom- 
poniste  van  kabaretklassieke  byna  sonder  uitsondering  klassiek  geskool  is 
en  ook  in  “ontspanne”  komposisies  nooit  hul  klassieke  skoling  vergeet 
nie. 

Die  herontdekking  van  die  “klassieke”  kabaretlied  het  natuurlik  nie  met  Jill 
Gomez  begin  nie.  Dis  ’n  proses  wat  reeds  jare  aan  die  gang  is.  Daar  is  die  talle 
opnames  wat  Lotte  Lenya  van  haar  man,  Kurt  Weill,  se  musiek  gemaak  het; 
daar  is  die  voortreflike  Weill-,  Eisler-  en  Dessau-vertolkings  van  Gisela  May; 
daar  is  Marni  Nixon  wat  in  1 975  die  heel  eerste  keer  die  kabaretliedere  van 
Schoenberg  op  plaat  opgeneem  het;  daar  is  die  gesogte  eietydse  opnames 
van  onbekende  en  bekende  Weill-liedere  deur  onder  meer  T eresa  Stratas  en 
Ute  Lemper. 

Dis  juis  die  bogemelde  opnames  wat  die  gedagte  by  my  laat  posvat  het  dat 
die  tyd  ryp  is  vir  ’n  aand  van  klassieke  kabaret.  Virginia  Oosthuizen  as  uit- 
voerende  kunstenaar  was  ’n  vanselfsprekende  keuse,  aangesien  die 
Schoenberg-kabaretliedere  deel  van  haar  repertorium  is,  asook  enkele 
Weill-liedere;  en  DeWet  van  Rooyen,  met  sy  ondeunde  aanslag  in  operette- 
rolle,  het  na  die  ideale  medesanger  vir  ’n  kabaretaand  gelyk.  Lamar  Crowson 
— daaroor  was  daar  nooit  twyfel  nie  — sou  die  begeleier  wees. 

Talle  aanvullings  by  my  oorspronklike  suggesties  van  liedere  vir  ’n  program 
het  van  die  sangers  en  van  mnr.  J.A.L.  Smit,  organiseerder  van  die  konsert, 
gekom;  kabaretliedere  waarvan  ekmyonbewuswas,  soosdiévan  Benjamin 
Britten,  Bolcom  en  Gershwin. 

Op  26  September  1 989  bied  die  Lanzerac  Stellenbosch  Fees  toe  die  vol- 
gende  program  van  klassieke  kabaretliedere  in  die  Endler-saal  in  Stellen- 
bosch  aan: 


PROGRAM  — PROGRAMME 


MOONLIGHT 

Words  by  the  composer 


Péter  Louis  VAN  DIJK 
b.  1953 


SEPTEMBER  SONG 

Words:  Maxwell  Anderson 


Kurt  WEILL 
1900-1950 


Virginia  Oosthuizen  DeWet  van  Rooyen 
Lamar  Crowson 

Benjamin  BRITTEN 
1913-1976 


CABARET  SONGS 
Words:  W.H.  Auden 
Tell  me  the  truth  about  love 
Funeral  Blues 


Virginia  Oosthuizen 

CABARET  SONGS 

Words:  Arnold  Weinstein 

He  tipped  the  Waiter 
Waitin 

Over  the  piano 

DeWet  van  Rooyen 


Lamar  Crowson 

William  BOLCOM 
b.  1938 

Lamar  Crowson 


BRETTL-LIEDER  Arnold  SCHOENBERG 

1974-1951 

Galathea  (Words:  Frank  Wedekind) 

Gigerlette  (Words:  Otto  Julius  Bierbaum) 

Der  genugsame  Liebhaber  (Words:  Hugo  Salus) 

Arie  aus  dem  Spiegel  von  Arkadien 
(Words:  Emanuel  Schikaneder) 

Virginia  Oosthuizen  Lamar  Crowson 

DRIE  KABARETLIEDERE,  Op.  45  Hubert  DU  PLESSIS 

(1978)  (Woorde:  Hennie  Aucamp)  geb.  1922 

Die  Somer  van  Elvira 

Trapsgewyse  of  Love’s  Old  Sweet  Song 

Polderwyk-Biues 

DeWet  van  Rooyen  Hubert  du  Plessis 

LA  DIVA  DE  “L’EMPIRE”  Erik  SATIE 

(Intermezzo  Americain)  1866-1925 

Words:  Dominique  Bonnaud  and  Nuna  Blés 

JE  TE  VEUX 
(Valse  chantée) 

Words:  Henry  Pacory 

Virginia  Oosthuizen  Lamar  Crowson 

DAAR’S  BITTERALS  IN  DIE  HEUNINGWALS  Albie  LOUW 

geb.  1926 

KOM  BLY  BY  MY  iN  MY  HUISPALEIS 


SALOME  DANS  DIE  VASTRAP 

Woorde:  Philip  de  Vos 

DeWet  van  Rooyen  Lamar  Crowson 

UND  WAS  BEKAM  DES  SOLDATEN  WEIB?  Kurt  WEILL 

Words:  Bertolt  Brecht  1900-1950 

BUDDY  ON  THE  NIGHTSHIFT 

Words:  Oscar  Hammerstein  II 

ES  REGNET 

Words:  Kurt  Weill  / Jean  Cocteau 

Virginia  Oosthuizen  Lamar  Crowson 

SOUNDS  Péter  Louis  VAN  DIJK 

Words  by  the  composer  b.  1953 

BACH  IN  A MINUET 

Words  by  the  composer 

DeWet  van  Rooyen  Lamar  Crowson 

LORELEI  George  GERSHWIN 

Words:  Ira  Gershwin  1898-1937 

BY  STRAUSS 

Words:  Ira  Gershwin 

Virginia  Oosthuizen  Lamar  Crowson 

Die  begrip  “klassieke”  kabaret  soos  toegepas  op  die  Feesprogram,  het  ver- 
dere  verduideliking  nodig.  Die  indruk  kan  gewek  word  dat  al  die  kabaret- 
liedere  in  die  program  die  toets  van  die  tyd  deurstaan  het,  en  tans  as 
standaarde  van  gehaltevermaak  geld.  Van  party  kabaretliedere  sal  dit  waar 
wees,  soos  die  Kurt  Weill-  en  Satie-chansons;  ook  die  Gershwin-nommers. 
Aan  die  ander  kant  is  dit  te  betwyfel  of  die  kabaretliedere  van  Schoenberg, 
Britten  en  Hubert  du  Plessis  ooit  buite  die  konsertsaal  sal  gedy.  Hulle  steí 
strawwe  tegniese  eise  aan  die  uitvoerder;  gehaltemusiek,  ongetwyfeld  — 
maar  nie  onmiddellik  toeganklike  vermaak  nie. 

Van  al  die  musiek  op  die  program  is  dit  waarskynlik  net  die  Schoenberg-  en 

Satie-chansons  wat  oorspronklik  in  kabaretlokale  uitgevoer  is;  maar 
Schoenberg  se  kabaretwêreld  was  elegant  en  gesofistikeerd  — - ’n  Uber- 
brettl-\Nêre\ó  — wat  in  gees  veel  nader  aan  die  hedendaagse  konsertsaal  is 
as  aan  die  lawaaierige,  rookgevulde  lokale  van  die  Weimar-kabaret. 
(Schoenberg  en  Satie,  terloops,  is  die  enigste  komponiste  op  die  program 
wat  werklik  verbonde  was  aan  kabaretinstansies;  Satie  as  tweede  pianis.) 
As  algemene  populêre  vermaak  dan  nie  die  gemene  deler  is  van  die  program 
nie,  sal  die  kwalifikasie  “klassiek”  uit  ’n  ander  hoek  benader  moet  word.  Dit 
gaan  hier,  so  lyk  dit  my,  in  die  eerste  plek  om  die  komponiste.  Haas  al  die 
komponiste  wat  verteenwoordig  word,  is  geskool  in  die  klassieke  idioom,  en 
word  met  klassieke  musiek  verbind.  Ook  Weill,  bekend  vir  sy  medewerking 
met  Brecht,  het  as  “ernstige”  komponis  begin,  maar  later  uitdagend  gesê: 
“write  for  today,  to  hell  with  posterity”  (sien  Weinstein,  1 985:  3).  Sy  ge- 
bruiksmusiek  — chansons  en  die  partiture  vir  talle  musiekblyspele  — het  die 
tyd  wonderbaarlik  oorleef.  “Ligte”  nommers  soos  “Die  Moritat  von  Mackie 
Messer”  en  “September  Song”  tel  waarskynlik  onder  die  bekendste  popu- 
lêre  sangnommers  van  die  eeu.  Selfs  Sting  het  onlangs  ’n  opname  van 
“Mack  the  Knife”  gemaak,  en  Bing  Crosby  en  Pat  Boone  is  maar  twee  van  die 
talle  populêre  vertolkers-van  “September  Song”.  Maar  ook  Teresa  Stratas, 
Steven  Kimbrough,  Julia  Migenes  en  Ute  Lemper  is  Weill-aanhangers,  wat 
klaar  iets  “klassieks”  omtrent  die  musiek  van  Weill  suggereer. 

Wat  al  die  klassieke  komponiste  in  die  program  gemeen  het,  is  ’n  trek  na  die 
speelse.  En  speelsheid  is  inderdaad  een  van  die  kenmerke  van  daardie 
veelkantige  verskynsel  genaamd  kreatiwiteit.  Selfs  ’n  formidabele  kultuur- 
filosoof  soos  J.  Huizenga  ondersteun  dié  siening.  Wat  hy  van  die  skryfkuns 
sê,  is  ook  op  ander  kunsgebiede  van  toepassing  (1949:  39): 

“Een  letterkunde  moet  zich  zelf  nooit  ten  volle  au  serieux  nemen.  Want  als  zij  meent,  de 
hoogten  der  opperste  wijsheid  te  bestijgen,  en  het  perk  van  het  Spel  verlaat,  verzaakt 
zij  haar  heil." 

Die  ernstige  komponis  wat  ook  sy  speelse  oomblikke  het,  soek  vir  sy  speel- 
ser  komposisies  digters  wat  (soms)  ontspanne,  guitig  of  doodgewoon  laf  kan 
wees.  Soms  werk  dit  ook  andersom:  ’n  dramaturg  soek  byvoorbeeld  ’n  kom- 
ponis  vir  sy  speelse  lirieke.  Benjamin  Britten  het  W.H.  Auden  se  lirieke  vir  die 
Isherwood-Auden-toneelstuk,  The  Ascent  of  F6,  getoonset.  Hierdie  geleent- 
heidsmusiek  het  later  Britten  se  CabaretSongs  geword.  Nie  al  die  lirieke  in 
The  Ascent  of  F6  is  speels  n ie,  maar  “Tell  me  the  truth  about  love”  is  wel,  soos 
die  volgende  strofe  getuig: 

/s  it  prickly  to  touch  as  a hedge  is 
Or  soft  as  eiderdown  fluff, 

Is  it  quite  sharp  or  smooth  at  the  edges? 

O tell  me  the  truth  about  love. 

Hubert  du  Plessis  het  lank  voor  sy  “Drie  kabaretliedere”  reeds  speelse 
digters  soos  Van  Ostayen  en  Morgenstern  getoonset.  Onder  Kurt  Weill  se 
talle  liriekskrywers  (“lyricists”)  tel  die  woordvirtuose  Ira  Gershwin  en  Ogdon 
Nash;  albei  spitsvondig  en  “literêr”. 

Die  “lawwe  liedjie”  het  ’n  eerbare  tradisie,  ook  in  Afrikaans,  danksy  Boerneef 
en  Philip  de  Vos,  en  hul  onderskeie  komponiste,  Pieter  de  Villiers  en 
Albie  Louw. 

Talle  Philip  de  Vos-verse  het  genoeg  “wildeals”  by  die  “heuning”  om  dit  na 
kabaret  te  laat  oorhel,  veral  as  daar  nog  ’n  skeutjie  salonwysheid  bykom. 
Dit  sou  verkeerd  wees  om  alle  kabaretliedere  as  “speels”  te  tipeer.  Hulle 
ontstaan  wel  binne  ’n  speelse  klimaat,  maar  hulle  kan  ernstige  temas  en 
stemminge  openbaar,  soos  die  skeppers  en  vertolkers  van  kabaretliedere 
dan  ook  graag  aantoon  in  hul  bespiegelinge  oor  hul  genre. 

In  sy  skerpsinnige  en  gekonsentreerde  inleiding  tot  Cabaret  songs  van 
William  Bolcom,  sê  Weinstein,  die  liriekskrywer  van  hierdie  liedere,  dat 
“political  salt”  en  “amatory  sult”  van  oudsher  af  skering  en  inslag  was  van 
kabaretliedere  (1985:  3). 

Politiek  moet  hier  wyd  gelees  word,  aldus  Weinstein;  Weimar-kabaret  het 
onder  meer  die  leerstellinge  van  Einstein,  Freud  en  Marx  opgesmuk  met  lip- 
pestiffies  en  maskara,  en  aangedien  as  kabaret.  As  dié  “politiek”  speels 
aangebied  is,  het  ’n  intelligente  publiek  hulle  nie  deur  speelsheid  laat  bluf  nie. 
Hulle  was  hulle  volkome  bewus  van  die  strak  inhoud  van  dié  ver- 
maaklikheidsnommers.  (Hóé  strak  vermaaklikheid  kan  wees,  word  byvoor- 
beeld  ten  beste  deur  Kay  Boyle  geillustreer  in  haar  beroemde  kortverhaal, 
“Cabaret”,  wat  die  verslane  en  siniese  gees  van  die  na-oorlogse  Duitsland 
aan  die  hand  van  ’n  kabaretvertoning  herskep  (453-470:  1 982). 

Politiek  en  satire  gaan  hand  aan  hand,  soos  die  spotprente  in  koerante 
daagliks  beklemtoon;  en  parodiëring  is  maareen  van  satire  se  hulpmiddels. 
Op  die  Stellenbosse  Kunsfees  was  daar  net  een  nommer  wat  politieke 
inhoud  het,  naamlikfíudcfyon  the  Nightshift,  ’n  Kurt  Weill-geleentheidslied  uit 
die  jongste  Wêreldoorlog.  Dit  kom  uit  sy  Amerikaanse  periode,  en  was 
waarskynlik  vir  ’n  etensuurkonsert  vir  fabriekwerkers  bestem.  Parodiëring 
speel  hier  nie  ’n  rol  nie. 

Parodiëring  en  ontlening,  beide  musikaal  en  literêr,  oorvleuel  soms  binne 
kabaretopset,  maar  hulle  kan  ook  selfstandig  bestaan. 

Hubert  du  Plessis  roep  byvoorbeeld  die  romantiese  Ou-Kaap  op  deur  ons 
musikaal  ’n  oomblik  lank  aan  “Daar  kom  die  Alibama”  te  herinner  in 
“Polderwyk-blues”;  en  “Die  somer  van  Elvira”  bevat  vokale  verwysings  na 
die  stadige  beweging  van  Mozart  se  Klavierkonsert,  K.  467,  vir  altyd  gepopu- 
lariseer  deur  die  Sweedse  rolprent  Elvira  Madigan.  Van  parodiëring  is  hier 
dus  nie  sprake  nie;  eerder  van  ’n  kniebuiging  na  die  verlede. 

Benjamin  Britten  leen  ook  by  ander  musiek  vir  sy  kabaretliedere,  by  name  by 
“calypso’s”  en  “blues”;  maar,  sê  Robert  Vignolles  op  die  omslag  van  die 
plaat  Cabaret  Songs  live  at  Dartington,  Britten  streef  parodiëring  verby,  en 

skep  hoogs  individuele  liedere  wat  tiperend  is  van  sy  kreatiewe  per- 
soonlikheid.  En  as  Gershwin  die  Walskoning  oproep  in  “By  Strauss”,  bly  sy 
musiek  nog  altyd  herkenbaar  Gershwin. 

Kurt  Weill  se  ontlenings  aan  populêre  musiek  van  sy  dag,  veral  dansmusiek 
en  jazz  uit  Amerika,  is  ook  nie  ’n  geval  van  blote  parodiëring  nie.  Douglas  Jar- 
man,  Kurt  Weill  se  amptelike  biograaf,  sê  dat  Weill  met  sy  ontlenings  doel- 
bewus  die  omvang  van  neo-klassieke  musiek  wou  uitbrei  (1982: 113).  Die 
komponis  wat  net  vir  die  oomblik  wou  komponeer,  het  toe  nooit  sy  aanvank- 
like  skoling  verloën  nie! 

Sou  ’n  mens  dít  van  alle  klassieke  komponiste  kon  sê:  dat  hulle  talle  invloede, 
ook  populêre  invloede,  in  hul  werk  gebruik,  maar  nooit  daardeur  verbruik 
word  nie?  Kortom:  dat  hulle  beveilig  word  deureie  kreatiwiteit,  maarookdeur 
ontwikkelde  tegniek? 

Die  Feesprogram  had,  op  “The  Lorelei”  van  Gershwin  en  tekste  van  Péter 
Louis  van  Dijk  na,  geen  sterk  voorbeelde  van  literêre  parodiërings  en  ont- 
lenings  nie,  maar  dis  bekend  dat  kabaretskrywers  soos  Brecht,  Wedekind, 
Tucholsky  en  ander  gesteun  het  op  populêre  literêre  modelle  soos  die 
volksliedjie,  en  die  ballade;  by  Brecht  selfs  die  hoofse  Franse  ballade,  L’envoi 
en  al.  ’n  “Alternatiewe”  kabaret  soos  Piekniek  by  Dingaan  bestaan  feitlik  by 
die  grasie  van  literêre  parodiëring,  en  dreig  later  om  voorspelbaar  te  word  in 
terme  van  sy  “debunking”-tegniek. 

Péter  Louis  van  Dijk  se  “Bach  in  a Minuet”  is  in  sy  aweregsheid  waarskynlik 
net  so  “alternatief”  soos  André  Letoit  se  parodiërings  van  gevestigde  gedigte 
in  Afrikaans,  maar  met  dié  beduidende  verskil:  Van  Dijk  spot  en  huldig  in  een 
en  dieselfde  asem.  Daar  is  nie  vir  ’n  oomblik  twyfel  dat  hy  Bach  en  die  Barok- 
tradisie  respekteer  nie;  en  hy  bewys  dié  respek  verbaal  en  musikaal.  Hier 
volg  sy  teks: 

BACH  IN  A MINUET 

Words  by  the  composer 

Seated  one  night  at  my  clavichord 

Uninspired  — and  a trifle  bored 

When  Anna  Magdalena  made  suggestions  Tll  not  forget . . . 

“Come  to  bed,  Johann  Sebastian: 

T.V.’s  over  — time  to  have  some  fun!” 

I thought  it  prudent 

to  warn  my  student: 

“Tll  be  Bach  in  a minuet ..." 

Countless  pleasant  hours’  ve  come  and  gone: 

Eight-and-forty  Fugues  — and  one  Chaconne. 

But  the  crowning  glory  (claim  the  Turks): 

My  Organ  Works  . . . 

Dazzling  Toccatas, 

Passions,  Cantatas, 

Keyboard  Concertas  — and  many  more 
Written  by  candlelight 
from  two  a.m.  till  four . . . 

Ever  since  last  night  at  haif-past  three  — 

Stirred  by  Anna’s  skimpy  lingerie, 

I want  to  start  a 
“G-string  Sonata’’  — 
ril  be  Bach  in  a minuet . . . 

Seated  nightly  at  my  clavichord 
Yawning  slightly  — Oh!  But  never  bored! 

Some  may  feel  that  twenty  kids  is  plenty  kids  . . . and  yet: 

Anna  said  tonight  we  ’ll  have  some  fun 
Working  hard  at  “Opus  Twenty-one”! 

So  I shall  write-off 
another  night  off  — 

/7/  be  Bach  in  a minuet! 

Van  die  titel  af,  wat  ’n  woordspeling  is  op  “Back  in  minute”,  oor  ’n  skun- 
nigheid  soos  “my  Organ  Works”  tot  aan  die  voltooiing  van  “Opus  Twenty- 
one”  (’n  nuwe  swangerskap  vir  Anna  Magdalena),  is  daar  ’n  heerlike 
wisselwerking  op  twee  kreatiwiteitsvlakke,  met  soveel  inuendo’s  as  wat  die 
musikoloog  en  die  literator  maar  kan  begeer. 

Dit  bring  ’n  mens  by  die  literêre  komponentvan  klassieke  kabaretliedere.  Dit 
val  jou  op  dat  die  komponiste  in  die  Feesprogram  byna  sonder  uitsondering 
literêre  medewerkers  gekies  het:  Wedekind,  Brecht,  Cocteau  en  Weinstein, 
om  enkele  name  te  noem.  Dit  wil  dus  voorkom  of  daar  by  komponiste  van 
“klassieke”  kabaretliedere  ’n  sterk  woordkuns-gerigtheid  is.  ’n  Komponis 
soos  Hubert  du  Plessis  is  byvoorbeeld  ’n  gedugte  stipleser,  wat  elke  nuanse 
en  flikkering  van  betekenis  in  ’n  teks  verken,  om  dit  daarna  in  sy  komposisie 
op  te  vang;  en  dieselfde  sal  wel  waar  wees  van  Schoenberg,  Weill,  Britten  en 
ander.  ’n  Hoogs  geskoolde  komponis  met  literêre  insig  moet  onvermydelik 
“klassieke”  musiek  skryf,  ook  wanneer  dit  by  kabaretliedere  kom.  Dit  word 
oor  en  oor  deur  Weill  bewys. 

Een  soort  chanson  is  nog  nie  aangeraak  nie.  Dis  ’n  chanson  wat  ’n  mens  veral 
met  die  Franse  assosieer;  met  Piaf,  Brel  en  ander.  Dis  die  herfstige,  melan- 
choliese  chanson;  bittersoet,  soos  by  Schubert.  (Weinstein  verwys  ongeërg 
na  sekere  Schubert-liedere  as  “pop  songs”!) 

Gisela  May,  beroemde  Brecht-Weill-vertolker,  herinner  ons  dan  ook  daar- 
aan  dat  talle  chansons  doodgewoon  treurig  is,  en  ewig-menslike  temas  het 
soos  jaloesie,  afskeid,  die  einde  van  ’n  liefdesverhouding,  eensaamheid  en 

dood  (96:  1982). 

’n  Mens  kan  hier  byvoeg:  die  besef  van  verganklikheid.  Volgens  my  is  “Skop- 
pensboer’’  van  Eugéne  Marais  die  mees  kabarettistieseteks  in  Afrikaans;  tot 
in  sy  vesels  toe  deurtrek  met  die  van/fas-gedagte  wat  so  dikwels  die  somber 
ondergrond  is  van  Dekadente  Kuns: 

Gewis  is  alles  net  ’n  grap! 

Ons  speel  in  die  komedie  mee 
geblinddoek  met  ’n  lamfer-lap 
wat  selfs  die  son  ’n  skadu  gee. 

Gisela  May  onderskei  tussen  ’n  chanson  en  ’n  kabaret-chanson,  maar  gee 
toe  dat  dié  soort  afgrensing  dikwels  deur  die  praktyk  opgehef  word  (96: 
1982). 

Moet  ons  nou  van  kabaretliedere  of  van  (kabaret)chansons  praat? 

Brecht  het  sy  skeppings  “songs”  genoem  omdat  “lied”  vir  hom  na  Kultuur  en 
Kunslied  gesweem  het,  soos  Arnold  Blumer  in  sy  inleiding  tot  Brecht  sing 
Afrikaans  verduidelik  (1 3: 1 989).  Selfs  chanson  was  vir  Brecht  nog  te  gekul- 
tiveerd,  al  word  die  chanson  dikwels  “die  kunslied  van  die  straat  en  die 
kafee”  genoem.  Die  verkleiniiïgsuitgang  by  “luisterliedjie”  weer  laat  die 
Nederlandse  vertaling  van  chanson  klein  en  gesellig  klink.  (Ernst  van  Altena, 
skepper  van  die  term,  het  van  “luisterlied”  gepraat,  maar  in  die  praktyk  is  sy 
skepping  gekorrumpeer  tot  “luisterliedjie”.*) 

Die  Feesprogram  bevat  én  liedere  én  chansons.  Komponiste  soos  Schoen- 
berg,  Britten,  Bolcom  en  Du  Plessis  noem  hul  komposisies  nadruklik  kaba- 
reWedere.  Die  publiek  kon  self  besluit  het  of  hulle  na  liedere  of  na 
chansons  luister. 

Maar  ís  etikettering  so  belangrik? 

Die  belangrikste  is  dat  die  gehoor  ’n  aand  van  hoogs  gesofistikeerde  ver- 
maak  beleef  het,  van  die  swoel  dekadensie  van  Wien  van  die  eeuwending  af 
— Virginia  Oosthuizen  in  ’n  swaelstertpak,  soos  ’n  ou  kabarettradisie  voor- 
skryf  — tot  aan  ons  eie  urbane  geeste,  Hubert  du  Plessis  en  Péter  Louis 
van  Dijk. 

J.C.  Steyn 

’n  “Gesuiwerde”  Nasionalis  word  dissident 


Dr.  Petronella  van  Heerden,  die  eerste  Afrikanervrou  wat  haar  as  geneesheer 
bekwaam  het,  was  in  die  dertigef-  en  veertigerjare  baie  bekend  in  Suid- 
Afrika.  ’n  Jonger  geslag  het  haar  leer  ken  uit  haar  briljante  herinneringsboeke 
Kerssnuitsels  (1 962)  en  Die  sestiende  kopp/e  (1 965).  In  laasgenoemde  vertel 
sy  in  enkele  bladsye  oor  haar  politiek  in  die  jare  dertig.  Dis  egter  nie  die  volle 
verhaal  nie;  haar  beskouings  oor  ’n  aantal  sake  was  so  belangwekkend  — 
haaropvattings  het  in  een  opsig  lynreg  gestaan  teenoordié  van  N.P.  van  Wyk 
Louw  — en  sy  self  so  ’n  vooraanstaande  figuur  in  die  politiek/kulturele  lewe 
van  die  jare  dertig  dat  dit  bykomende  aandag  verdien. 

Die  jaar  1 933  is  ’n  gepaste  jaar  om  te  begin  — die  jaar  toe  die  twee  bittere 
teenstanders,  generaals  J.B.M.  Hertzog  en  J.C.  Smuts,  leiers  van  onderskei- 
delik  die  Nasionale  en  Suid-Afrikaanse  Party,  ’n  koalisie  gesluit  het.  Gou  was 
daar  ook  ’n  strewe  na  samesmelting  van  die  twee  partye.  Aan  Nasionale 
Party-kant  het  teenstand  teen  hierdie  stap  hoofsaaklik  gekom  van  die  Kaap- 
landse  Nasionaliste  en  die  Nasionale  Pers-koerante,  Die  Burger  en  Die 
Volksblad.  Petronella  van  Heerden  wat  destyds  in  Kaapstad  gepraktiseer 
het,  was  een  van  die  teenstanders.  Op  die  NP-kongres  van  4 tot  6 Oktober 
1 933  in  Port  Elizabeth  het  sy  teen  koalisie  stelling  ingeneem  en  telkens  toe- 
juiging  vir  haar  besliste  standpunt  ontvang. 

Haar  naam  word  vermeld  in  ’n  berig  van  Die  Vaderland  se  spesiale  berig- 
geweroordie  “doeltreffendedraadtrekkeryen  bedekte  manipulering  van  die 
partymasjien”  in  Kaapland.  Die  koerant  — genl.  Hertzog  se  vernaamste 
ondersteuner  — het  geskryf  dat  distriksbesture  uit  verafgeleë  plekke  wat 
moeilik  ’n  eie  afgevaardigde  kon  stuur,  gevra  is  of  hulle  nie  verteenwoordig 
wil  word  deur  persone  wat  die  kongres  maklikersou  kon  bywoon  nie.  So  was 
sen.  W.A.  Hofmeyr  van  die  “ ‘Keeromstraat-kliek’,  soos  dit  op  die  kongres 
genoem  is”,  die  afgevaardigde  van  Vanwyksvlei.  Die  berig  lui  voorts  dat  dr. 
Van  Heerden  en  mev.  dr.  J.S.  du  Toit,  albei  van  Kaapstad,  “wat  twee  van  die 
vernaamste  kruisvraers  van  genl  Hertzog  was”,  die  verteenwoordigers  van 
onderskeidelik  Umtata  en  Laingsburg  was  (D/e  Vaderland,  10  Oktober 
1933). 

Die  generaal  het  die  kongres  gevra  om  ’n  koalisie  tussen  die  NP  en  SAP  te 
steun.  Hy  het  ’n  anekdote  aangehaal  wat  hy  destyds  meermale  op  vergade- 
rings  vertel  het.  ’n  Afvaardiging  van  Nattes  en  Sappe  uit  Ventersdorp  het  kom 
vra  om  die  uitwissing  van  partygeskille.  Hy  het  hulle  gewys  op  die  Natallers 
se  teenstand  teen  Afrikaans  en  gevra  wat  van  die  Afrikaanse  taal  gaan  word. 
“’n  Plat  boer”  antwoord  toe:  “Generaal,  gooi  weg  die  taal!  Gooi  weg  die  taal!” 
Deur  koalisie  word  Afrikaans  egter  gered,  het  die  generaal  gesê,  want  die 
SAP  het  met  koalisie  onderneem  om  Natal  nie  die  reg  te  gee  om  Afrikaans  uit 

te  jaag  nie.  As  die  NP  die  hand  van  samewerking  weier,  is  hy  gedoem. 
(Stemme:  “Nooit!”)  (Die  Burger,  5 Oktober  1 933). 

Die  volgende  dag  het  dr.  Van  Heerden  ook  aan  die  debat  deelgeneem. 
Kaapland  is  geen  hensopper  nie,  het  sy  gesê.  Spreker  is  ’n  Vrystater  en  het 
die  generaal  lief,  “maar  ons  praat  nie  oor  hom  nie,  maar  oor  sy  beleid.”  Sy  is 
moeg  vir  die  stories  oor  brood,  “want  sal  die  kapitaliste  ons  brood  gee  as  ons 
met  hulle  saamgaan?”  Stemme:  “Nee!”  “Genl  Hertzog  het  ons  goed  geleer. 
Hy  het  ons  geleer  om  ons  taal  en  vryheid  lief  te  hê  en  om  beginsels  en  nie  per- 
sone  aan  te  kleef  nie.  Dit  doen  ons  nou.”  (Toejuiging). 

Sy  is  seker  dat  samesmelting  tot  ’n  diktatuur  gaan  lei,  het  dr.  Van  Heerden 
gesê.  “Die  eerste  ding  wat  sal  gebeur,  is  dat  ongewenste  elemente  onder- 
druk  sal  word;  die  tweede  dat  die  Nasionale  Pers  Regeringsgesind  sal  moet 
word,  en  die  derde  dat  ek  in  ’n  konsentrasiekamp  sal  beland.  (Gelag  en  toe- 
juiging).  Maar  ek  gaan  baklei”.  So  lui  Die  Burger  (6  Oktober  1 933)  se  verslag 
oor  haartoespraak.  Die  Volkstem  van  die  vorige  middag^  gee  laasgenoemde 
deel  van  haar  toespraak  soos  volg  weer:  “Sy  wil  baklei  en  glo  in  die  roer 
(applous).”  Volgens  laasgenoemde  verslag  is  dit  ook  duideliker  dat  sy  met 
haar  konsentrasiekamp-verwysing  Duitsland  in  gedagte  gehad  het:  “Kry 
ons  hier  die  samegesmelte  regering,  dan  kom  daar  diktatorskap,  onder 
drukking  van  die  pers,  soos  in  Duitsland,  en  politieke  teenstanders  in  die 
tronk  (luid  gelag)”  (D/e  Volkstem,  5 Oktober  1 933). 

Die  Kaapse  NP-kongres  het  met  142  stemme  teen  30  teen  samesmelting 
besluit.  Dis  vermeldenswaardig  dat  ’n  ander  bekende  Afrikanervrou,  die 
skryfster  M.E.R.,  haar  op  die  kongres  teen  samesmelting  uitgespreek  het 
(Die  Volksblad,  6 Oktober  1 933). 

In  die  ander  provinsies  was  die  steun  vir  koalisie  egter  oorweldigend  en  in 
1934  het  ’n  deel  van  die  NP  en  ’n  deel  van  die  SAP  saamgesmelt  en  die 
Verenigde  Party  gevorm.  “Smelters”  het  die  volksnaam  vir  die  Nasionaliste 
geword  wat  met  die  SAP  saamgesmelt  het,  en  “Gesuiwerdes”  vir  dié  Nasio- 
naliste  wat  die  party  voortgesit  het. 

Die  Port  Elizabethse  toespraak  was  in  bepaalde  opsigte  heel  ironies.  Haar 
afsku  van  die  staatsoptrede  in  Nazi-Duitsland  en  ’n  skeptisisme  teenoor 
sosialisme  was  vir  haar  goeie  redes  om  “Gesuiwerd”  te  bly,  maar  juis 
Nazisme  en  ’n  veranderde  houding  teenoor  sosialisme  het  binne  enkele  jare 
tot  ’n  breuk  met  die  “Gesuiwerdes”  gelei.  Die  verandering  in  haar  sienswyse 
in  hierdie  en  twee  verwante  opsigte  is  die  onderwerp  van  hierdie  oorsig. 

1 . Nazisme  en  Fascisme 

Tot  haarontsteltenis  moes  Van  Heerden  agterkom  dat  baie  Nasionaliste  pro- 
Nazi  is,  skryf  sy.  Sy  het  met  hulle  gestry  en  geargumenteer,  maar  dit  help  nie. 
“Hulle  sê  nie  uit  en  uit  hulle  is  pro-Nazi  nie,  maar  ’n  mens  kan  duidelik  voel 
waar  die  simpatie  lê.  By  my  koliegas  word  ek  uitgeskel  vir  ’n  alarmis.  Ek  raak 
verwikkel  in  ’n  hewige  korrespondensie  in  Die  Burger . . .2  Hitlervoersy  pro- 
gram  uit . . . Ek  het  ’n  vreeslike  sielestryd  deurgemaak.  Ek  kan  nie  aan  ’n  party 

behoort  wat  sulke  dinge  goedkeur  nie.  Eindelik  gaan  ek  na  dr.  Malan.  Twee 
soliede  ure  gesels  ons.  Toe  ek  verwys  na  die  anti-Joodse  gevoel  in  die  Party, 
sê  hy:  ‘Ja,  maar  die  Jode  is  nie  assimileerbaar  nie’.  Ek  sê  ek  moet  maar 
bedank  uit  die  Party.  Hy  sê  hy  sien  dis  by  my  beginselsaak  en  so  het  ek  stil 
verdwyn  uit  die  geledere  van  die  Party . . .”  (Van  Heerden  1 963: 144-146). 
Vermeidenswaardig  isterloops  nog  in  hierdie  verband  ’n  skermutseling  met 
Die  Burger  na  die  Duitse  inval  in  Nederland  op  1 0 Mei  1 940.  Die  koerant  het 
op  1 1 Mei  ’n  redelike  koel  hoofartikel  gehad,  waarteen  bekende  Afrikaners 
soos  W.E.G.  Louw,  D.B.  Bosman  en  Van  Heerden  geprotesteer  het.  Louw  het 
aangevoer  dat  die  medelye  met  Nederland  so  versigtig  en  met  sulke  voor- 
behoude  uitgedruk  word  “dat  dit  byna  ’n  bespotting  is!”  In  dieselfde  uitgawe 
skryf  Van  Heerden  dat  mens  in  die  hoofartikel  vergeefs  na  één  woord  van 
verontwaardiging  soek.  “Mag  Nederland  weet  dat  daar  Afrikaners  is  wat  die 
wrede  inval  nie  net  ‘betreur  en  afkeur’  nie,  maar  ook  verafsku,  en  wat  gereed 
is  om  hom  met  woord  en  daad  by  te  staan.”  Die  redakteur  se  antwoord  lui  dat 
sy  argumente  aanvoer  “waarom  ons  met  Nederland  behoort  te  simpatiseer 
— wat  ons  doen  — maar  geen  argument  waarom  Suid-Afrika  nou  aan 
Europa  se  oorloë  behoort  deel  te  neem  nie”  (14  Mei  1940). 

Een  van  die  sake  wat  dr.  Van  Heerden  nie  in  haar  boek  vermeld  nie,  is  dat  sy 
dieskrywer  was  van  ’n  belangwekkende  pamfletteen  die  Fascisme,  naamlik 
Fascisme  — Italië!  Duitsland!  Suid-Afrika?  wat  gedruk  is  deur  die  Nasionale 
Pers  Beperk.3  In  die  voorwoord  skryf  sy  namens  “die  Afrikaanse  Groep  vir 
Demokrasie”:  “Hierdie  pamflet  is  opgetrek  en  word  uitgegee  deur  ’n  groep 
Afrikaners  wat  ongerus  word  oor  hedendaagse  politieke  strominge  wat  tot 
geweld,  moord  en  oorlog  in  Europa  gevoer  het,  en  wat  vandag  in  ons  eie  land 
hoe  langer  hoe  meer  posvat”  (1). 

Die  skryfster  gee  ’n  redelik  breedvoerige  uiteensetting  van  die  toestand  in 
Duitsland  en  Italië  onder  die  opskrif:  “Wat  Nazi-beheer  vir  Duitsland  beteken 
het”.  Van  die  tussenskrifte  lui:  “Jode-vervolging”  en  “ ‘Ons  sal  die  Galgtou- 
nywerheid  laat  Floreer’  ”.  Die  laaste  deel  behandel  die  vraag:  “Is  daargevaar 
vir  Fascisme  in  Suid-Afrika?”  Van  Heerden  skryf:  “Daar  is  ’n  Fasciste-gevaar 
in  Suid-Afrika,  ’n  ernstige  gevaar  wat  geen  Afrikaner  wat  die  naam  werd  is 
kan  veronagsaam  nie”.  Dit  kom  van  die  sogenaamde  Suid-Afrikaanse 
Nasionale  Party  onder  leiding  van  Weichardt,  beter  bekend  as  die  “Grys- 
hemde”.  “Maar  Fascistiese  idees  en  metodes  word  nou  al  aangeneem  in  die 
Malan-Nasionale  Party,  selfs  by  sekere  seksies  van  die  Verenigde  Party” 
(19). 

Destydse  toesprake  van  dr.  Malan  en  ander  NP-leiers  is  nouliks  te  onderskei 
van  die  Gryshemde  se  propaganda,  skryf  Van  Heerden.  “Op  die  oomblik  is 
die  pleidooi  vir  demokrasie  van  die  Nasionale  leiers  bloot  lippetaal.  Afri- 
kaners  wat  lid  is  van  die  Nasionale  Party  en  wat  werklik  demokraties  voel, 
moet  dit  ernstig  oorweeg  of  dit  vir  hulle  moontlik  is  om  ’n  party  wat  so  fascis- 
ties  geword  het,  te  ondersteun”  (20).  Ook  die  VP  het  minstens  “een  poten- 
siële  fascis”  in  sy  geledere.  Dit  is  Oswald  Pirow,  Minister  van  Verdedi- 

ging  (23). 

Terwyl  ’n  verkiesing  voorhande  is,  moet  almal  op  hul  hoede  wees  om  nie  ’n 
man  met  Fascistiese  neigings  Parlement  toe  te  stuur  nie.  “As  hy  Fascis  is,  al 
is  hy  voorwaardelik  Fascis,  STEM  TEEN  HOM’’.  En  as  Gryshemde  of  Nasio- 
naliste  ’n  “sogenoemde  vakunie’’  ondersteun,  “kan  u weet  wat  dit  beteken’’. 
Sy  sluit  af  met  die  woorde:  “Daar  is  baie  om  te  doen.  Suid-Afrika  het  u nodig. 
Sal  u antwoord  op  haar  roepstem?”  (24). 

2.  Sosialisme  en  kapitalisme 

Uit  twee  artikels  in  September  en  November  1 938  in  Die  Klerewerker  onder 
die  opskrif  “Waarom  ek  ’n  sosialis  is . . .”  blyk  dit  dat  dr.  Van  Heerden  nie  net 
ten  opsigte  van  die  houding  teenoor  Duitsland  met  die  Nasionale  Party  ge- 
breek  het  nie,  maar  ook  die  sosialisme.  Haar  onsimpatieke  opmerking  op  die 
1 933-kongres  dat  sy  moeg  vir  die  stories  oor  brood  is,  het  haar  daardie  jaar 
die  kritiek  van  Gustav  Preller  op  die  hals  gehaal.  Hy  het  in  ’n  hoofartikel  oor 
die  droogte  en  dreigende  hongersnood  van  destyds  met  misnoeë  verwys  na 
haar  optrede  op  die  kongres:  “ ’n  Welgedane  vrouelike  lid  van  die  Hoofbe- 
stuur  het . . . van  die  bestuurstafel,  en  onder  uitbundige  toejuiging  en  geluk- 
wensing,  uitgeroep:  ‘Ons  is  moeg  van  al  die  praatjies  oor  kos  en  droogte,  — 
gee  ons  nasionalisme!’  ” (D/e  Vaderland,  27  Oktober  1933).“* 

Sy  begin  die  eerste  artikel  in  Die  Klerewerker  met  ’n  verduideliking:  “In  die 
laaste  tyd  het  baie  mense  my  gevra  waarom  ek,  ’n  nasionale  Afrikaner, 
sosialis  geword  het.  My  persoonlike  redes  mag  miskien  aan  ander  Afri- 
kaners,  wat  net  so  ongerus  voel  as  ek,  helderheid  bring;  daarom  wil  ek  hulle, 
in  alle  beskeidenheid,  uiteensit.” 

Sy  skryf  dat  sy  gebore  is  en  grootgeword  het  op  die  platteland.  “Vir  my  was 
dit  vanselfsprekend  dat  ek  by  my  volk  moet  staan,  my  taal  moet  handhaaf  en 
my  land  moet  dien;  en  die  beste  middel  waardeur  die  volksideale  bereik  kan 
word,  was  vir  my  die  Nasionale-Party.  En  ons  het  wesenlik  baie  bereik.” 
Die  armoede  waarmee  sy  op  ’n  klein  dorp  in  aanraking  gekom  het,  was  nie 
erg  nie.  Almal  het  gehelp  waar  hulle  kan,  en  nie  verder  gedink  nie.  In  Kaap- 
stad  het  sy  weer  aktief  aan  die  verrigtinge  van  die  Nasionale  Party  deel- 
geneem.  Ure  lank  het  hulle  gestry  oor  die  taal,  vlag  en  grondwet  en  “steeds 
het  die  vooruitgang  van  die  Afrikaner  ons  verbly.  Groot  en  groter  gesellig- 
hede,  agtermekaar  Afrikaners  oral  in  die  voorgestoeltes;  eindelik  begin  die 
Afrikaner  sy  regmatige  plek  in  die  samelewing  inneem!” 

Behalwe  hierdie  “voorgestoelte-Afrikaners”  het  duisende  ander  Afrikaners 
die  stad  binnegestroom,  “en  hierdie  Afrikaners  kry  ons  nie  in  die  voorge- 
stoeltes  nie,  nie  in  die  wandelgange  van  die  parlementshuis  nie,  en  sekerlik 
nie  op  die  groot  Afrikaanse  gesellighede  nie  — en  hulle  is  tog  ook  my  mede- 
Afrikaners.  Waar  is  hulle  dan?  In  die  agterbuurtes,  saamgehok  in  skandelike 
huise,  donker,  onhigiënies,  vuil.  Die  mense  is  honger,  beroerd,  bang.  Hulle 
werk  in  fabrieke,  by  die  dokke,  oral  waar  hulle  maar  ’n  werkie  kan  kry.  Hulle 
klop  bedelend  aan  my  deur.  En  ek  kry  famielie  na  famielie,  waar  die  kinders 

kaalvoet,  honger  en  koud  rondloop,  waar  die  ouers  in  stygende  ellende  en 
wanhoop  hulle  dae  verslyt.” 

Van  die  Nasionale  Party,  wat  die  Afrikaner-party  moet  wees,  hoor  sy  dat  die 
Engelsman  die  Afrikaner  verag  en  vertrap  en  uit  “jops”  hou,  dat  die  skelm 
Jood  hom  uitoorlê  en  beroof.  “Maar  as  dit  so  is,  waarom  is  daar  dan  in  die 
agterbuurtes  ook  net  soveel  Engelse  en  Jode  as  Afrikaners  wat  brandarm  is, 
in  presies  dieselfde  ellende?  ’n  Ellende  wat  heers  afgesien  van  ras  en  ook 
afgesien  van  kleur!” 

Hierdie  mense  het  almal  iets  gemeen,  en  dis  hul  armoede.  So  lank  as  ’n  man 
geld  het,  is  hy  veilig,  kan  hy  sy  kop  hoog  hou,  kan  hy  gaan  waar  hy  wil  en 
maakwathy  wil.  “Maarasdie  dag  kom  datnetsytweehandetussen  hom  en 
hongersnood  staan,  daardie  dag  sterf  sy  trots,  sterf  sy  selfrespek,  sterf  sy 
siel,  sterf  sy  Afrikanerskap.  Hy  kom  agter  dat  hy  ’n  slaaf  is,  die  slaaf  van  ’n 
stelsel  wat  kettings  om  hom  bind  en  wat  hom  net  één  volmaakte  vryheid 
toelaat  — die  vryheid  om  van  honger  te  vergaan.  Daardie  dag  dring  deur  tot 
sy  bewussyn,  as  hy  nie  te  suf  en  uitgeput  is  om  te  dink  nie,  die  besef  dat  daar 
twee  klasse  in  die  wêreld  is,  die  werkgewer  en  die  werknemer,  die  man  wat 
uitbuit  en  die  man  wat  uitgebuit  word;  en  ook  die  besef  dat  die  belange  van 
hierdie  twee  klasse  lynreg  teenoor  mekaar  staan.” 

Die  tweede  artikel  (November  1 938)  begin  met  Petronella  van  Heerden  se 
beskouing  van  kapitalisme.  “Kapitalisme  beteken  dat  jy  vir  profyt  produseer 
en  nie  vir  gebruik  nie,  en  ’n  kapitalis  is  ’n  ieder  wat  leef  op  die  sweet  van  ’n 
ander.  Onder  hierdie  stelsel  produseer  jy  dus  dinge  wat  die  mensdom 
skreenodig  het,  maar  as  hulle  vir  jou  nie  soveel  daarvoor  kan  betaal  dat  jy  ’n 
profyt  kan  maak  nie,  dan  vernietig  jy  die  dinge  liewer  as  om  die  mense  dit  te 
iaat  kry.  Die  resultaat  is  so  onsinnig  dat  mens  moet  glo  ons  is  almal  mal  om  dit 
één  dag  te  laat  voortbestaan.  Jy  verbrand  jou  koring  en  laat  jou  medemens 
sterf  van  honger  liewer  as  om  dit  onder  jou  ‘profytprys’  te  verkoop.” 

Die  twee  groot  politieke  partye  (klaarblykíik  bedoel  sy  die  Verenigde  Party, 
die  “Smelters”  en  die  Nasionale  Party,  die  “Gesuiwerdes”)  is  albei  kapitalis- 
ties  en  van  die  arm  man  se  standpunt  is  daar  nie  ’n  speld  tussen  die  twee  te 
steek  nie.  “Hulle  maak  gebruik  van  ons  edelste  gevoelens,  ons  liefde  vir  ons 
land  en  volk,  ons  moet  ons  volksideale  bewaar,  ons  volkskultuur  ontwikkel; 
maar  hulle  vergeet  om  te  sê  waar  ons  ons  kultuur  moet  gaan  haal  as  ons  nie 
eers  kos  het  nie.  Hulle  jaag  ons  in  die  harnas  teen  die  Engelsman,  die  Jood; 
hulle  probeer  ons  aandag  aflei  van  ons  armoede  deur  kaffer-en-kleurling- 
segregasie-onsin  en  uitroepe  van  WitSuid-Afrika.  Niemand  wil  ’n  gemengde 
volk  hê  nie,  die  nie-blankes  ewe  min  as  die  blankes;  maar  deur  op  daardie 
gevoelens  te  werk  kan  jy  ’n  Afrikaner  gaande  kry  en  dan  vergeet  hy  dat  die 
werklike  gevaar  vir  hom  is:  nie  die  kleur  van  ’n  seksie  nie,  maar  die  feit  dat 
daardie  seksie  van  die  bevolking  vir  ’n  laërloon  sal  werk  as  hy.  Dan  vergeet  hy 
dat  die  werker  die  belangrike  faktor  is,  nie  die  ras®  of  die  kleur  nie.  Dan 
vergeet  hy  dat  hy  alleen  niks  kan  doen  om  sy  lot  te  verbeter  nie,  om  hoër  lone 
te  kry  nie,  om  sy  ‘jop’  te  behou  nie,  en  hy  laat  hom  ompraat  om  Afrikaner- 

Vakverbonde  te  stig  wat  sy  medewerkers  uitsluit.  Hy  vergeet  dat  as  werkers 
ondermekaar  verdeeld  is,  hulle  soos  Simson  sonder  sy  hare  is.  Hy  vergeet 
dat  al  wat  vir  hom  sal  veg  is  sy  medewerkers,  want  hulle  belange  is  syne;  en 
hy  vergeet  dat  as  al  die  werkers  as  werkers  saamstaan,  dan  is  dit  klaar  met 
die  vyand.  En  hy  laat  hom  ’n  gat  in  die  kop  praat  dat  sy  vyand  die  Engelsman, 
die  Jood,  die  Kleurling,  die  Kaffer  is. 

“Die  vyand  is  die  kapitalis  wat  almal  uitbuit.  Hy  ken  geen  ras  of  volk  nie;  hy 
ken  net  geld.  En  hy  paai  ons  met  liefdadigheid  . . . En  boonop  kom  die  pre- 
dikant  in  ’n  blink  motorkar  en  sê  ons  moet  maar  tevrede  wees  met  ons  lot:  dit 
is  die  Here  se  wil,  en  hiernamaals  sal  dit  beter  gaan.  Onwillekeurig  wonder  ’n 
mens  of  hy  self  met  so  ’n  lot  tevrede  sou  wees.” 

Hierdie  onregte  en  ongelykhede  skree  tot  die  hemele  en  “ek  as  mens  kan  dit 
nie  verdra  nie”,  skryf  Van  Heerden.  Daarom  is  sy  ’n  sosialis.  Sosialisme  pro- 
duseer  vir  gebruik,  nie  vir  profyt  nie.  Die  sosialis  sê  die  rykdomme  van  die 
land  behoort  aan  die  volk  van  die  land.  “Hy  sê: . . . die  mens  het  reg  op  die 
vrug  van  sy  arbeid,  hy  het  reg  op  die  benodigdhede  van  die  lewe,  hy  het  reg 
op  ’n  huis  om  in  te  woon,  reg  op  kos  om  te  eet,  reg  op  behandeling  as  hy  siek 
word,  reg  op  geleentheid  om  hom  te  bekwaam  vir  die  taak  of  beroep  waar- 
voor  hy  geskik  is,  reg  om  sy  ou-dag  in  rus  en  vrede  deur  te  bring  sonder  angs 
en  armoede.  Hy  het  reg  op  plesier,  op  rustyd,  op  tyd  om  geestelik  te  ont- 
wikkel.  Hy  het  die  reg  en  plig  om  te  werk.” 

Die  redding  van  die  werker  lê  in  homself.  Saam  kan  hulle  berge  verskuif. 
“Sodra  die  werker  besef  dat  hy  ’n  werker  is  voordat  hy  ’n  Afrikaner  of  ’n 
Engelsman  of  ’n  Jood  of  wat  ook  al  is,  dat  hy  ’n  werker  is  voordat  hy  ’n 
Nasionalis  of  ’n  Smelter  is,  dan  sal  alles  reg  kom:  dan  hoef  ons  nie  te  wag  vir 
die  hiernamaals  nie;  dan  is  ons  hemel  op  aarde  binne  ons  bereik. 
“Mede-Afrikaners  wat  julle  volk  en  taal  lief  het,  onthou  dat  nasionalisme  is 
alleen  onder  Sosialisme  gewaarborg.  Julle  wat  van  julle  plase  deur  armoede 
gedryf  is  en  wat  nou  pad-  en  fabriekswerkers  is,  julle  wat  met  leë  hande  en  leë 
harte  in  die  toekoms  staar,  julle  is  gedoem,  vir  julle  is  daar  geen  hoop  nie  so 
lank  as  kapitalisme  baas  is.  Maar  as  ons  almal  saam  staan  teen  kapitalisme 
kan  ons  sorg  dat  die  honger  kleintjies  van  vandag  blymoedige  en  gesonde 
burgers  van  die  toekoms  word.” 

3.  Afrikaanse  vakbonde 

Soos  dit  uit  die  artikels  blyk,  was  Van  Heerden  gekant  teen  bepaalde  vak- 
bonde,  klaarblyklik  veral  die  Afrikaanse  Mynwerkersbond  (soms  genoem 
Af  rikanerbond  van  Mynwerkers)  waarvan  sy  weliswaar  die  naam  nie  verstrek 
nie.  “Die  poging  om  Afrikaanse  vakunies  op  suiwer  rasselyne  vas  te  stel, 
geesdriftig  deur  Nasionaliste  gesteun . . . is  ’n  tipiese  Fascistiese  poging  om 
’n  tweespalt  in  die  vakuniebeweging  te  bring  en  vorm  die  basis  van  ’n 
Arbeidsfront  op  die  Nazi-model”  (Van  Heerden  s.j.:  22).  (Afrikaners  en 
Engelse  is  destyds  soms  twee  “rasse”  genoem.) 

Van  Heerden  was  nie  die  enigste  Afrikaner  wat  die  stigting  van  vakbonde  “op 

suiwer  rasselyne”  gekritiseer  het  nie.  Mense  soos  Abraham  Jonker  en  koe- 
rante  soos  Die  Vaderland  en  Die  Suiderstem  het  daarteen  te  velde  getrek. 
Twee  kultuurmense  uit  Transvaal  het  die  bond  ook  teengestaan,  naamlik 
C.M.  van  den  Heever  en  Abel  Coetzee  (D/e  Burger,  1 7 Maart  1 937). 

Om  te  verklaar  dat  die  bond  weens  Fascisme  opgerig  is,  is  egter  foutief.  Selfs 
D/e  Voikstem  — die  mondstuk  van  die  oud-Sappe  in  die  Verenigde  Party  — 
het  in  1 937  geskryf  dat  die  Afrikaanse  mynwerker  hom  ontuis  voel  in  en 
ontevrede  is  met  “’n  werksunie  wat  ’n  oorblyfsel  is  uit  ’n  tyd  toe  mynwerkers 
nog  van  oorsee  ingevoer  moes  word;  ’n  vakunie,  bowendien,  wat  aankno- 
ping  soek  met  ’n  politieke  rigting,  aangegee  deur  die  Arbeidersparty,  wat 
heeltemal  vreemd  is  aan  die  Afrikaneraard”.  (Dit  was  duidelik  ’n  verwysing  na 
die  Suid-Afrikaanse  Mynwerkersunie  waarteen  die  Afrikaanse  Mynwerkers- 
bond  in  opposisie  was.)  In  die  hoofartikel  spreek  D/e  Volkstem  hom  ook  nie 
teen  die  bond  uit  nie,  maar  waarsku  hy  die  lede  teen  identifikasie  met 
politieke  partye  soos  die  “Gesuiwerdes”  (2  April  1 937). 

In  dieselfde  jare  waarin  Van  Heerden  so  fel  teen  Afrikaanse  vakbonde  ge- 
skryf  het,  het  N.P.  van  Wyk  Louw  sy  bande  met  D/e  Suiderstem  verbreek 
omdat  die  koerant  daarteen  was. 

Hoewel  Van  Wyk  Louw  glad  nie  die  “Smelters”  gesteun  het  nie,  was  hy  in 
1 936  geïnteresseerd  in  medewerking  met  die  “Smelter”-koerante  D/e  Sui- 
derstem  en  veral  Die  Vaderland.  Hy  skryf  aan  sy  broer  Gladstone,  toe  student 
in  Nederland,  dat  dit  lyk  of  daar  aan  D/e  Vaderland  se  kant  ’n  poging  is  om 
“baie  meer  op  die  opbou,  op  die  lit.  & kultuur  te  konsentreer,  as  op  die  politiek. 
Hulle  gee  oneindig  meer  ruimte  aan  kultuurverrigtings,  ens.,  selfs  op  die  klein 
Tvl.  dorpe,  as  wat  die  ‘Burger’  gee.”  Uys  Krige  was  destyds  ’n  tyd  lank  ver- 
bonde  aan  die  blad  en  het  medewerkers  onder  die  jong  skrywers  gesoek.® 
Van  Wyk  Louw  het  verskeie  belangrike  artikels  vir  D/e  Vaderland  en  D/e 
Brandwag  (wat  uit  D/e  Vaderland  voortgekom  het)  geskryf. 

Oor  Die  Suiderstem  skryf  Louw  in  Januarie  1937  dat  hy  eersgenoemde 
koerant  aanvanklik  verwelkom  het.  “Hier  was  werklik  ’n  kans,  so  het  dit  my 
gelyk,  om  die  ou  S.A.P.  & die  Nas.  Smelter  vir  Afr.  te  vang  en  te  behou.”  Hy  het 
selfs  vir  dr.  Abraham  Jonker,  die  eerste  kulturele  redakteur  van  D/e  Suider- 
stem  en  later  hoofredakteur,  “raad  gegee  oor  sy  ‘kultuurdeel’,  nl.  om  ’n  reeks 
‘Ons  kultuurbesit’  te  begin  (om  die  ou  Sappies  se  trots  aan  te  wakker)  en  dan 
‘Ons  kultuurstrewe’  om  hulle  in  die  stroom  in  te  bring.” 

Maar,  voeg  hy  by,  “ek  moet  vandag  erken  dat  ek  teleurgestel  is.  Dis  tog  maar 
’n  politieke  blad  en  sy  hele  gees  is  al  vir  my  onsimpatiek.  Ek  het  een  artikel  in 
die  reeks  Ons  kultuurstrewe  vir  hulle  geskrywe,  oor  die  strewe  in  ons  litera- 
tuur,  maar  dit  is  ook  nou  die  end.”^ 

Van  Wyk  Louw  het  enkele  maande  daarna  “finaal  & ’n  bietjie  gewelddadig  my 
bande  met  die  Suiderstem  verbreek”,  soos  hy  dit  aan  sy  broer  stel.  Hy  skrý 
dat  Gladstone  wel  weet  hoeveel  hy  van  D/e  Suiderstem  venwag  het,  aange- 
sien  daar  mense  aan  die  hoof  was  van  wie  ’n  mens  “meer  belangstelling  ver- 
wag  het  as  van  Die  Burger.  Maar  ek  is  nog  nooit  so  skandelik  bedroë  nie.  Om 

te  dink  dat  enigiets  voor  die  naakste  politieke  oogmerke  in  S.A.  kon  gaan, 
was  eenvoudig  dwaasheid.”  Wat  die  saak  vir  Louw  in  1937  moeiliker 
gemaak  het,  skryf  hy,  is  dat  Uys  Krige  by  Die  Suiderstem  kom  werk  en  hulle 
twee  goeie  vriende  geword  het.  “Hy  is  ’n  liewe  kêrel,  sonder  enigiets  van  die 
aanstellerigheid  wat  aan  hom  toegeskrywe  word,  met  ’n  pragtige  entoe- 
siasme . . . Nou  ja,  deur  hom  het  ek  weer  ’n  bietjie  nader  aan  die  S.s.  [Suider- 
stemj  gekom,  hoewel  baie  teësinpig.”  Hy  het  ’n  boek  vir  Krige  geresenseer 
en  nog  twee  boeke  gehad  om  te  bespreek. 

Toe  kom  daar  ’n  saak,  “die  begin  van  die  grootste  stuk  opbouwerk  wat  nog  in 
S.A.  aangepak  is”.  Hoewel  hy  geen  naam  noem  nie,  verwys  Van  Wyk  Louw 
klaarblyklik  na  die  beweging  om  Afrikanervakbonde  tot  stand  te  bring  met 
die  doel  om,  soos  Die  Burger  in  ’n  hoofberig  gesê  het,  “die  duisende  Afri- 
kaanssprekende  werkers  in  al  die  bedrywe  te  organiseer  om  hul  kultuurkrag 
vir  die  nasie  te  bewaar  en  hulle  te  beskerm  teen  ondermynende  kommunis- 
tiese,  onnasionale  en  nie-christelike  invloede”  (8  Januarie  1 937).  Vir  Louw 
was  die  beweging  om  die  stedelike  Afrikaners  — “stedelike  voortrekkers” 
noem  hy  hulle  — teorganiseeren  “Afrikaanste  hou  in  hart&daad”,  ’n  bewe- 
ging  waarteenoor  die  Eerste  en  Tweede  Taalbewegings  klein  sal  iyk.  In  die 
eerste  week  van  April  1 937  ontstaan  daar  ’n  staking  by  die  Simmer  en  Jack- 
myn  om  ’n  lid  van  die  Afrikaanse  Mynwerkersbond  te  dwing  om  by  die  S.A. 
Mynwerkersunie  aan  te  sluit.  Die  Afrikaanse  bond  het  die  stryd  verloor  deur 
’n  besluit  van  die  Kamer  van  Mynwese  dat  alle  werkers  by  een  van  die 
erkende  vakverbonde  moes  aansluit.  Dit  het  die  Afrikanerbond  van  Myn- 
werkers  uitgeskakel. 

Van  Wyk  Louw  skryf:  “Die  week  waarin  die  saak  toe  so  roekeloos  & oneerlik 
in  die  politiek  gewerp  is,  was  vir  my  ’n  verskriklike  week.  Ek  was  skoon 
pootuit  aan  die  end.”  In  daardie  week  het  hy  weer  ’n  Suiderstem  gekoop,  “om 
te  sien  of  dit  eerlik  is  met  sy  praatjies  van  kultuur  bo  politiek”. 

As  gevolg  van  Jonker  se  houding  “het  ek  onmiddellik  die  boeke  & die  tjek  vir 
die  vorige  resensies  teruggestuur,  saam  met  ’n  brief  dat  ek  onder  geen 
omstandighede  met  die  S.s.  kan  saamwerk  nie.  Later  het  ek  dit  in  ’n  taamlike 
kwaai  gesprek  met  Strydom  bevestig.”®  (Strydom  is  die  historikus  C.J. 
Scheepers  Strydom  wat  eerste  redakteur  en  later  bestuurder  was.) 

Daar  was  dus  duidelik  ook  ’n  ander  kant  aan  die  saak  as  dr.  Van  Heerden  s’n 
en  dit  sou  onwys  wees  om  haar  geskrifte  onkrities  te  lees  — wat  egter  niks 
afdoen  aan  die  waarde  daarvan  nie:  die  lewendige,  direkte  styl,  die  vereen- 
selwiging  met  die  lot  van  die  behoeftiges  en  die  ondubbelsinnige  getrouheid 
aan  haar  taal. 

4.  Houding  teenoor  díe  swartes 

Ten  slotte  kan  mens  nog  op  een  saak  wys  waarin  dr.  Van  Heerden  die  meeste 
van  haar  Afrikaanse  en  Engelssprekende  tydgenote  vooruit  was  en  sy  in  nog 
groter  mate  ’n  dissident  was,  en  dit  is  die  houding  teenoor  swartes. 

In  1 936  was  sy  een  van  ’n  aantal  vroue  wat  in  ’n  brief  in  Die  Burger  gevra  het 

dat  die  swartes  in  Kaapland  hul  stemreg  (op  die  gemeenskaplike  kieserslys) 
behou.  “As  vroue  wat  Suid-Afrika  lief  het,  voel  ons  dat  dit  nie  verstandig  is  om 
die  goeie  trou  en  vertroue  van  die  naturelle  wat  ons  in  getalsterkte  oortref,  te 
verloor  nie.  Ons  twyfel  of  Suid-Afrika  ’n  gelukkige  plek  vir  ons  kinders  sal 
wees  as  die  voorreg  wat  so  hoog  op  prys  gestel  word  deur  die  naturelle,  van 
hulle  weggeneem  word.”  Die  skryfsters  sê  dat  die  blanke  vroue  self  eers  kort 
tevore  na  lang  stryd  “volle  burgerskap”  gekry  het  en  dit  nie  as  reg  of  regver- 
dig  beskou  dat  “beskaafde  manne  alle  hoop  op  hierdie  voorregte  ontsê  word 
nie  op  grond  van  ras  en  kleur  in  ’n  land  wat  net  soveel  hulle  s’n  is  as  ons  s’n” 
(Die  Burger,  22  Februarie  1 936).^  Die  betrokke  wet  is  egter  op  7 April  1 936 
aangeneem  met  169  stemme  teenoor  elf.  Twee  bekende  Afrikaners,  J.H. 
Hofmeyr  en  F.S.  Malan,  was  onder  die  teenstemmers. 

In  1 938  het  Van  Heerden  skerp  gereageer  op  ’n  Reuter-berig  in  The  Cape 
Argus  van  4 Februarie  1938.  Die  kerkraad  van  die  Anglikaanse  Kerk  op 
Messina  het  ’n  lang  bespreking  gehou  oor  die  “position  which  arose  over  the 
pen  friendship  between  a native  and  a girl  in  England”.  Volgens  die  berig  het 
die  kerkraad  die  saak  bespreek  vanweë  die  gevoelens  van  die  lidmate, 
“many  of  whom  took  strong  exception  to  the  fact  that  it  was  a clergyman  in 
their  church,  the  Rev.  T.  Harvey,  who  had  brought  about  the  state  of  affairs  by 
causing  the  introduction  while  in  England”.  Baie  lidmate  het  geweier  om  die 
dienste  by  te  woon  voordat  die  saak  reggestel  is.  Sommige  blankes  van 
Messina  het  ’n  dreigende  houding  teenoor  die  swartman  aangeneem  sodat 
hy  bang  is  om  op  straat  te  verskyn. 

Hoewel  eerwaarde  Lewis  Jones  en  sommige  kerkraadslede  verklaar  het 
hulle  sien  geen  kwaad  in  wat  gebeur  het  nie,  het  die  kerkraad  besluit  dat 
Jones  die  briewe  wat  die  Britse  meisie  aan  die  swartman  geskryf  het,  asook 
haar  foto,  van  hom  sal  wegneem.  Hy  moes  ook  die  man  waarsku  dat  hy  nie 
verder  vir  die  meisie  moet  skryf  nie. 

Petronella  van  Heerden  reageer  in  The  CapeArgus  van  7 Februarie  1 938  op 
hierdie  “incredible  report”.  “To  South  Africans  who  have  not  yet  become  har- 
dened  to  the  idea  that  the  native  is  not  quite  a human  being  this  action 
appears  indefensible.  Even  if  the  native  is  kept  in  a state  of  physical  serfdom 
there  are  some  of  us  who  fondly  believe  that  he  was  allowed  some  measure 
of  spiritual  and  intellectual  freedom. 

“One  always  assumed  that  the  colour  bar  had  not  yet  entered  the  domain  of 
private  and  personal  property  and  it  would  be  interesting  to  know  what  legal 
right  the  members  of  the  Church  Council  had  to  confiscate  these 
letters . . . 

“If  such  gross  infringement  of  the  personal  liberty  of  natives  continues  we 
Europeans  shall  all  soon  be  murdered  in  our  beds,  and  we  shall  richly 
deserve  it.”’° 

Petronella  van  Heerden  was  dus  sonder  twyfel  “links”,  maar  het  trou  gebly 
aan  volk  en  taal.  Oor  haar  breuk  met  die  Nasionale  Party  vanweë  die  party  se 
Fascisme  en  anti-Joodsheid  kon  sy  sê:  “Ek  is  en  was  my  lewe  lank  hart  en 

siel  Nasionalis”  en  effens  later:  . . maar  ek  het  Nasionaal  gebly  en  sal  dit 
nog  altyd  bly  tot  ek  die  dag  koud  is”  (Van  Heerden  1 963: 1 44-1 46).  Verset 
teen  ’n  party  het  nie  ontrouheid  aan  die  volk  ingehou  nie.  Soos  baie  Afrikaner- 
nasionaliste  het  Van  Heerden  nasionalisme  nie  as  ’n  ideologie  in  die  beteke- 
nis  van  ’n  dogmatiese  godsdiens  beleef  nie,  maar  as  ’n  lewenshouding  wat 
uiteenlopende  houdinge  en  gesindhede  kon  herberg. 


Aantekeninge 

1 . Die  verslag  is  geskryf  deur  Nathan  Levi  wat  volgens  J.M.H.  Viljoen  “een  van  die  beste  ver- 
slaggewers  (Is)  wat  ek  oolt  geken  het”  en  “by  uitstek  party-joernalis”  (1953:  29). 

2.  Sy  verwys  moontlik  na  ’n  Surger-polemiek  in  Oktober  1 938  oor  Tsjeggo-Slowakye  na  die 
“verraad  van  Múnchen”.  Op  14.10.1938  antwoord  sy  sommige  van  haar  kritici. 

3.  Hoewel  geen  datum  vermeld  word  nie,  is  dit  uit  bepaalde  opmerkings  moontlik  om  at  te  lei 
dat  die  pamtlet  in  1938  verskyn  het.  Oswald  Pirow  was  nog  minister  (23)  en  sy  skryt:  “Die 
verkiesing  is  voorhande”  (24).  Dit  kon  net  dié  van  Mei  1 938  gewees  het. 

4.  Hoewel  die  artikel  nie  onderteken  is  nie,  is  dit  uit  die  leesteken-  en  taalgebruik  moontlik  om  at 
te  lei  dat  Preller,  as  redakteur,  die  skrywer  is. 

5.  Sy  gebruik  “ras”  hier  waarskynlik  in  die  betekenis  wat  destyds  die  algemeenste  was, 
naamlik  “volk”  ot  “volksgroep”. 

6.  Dokumentesentrum.  Camegie-biblioteek,  Universiteit  van  Stellenbosch:  W.E.G.  Louw- 
versamellng:  158  K.  Lo  29  (8).  Brief  van  N.P.  van  Wyk  Louw  aan  W.E.G.  Louw,  16 
Junie  1936. 

7.  W.E.G.  Louw-versameling:  1 58.K.  Lo.  29  (1 2).  Brief van  N.P.  van  Wyk  Louw  aan  W.E.G.  Louw 
op  7 Januarie  1 937. 

8.  W.E.G.  Louw-versameling:  1 58.k!  Lo.  29  (1 3).  Brief van  N.P.  van  Wyk  Louw  aan  W.E.G.  Louw 
op  6 Mei  1 937. 

9.  Die  ondertekenaars  was  Katherine  Dichmont,  Adelheid  de  Villiers,  M.E.  Fuller,  M.L.  Grant, 
Aimée  Jolly,  R.S.  Gow,  Lucy  L.  Molteno,  M.  Overbeek,  Emilie  J.  Solomon,  Julia  F.  Solly,  Ursula 
Scott,  N.B.  Spilhaus,  Annie  van  der  Horst,  Lucy  Walker  en  Petronella  van  Heerden. 

10. Hierdie  brief  het  reaksie  uitgelok  van  ene  Common  Sense  {The  Cape  Argus,  9 Februarle 
1 938)  wat  die  kerkraad  verdedig.  “It  would  not  be  a case  of  personal  animosity  towards  the 
native,  or  intertering  with  his  personal  liberty,  it  would  only  have  the  good  result  of  protecting 
both  parties,  and  probably  innocentsfrom  future  unhappiness  and  misery.”  Dr.  Van  Heerden 
se  aanval  is  tipies  van  die  Kommunistiese  leerstelling.  “Some  strange  things  are  done  in  the 
name  of  ‘Liberty,  Equality  and  Fraternity’,  the  slogan  of  the  Communist  Party.” 

Verwysings 

Van  Heerden,  A.P.  s.j.  (waarskynlik  1 938).  Fascisme  — Italië!  Duitsland!  Suid-Afrika?  Kaapstad: 
A.P.  van  Heerden  (gedruk  deur  Nasionale  Pers). 

Van  Heerden,  Petronella  1962.  Kerssnuitsels.  Kaapstad:  Tafelberg. 

Van  Heerden,  Petronella  1965.  Die  sestiende  koppie.  Kaapstad:  Tafelberg. 

Viljoen,  J.M.H.  1953.  'n  Joernalis  vertel.  Kaapstad:  Nasionale  Boekhandel. 

Joan  Hambidge 
Travelling  light* 


Vanaand  probeer  ek  tevergeefs 

om  jou  onder  woorde  te  bring  in  ’n  opdragvers. 

Hoe  hoor  ek  jou  nie  lag  — 

dat  ek  durf  waag  om  jou  ritmies,  metries  in  te  perk. 
’n  Lykrede  vereis 

somber  woorde,  swart  gedagtes  — 
tog  sien  ek  jou  lag, 

terwyl  ek  gedagtes,  ryme  stadig  afmerk. 

Jou  kan  ek  nie  vasvang  in  ’n  vers  — 

jy  is  immers  reeds  in  ’n  kis  se  ruimtes  ingeperk 

(die  dood  het  sy  eie  genadelose  prosodie). 

Jy,  so  heel  soos  ’n  okkerneut, 

slaap  stil,  ’n  heilige  Franciskus  in  jou  kis. 

Die  lewe  — leer  jy  my  — 

is  ’n  reis  alleen  met  ’n  reisplan  afgemerk. 

Toe  die  okkerneut  van  jou  liggaam  kraak, 
vertrek  jou  gees  swewend  op  ’n  laaste  reis. 

Niks  wat  ek  sê  of  skryf, 

kan  jou  nou  aantas  of  verder  raak. 

Voetjie-vir-voetjie  word  ons  afgeskaal 
vir  die  dood:  so  finaal,  so  finaal. 


* Uit  die  bundel  Lykdigte  wat  so  pas  verskyn  het. 

Elegie  vir  ’n  afwesige  leser 


Jy  wil  vir  my  net  nie  tot  rus  kom  nie 

— vanaand  het  die  wekker  plots  begin  tik; 
verbeelde  voetstappe  dwarsdeur  die  huis. 

Jy  kry  net  nie  jou  lê  nie 

— weer  en  weer  kyk  ek  na  jou  gesig  op  ’n  doodsfoto, 
wyl  jy  doodluiters  rus  in  jou  kis. 

Jy  kry  net  nie  end  nie 

— jy  praat  nog  mee  in  vele  nekrologiese  gesprekke; 
jou  invloed  op  ons  nog  lank  nie  geblus. 

Jy  moet  nou  rus 

— die  doodsmare  is  aangekondig, 
die  reeu  vir  ewig  afgewas, 
selfs  die  stoet  het  beweeg. 

Maar  ék  kan  jou  nie  doodpraat  nie 

— verbete  soek  ek  na  ’n  dooddoener,  ’n  magspreuk 
om  jou  vir  altyd  mee  te  besweer. 

Miskien  sal  jy  rustig  raak  en  stil  wees 

as  jy  die  verse  kon  meeleef  of  net  lees. 

M.C.J.  van  Rensburg 

Die  status  en  onderrigmoontlikhede  van  tale  in  ’n  nuwe 
Suid-Afrika* 


Mens  kan  aanneem  dat  daar  tans  ingrypende  verandering,  ook  verandering 
op  die  taalfront,  in  Suid-Afrika  aan  die  gang  is.  Indien  hierdie  gegewe  as  ’n 
onvermydelikheid  aanvaar  word,  kan  taalmense  van  al  die  Suid- 
Afrikaanse  tale  hulle  gelukkig  ag:  daar  kan  beplan  word  vir  die  veranderinge 
wat  nog  nie  afgeloop  is  nie  — dit  wil  sê  die  veranderinge  op  taalvlak.  Beplan- 
ning  hieroor  sluit  o.a.  die  voer  van  noodsaaklike  gesprekke  vanuit  verskil- 
lende  oogpunte  oor  die  veranderinge  deur  dinkwerk  daaroor  te  slyp  en  te 
besin  oor  die  insette  wat  op  hierdie  belangrike  terrein  gelewer  kan  word. 
Elize  Botha  het  onlangs  gesê:  “’n  Tyd  van  verandering  is  ’n  onvaste  tyd,  in 
vloeibare,  vlottende  toestande  moet  mens  dan  vaste  punte  soek,  bakens 
waarheen  jy  jou  nadink  . . . kan  rig  . . .’’  (Botha  1 990:  1 ).  Dit  beteken  onder 
andere  dat  die  sprekers  van  die  verskillende  tale  in  Suid-Afrika  op  grond  van 
sinvolle  argumente  hulle  nadink  kan  rig  op  dit  wat  hulle  vir  die  onderskeie  tale 
naas  mekaar  in  ’n  uiteindelike  taalplan  vir  Suid-Afrika  sou  wou  hê.  Dié 
argumente  sou  byvoorbeeld  kon  wentel  om  die  bestaande  infrastruktuur  van 
die  huidige  ampstale  en  die  voordele  daaraan  verbonde  vir  alle  sprekers  in 
Suid-Afrika,  en  die  rol  wat  die  ampstale  in  die  Suid-Afrikaanse  talebestel  vir 
hulle  sprekers  (en  vir  ander  tale)  kan  speel  sodat  hierdie  voordele  nie  in  die 
genoemde  veranderingsproses  moontlik  ten  gronde  gaan  nie.  Dit  was  nie  in 
Namibië  die  geval  dat  gesprekke  oor  verskillende  taalopsies  in  goed-uit- 
gewerkte  taalplanne  gestalte  gekry  het  nie.  Die  enigste  goed-uitgewerkte 
taalplan  dáár  was  SWAPO  s’n.  Dié  taalplan  het  Engels  as  enigste  ampstaal 
gepropageer  (Duggal  1 981 ),  en  is  sedert  Namibië  se  onafhanklikheid  geïm- 
plementeer.  (Besonderhede  hiervan  kom  onder  2.1.1  ter  sprake.)  Harlech- 
Jones  (1 989:  25)  maak  interessante  opmerkings  in  verband  met  die  keuse 
van  Engels  as  ampstaal  in  Namibië:  “By  the  mid-1970’s,  SWAPO  had  pro- 
posed  English  as  the  official  language  of  an  independent  Namibia,  explicitly 
linking  pro-English  with  an  anti-Afrikaans  position,  and  with  deliberate 
attempts  to  orientate  Namibia  away  from  economic  and  cultural  ties  with 
South  Africa.”  (Vgl.  ook  Webb  1 990e:  4 n.3  in  verband  met  die  keuse  van 
Engels  bo  Afrikaans  in  Namibië.) 

Dat  die  talebestel  van  ’n  toekomstige  Suid-Afrika  tans  ’n  belangrike  ge- 


* Gedeeltelike  verslag  van  ’n  navorsingsprojek  oor  die  stand  van  die  Suid-Afrikaanse  tale  aan 
die  einde  van  die  twintigste  eeu,  ondersteun  deur  die  Universiteit  van  Pretoria.  Oorspronklik  as 
voordrag  gelewer  voor  die  Natalse  Onderwysunie,  Durban,  8 Oktober  1 990,  hier  aanmerklik 
bygewerk  en  verander. 

spreksonderwerp  is,  en  nie  net  onder  Suid-Afrikaners  nie,  het  Eastman 
(1 990)  al  raakgesien.  “The  ANC  has  identified  language  as  a planning  issue 
for  post-apartheid  South  Africa”  (p.  1 ).  Sy  maak  ook  melding  van  UDUSA  (the 
Union  of  Democratic  University  Staff  Associations)  se  begrip  van  die  be- 
langrikheid  van  dié  probleem  (p.  1 ).  Talle  Afrikaanse  kultuurliggame  het  hulle 
ook  al  in  die  verlede  oor  die  onderwerp  uitgespreek  (meestal  vanuit  ’n 
Afrikaanse  perspektief),  en  talle  kongresse,  simposia,  ens.  is  al  in  die  loop 
van  die  afgelope  paar  jaar  gereël  (vgl.  Cluver  1 990b:  1 vir  die  kongresse  wat 
sedert  1 989  gehou  is)  in  die  hoop  om  meer  duidelikheid  te  verkry  oor  die  pro- 
blematiek  wat  taalbeplanning  in  ’n  nuwe  Suid-Afrika  onderlê.  (Vgl.  Eastman 
1990:  1 en  Young  1987:  2 vir  meer  besonderhede.) 

☆ 

Twee  van  die  terreine  wat  die  verloop  van  verandering  in  Suid-Afrika  nie  sal 
kan  vryspring  nie,  en  wat  hier  verder  bespreek  word,  meestal  aan  die  hand 
van  resente  gesprekke  daaroor,  wentel  rondom  die  effektiwiteit  van  ampstale 
om  die  mense  van  ’n  meertalige  land  van  nut  te  wees,  en  die  mate  waarin 
onderrig  daarin  in  die  Suid-Afrikaanse  situasie  bevredigend  kan  verloop. 

1 . Díe  ampstaalbedeling  in  ’n  nuwe  Suid-Afrika 

Die  vraag  wat  in  hierdie  verband  opduik,  is  of  daar  rede  is  om  te  vermoed  dat 
daaraan  die  huidigeampstaalbediening  in  Suid-Afrika  verandergaan  word? 
Met  rede  om  verandering  te  vermoed  word  hier  bedoel:  watter  argumente  in 
die  gesprek  oor  die  toekomstige  Suid-Afrikaanse  talebestel  kan  geantisipeer 
word?  Nie  gevoelens  of  kragdadige  standpuntinnames  nie  — dít  gaan  in 
geen  rasionele  gesprek  wat  by  ’n  oop  agenda  begin  hond  haaraf  maak  nie 
(vgl.  Webb  1 990: 4 e.v.).  Hans  du  Plessis  1 990b  (p.  1 ) sê  hieroor:  “Wat  op  die 
onderhandelingstafel  geplaas  word,  moet  op  bewese  prestasie  en  behoefte 
gebaseer  wees,  en  nie  op  politieke  slagspreuke,  van  watter  kant  ook  al  nie.” 
Schuring  1 990  sluit  hierby  aan  wanneer  hy  sê  “eensydige  idealisme  soos 
een  nasie  een  taal  of  hoogmoedige  etnosentrisme  sluit  die  oë  vir . . . die  be- 
staan  van  ander  tale  as  die  eie  taal”.  Die  argumente  wat  hier  ter  sprake  is,  is 
die  soort  argumente  wat  onder  soveel  gelyke  pare  oë  sal  moet  steek  hou 
wanneer  die  taalklousules  van  die  nuwe  grondwet  van  Suid-Afrika  opgestel 
moet  word.  As  ’n  voorbeeld  kan  die  sewe  beginsels  genoem  word  wat  Schur- 
ing  1 990:  1 onderskei  om  ’n  rol  kan  speel  by  die  formulering  van  ’n  nuwe 
taalbeleid  in  Suid-Afrika:  (i)  regverdigheid,  (ii)  regsgeldigheid,  (iii)  gemeen- 
skaplikheid,  (iv)  kommunikasie,  (v)  aanvaarbaarheid,  (vi)  uitvoerbaarheid,  en 
(vii)  gelykheid. 

Alle  aanduidings  is  dat  die  antwoord  op  bogenoemde  vraag  onteenseglik 
“ja”  moet  wees:  Ja,  die  huidige  taalbedeling  in  Suid-Afrika  gáán  verander 
(vgl.  o.a.  Alexander  1 989a,  Olivier  1 990,  Sonn  1 990,  Webb  1 990a).  Teen  ’n 
té  drastiese  verandering  waarsku  Schuring  1 990:  9:  “Should  the  official 

status  of  either  Afrikaans  or  English  be  withdrawn,  the  result  could  perhaps 
be  greater  dissent  than  greater  unity.”  Daarteenoor  sê  Olivier  1 990:  “Realis- 
ties  gesien  is  daar  geen  twyfel  daaroor  dat  daar  in  Suid-Afrika  net  een 
amptelike  taal  gaan  wees  nie:  Engels.  Daarnaas,  op  gelyke  voet,  met  al  die 
ander  tale,  ook  Afrikaans”.  ’n  Situasie  wat  Steyn  1 990b  tipeer  as  een  waar 
Engels  “in  werklikheid  opgedwing  gaan  word”. 

Die  volgende  drie  redes  kan  naas  ander  daarvoor  aangevoer  word  dat  daar 
in  Suid-Afrika  wel  verandering  op  taalgebied  te  wagte  kan  wees. 

1.1  Die  ontoereikendheid  van  die  huidige  ampstaalbedeling 
Dit  kan  sonder  twyfel  verwag  word  dat  die  ampstaal  of  ampstale  van  ’n  land 
vir  ’n  groot  aantal  van  sy  inwoners  toegang  sal  verleen  tot  die  ontwikke- 
lingsprestasies  van  daardie  land. 

Onlangse  navorsing  (De  Beer  en  Van  Vuuren  1 990)  het  aangetoon  dat  slegs 
1 7%  van  die  swart  mense  in  Suid-Afrika  op  ’n  minimale  manier  gesprekke  in 
Engels  kan  voer.  Net  5%  kan  dit  in  Afrikaans  doen. 

Die  feit  dat  slegs  5%  van  die  inheemse  sprekers  minimale  gesprekke  in 
Afrikaans  kan  voer,  verskil  aanmerklik  van  gegewens  wat  op  die  1980- 
sensus  gebaseer  is,  waarvolgens  daar  13,86-miljoen  tweedetaalsprekers 
geïdentifiseer  kan  word  wat  kennis  van  Afrikaans  het  (44%  (p.  8)  van  31 ,5- 
miljoen  inwoners  (p.  3);  Schuring  1 990: 8).  (Tabel  4 van  Schuring  1 990  gee 
dié  syfer  aan  as  13,29-miljoen.) 

Kommentaar  van  die  National  Language  Project  daarop,  lui  soos  volg:  “The 
1 980  census  figures,  which  do  not  include  the  independent  homelands,  are 
considered,  by  reliable  sources,  not  only  to  have  been  inaccurate  in  1 980, 
but  are  now  a decade  out  of  date.  1 980  was  only  4 years  after  the  June  1 6 
uprising  and  three  years  after  the  government  dropped  the  Afrikaans 
medium  requirement  for  DET  matriculants.  Since  then,  13  years  of  high 
school  students  have,  in  most  instances,  chosen  English  medium  ratherthan 
the  alternative.  The  implication  is  that  as  a consequence  one  might  expect 
very  differentstatistics  regarding  use/knowledgeof  Afrikaans  in  thecountry” 
(Language  Projects  Review.  Vol.  5(2),  Augustus  1 990.) 

As  daar  so  min  mense  in  Suid-Afrika  is  wat  minimale  gesprekke  in  Afrikaans 
en  Engels  kan  voer,  moet  daar  êrens  ’n  skroef  los  wees,  veral  as  die  mas- 
siewe  bedrae  geld  wat  alreeds  in  onderwys  gesteek  is  in  ag  geneem  word,  en 
waar  dit  die  geval  is  dat  óf  Engels  óf  Afrikaans  een  van  die  tale  is  wat  in  die 
leerplanne  bestudeer  is  (veral  Engels).  Die  geletterdheidspeil  in  Suid-Afrika 
was  in  1 985  slegs  53%  (Smit  1 990: 1 2).  Albie  Sachs  het  in  ’n  iesing  oor  Taal, 
Geletterdheid  en  Letterkunde  op  3 Oktober  1 990  tydens  die  vierde  Lees- 
kringseminaar  op  Welkom  gesê  dat  “die  eerste  van  die  groot  take  in  ’n  nuwe 
Suid-Afrika  sal  moet  wees  om  die  miljoene  ongeletterde  Suid-Afrikaners  te 
leer  lees  en  skryf”.  Hy  voer  ook  aan  “die  geletterdheidsveldtog  sal  deel  moet 
wees  van  ’n  groter  regteproses,  want  dit  sal  andersins  met  agterdog  bejeën 
word”  (Rapport,  7 Oktober  1 990: 1 7).  Dietekortkomingevan  dietradisionele 

onderrigstelsel  om  in  Suid-Afrika  se  onderwysbehoeftes  te  voorsien  word 
inderdaad  wyd  ervaar  (vgl.  ook  2.1.1). 

Die  groot  bedrae  geld  wat  in  Suid-Afrika  (en  Suidelike  Afrika)  aan  onderwys 
gespandeer  word,  blyk  uit  die  volgende  gegewens:  In  Suid-Afrika  word  daar 
1 9,4%  van  die  sentrale  regering  se  uitgawes  aan  onderwys  gespandeer  (alle 
skole),  in  die  VSA  1 ,7%  en  in  die  Verenigde  Koninkryk  2,2%.  In  Kenia  is  die 
vergelykbare  syfer  23,1%,  in  Ghana  23,9%  en  in  Zimbabwe  20,3%  (Smit 
1990.  Figuur  1).  ’n  Vraag  wat  in  dié  verband  gevra  kan  word,  is  of  die 
antwoord  ten  opsigte  van  onderwysfinansiering  in  plaas  van  in  die  toe- 
nemende  spandeer  van  groter  bedrae  geld  nie  eerder  in  die  slimmer  span- 
deer  van  kleiner  bedrae  lê  nie. 

Ten  opsigte  van  die  funksies  van  die  amptelike  tale  in  Suid-Afrika  is  dit  egter 
duidelik;  die  huidige  ampstaalbedeling  in  Suid-Afrika  voorsien  nie  toerei- 
kend  in  die  mense  van  Suid-Afrika  se  taalbehoeftes  nie.  Daar  is  nie  een 
spesifieke  taal  in  Suid-Afrika  wat  deur  ’n  meerderheid  van  Suid-Afrika  se 
sprekers  aanvaar  word  nie  (vgl.  ook  Schuring  1 990: 1 2-1 3).  Die  Staatspresi- 
dent  het  onlangs  ook  ’n  uitspraak  in  dié  rigting  gemaak.  Tydens  die  Afri- 
kaanse  Taalfonds  se  Jaarvergadering  (Bloemfontein,  7 Junie  1990)  het  hy 
gesê  dat  die  nuwe  Suid-Afrika  meer  tale  as  net  die  huidige  twee  in  die 
toekoms  moet  akkommodeer.  “Alle  tale  behoort  die  nodige  erkenning  en 
beskerming  te  geniet,  asook  die  geleentheid  om  hulle  volle  funksiepoten- 
siaal  te  verwesenlik.”  Mens  weet  natuurlik  nie  nou  al  wat  “erkenning,  akkom- 
modeer”  ens.  alles  gaan  inhou  nie.  ’n  Groot  aantal  ampstale  kan  sekerlik  nie 
bedoel  word  nie  (vgl.  in  dié  verband  die  uiteensetting  van  die  behoeftegerigte 
taalmodel,  2.1.1).  Slegsl  vyf  lande  het  drie  of  meer  ampstale;  België,  Swit- 
serland,  Joego-Slawië,  Singapoeren  Bophuthatswana(Schuring  1 990: 1 4). 
Binne  ’n  administrasiegerigte  taalmodel  (vgl.  1.3.1)  bring  so  ’n  taalreëling 
egter  uitermatige  omslagtigheid  mee  — dit  is  die  uitsondering  eerder  as 
die  reël. 

1.1.2  Die  eis  van  gelykberegtiging 

Suid-Afrika  is  ’n  land  van  baie  tale:  24  tale  waarvan  1 2 meer  as  1 -miljoen 
sprekers  het.  Kaarte  wat  die  geografiese  verspreiding  van  Afrikaans  en 
Engels  aantoon,  toon  ook  nie  ’n  sodan  ige  dominansie  dat  hierdie  twee  tale  se 
status  as  enigste  ampstale  geregverdig  kan  word  nie  (vgl.  Grobler,  Prinsloo 
en  Van  der  Merwe  1 990).  Afrikaans  is  maar  “een  van  die  tale  binne  ’n  Suid- 
Afrikaanse  taalverskeidenheid”  (Hans  du  Plessis  1990b:  2).  Dieselfde  kan 
van  Engels  gesê  word. 

Daar  kan  nie  ’n  goeie  saak  voor  uitgemaak  word  dat  slegs  twee  tale  vir  sowat 
20%  van  ’n  land  se  bevolking  begrypbaar  is  nie(eie  interpretasie  van  De  Beer 
en  Van  Vuuren  1 990  se  gegewens  — M.C.J.  v.  R.;  53%  volgens  die  1 980- 
sensusgegewens  — Schuring  1 990),  terwyl  daar  twaalf  tale  is  wat  elk  meer 
as  ’n  miljoen  sprekers  het  nie.  As  daar  ander  tale  is  wat  ook  ’n  ampstaalrol  in 
’n  veeltalige  land  wil  speel  (en  dit  kan  doen),  kan  hulle  op  grond  van  billik- 

heidsoorwegings  nie  daarvan  weerhou  word  nie  (“Alle  tale  behoort  die 
nodige  erkenning  en  beskerming  te  geniet,  asook  die  geleentheid  te  hê  om 
hulle  volle  funksiepotensiaal  te  kan  verwesenlik”  (De  Klerk  1 990)).  Dit  moet 
egter  ook  nie  uit  die  oog  verloor  word  dat  daar  op  grond  van  bewese  pres- 
tasies  wel  verskille  tussen  tale  in  Suid-Afrika  gemaak  kan  word  nie.  (“Gesien 
in  die  lig  van  aanvaarbaarheid  is  Engels  die  beste  keuse  as  gemeenskaplike 
amptelike  taal  en  daarna  Afrikaans”  (Schuring  1 990:  1 3)).  Billikheidsoor- 
wegings  en  aanvaarbaarheid  is  egter  nie  die  enigste  oorwegings  vir  die 
bepaal  van  die  toekomstige  status  van  die  Suid-Afrikaanse  tale  nie.  Baie 
meer  faktore  moet  in  aanmerking  geneem  word  (vgl.  Du  Plessis  1 985  en 
Prinsloo  1 985  in  dié  verband). 

1.1.3  Die  konflik  rondom  Afrikaans 

Die  konflik  rondom  Afrikaans  het  al  beduidende  afmetings  aangeneem  (vir 
redes  daarvoorvgl.  o.a.  Webb  1 990d,  Cluver  1 990b:  2 e.v.).  Emosionele  ver- 
wyte  wat  aan  die  deur  van  Afrikaans  gelê  word,  is  bekend.  Voorbeelde  van 
verwyte  soos  verdrukkerstaal,  apartheidstaal,  regeringstaal,  ens.  kom  mens 
om  elke  hoek  en  draai  teë.  ’n  Onlangse  voorbeeld  noem  Etienne  van  Heerden 
in  sy  rubriek  “Skuins  voor  Maandag”  (Van  Heerden  1 990).  In  die  opvoering 
Sarafina!,  gebaseer  op  die  1 976  Soweto-onluste,  wat  hy  in  Amerika  byge- 
woon  het,  gebeur  dit  dat  Sarafina  “die  uitdagende  kreet  oor  die  gehoor 
uitstoot”:  “Afrikaans?  What  kind  of  language  is  this?”  Van  Niekerk  (1990) 
wys  in  ’n  brief  aan  Rapport  oor  Rian  Malan  se  My  Traitor’s  Heart  op  die 
volgende  tipering  van  Afrikaans  “We’re  speaking  the  tongue  of  my  tribe,  a 
gutteral  Bastard  Dutch  in  which  the  r’s  role  like  thunder  and  the  g’s  girate  like 
a shovel  on  cold  gravel.  It  is  a brutal  language,  so  violent  on  the  tongue  that 
Americans  would  quail  when  I tried  to  teach  them  the  odd  word  or  two.” 
Hans  du  Plessis  (1 990a:  3)  noem  hierdie  soort  emosionele  karakteriserings 
van  Afrikaans  “die  oorbeklemtoning  van  die  negatiewe  aspekte  van  Afri- 
kaans  en  die  onderbeklemtoning  of  die  ontkenning  van  sy  duidelik  positiewe 
kant . . .”.  Op  logiese  gronde  hou  verwyte  soos  die  genoemdes  in  elk  geval 
nie  steek  nie:  ’n  taal  is  bloot  ’n  instrument  en  kan  nie  verantwoordelik  gehou 
word  vir  die  dade  van  sy  sprekers  nie.  Steyn  1 990c  wys  daarop  dat  dié 
verskynsel  ’n  tendens  is  wat  uit  ’n  skuldgevoel  van  Afrikaanssprekendes 
vloei:  “Mense  wat  jammer  oor  apartheid  is,  voel  waarskynlik  dat  hulle  bereid- 
willigheid  van  Alfrikaners  moet  betoon  om  boete  te  doen  en  iets  waardevols, 
hul  taal,  as  soenoffer  aan  te  bied.” 

In  die  politieke  spel  waarin  Afrikaans  betrek  word,  word  dit  uit  die  oog  verloor 
dat  Afrikaans  inderwaarheid  ’n  versamelnaam  van  verskeie  dialekte  is  (al- 
hoewel  dié  feit  nog  altyd  in  die  Afrikaanse  taalgeskiedenis  onderspeel  is),  en 
dat  twee  van  Afrikaans  se  basiese  dialekte  juis  in  Afrika  ontstaan  het  (Kaapse 
Afrikaans  en  Oranjerivierafrikaans  — vgl.  o.a.  Van  Rensburg  1 989).  Met  dit  in 
gedagte  kan  daar  byvoorbeeld  nooit  aangevoer  word  dat  Afrikaans  ’n  “wit” 
taal  is  nie.  (Vgl.  ook  Cluver  1 990b:  1 0 hieroor.)  Die  getalleverhouding  van  die 

Afrikaanssprekendes  onderskryf  dié  feit  ook.  Om  hierdie  rede  sê  Alan  Paton 
in  Toward  the  Mountain,  is  Afrikaans  “overwhelmingly  the  child  of  Neder- 
lands,  but  in  another  sense  . . . overwhelmingly  the  child  of  South  Africa.” 
Die  feit  dat  Afrikaans  ook  in  die  politieke  arena  ingesleep  is  (al  van  voor  1 925 
af!)  het  bepaalde  gevolge  vir  die  beeld  van  Afrikaans.  Resente  voorbeelde 
hiervan  is  byvoorbeeld  die  onherstelbare  skade  aan  Afrikaans  wat  uit  die 
Soweto-onluste  van  1 976  gevolg  het  (vgl  o.a.  Bruce  Taylor  1 989  se  uiteen- 
setting  hiervan).  Slagkrete  soos  “Kill  Afrikaans”  het  onder  andere  daartoe 
gelei  dat  dit  ’n  simbool  van  verset  geword  het  om  Engels  bo  Afrikaans  in 
swart  skole  te  verkies.  T ans  bestaan  daar  geen  swart  Afrikaansmediumskole 
meer  nie,  en  is  Afrikaans  ’n  keusevak  wat  naas  verskeie  ander  tale  gekies  kan 
word. 

Mathiane  (1990,  hoofstuk  27:  The  triumph  of  English)  maak  interessante 
waarnemings  oor  taalhoudings  (ook  onderlinge  houdings  tussen  sprekers 
van  swart  tale)  in  Soweto,  wat  nie  baie  goed  uitval  vir  Afrikaans  nie.  Schuring 
1 990;  1 2 wys  daarop  dat  “die  Asiatiese  deel  van  die  bevolking . . . in  ’n  paar 
dekades  oorgeslaan  (het)  na  Engels  as  huistaal  en  nie  Afrikaans  nie”.  Verder 
toon  hy  aan  dat  daar  “onder  die  kleurlinge . . . ’n  stadige  maar  konstante  pro- 
ses  om  na  Engels  as  huistaal  oor  te  slaan”  voorkom,  en  onderstreep  dit  dat 
“die  swartmense  se  groter  voorkeur  vir  Engels  as  vir  Afrikaans  . . . 
bekend”  is. 

Taalkonflik  kan  ernstiger  afmetings  ook  aanneem.  Schuring  1990:  8 wys 
daarop  dat  “India  is  a good  example  of  a country  where  the  attempt  to  reduce 
two  official  languages  to  one,  led  to  strife,  bloodshed  and  greater  region- 
alism.”  In  die  Soedan  het  ’n  beleid  van  gedwonge  assimilasie  gelei  tot  “a 
drawn-out  civil  war”  (aangehaalde  werk,  volgens  Kiernan  1 990). 

1.2  Gevolgtrekking 

Hoewel  niemand  dit  met  sekerheid  kan  sê  nie,  is  dit  duidelik  af  te  lei:  daar 
moet  ernstige  dinkwerk  oor  die  toekoms  van  Afrikaans  as  een  van  die 
ampstale  in  Suid-Afrika  gedoen  word.  (Nie  dat  die  gesprek  nét  op  Afrikaans 
afgestem  behoort  te  wees  nie.  Hans  du  Plessis  1 990c  sê  “’n  mens  moet  bly 
waak  daarteen  dat  die  taalgesprek  nie  weer  rret  ’n  gesprek  oor  Afrikaans 
word  nie”.)  As  daar  nie  nou  oplossings  bedink  word  nie,  kan  die  gevolge 
daarvan  verreikend  wees,  en  sal  latere  regstellings  van  moontlike  verkeerde 
besluite  baie  moeilik  gemaak  kan  word. 

Met  Afrikaans  word  hier  nie  die  spreektaal  Afrikaans  bedoel  nie,  maar 
Afrikaans  as  ampstaal,  met  al  die  funksies  wat  hy  sedert  1 925  verwerf  het,  en 
die  infrastruktuur  waardeur  die  gebruik  van  dié  funksies  moontlik 
gemaak  word. 

Steyn  (Beeld,  27  Sept.  1 990)  het  onlangs  gewys  op  voordele  wat  Afrikaans 
geniet  omdat  hy  ampstaal  is  (en  op  die  implikasies  daarvan  as  hy  sy  amps- 
taalstatus  sou  verloor).  ’n  Opsomming  van  sy  uiteensetting  kom  op  die 
volgende  neer: 

(a)  Afrikaans  word  vereis  by  die  aanstelling  en  bevordering  van  staats- 
amptenare.  Dit  bevoordeel  die  meertweetalige  Afrikaanssprekendes  bo 
die  minder  tweetalige  Engelssprekendes. 

(b)  Afrikaans  is  ’n  onderrigmedium  in  skole,  kolleges,  technikons  en  univer- 
siteite  — ’n  deur  wat  die  wêreld  van  geleerdheid  vir  Afrikaansspre- 
kendes  open. 

(c)  Afrikaans  is  naas  Engels  die  taal  van  die  weermag. 

(d)  Wette,  amptelike  verslae  en  belastingsvorms  is  ook  in  Afrikaans  beskik- 
baar.  Mens  kan  ook  deur  middel  van  Afrikaans  met  die  staat  in  aan- 
raking  kom. 

(e)  Afrikaans  is  naas  Engels  die  taal  van  die  geregshowe  en  van  uitsprake 
deur  regters  en  landdroste. 

(f)  Afrikaans  word  ook  op  radio  en  televisie  gehoor. 

(g)  Afrikaans  is  naas  Engels  ’n  parlementêre  taal. 

1.3  Modelle  vir  die  reël  van  die  taalbestel  in  meertalige  lande 
As  daar  oor  die  toekomstige  talebestel  van  Suid-Afrika  gedink  word,  hoef  die 
soort  ampstaalmodel  wat  tans  in  Suid-Afrika  (en  die  meeste  Europese  tale) 
gevind  word,  en  wat  noodwendig  die  soort  taalvoordele  tot  gevolg  het  wat 
hierbo  genoem  is,  nie  noodwendig  in  gedagte  gehou  te  word  nie.  ’n  Verge- 
lyking  van  twee  van  die  modelle,  die  administrasiegerigte  model  met  die 
behoeftegerigte  model,  laat  duidelik  blyk  dat  daar  in  ’n  meertalige  land  ook 
ander  taalmodelkeuses  gemaak  kan  word. 

1.3.1  Die  administrasiegerigte  taalmodel 

Die  bekendste  taalmodelle  in  die  Westerse  wêrelc^  is  dié  modelle  wat  as  die 
administrasiegerigte  taalmodelle  van  die  state  waar  hulle  voorkom,  getipeer 
kan  word.  Dieadministrasiegerigtetaalmodelle  funksioneerin  ’n  staatsopset 
waardieverskillendeinstansiesvan  ’n  land  wattaalgevoelig  is  (skole,  staats- 
diens,  howe,  media,  parlement,  ens.)direkondersteunendoptreetenopsigte 
van  die  taalkeuse  wat  deur  die  staat  gemaak  is.  Die  ampstaalkeuse(s)  van  die 
staat  word  nougeset  eerbiedig  deur  dié  taalsensitiewe  instansies.  Een  van 
die  onderliggende  gedagterigtings  in  hierdie  verband  is  dat  ’n  sg.  neutrale 
taal  die  verskille  wat  deur  ’n  verskeidenheid  tale  in  ’n  meertalige  land  be- 
staan,  kan  ophef  en  só  nasionale  eenheid  kan  bewerkstellig.  In  verband  met 
die  gebruik  van  Engels  in  Nigerië  sê  Adegbija  1989:  25-26:  “Nigeria’s  . . . 
predominant  use  of  the  English  language  at  almost  all  levels  of  education 
dwarfs  our  growth  as  a nation,  cripples  the  creative  initiative  of  the  citizenry, 
belittles  and  ridicules  our  supposed  national  independence.” 

In  die  vroeëre  kolonies  van  die  Europese  moondhede  word  daar  in  die  reël 
teruggeval  op  die  taal  van  die  eertydse  koloniale  regering  (vgl.  Heine  1 990b: 
8),  in  baie  gevalle  in  die  Afrikakonteks  suid  van  die  Sahara,  op  Engels.  (Heine 
1990b:  12  maak  die  volgende  insiggewende  opmerking:  “European 
languages  tend  to  be  conf  ined  to  contexts  where  their  use  is  either  obligatory 

or  promises  some  kind  of  reward.”)  Du  Plessis  (1989:  3)  sê  in  hierdie  ver- 
band:  “Interestingly  enough  in  many  instances  the  advocates  of  such  one- 
sided  language  policies  are  monolinguals  themselves.  And  in  so  many  cases 
they  are  usually  English  speaking.” 

Indien  daar  op  ’n  administrasiegerigte  taalmodel  vir  die  toekomstige  Suid- 
Afrika  besluit  word,  sal  administrasiegerigte  taalbeplanning  vanuit  rege- 
ringsweë  geïnisieer  moet  word.  So  ’n  program  sal  die  taalaansprake  van  al 
die  Suid-Afrikaanse  tale  bevredigend  moet  verreken  ten  spyte  van  die  feit  dat 
hulle  nie  almal  ampstale  is  nie.  ’n  Uiters  moeilike  taak  in  ’n  veeltalige  land. 
Goeie  voorbeelde  van  administrasiegerigte  taalbeplanning  kan  in  die  Wes- 
Europese  state  gevind  word,  soos  in  België  en  Duitsland.  In  die  reël  word  dié 
model  ook  in  die  vroeëre  kolonies  van  die  Wes-Europese  state  nagevolg, 
soos  wat  die  Afrikasituasie  illustreer.  Dat  die  vroeëre  moondhede  se  taalop- 
set  nie  ongebreideld  in  hulle  kolonies  voortgesit  kon  word  nie,  word  goed 
geillustreer  deur  die  mate  waarin  die  vroeëre  koloniale  taal  inslag  gevind  het 
onder  die  sprekers  van  die  Afrikatale.  In  die  vroeëre  kolonies  kan  daar 
hoogstens  gespog  word  dat  daar  maar  sowat  twintig  persent  van  die  plaas- 
like  inwoners  is  wat  in  staat  is  om  die  vroeëre  koloniale  moondheid  se  taal  te 
gebruik.  In  baie  gevalle  nóg  minder.  Talle  ontwikkelingsmoontlikhede  word 
so  van  dié  sprekers  onthou.  (Vgl.  Heine  1990a  se  karakterisering  van  die 
Afrika-tipe  talesituasie,  Webb  1 990a  vir  die  doelwitte  wat  aan  die  taalbeleid 
van  ’n  meertalige  land  gestel  kan  word.) 

1.3.2  Die  behoeftegerigte  taalmodel 

Behoeftegerigte  taalmodelle  is  daarop  gerig  om  oor  ’n  wye  spektrum  die 
sprekers  van  ’n  meertalige  land  se  taalbehoeftes  te  ondersteun  (“One  of  the 
major  questions  regarding  language  in  Africa  today  has  to  do  with  ways  to 
reconcile  the  widespread  phenomena  of  the  new  mixed  languages  of  the 
street  and  the  special  purpose  languages  of  business  and  industry  with  the 
need  to  set  official  policies  with  regard  to  language  in  government  and 
education”  (Eastman  1 990:  5)).  Dit  is  ook  die  model  vir  die  voorkeur  vir 
moedertaalonderrig  in  ’n  meertalige  land,  ook  die  model  wat  daarvoor  voor- 
siening  maak  dat  werksgeleenthede  in  dié  onderrigmodel  bestaan  (werklike 
toegepaste  onderrig),  dat  regspraak  in  die  moedertale  gegee  word,  en  dat 
navorsing  in  die  moedertale  gestimuleer  word  (vir  gegewens  oor  taalnavor- 
sing  in  die  moedertale  in  Suid-Afrika,  vgl.  Prinsloo  1 990,  vir  die  stigmatiser- 
ing  van  moedertaalonderwys,  Webb  1 990e:  1 ).  Dié  model  staan  ook  nie  die 
verwagtinge  van  die  saamsnoer  van  verskillende  volke  deur  middel  van  taal 
noodwendig  teen  nie.  “Today  it  is  accepted  that  multilingualism,  although 
apparently  expensive,  is  quite  compatible  with  the  ideal  of  national  unity  and 
that  a multilingual  policy  does  not  necessarily  promote  division  in  a nation” 
(Du  Plessis  1989b  met  verwysing  na  Alexander  1989b  en  Harlech-Jones 
1 989.  Vgl.  ook  die  taaldoelwitte  vir  nasionale  eenheid  wat  Heine  1 990b:  4 e.v. 
onderskei).  Deur  middel  van  die  behoeftegerigte  taalmodel  kan  ideale  wat  in 

die  reël  deur  menseregtehandveste  in  die  vooruitsig  gestel  word,  gerealiseer 
word  (vgl.  Webb  1 990d,  1 990e,  asook  Webb  1 990b  vir  ’n  siening  in  verband 
met  die  statutêre  erkenning  van  minderheidstale  in  ’n  toekomstige  Suid- 
Afrika  en  die  UNESCO-aanbevelings  van  die  vyftigerjare  dat  geletterdheid 
die  beste  bereik  kan  word  deur  moedertaaionderrig  (Eastman  1 990:  3)). 
In  Afrika  kom  die  aspirasies  van  minderheidstale,  van  die  verskillende 
moedertale,  soos  hierbo  aangetoon,  nie  tot  hul  reg  nie.  “Moedertaal  is  be- 
langrikeenvoudig  omdat  dit  die  vingerafdruk  van  sy  gebruikerse  binneste  is. 
Dit  is  al  waarin  ’n  mens  spontaan  intellektueel  kan  presteer.  Dit  is  identiteit. 
Vat  moedertaal  van  ’n  spreker  af  weg  en  jy  torring  aan  die  siel  se  vingeraf- 
druk;  dwing  ’n  andertaal  op  hom  af,  om  watter  redeook  al,  en  jy  ontneem  hom 
een  van  sy  basiese  menseregte,  nl.  om  spontaan  homself  te  wees.  (Hans  du 
Plessis  1 989:  34.  Vir  meer  oor  die  voordele  van  moedertaalonderrig,  vgl. 
Heine  1 990b:  3). 

Indien  ’n  grondwet  sou  bepaal  dat  die  taalgroepe  in  ’n  land  op  grond  van 
bewese  prestasie  en  uitvoerbare  doelwitte  vir  hulle  eie  taalbestel  kan  beding, 
sal  die  posisie  van  minderheidstale  baie  gesonder  daar  uitsien.  In  Suid-Afrika 
is  die  situasie  van  Venda  en  Xhosa  ’n  illustrasie  van  tale  wat  alreeds  hulle  eie 
regte  beding.  Alhoewel  Afrikaans  en  Engels  ampstale  in  die  RSA  moet  wees, 
is  Venda  in  Venda  die  ampstaal,  en  Xhosa  in  dieTranskei  (volgens  gegewens 
uit  Schuring  1 990:  7). 

Amptelike  maatreëls  om  die  verskillende  tale  van  Suid-Afrika  se  voortbe- 
staan  te  verseker  kan  in  elk  geval  net  tot  op  sekere  hoogte  deurgevoer  word 
en  in  amptelike  situasies  toegepas  word.  ’n  Regering  is  doodeenvoudig  nie 
in  staat  om  op  ’n  nie-amptelike  vlak,  waar  sprekers  se  taalinisiatiewe  en 
taalingesteldhede  van  deurslaggewende  belang  is,  en  waartaalgesindhede 
self  geskep  word,  taalvoorskriftelik  op  te  tree  nie.  Die  werklike  lewenskrag 
van  ’n  taal  lê  nog  altyd  by  die  taalvitaliteit  van  sy  sprekers.  Hans  du  Plessis 
1990a:  4 sê  tereg  “die  grootste  bedreiging  vir  Afrikaans  lê  in  homself  op- 
gesluit:  in  sy  eie  moedertaalsprekers  se  onvermoë  om  sy  magnetisme  uit  te 
bou”.  In  hierdie  model  word  daar  vir  ’n  erkenning  van  dié  ondernemingsgees 
van  elkeen  van  die  Suid-Afrikaanse  tale  voorsiening  gemaak.  Hierdie  model 
“aims  at  developing  the  human  resources  of  a country  to  its  fullest  potential 
through  various  languages”  (Du  Plessis  1989b.  Vgl.  ook  Cluver  1989: 
58). 

Kenmerke  van  ’n  behoeftegerigte  taalmodel  is  dat  daar  nie  maklik  in  die 
slaggat  van  oorstandaardisering  getrap  gaan  word  nie,  en  dat  daar  baie 
makliker  en  natuurliker  erkenning  gegee  gaan  word  aan  die  verskillende 
variëteite  van  die  taal. 

1.3.3  Vergelykenderwys 

Vir  die  erken  en  uitbou  van  elkeen  van  die  talle  tale  in  die  RSA  is  die  behoef- 
tegerigte  taalmodel  verreweg  verkieslik  bo  ’n  administrasiegerigte  taal- 
model.  Die  inisiatief  van  die  sprekers  van  die  betrokke  tale  kan  binne  so  ’n 

taalraamwerk  direk  die  toekoms  van  daardie  taal  bepaal,  en  nie  regerings- 
besluite  wat  noodgedwonge  binne  een  of  ander  ideologiese  raamwerk 
geneem  word  nie. 


☆ 

2.  Die  onderríg  van  díe  huídige  ampstale  in  die  volgende  eeu 

Nou  verbonde  aan  die  vraag  na  die  behoud  van  Afrikaans  (en  Engels)  se 
ampstaalstatus  is  die  vraag  na  die  behoud  van  hulle  onderwysfunksie. 
Wat  Afrikaans  betref  gaan  twee  faktore  veral  die  onderrig  daarvan  in  die 
volgende  eeu  bepaal:  (i)  die  feit  dat  Afrikaans  argumentsonthalwe  dalk  nie 
meer  onderwystaal  gaan  wees  nie,  en  (ii)  die  mate  waarvolgens  Suid-Afrika 
in  die  onderwysbehoeftes  van  sy  bevolking  in  die  loop  van  die  volgende 
dekades  gaan  voorsien. 

2.1.1  Taalbeleid  en  onderwystaal 

Die  rol  wat  die  veranderlike  “taalbeleid”  kan  speel  in  verband  met  toekoms- 
projeksies  oor  die  onderrig  van  Afrikaans,  word  goed  geillustreer  aan  die 
hand  van  die  “Namibiese  voorbeeld”. 

Engels  is  in  Namibië  die  enigste  ampstaal,  wat  ook  beteken  die  enigste 
regstaal,  die  taal  van  die  TV-nuus  en  die  meeste  televisieprogramme,  ens. 
Afrikaans,  en  die  ander  Namibiese  tale,  word  tot  op  ’n  sekere  hoogte  ver- 
skans  in  sub-klousules  van  die  grondwet.  In  ’n  onlangse  omskrywe,  ’n 
voorstel  oor  nuwe  leerplanne  wat  in  1 991  geïmplementeer  moet  word,  wil  die 
Minister  van  Onderwys  hê  dat  Engels  die  enigste  onderwystaal  in  alle  hoër- 
skole  vanaf  standerd  agt  af  moet  wees.  Hy  grond  sy  besluit  op  die  ampstaal- 
klousule  in  die  grondwet.  “Article  3 of  the  Constitution  of  the  Republic  of 
NamibiastatesthatEnglish  is  the  official  languageofthiscountry.  English  is, 
however,  not  a lingua  franca  in  Namibia  yet.  This  means  that  schools  are 
expected  to  play  their  role  in  the  popularization  of  English.  Against  this  back- 
ground  the  teaching  of  English  should  be  accorded  the  necessary  attention  it 
deserves.”  (Uit  die  “Ministry  of  Education,  culture  and  sport”  se  “transitional 
policy  guide-line  statement  on  education  and  training  in  the  Republic  of 
Namibia.  Education  in  transition:  nurturing  our  future”,  p.  6,  vir  voorlegging 
voor  die  Parlement  op  23  Julie  1 990). 

As  mens  nou  na  ’n  naald  in  ’n  hooimied  moet  soek,  kan  gesê  word  dat  die 
ouerverenigings  en  groepe  Afrikaanssprekendes  (waaronder  ook  akade- 
mici  — vgl.  Du  Plessis  1 990)  se  reaksie  hierop,  deurdat  hulle  hulle  beroep  op 
die  subklousules  om  minderheidstale  ’n  groter  rol  te  laat  speel  in  die  Nami- 
biese  taleopset,  van  ’n  ondernemende  taalbetrokkenheid  getuig.  ’n  Opmer- 
king  met  agternawysheid  is  miskien  geregverdig:  ’n  beduidende  resultaat 
van  Afrikaanssprekendes  in  Namibië  se  taalondernemingsgees  sou  dalk  ’n 
indringende  studie  oor  taalregte  in  ’n  Namibiese  grondwet  gewees  het  wat 
vóór  die  opstel  van  die  grondwet  ter  tafel  gelê  kon  gewees  het.  Die  enigste 

beduidende  dokument,  soos  genoem,  was  die  stuk  van  SWAPO  wat  sedert 
die  bekendstelling  daarvan  die  taalbedelingsgesprek  daar  oorheers  het. 
Die  taalklousule  in  ’n  grondwet  het  dus  direkte  implikasies  vir  die  onderwys- 
medium  en  die  taal  van  onderrig  in  die  verskillende  tale  in  die  skole  van  ’n 
meertalige  land.  (Vir  meer  besonderhede  oor  menseregte  en  taalregte,  vgl. 
Steyn  1 990a.)  Wat  bogenoemde  plan  vir  onderwys  in  Namibië  betref,  sê  die 
Minister  van  Ónderwys  verder:  “English  should  be  a medium  of  instruction 
throughoutthe  JuniorSecondary  Level  (standerd  agt  — M.C.J.  v.  R.)  in  1 991 . 
It  will  also  be  a subject,  with  a minimum  of  seven  periods  a week.  In  addition  to 
other  subjects  a student  may  choose  to  study  his  or  her  Home  Language,  or  a 
Foreign  Language,  or  resources  permitting,  both  Home  Language  and  a 
Foreign  Language”.  In  verband  met  die  taal  van  onderwysersopleiding  sê  hy: 
“In  1 991  English  should  be  a medium  of  instruction  at  all  levels.  However,  the 
Home  Language  or  any  other  National  Language  should  be  a subject  for  all 
teacher  trainees  who  are  being  prepared  for  teaching  in  Primary  Schools. 
T eacher  trainees  for  Secondary  level  may  wish  to  take  a Home  Language  or  a 
Foreign  Language  or  both  in  addition  to  English  Language”.  Die  plan  is 
duidelik:  slegs  Engels  sal  onderrigtaal  in  Namibië  wees.  Die  voordele  wat  ’n 
ampstaal  bo  ander  tale  in  ’n  admif  listrasiegerigte  taalopset  geniet,  word  deur 
bogenoemde  aanhalings  geillustreer,  asook  hoe  belangrik  dit  is  dat  die  rolle 
van  die  ander  tale  in  ’n  grondwet  verskans  moet  wees.  Wat  Suid-Afrika  be- 
tref:  Mens  wonder  of  die  taalgesprek  in  Suid-Afrika  nie  nou  in  die  rigting  van 
die  uitpluis  van  taalklousules  vir  ’n  nuwe  grondwet  gestuur  moet  word  nie. 
Gesprekke  oor  Afrikaans  en  die  ander  Suid-Afrikaanse  tale  se  toekomstige 
status  het  waarde,  maar  as  dit  afgestem  word  op  die  formuleer  van  die 
taalklousules  in  die  grondwet,  en  die  motiveer  van  verskillende  standpunte, 
kry  die  gesprek  nuwe  sin. 

Die  taalklousules  in  ’n  grondwet  is  nie  net  vir  die  huidige  twee  ampstale  in 
Suid-Afrika  belangrik  nie.  Al  die  tale  van  Suid-Afrika  kan  baat  vind  deur  sulke 
verskansings.  Tydens  ’n  internasionale  kongres  vroeër  vanjaar  (Februarie, 
1 990)  in  Hong  Kong  oor  die  regte  van  minderheidstale  is  dit  beklemtoon  dat 
moedertaalonderrig  die  enigste  medium  is  waardeur  die  massa  sprekers  in 
’n  land  hulle  menslike  potensiaal  tot  hulleeie  voordeel  en  totvoordeel  van  die 
land  waarin  hulle  lewe,  maksimaal  kan  ontwikkel.  ’n  Implikasie  hiervan  is  dat 
die  moedertaalonderrig  ook  beperkte  beroepsmoontlikhede  moet  ontsluit. 
Daarsonder  beteken  onderrig  nie  veel  nie  (vgl.  ook  Alexander  1 989b:  20).  Dit 
is  “worth  while  to  consider  providing  a more  meaningful  primary  education 
using  the  mother  tongue  or  a language  of  the  immediate  community  as  a 
medium  of  instruction,”  sê  Bamgbose  1 984.  Andersienings  van  taalbeplan- 
ning  laat  die  klem  weer  anders  val.  Schuring  (1 990:  2)  verwys  byvoorbeeld 
na  Cooper  (1 989: 45),  (vgl.  ook  Hans  du  Plessis  1 989: 40  oor  Cooper  1 984) 
wat  taalbeplanning  sien  as  “opsetlike  pogings  om  die  gedrag  van  ander  te 
beïnvloed  met  betrekking  tot  die  aanleer,  die  struktuur  en  die  funksies  van 
hulle  taalkodes”  of  die  seleksie  van  “a  certain,  restricted  number  of 

languages  for  certain,  assigned  purposes  (Harlech-Jones  1 989:  24.  Oor 
taalbeplanning  vgl.  ook  Cluver  1989:  47  e.v.). 

Van  taalbeplanning  kan  daar  egter  nie  té  veel  verwag  word  nie:  “a  language 
treatment  of  a language  problem  that  is  in  fact  related  to  a social  problem, 
cannot  offer  a solution  of  any  kind.  The  social  problem  needs  to  be  treated  to 
offer  any  relief  to  society”  (Du  Plessis  1 989b:  4).  Cluver  (1 989: 46)  illustreer 
dié  beperking  van  taalbeplanning  aan  die  hand  van  die  uitbreiding  van 
Afrikaans  in  Namibië.  “The  reasons  for  this  spread  (of  Afrikaans  — M.C.J.  v. 
R.)  lies  outside  the  traditional  domain  of  language  planning.  Afrikaans  spread 
in  Namibia  not  because  of  the  contribution  of  language  planners,  but 
because  of  a network  of  official  and  semi-official  institutions  that  all  used 
Afrikaans.” 

In  Suid-Afrika  suid  van  die  Sahara  is  dit  die  situasie  dat  daar  nie  ’n  land  is 
waar  meer  as  20%  van  die  inwoners  aan  die  ampstaalbedrywighede  van  ’n 
land  kan  deelneem  nie  (vir  besonderhede  vgl.  Heine  1 990a,  1 990b:  1 2).  In 
Uganda  is  die  syfer  20%,  in  Namibië  sowat  5%,  in  Suid-Afrika  ook  omtrent 
20%.  “Modern  knowledge  and  skills  are  imparted  in  Africa  almost  exclusive- 
ly  in  foreign  languages  while  the  majority  of  the  people  concerned,  farmers 
and  craftsmen,  perform  their  daily  tasks  in  the  mother  tongue”,  sê  Heine 
(1 990b:  3)  met  verwysing  na  Fafunwa.  Dit  word  beweer  dat  die  tegnologiese 
agterstand  en  finansiële  knelpunte  wat  in  hierdie  lande  uitgewys  kan  word, 
deels  na  onderwysbeleid  toe  teruggevoer  kan  word  waar  moedertaalonder- 
wys  nie  toegang  gee  tot  die  ontwikkel  van  die  sprekers  se  aangebore  vaar- 
dighede  nie.  Skoolonderrig  in  ’n  vreemde  taal  in  Afrika  bring  leerlinge  soms 
deur  hulle  skoolloopbaan  sonder  dat  daar  enige  van  die  basiese  vaar- 
dighede,  lees,  skryf  en  reken,  baasgeraak  is. 

Oor  een  punt  moet  daar  nie  onduidelikheid  bestaan  nie:  dit  gaan  hier  oor 
onderwys  waardeur  moedertaaldenkvaardighede  gebruik  word  vir  die  ont- 
sluiting  van  meer  ander  geleenthede.  Oor  die  verskil  tussen  geïndus- 
trialiseerde  lande  en  derdewêreldlande  sê  Heine  (1 990b:  1 3):  “the  evidence 
available  suggests  that  lack  of  an  adequate  linguistic  communication  system 
on  the  national  level  has  not  insignificantly  contributed  to  it.”  ’n  Wêreldbank- 
verslag  van  1 988  (p.  32)  maak  daarvan  melding  dat  “. . . long  years  spent  at 
school  are  not  sufficient  — they  must  be  used  productively  to  acquire  skills” 
(aangehaal  deur  Smit  1 990).  Ondersoeke  het  aan  die  lig  gebring  dat  onder- 
wys  as  sodanig,  mens  kan  dit  “blinde  onderwys”  noem,  nie  noodwendig  met 
ontwikkeling  gepaard  gaan  nie.  Dit  kan  ook  die  geval  wees  dat  “blinde 
onderwys”  “. . . tends  to  impede  economic  growth  and  promote  political 
instability;  in  short,  education . . . is  an  obstacle  to  development”  (Smit  1 990: 
7,  uit  Hauf  et  al  1975). 

2.1.2  Toekomstige  onderwysmoontlikhede 

As  dit  gebeur  dat  Afrikaans  een  van  die  onderwystale  van  die  toekoms  in 
Suid-Afrika  gaan  wees,  onderhewig  aan  wat  hierbo  uiteengesit  is,  sal  die 

onderrig  van  Afrikaans  beslis  gepaard  gaan  met  die  onderwysuitdagings 
wat  aan  die  lande  van  Afrika,  en  ook  aan  ander  lande  in  ander  kontinente, 
gerig  word.  (Vir  die  Language  plan  ofaction  for  Africa  van  die  OAE  (20-25 
Julie  1 987),  vgl.  Heine  1 990b:  1 4).  Die  mate  waarin  Suid-Afrika  in  die  onder- 
wysbehoeftes  van  sy  sprekers  kan  voorsien,  die  uitdaging  om  deur  onder- 
wys  in  die  moedertaal  deure  vir  sy  individue  en  groepe  sprekers  na  steeds 
wyer  wordende  wêrelde  te  open,  moet  dan  gesien  word  as  uitdagings  wat 
verband  hou  met  hulpbronontwikkeling,  en  nie  as  ’n  situasie  waar  onder- 
wysgeleenthede  moet  versmoor  onder  die  onmiddellike  probleme  daaraan 
verbonde  nie. 

Prof.  P.  Smit  het  vanjaar  (1 990)  in  ’n  lesing  tydens  die  jaarvergadering  van  die 
Suid-Afrikaanse  Akademie  vir  Wetenskap  en  Kuns  gewys  op  die  Europese 
onderwysmodel  wat  vir  ’n  elite-groep  ontwikkel  is,  en  wat  drastiese  aan- 
passings  sal  moet  ondergaan  om  by  die  demografiese,  ekonomiese  en 
politieke  realiteite  van  Suid-Afrika  te  kan  aanpas  (p.  1 , 2). 

’n  Terugkeernabas/ese  onderwys  (a.w.  p.  2)  behoortdie  vertrekpunttewees, 
teenoor  ons  huidige  soort  formele  onderwys.  Basiese  onderwys  wentel  om 
lees,  skryfen  reken  (Smit  1 990;  24).  Dieeersteopmerking  hiersluitaan  by  die 
besef  dat  selfs  basiese  onderwys  in  die  toekoms  nie  deur  die  staat  voorsien 
kan  word  nie.  “No  country  in  the  world  today  could  provide  through  its  state 
budget  as  much  education  as  wanted  by  its  citizens’’  (Psacharopoulos  van 
die  Wêreldbank,  1 990,  aangehaal  deur  Smit  1 990).  Met  onvoldoende  finan- 
siële  bronne  tot  beskikking  sal  ’n  staat  vermoedelik  goedkoper  opsies  kies, 
en  moedertaalonderwys  is  onteenseglik  goedkoper,  onder  meer  omrede  die 
beskikbaarheid  van  die  onderwysers  wat  in  hulle  moedertaal  onderrig  gee, 
en  die  feit  dat  ’n  betekenisvolle  vorderingspeil  gouer  bereik  word  (veral  as 
daar  van  verkorte  skooltydperke  sprake  is).  Die  knelpunte  rondom  Engels  as 
onderwysmedium  vir  swart  skoliere  in  Suid-Afrika  illustreer  hierdie  punt  ook 
goed.  Vgl.  o.a.  Louw  (1 990).  Saamgelees  met  die  geleenthede  wat  ’n  behoef- 
tegerigte  taalmodel  vir  ’n  veeltalige  land  kan  open,  begin  die  prentjie  van  hoe 
die  onderrig  van  die  Suid-Afrikaanse  tale  in  die  toekoms  daar  kan  uitsien,  al 
hoe  duideliker  word.  Dit  is  interessant  om  te  lees  dat  Postman  en  Wein- 
gartner  (1969:  195,  volgens  Cluver  1990a:  79)  “beweer  dat  die  primêre 
funksie  van  die  onderwys  is  om  oorlewingskanse  van  die  groep  te  verhoog 
. . . As  dié  funksie  uitgevoer  word,  dan  oorleef  die  groep,  terwyl  as  die  onder- 
wys  nie  daarin  slaag  om  hierdie  funksie  uit  te  voer  nie,  dan  gaan  die  groep  of 
selfs  die  hele  beskawing  ten  gronde”.  Die  argument  hier  is  dat  primêre 
onderwys  moedertaalonderwys  impliseer.  In  ’n  verkorte  skooltydperk  kan 
daar  nie  nog  ’n  andertaal  aangeleer  word  as  medium  waardeur  lees,  skryf  en 
reken  bemeester  moet  word  nie.  Wanneer  die  lees  en  skryfaktiwiteite  van 
basiese  onderwys  werklik  aandag  moet  geniet,  kan  dit  slegs  deur  moeder- 
taalonderwys  gebeur. 

Die  taak  vir  taalonderwysers  word  ook  duideliker.  Vir  Bophuthatswana  is 
daar  ’n  program  vir  die  verbetering  van  primêre  onderwys  ontwikkel  wat  be- 

skryf  is  as  . . waarskynlik  een  van  die  veeieisendste  en  suksesvolste 
eiehulp-onderrighervormingsprogramme  wat  tot  nog  toe  in  Afrika  aangepas 
is”  (Smit  1990:  25).  Dié  program  is  ontwikkel  deur  twee  Grahamstadse 
akademici.  Moet  daar  nie  ook  so  ’n  Afrikaansonderrigprogram  ontwikkel 
word  nie? 

Hoe  basies  die  onderrigmodel  wat  gevolg  gaan  word  ook  al  is,  dit  sal  gekop- 
pel  moet  word  aan  beroepsgeleenthede.  Toegepaste  onderrig  dus,  in  die 
ware  sin  van  die  woord.  Geleerde  werkloses  is  nie  ’n  bate  vir  enige  samele- 
wing  nie. 

Ander  basiese  onderrigvereistes  wat  ter  sprake  gaan  kom  in  die  toekoms 
(Smit  1 990: 22),  en  waaraan  Afrikaansonderwysers  nou  al  aandag  kan  gee, 
wentel  om  die  begrip  afstandsonderrig.  Daarmee  saam  moet  die  voordele 
van  die  elektroniese  media  gelees  word,  soos  deur  die  radio  meer  te  gebruik 
en  die  koste  aan  duur  onderwysmateriaal  en  boeke  te  verminder.  Langer 
werksure  en  ’n  langer  akademiese  jaar  volg  byna  vanselfsprekend  uit 
die  bostaande. 

2.1.3  Toekomstige  Afrikaanse  leerplanne 

Kurrikulums  moet  in  die  toekoms  vernou  word  tot  die  basiese  (Smit  1 990: 
23).  Onderrigmodelle  moet  miskien  gaan  afkyk  by  metodes  vir  opleiding  van 
nywerheidswerkers  uit  ’n  landelike  omgewing,  soos  die  6M-program  (men, 
machines,  materials,  money,  management,  markets)  van  die  Nasionale  In- 
stituut  van  Personeelnavorsing  (NIPN)  (bemark  deur  die  NPI),  wat  in  Swazi- 
land  en  Zimbabwe  toegepas  word  (vgl.  Smit  1 990:  25).  Aansluitend  by  die 
behoeftegerigte  taalmodel  bring  dit  mee  dat  ouergemeenskappe  nie  net  by 
die  regering  om  onderwysgeld  op  grond  van  bewese  prestasies  moet  bed- 
ing  nie,  maar  dat  daar  ook  by  werkgewers  om  werksplekke  vir  afgestudeerde 
skoliere  en  studente  beding  gaan  word.  En  werkgewers  stel  op  hulle  beurt 
weer  gesonde  eise  aan  die  opleiding  van  voornemende  werknemers. 
Ingeperkte  kurrikulums,  soos  die  wat  net  vir  basiese  onderwys  opgestel 
word:  lees,  skryf  en  reken,  sal  een  baie  belangrike  taak  hê:  die  aankweek  van 
’n  kritiese  en  vraende  ingesteldheid.  Slegs  op  dié  manier  kan  dieselfde  ryk- 
dom  uit  ’n  onderwysloopbaan  geput  word  as  wat  in  die  tradisionele  onder- 
wysmodel  moontlik  sou  wees.  Dié  ingesteldheid  verg  ’n  ommekeer  vir  die 
metodiek  van  baie  onderwysers,  sê  Cluver  (1 990:  76).  “Sommige  van  hulle 
werk  nog  met  die  idee  dat  daar  vir  elke  vraag  net  een  antwoord  is  en  dat  dit  hul 
taak  is  om  die  korrekte  een  aan  die  leerlinge  te  leer.  Maar  wat  help  die 
korrekte  antwoord  as  die  vraag  verouderd  of  selfs  verkeerd  is?”,  vra  hy.  “Die 
onvermoë  van  baie  onderwysers  om  weg  te  beweeg  van  ’n  outoritêre  be- 
nadering  tot  die  opvoeding  van  die  kind”  sien  Cluver  verder  as  ’n  struikelblok 
wat  die  kind  kan  verhinder  om  kreatief  en  aanpasbaar  te  wees  (a.w.  p. 
78). 

Wat  die  skryf-  en  leesonderrig  van  Afrikaans  in  die  toekoms  betref,  moet  ons 
aan  die  volgende  dink.  Tegniese  dokumente  word  vandag  baie  meer  gelees 

en  geskryf  as  literêre  dokumente  (Cluver  1990a:  77).  Vaardighede  in  die 
opstel  van  vaktekste  sal  nodig  wees.  Taalkursusse  word  dusdanig  baie  meer 
relevant  en  interessant,  en  motivering  en  prestasie  sal  verhoog  (Cluver 
1990a:  77,  met  verwysing  na  Strevens  1977:  125).  Die  ken  en  erken  van 
Afrikaans  se  variëteite  moet  beslis  ook  ’n  groter  rol  speel  in  die  onderrig  van 
Afrikaans  in  die  toekoms.  Feite  oor  Afrikaans  se  wortels,  ook  sy  Afrikawor- 
tels,  sal  neerslag  moet  vind  in  leerplaninhoude.  “Ons  moetopnuut  na  mekaar 
leer  luister,  in  wedersydse  erkenning  van  die  gemeenskaplike  besit  wat  ons 
taal  is,  en  hoedat  dit  tot  verryking  kan  dien  van  elkeen  van  sy  gebruikers’’ 
(Botha  1 990a:  9).  Hans  du  Plessis  (1 990a)  sluit  hierby  aan  deur  te  wys  “op 
Afrikaans  se  onteenseglike  vermoë  om  Afrika  beter  te  verwoord  as  Engels”. 
Dit  kan  verder  geillustreer  word  deur  daarop  te  wys  dat  Engels  in  Suid-Afrika 
nie  ’n  ekwivalent  vir  Kaapse  Afrikaans  of  Oranjerivierafrikaans  het  nie  (vgl.  die 
voorstel  van  Ferraz  1 983  dat  ’n  vereenvoudigde  Engels  ontwikkel  word  vir 
gebruik  in  die  Namibiese  myne  — Eastman  1990:  5). 

Daar  sal  ook  ernstig  gedink  moet  word  aan  spellingvoorskrifte  wat  net  tot 
spelmoeilikhede  lei:  die  onhoudbare  aanmekaarskryf  van  woorde,  en  die 
reste  van  die  Nederlandse  f naas  v en  e/  naas  y.  (Die  Patriotspellers  het  dié 
probleme  al  omseil,  maar  daarna  is  hulle  oplossings  deur  die  taalkommissies 
van  die  twintigste  eeu  geveto.) 

Afrikaanse  letterkundeonderrig  behoort  in  ’n  baie  groter  mate  ’n  interpretasie 
van  die  werklikheid  te  wees.  Tans  is  dit  een  van  die  bydraende  beskermende 
meganismes  wat  daaraan  aandadig  is  dat  selfs  universiteitstudente  vandag 
nog  vreemdelinge  in  hulle  eie  land  is.  Dit  sal  in  die  toekoms  eksplisiet  en 
implisiet  van  onderwysers  verwag  word  om  vooroordele  by  hulle  en  hulle 
leerlinge  af  te  breek  sodat  meer  realistiese  verwysingsraamwerke  van  hulle, 
hulle  taal,  hulle  land,  en  die  inwoners  van  hulle  land  tot  stand  kan  kom.  Elize 
Botha  wys  juis  daarop  dat  “die  wortels  van  die  Afrikaanse  letterkunde . . . in 
Afrika”  lê.  (Botha  1 990b). 

Taalonderrig  behoort  ook  ’n  informasiebank  te  wees  waaruit  nie  net  meer 
onderlinge  kennis  nie,  maarook  meeronderlinge  respek  kristalliseer.  Om  dié 
doelwit  te  kan  bereik,  sal  onderwysers  geskikte  onderwysmateriaal,  soos 
voorgeskrewe  boeke,  moet  kan  gebruik  om  hulle  taak  te  vergemaklik.  Op 
talle  terreine  kan  Afrikaansonderrig  verbeter  word  om  aan  die  eise  van  die 
nuwe  tydvak  te  voldoen. 

Besluite  oor  die  toekoms  van  die  tale  in  ’n  meertalige  land  durf  eenvoudig  nie 
sonder  deeglike  oorweging  geneem  te  word  nie.  “Daarvoor  is  die  moontlike 
sosiale,  ekonomiese  en  opvoedkundige  implikasies  te  belangrik”  (Webb 
1 990d:  8).  Wat  die  toekoms  van  die  Suid-Afrikaanse  tale  betref,  is  dit  duidelik 
dat  hulle  talle  deure  vir  groot  getalle  sprekers  kan  open  indien  rasionele 
argumente  ’n  deel  uitmaak  van  die  besluitnemingsproses  oor  die  rolle  wat 
hierdie  verskillende  tale  in  ’n  toekomstige  Suid-Afrika  moet  speel. 

Universiteit  van  Pretoria 

M.C.  Botha* 

Klubs  en  verenigings  te  kies  en  te  keur 


Daar  waar  die  mens  woon  daar  wil  hy  in  groepe  bymekaarkom. 

Nêrens  is  dit  duideliker  as  op  Hermanus  nie.  Elke  dorp  het  seker  so  iets  soos 
’n  Belastingbetalersvereniging  en  ’n  Ouer-onderwyservereniging  (as  daar  ’n 
skool  is),  maar  hier  is  ook  die  Botaniese  Vereniging,  die  Dierebesker- 
mingsvereniging,  die  Sakekamer,  die  Tuinklub,  Leeskring,  die  Seemeeu- 
klub,  die  Fernkloof  Adviesraad,  die  Vliegklub,  die  Hengel-  en  Bewarings- 
vereniging,  die  Kinder-  en  Gesinsorgvereniging,  die  Reklamevereniging,  die 
Wildlewe-vereniging,  die  Bestuurskomitee,  die  Overberg  Gebiedskultuur- 
raad,  die  Rotariërklub,  die  Vriende  van  die  Ou  Hawe-museum,  die  See-en- 
Sand-instituut,  die  Walkerbaai  Bewaringskakelkomitee,  plus  die  FAK, 
MOTHS,  NSRI,  SANTA,  ACW,  CMF,  Sofca,  KJA  en  Hakok.  Moet  liewer  nie 
vra  waarvoor  al  dié  akronieme  staan  nie. 

Dan  is  daar  ’n  paar  wat  klink  asof  ’n  Afrikaner  in  hul  midde  ietwat  van  ’n 
ongerymdheid  sal  wees:  die  Art  Society,  die  Lions  Club,  die  Photographic 
Society  en  die  Women’s  Luncheon  Club.  Of  ís  daar  ’n  Kunsvereniging,  ’n 
Leeuklub,  ’n  Fotografiese  Vereniging  en  ’n  Vroue-middageteklub?  Net  so  is 
daar  Afrikaanses  watonvertaalbaaris;  hoe,  byvoorbeeld,  sal  Rapportryers  in 
Engels  klink? 

Maar  mens  kan  nie  van  osone  alleen  lewe  nie.  Jou  hart  moet  darem  so  nou  en 
dan  bietjie  vinniger  klop;  daarom  is  daar  die  Rolbalklub,  die  Tennis-  en  Muur- 
balklub,  die  Gholfklub,  die  Rugbyklub,  die  Krieketklub,  die  Hokkieklub,  die 
Sokkerklub  (weliswaar  anderkant  die  draad  in  Zwelihle),  die  Netbalklub,  die 
Atletiekklub,  die  BMX-klub,  die  Posduifklub,  die  Trimgimmers,  die  Seil- 
jagklub,  die  Jukskeiklub  (ry  maar  enige  Saterdagmiddag  na  die  jukskeibaan 
daar  in  die  gramadoelas  om  te  sien  hoe  die  skeie  vlieg),  die  Judoklub,  die  Pis- 
toolklub  en  daar  is  selfs  planne  om  ’n  Veerpyltjieklub  te  stig.  En  vir  dié  van  ons 
wat  nie  Europa  toe  kan  gaan  om  ons  geliefde  sport  te  beoefen  nie,  is  daar  die 
Spaanse-dansklub  en  Switserse-stoeiklub. 

Daarbenewens  is  daar  minstens  tien  verskillende  Kerkgroepe  op  Hermanus, 
en  takke  van  sewe  verskillende  politieke  partye. 

Oordiejare  het’n  paarklubsverdwyn,soosdieSkaakklubwatelkeDinsdag- 
aand  by  St.  Peters  bymekaar  gekom  het.  Dan  was  daar  die  Blue  Club  — die 
stigter  daarvan  was  ’n  afgetrede  spoorwegamptenaar,  en  enigiemand  wat 
die  geringste  liefde  vir  enigiets  in  die  natuur  het,  kon  by  die  klub  aansluit. 


* Die  skrywer  het  die  KWV-Wynlandtoekenning  1 989  ontvang  vir sy  rubriek  “So  kom  ons  om”  in 
die  Times  of  Hermanus.  Met  hierdie  twee  uittreksels  uit  die  oes,  die  Redaksie  se  hartlike 
gelukwense. 

Lede  het  maandeliks  bymekaar  gekom  en  uitstappies  in  die  omgewing  ge- 
reël  om  die  blomme  en  die  voëls  te  bewonder. 

Dié  oubaas  se  groot  liefde  was  om  geluide  in  die  buitenste  ruimte  op  te  vang. 
Hy  was  ’n  amateur  op  dié  gebied  (wat  anders  kan  jy  wees  met  die  Magnetiese 
Observatorium  net  ’n  paar  straatblokke  van  jou  af?),  maar  aan  geesdrif  het  dit 
glad  nie  ontbreek  nie.  Om  sy  huis  het  reuse-  koepelvormige  opvangkomme 
gestaan  waarmee  hy  die  kleinste  piep  in  die  heelal  kon  opvang.  Sy  kamer 
was  ’n  netwerk  van  kabels  en  draadjies  wat  lei  na  opvangstelle  en  verster- 
kers,  sodat  hy  met  oorfone  aan  agteroor  kon  lê  in  sy  leunstoel  en  rustig  luister 
wat  gebeur  miljoene  kilometers  ver  — so  het  hy  altans  geglo.  Telkens  sou  hy 
die  oorfone  afhaal  om  eers  weer  ’n  slag  te  luister  na  die  musiek  wat  hy  op  die 
draaitafel  op  die  agtergrond  speel,  gewoonlik  ’n  simfonie  van  Beethoven.  Só 
het  hy  reggekry  waarop  hy  onbewustelik  gehoop  het;  om  die  onhoorbare 
met  die  hoorbare  te  versoen. 

Ek  wonder  hoeveel  lede  die  Blue  Club  gehad  het,  en  of  daar  hoegenaamd  ’n 
grondwet  was.  Miskien  is  daar  nog  ’n  gewese  lid  of  twee  van  die  klub  hier 
êrens  . . . 

Dan  is  daar  natuurlik  ’n  hele  paar  klubs  wat  Hermanus  kortkom,  hoe  onge- 
looflik  dit  ook  al  klink.  Die  ooglopendste  een  is  ’n  Bergklub.  Hier  sit  ons  met 
die  pragtige  berg  wat  ons  aan  ’n  ieder  en  ’n  elk  wil  verkoop,  maar  niemand 
stel  in  sy  loodregte  kranse  belang  nie.  Dit  kan  nie  wees  dat  hulle  nie  gevaarlik 
genoeg  is  om  met  toue  en  pikke  en  spesiale  bergklimskoene  aan  te  durf  nie, 
want  as  mens  in  Eerste  Straat  doer  in  Voëlklip  staan  en  jy  kyk  op  hoef  jy  nie  ’n 
bobbejaan  te  wees  om  te  sien  hóé  vreesaanjaend  hoog  dit  is  nie. 

’n  Ander  klub  wat  nog  nie  in  Hermanus  gestig  is  nie,  sou  ’n  mens  kon  noem, 
The  Exclusive  Club.  In  die  eiendomsmark  is  elke  tweede  projek  of  huis 
‘eksklusief’,  wat  beteken  dat  die  meeste  mense  wat  hier  woon  eksklusief  is, 
of  wil  wees.  Dit  laat  hulle  gewone  huise  koop  vir  R1 ,2  miljoen,  en  volgens  iets 
wat  nou  al  tradisie  geword  het  sover  dit  eiendomme  van  meer  as  ’n  miljoen 
rand  betref,  word  dit  gesloop.  Daarna  word  ’n  nuwe  paleis  gebou  wat  nóg 
deftiger  is.  Wie  wil  nou  ’n  gewone  miljoenêr  wees  as  hy  kan  bewys  hy  is  ’n 
multi-miljoenêr? 


Met  die  moltrein  onderdeur  Hermanus 

Nou  die  dag  toe  ek  groente  plant,  het  iets  ongeloofliks  gebeur.  Ek  het 
afgekom  op  ’n  mol  wat  kan  praat. 

Hyg-hyg  het  hy  gesê,  “goeiemiddag,  meneer.” 

“Wat!  Waar  het  jy  geleer  praat?”  vra  ek  verbaas. 

“Op  skool.” 

“Wat  maak  jy  in  my  groentebedding?” 

“Dis  die  enigste  veilige  plek  op  Hermanus,”  antwoord  hy  en  vee  ’n  paar 
stukkies  grond  van  sy  neus  af. 

“Hoe  so?” 

“Meneer  sien,  ons  molle  is  mos  blind,  daarom  sukkel  ons  meer  as  mense  om 
uit  die  gevaar  te  bly.” 

“Watse  gevaar  is  daar  nou  onder  die  grond?” 

“Die  swart  gevaar,  maar  dis  nou  iets  anders  . . . Kyk,  ek  het  mos  altyd  my 
lêplek  gehad  daar  naby  Lemm’s  Corner.” 

“Ja?” 

“Toe  kom  hulle  mos  en  hulle  sit  dreine  of  iets  in  daar  in  Haweweg.” 

“Ek  onthou.” 

“Eers  het  hulle  daar  naby  die  robot  begin  werk,  reg  bo-op  my  lêplek.  Toe  vat 
ek  my  vrou  en  kinders  en  sê  vir  hulle  dis  tyd  dat  ons  verhuis  nader  na  die  see 
toe,  want  hier  gaan  ons  seerkry.  Meneer  weet  mos  hoe  lyk  daardie  goed 
waarmee  hulle  deur  die  teer  boor  en  dan  af  in  die  grond  in.  Ek  weet  natuurlik 
self  nie  hoe  dit  lyk  nie,  maar  wat  ek  weet,  is  dat  dit  jou  dóóf  maak.”  Die  mol 
krap  met  sy  pootjies  aan  sy  ore  asof  dit  nou  nog  seer  is  van  al  die  lawaai.  “Toe 
loop  sit  ons  huis  op  skuins  oorkant  Federated  Timbers.  Ons  het  net  lekker 
daar  begin  woon  toe  ek  een  móre  hoor  hier  begin  hulle  weer  boor  reg  bo  my 
huis  se  dak.  Toe  sê  ek  vir  my  vrou  en  kinders,  jammer  mense,  ons  moet  weer 
trek,  nog  nader  see  toe.  D it  was  seker  na  so  vier  dae  oorkant  d ie  bi  bl  ioteek . . . 
ons  het  net  lekker  vet  begin  raak  van  die  boekwurms,  meneer  weet,  toe  kom 
my  vrou  aangehardloop  na  my  en  sê  sy  is  amper  onthoof.  lemand  het  haar 
met  ’n  lang  paal  of  iets  probeer  doodsteek;  wat  noem  meneer-hulle  dit?  Is  dit 
’n  graaf?” 

“Ja,”  sê  ek.  “Daai  tyd  het  hulle  die  hele  straat  toegemaak  vir  verkeer,  terwyl 
hulle  daar  gespit  en  gegrawe  het.” 

“Wat  is  verkeer,  meneer,  kan  mens  dit  eet?” 

“Nee,  dis  motors  en  fietse  en  sulke  dinge  waarop  mense  ry.” 

Die  mol  krap  sy  kop,  maar  hervat  dan.  “Met  my  vrou  wat  toe  so  amper  in  die 
slag  gebly  het,  en  hierdie  lawaai  wat  in  elk  geval  nooit  wil  ophou  nie,  sê  ek  vir 
my  gesin:  ‘geliefdes,  nou  vat  ons  die  lang  pad,  ons  gaan  woon  op  ’n  heeltemal 
nuwe  plek  in  ’n  ander  distrik’.  Ons  het  swaar  getrek,  meneer,  vreeslike 
ontberings  gehad . . . Ek  verneem  meneerse  voorsate  heteenkeerso  ’n  groot 
trek  gehad,  wat  was  sy  naam  nou  weer?” 

“Die  Groot  Trek.” 

“Net  so.  Nou  ja,  toe  trek  ek  en  my  vrou  en  kinders.  Eers  onder  deur  die 
markplein,  toe  onder  deur  Hermanus  Nissan,  en  by  die  Marine  het  ons  eers  ’n 
rukkie  onder  die  grasperk  uitgespan.”  Die  mol  lek  sy  sanderige  lippe  met  ’n 
pienk  tongetjie  af.  “Daar  kry  jy  die  sappigste  bolle  en  uintjies  in  die 
hele  Hermanus.” 

“Hoekom  bly  julle  nie  toe  sommer  daar  nie?” 

“Oorbevolking,  meneer.” 

“Ek  het  nie  geweet  julle  het  ook  dié  probleem  nie.” 

“Ja,  meneer,  daar  is  amper  nie  meer  ’n  plek  oor  vir  ’n  mol  in  die  onderwêreld 
nie.  Ek  hoef  nie  eers  te  kan  sien  om  te  \weet  nie.  As  meneer  so  om  meneer  kyk, 
sal  meneer  net  molshope  sien.” 

Inderdaad,  oral  op  my  grasperk  sien  ek  molshope. 

“In  ieder  geval,”  hervat  die  mol,  “toe  besluit  ons  om  maar  daar  by  Millionaire’s 
Mile  ’n  huis  te  gaan  koop.  Meneer  sal  my  nie  glo  nie,  ons  het  skaars  ’n  maand 
daar  gebly,  of  die  munisipaliteit  kom  aan  en  begin  ’n  gat  grawe  reg  bokant  die 
hooftonnel  na  ons  huis.  Hulle  kap  mos  eers  die  teer  oop  en  grawe  dan  al 
dieper.  Wat  doen  hulle?” 

“Ek  weet  nie.” 

“Vir  die  hoeveelste  keer  moet  ons  toe  maar  weer  trek.  Maar  dié  keer  sê  ek  vir 
my  vrou  en  kinders,  nou  gaan  ons  n ie  weer  so  lan  k op  die  pad  bly  n ie,  by  wyse 
van  spreke,  ons  gaan  net  hier  om  die  hoek  woon.  En  dis  ook  nie  honderd  jaar 
nie  of  ons  huis  se  mure  begin  bewe  van  iemand  wat  ons  wil  uitgrou.” 
“Weer  die  munisipaliteit  seker?  Ek  dink  daar’s  iets  met  alle  pype  en  dreine  op 
Hermanus  verkeerd.” 

“Nee,  dié  keer  is  dit  die  Poskantoor.  Hulle  kom  lê  toe  glo  kabels.  Hoe  lyk  ’n 
telefoon,  meneer?” 

Voordat  ek  kan  antwoord,  kom  ’n  stem  uit  die  rigting  van  ’n  nabygeleë 
molshoop:  “Skattie,  die  moltrein  vertrek  oor  twee  minute!” 

“Wie’s  dit?”  vra  ek. 

“My  vrou,”  sê  die  mol  en  begin  weer  hyg.  “Ons  het  besluitom  virgoed  pad  te 
gee  — Hermanus  is  ’n  baie  onveilige  plek  vir  molle.  Tot  siens!” 

“Wag!”  sê  ek,  maar  toe  ek  my  oë  uitvee,  het  die  mol  onder  die  grond 
verdwyn. 

Bennie  du  Toit 
Sturm 


Dit  was  ’n  mooi  aand.  Die  lug  was  donkeren  dit  het  hard  gereën.  Haar  pa  was 
die  dorp  se  prokureur  en  hulle  het  gevolglik  in  ’n  groot  dubbelverdiepinghuis 
gewoon.  Haar  ouers  het  bo  geslaap  en  sy  onder  — sy  kon  nie  die  reën  so 
goed  hoor  as  wat  sy  wou  nie. 

’n  Skielike  vreugde  oor  die  reën  het  haar  beetgepak  en  sy  het  besluit  om  ’n 
ent  te  gaan  stap.  Omdat  sy  bang  was  om  haar  nagtelike  gewaad  aan  die  reën 
bloot  te  stel,  het  sy  besluit  om  sommer  in  haar  evasgewaad  die  reën  aan  te 
durf.  Sy  het  die  venster  oopgebeur,  by  die  geut  afgegly  en  die  nag  in  verdwyn. 
Hulle  dorpie  was  omring  deur  lang  grasvlaktes.  Deur  hierdie  vlaktes  het  sy 
gehuppel  terwyl  die  water  haar  hele  liggaam  oorspoel  het.  Met  ’n  vrye  gees 
het  sy  al  hoe  vinniger  begin  dans  en  tol  en  spring. 

Skielik  vanuit  nêrens  het  Beethoven  se  “Sturm”  begin  weerklink.  Oor  die  veld 
het  die  driftige  klanke  neergedonder  saam  met  die  reën.  Met  haar  beperkte 
kennis  van  musiek  was  sy  eers  verskrik,  maar  na  sy  die  eerste  skoknote 
geabsorbeer  het,  het  die  musiek  haar  begin  bekoor  soos  niks  anders 
behalwe  die  reën  haar  nog  kon  bekoor  nie.  Sy  het  haar  uitgestrek  tussen  die 
lang  grashalms  en  haarself  oorgegee  aan  die  kragtige  klanke.  Haar  hele 
wese  is  deurdrenk  deur  water  en  musiek. 

Na  wat  vir  haar  soos  ’n  paar  uur  gevoel  het,  het  sy  opgestaan  met  die  besluit 
om  by  haar  ouma  wat  aan  die  ander  kant  van  die  dorp  gewoon  het,  te  gaan 
kuier.  Die  musiek  het  teen  die  tyd  opgehou  en  sy  het  gehardloop  tot  voor  haar 
ouma  se  huis.  Sy  het  geklop  en  haar  ouma  het  haar  ingelaat.  Sy  was  ’n  wyse 
ou  vrou.  Sy  het  nie  haar  kleindogter  gevra  oor  haar  karige  kleredrag  nie,  maar 
haar  net  afgedroog,  in  ’n  kombers  toegewikkel  en  geplaas  voor  die 
kaggel. 

Na  die  kleindogter  vir  die  ouma  van  haar  sonderlinge  ervaring  vertel  het,  het 
die  ouma  ’n  ruk  lank  stil  gesit  met  angs  in  haar  oë.  Sy  was  sigbaar  ontsteld  en 
het  met  ’n  bewerige  stem  haar  kleindogter  uitgevra  na  hoe  die  musiek  nou 
eintlik  klink.  Na  ’n  vertelling  van  die  eerste  paar  note  het  sy  ’n  sug  van  verlig- 
ting  gegee.  As  ’n  jong  meisie  het  sy  dieselfde  ervaring  as  haar  kleindogter 
gehad  met  die  verskil  dat  sy  nie  blootgestel  was  aan  Beethoven  nie,  maar  aan 
Wagner  en  die  verskrikking  daarvan  het  haar  haar  hele  lewe  lank  bygebly. 

Heilna  du  Plooy 
Rondom  die  rympie 


In  die  huis  is  ’n  kamer 
in  die  kamer  is  ’n  kas 
in  die  kas  is  ’n  laai 
in  die  laai  is  ’n  brief 
in  die  brief  staan  geskryf 
Oom  Jannie  Hoenerdief 

In  die  kamer  was  ’n  kas  — Henriette  Grové 


Die titel  van  Henriette  Grové se  roman  In  die kamerwas  ’n kas  (hierna Die Kas) 
is  ’n  reëltjie  uit  die  rympie  wat  as  motto  voor  in  die  boek  gegee  word.  Dit  is  ’n 
aftelrympie  wat  kinders  ken  en  gebruik  om  ’n  speletjie  aan  die  gang  te  kry.  So 
’n  aanvang  van  ’n  roman  skep  die  indruk  van  speelsheid,  want  is  daar  nie  iets 
ligs  in  kinderspeletjies  nie?  Die  verhaal  self  is  swaar,  soms  moeisaam  en 
gewigtig  — somber  stories  word  vervleg  en  die  komplekse  koord  van  die 
verhaal  is  ’n  donker  vlegsel  van  virtuose  vertelling.  Kinderspel  en  bloed  en 
dood  word  deur  die  verteller  saamgevoeg.  Teen  dié  “diskrepans”  word  die 
verhaal  gelees. 

Die  oënskynlike  onversoenbaarheid  van  basiese  elemente  vra  om  verdere 
ondersoek,  maar  vir  my  doen  dit  meer.  Al  wil  ek  my  bespiegeling  (soos  wat 
die  roman  self  alles  be-“spieël”)  oor  die  roman  by  die  diskrepansies  aan- 
knoop,  verleen  die  saambring  van  teenstrydighede  in  die  roman  aan  my 
aktiwiteit  ’n  bykomende  sanksie.  Dekonstruksie  maak  dit  moontlik  vir  literêr- 
georiënteerdes  om  spel  en  erudisie  te  amalgameer  (Barthes,  1 974:  ix,  205; 
Kristeva,  1 980: 65-66).  Ek  wil  hierdie  teks  intertekstueel  lees  waar  die  “vrye 
spel”  van  intertekstualiteit  tog  ’n  akademiese  samesyn  het  (vgl.  Felperin, 
1 985:  hoofstuk  5).  As  die  teks  self  sowel  as  ’n  byderwetse  teoretiese  werk- 
wyse  op  diskrepanse  gedy,  waarom  nie  my  geskrif  ook  nie? 

My  lees  van  Die  kas  bring  my  tot  skryf  oor  uiteenlopende  dinge:  “Reading 
then  resembles  those  x-ray  pictures  which  discover,  underthe  epidermis  of 
the  last  painting,  another  hidden  picture:  of  the  same  painter  or  another  pain- 
ter,  no  matter,  who  would  himself,  for  want  of  materials,  or  for  a new  effect,  use 
the  substance  of  an  ancient  canvas  or  conserve  of  a new  sketch”  (Derrida, 
1976:  xxv-xxvi).  Terwyl  ek  lees,  skryf  ek  ’n  supplementerende  teks,  inder- 
daad,  lesende  skryf  ek  en  skrywende  lees  ek  en  word  ek  gelees  (Barthes, 
1 974: 4-5).  Die  intertekstuele  inhoude  van  die  lesende  “ek”  bepaal  die  lesing 
in  samehang  met  die  teks.  Die  “ek”  worstel  ook  oor  dood  en  lyding,  oor  ver- 
staan  en  skryf,  die  “ek”  goël  rond  in  tekste  vol  kennisen  inligting.  Die  inhoude 
van  die  gees  van  hierdie  “ek”  word  deur  die  skryfmatige  lees  van  Die  kas  ge- 
transformeer  tot  die  disseminasies  wat  die  teks  aan  vele  omwêrelde  bind. 

Modernisties/postmodernístíes? 

Die  diskrepans  in  Die  kas  is  nie  tot  die  verhaalgegewens  beperk  nie,  maar  lê 
in  die  vesels  van  die  skryfaktiwiteit,  in  die  “voorwêreld”,  die  literêre  sisteme 
waaruit  dit  groei.  Die  kas  is  modernisties  in  die  sterk  intellektuele  onderbou, 
maar  vertoon  ook  duidelik  postmodernistiese  eienskappe.  Modernistiese 
eienskappe  kan  duidelik  onderskei  word  (vgl.  Fokkema,  1 984)  en  hierin  sluit 
die  roman  aan  by  Grové  se  vroeëre  werk.  Daar  is  die  voortdurende  be- 
spiegeling  oor  die  gebrek  aan  duidelikheid  van  die  betekenis  van  dinge.  Die 
verteller  sê  eksplisiet  “ek  het  nie  ’n  benul  van  wat  die  uiteindelike  betekenis 
van  die  menigvoudige  ellendes  in  my  verhale  is  nie.  Hulle  is  net”  (p.  57).  Die 
sin  van  dinge  in  die  wêreld  is  nie  bekend  nie,  maar/n  die  verhaal  \/\nd  daartog 
’n  integrasie  plaas.  Deur  die  welgevormde,  streng  geordende  betoog  word 
dieleserdeelgenootaandiediepgaandenadenkevandieskrywendeinstan- 
sie  — die  samehang  is  nie  in  die  vertelde  “werklikheid”  nie,  ook  nie  in  die 
verhaalgegewe  nie,  maar  in  die  tekstuele  en  artistieke  strategie.  Die  opstel 
van  die  tekstuele  teen  die  onkenbare  van  die  wêreld  (wat  setel  in  ’n  epis- 
temologiese  twyfel  ten  opsigte  van  wat  “werklik”  is),  word  doelbewus  deur 
die  verteller  afgedwing:  “Dink  wat  u wil,  maar  ek,  ék  bring  hulle  saam.  Ek 
skryf  hulle aanmekaar . . .”  (p.  1 ).  Hierin  lê ook  die  bevestiging  daarvan  dat  die 
skryfster  skryf/  die  verteller  vertel  oor  dinge  soos  sy  dit  sien,  soos  sy  daaroor 
nadink,  soos  dit  vir  haar  vrae  opwerp.  Dit  gaan  dus  openlik  om  ’n  bepaalde 
persepsie  (vgl.  Du  Plooy,  1 990). 

in  Die  kas  is  baie  metatekstuele  uitsprake,  wattipies  is  van  klassieke  moder- 
nistiese  tekste.  Metatekstualiteit  hang  saam  met  die  metalinguistiese  skep- 
tisisme  wat  blyk  uit  die  besonder  sorgsame  hantering  van  taal,  juis  omdat  die 
vermoë  van  die  taal  betwyfel  en  bevraagteken  word:  “Woorde  het  ek  in  oor- 
maat,  al  my  eies  asook  die  derduisendes  wat  al  klaar  gebruik  is.  Maar  om  die 
juistes  bymekaar  te  bring  sodat  dit  wat  plaasgevind  het,  met  dit  wat  ek 
skrywe  oormekaar  val  . . .”  (p.  25). 

Die  kas  is  egter  ook  postmodernisties:  in  die  bymekaar  bring  van  diskrepante 
dinge,  byvoorbeeld  die  speelse  en  die  doodse  erns  asook  in  die  skynbaar 
willekeurige  rondbeweeg  tussen  verskillende  verhale  en  veral  tussen  ver- 
skillende  vertelvlakke.  Afgesien  van  die  hiperbewustheid  van  die  teks  van 
homself  en  sy  eie  tekstuele  status  (’n  modernistiese  eienskap  wat  in  post- 
modernistiese  tekste  nog  sterker  manifesteer)  word  geen  tekstuele  “grense” 
eerbiedig  nie.  Die  verteller  plaas  haarself  in  verband  met  die  skrywer  in  die 
teks.  Die  nuuskierige  en  vraende  en  sensitiewe  kind  wat  in  die  spieël  kyk  en 
die  eggo  wil  vang,  is  by  implikasie  die  verteller  as  kind.  Die  verteller  kyk  na 
hierdie  kind  en  tipeer  haarself  as  volwasse  verteller  aan  die  eienskappe  van 
die  kind.  Tog  het  die  verteller,  wat  as  skryfster  die  reg  op  haar  eie  teks  opeis, 
die  verteller  as  kind  en  die  ander  karakters  in  die  verskillende  verhale,  gelyke 
tekstuele  status.  Die  onderskeid  tussen  binne  en  buite  die  verhaal,  selfs 
binne  en  buite  die  teks,  is  irrelevant.  Die  verteller  deurbreek  die  grense  tussen 
storie  en  verhaal  en  vertelling  moeiteloos  en  skroom  selfs  nie  om  die  werk- 

likheid  van  skrywende  instansie  in  die  werklikheid  in  die  teks  in  te  werk  nie. 
Hier  kan  dus  inderdaad  gepraat  word  van  topologiese  veranderlikheid  wat 
as  ’n  prominente  postmodernistiese  eienskap  gesien  word  (Muller,  1990). 
Die  vraag  wat  ek  wil  vra  is:  sou  ’n  mens  kon  praat  van  modernistiese  binding 
wat  postmodernistiese  disseminasie  in  balans  hou? 

Díe  rympie  as  sleutel  tot  ander  intertekste 

Om  die  disseminasie  van  Die  kas  as  teks  verder  uit  te  werk,  gaan  ek  die  rym- 
pie,  die  speelse  aanvangskode  van  die  roman,  ondersoek. 

Grové  gebruik  hier  ’n  tegniek  wat  ook  in  Die  kêrel  van  die  Pêrel  voorkom.  ’n 
Voorwerp  of  insident  wat  ’n  algemene  simboliese  waarde  het,  wat  as  ’n  meer- 
voudig  gelade  simbool  buite  die  teks  bekend  is,  word  in  die  teks  verhalend 
geïntegreer.  So  word  daar  in  Die  kêrel  vertel  hoe  Elwiena  haar  vinger  oor  die 
kers  brand  om  G.T.  se  leuens  tot  waarheid  te  besweer.  Daar  word  ook  vertel 
hoe  haar  ma  haar  mond  met  karbolseep  uitgewas  het  wanneer  sy  leuens  ver- 
tel.  Deur  die  insidente  word  brand  en  waarheid  in  die  verhaal  gekoppel,  maar 
die  koppeling  korreleer  met  die  simboliese  assosiasies  van  vuur  buite  die 
teks,  byvoorbeeld  die  gebruik  van  vuur  om  die  waarheid  te  bepaal,  die  ver- 
band  tussen  vuur  en  suiwering,  ens.  Die  bekende  kulturele  lading  van  die 
simbool  word  in  dieteks  betrek,  maar  in  wat  vertel  word  en  hoe  vertel  word  en 
die  binnetekstuele  verbande  wat  gelê  word,  word  die  simbool  verbesonder 
en  die  werking  daarvan  geteleskopeer.  Deur  die  verbesondering  bou  die 
teks  sy  eie  tekstuele  verwysingsveld  op  en  uit:  deur  die  verhaalmatige  be- 
gronding  en  ontwikkeling  van  ’n  reeds  gelade  simboliek  genereer  die  teks  sy 
eie  metaforiek  wat  kultureel  en  tekstueel  eggo’s  oproep.  Hierdie  werkwyse 
bind  die  teks  enersyds  tot  ’n  eenheid,  maar  andersyds  (en  terselfdertyd)  laat 
dit  die  teks  juis  in  die  wyer  kulturele  sfeer  funksioneer. 

Dieselfde  tegniek  word  in  die  rympie  gebruik.  Die  rympie  voor  in  Die  kas  is  ’n 
aftelrympie  of  uittelrympie.  Volgens  S.J.  du  Toit  (1924:  60)  is  daar  meer 
aftelrympies  in  Afrikaans  as  enigeandersoort  rympie.  Hysien  in  dieaftelrym- 
pies  ’n  verband  met  die  werp  van  die  lot  (Du  Toit,  1 924:  60)  aangesien  kin- 
derspel  die  aktiwiteite  van  grootmense  naboots.  In  sulke  nabootsings  word 
eerder  historiese  aktiwiteite  as  kontemporêre  aktiwiteite  weerspieël:  “die 
kinderspel  word  dus,  naas  spiegel  van  die  teenwoordige  tyd,  in  seer  ruime 
mate  ook  nog  so  min  of  meer  museum  van  voorwerpe  en  gebruike  uit  die 
verlede’’  (Du  Toit,  1924:  60). 

Lotsbeslissing  is  ’n  baie  ou  verskynsel  in  verskillende  kulture  en  het  sowel 
religieuse  as  magiese  of  okkulte  assosiasies.  In  die  religieuse  gebruik  is  die 
werp  van  die  lot  ’n  gewigtige  saak  (vgl.  Spreuke  1 6:35;  Num.  1 6:55,56;  Jos. 
18:10;  Hand.  13:19). 

Die  lot  is  egter  ook  algemeen  gebruik  om  moeilike  besluite  te  neem  en  selfs 
om  die  toekoms  te  voorspel  deur  die  Grieke  en  Romeine,  die  vroeë  Christene 
en  die  Germane. 

Die  aanvoeling  van  iets  duisters,  iets  donkers,  iets  “umheimlich”  in  die 

aftelrympie,  word  versterk  in  die  assosiasie  van  die  soort  rympie  met  voor- 
spelling  en  word  bevestig  deur  die  onweerlegbare  verband  tussen  hierdie 
soort  rympies  en  towery  en  goëlery.  Die  onbekende  en  onverstaanbare 
woorde  waaruit  sommige  aftelrympies  bestaan,  is  waarskynlik  te  herlei  na 
die  formules  van  towenaars  en  goëlaars.  Dit  is  ook  bekend  dat  hierdie  soort 
formules  dikwels  aan  heilige  boeke  of  gebede  of  religieuse  formules  ontleen 
is  (vgl  Du  Toit,  1924:  75-77;  Opie,  1984:  29,32). 

Indien  die  gebruik  van  die  lot  as  ’n  vorm  van  voorspelling  opgevolg  word, 
kom  ’n  mens  uit  by  verskillende  soorte  pogings  van  mense  om  inligting  te 
verkry  aangaande  die  toekoms  buite  gewone  persepsie  om  of  deur  nie- 
menslike  verskynsels  te  interpreteer.  Hoewel  Die  kas  nie  met  voorspelling  as 
sodanig  gemoeid  is  nie  en  ook  nie  direk  met  die  okkulte  assosiasies  daarvan 
nie,  kan  ’n  mens  nie  die  donker  assosiasies  ontken  wat  opgeroep  word  as  die 
aanwys  van  ’n  speleropgevolg  word  met  herhaalde  verhalevan  diedood  nie. 
Die  roman  is  intens  gemoeid  met  die  verskynsel  dat  sekere  menslike  er- 
varings  herhaaldelik  voorkom  en  die  rympie  suggereer  dat  elkeen  moet  weet 
sy  beurt  kom,  hy  weet  net  nie  wanneer  nie. 

Die  behoefte  aan  voorspelling  vertoon  verskeie  aspekte.  Voorspelling  is  ’n 
pseudo-wetenskap  wat  verband  hou  met  oerkulture  waar  dit  ontstaan  het  as 
gevolg  van  “the  utter  inability  of  the  undeveloped  human  mind  to  understand 
and  appreciate  negative  argument”  (Rose,  191 2:  775).  Die  gebruik  van  die 
magiese  en  bygeloof  aangaande  allerlei  natuurlike  verskynsels  om  die 
toekoms  te  voorspel  of  ’n  verloop  van  sake  te  verklaar,  is  een  manier  waarop 
die  mens  die  onverklaarbaarheid  van  sy  lewensverloop  probeer  hanteer  of 
beheer.  Die  ontwikkeling  van  die  logika,  veral  in  die  wiskunde  en  die  statis- 
tiese  wetenskappe,  is  ’n  ander  manier.  Die  pseudo-wetenskap  van  voor- 
spelling  is  in  sy  ontstaan  onlosmaaklik  gekoppel  aan  die  “egte”  wetenskap 
van  moontlikhede,  soos  blyk  uit  die  volgende  aanhaling  wat  kom  uit  die 
intreeredevan  ’n  professor  in  diestatistiese  wetenskappe:  “Man  hascometo 
observe,  live  with  and  even  attempt  to  manipulate  the  laws  of  chance.  From 
the  moment  of  birth  our  lives,  our  experiences,  our  hopes  and  joys,  sadness 
and  death  are  attended  by  uncertainty.  So  it  is  natural  that  as  man  evolved,  as 
he  acquired  knowledge  and  as  he  developed  the  art  of  reasoning,  so  also  has 
he  applied  his  knowledge  and  his  art  to  understanding  the  nature  of  chance. 
From  early  times  the  word  chance  has  been  synonymous  with  the  scientific 
term  probability”  (Clarke,  1 984:  1 ). 

Via  die  rympie  kom  ’n  mens  dus  by  logika  uit  en  logika  en  redenasie  is 
oënskynlik  nie  te  versoen  met  kreatiwiteit  wat  primêr  met  intuïsie  geasso- 
sieerword  nie.  Logikaspeel  egter’n  belangrike  rol  \nDiekas.  Dievertellervra 
immers  voortdurend  vrae.  Vandat  sy  ’n  kind  is,  wil  sy  dinge  verstaan,  wil  sy 
weet  en  begryp  en  verklaar.  Waar  is  die  spieëlbeeld  in  die  donker?  Daar  is  lig 
nodig  om  die  beeld  te  reflekteer.  Wat  is  die  eggo?  (p.  58-60).  Die  gebrek  aan 
verband  tussen  sintuiglike  waarneming  en  logiese  denke  aan  die  een  kant  en 
die  verborge  aard  en  betekenis  van  dinge  andersyds,  bly  die  verteller  ont- 

wyk.  Die  soeke  na  antwoorde,  na  logiese  verklaring,  is  byna  ’n  teistering: 
“Hierdie  wrede  spieëls  kaats  en  kaats  weer,  kaats  terug!  Maar  waar  begin 
alles  en  eindig  dit?”  (p.  54). 

’n  Aftelrympie  staan  vir  ons  vandag  primêr  in  verband  met  kinderspel.  Die 
assosiasie  met  kinderrympies  in  Die  kas  word  versterk  deur  die  herhaling 
van  die  slaapliedjie  (p.  1 7 en  1 37).  Die  aftelrympie  word  deur  Du  Toit  (1 924: 
62)  beskryf  as  die  “wildste”  van  “daardie  seer  wilde  bloeme  van  die  volks- 
poësie”,  naamlik  die  kinderrympies.  Van  hierdie  bepaalde  rympie  is  daar 
verskeie  Afrikaanse  variante  opgeteken,  maar  Du  Toit  kon  geen  Neder- 
landse  ekwivalent  daarvoor  vind  nie.  Hy  kom  tot  die  gevolgtrekking  dat  die 
rympie  in  sy  oorsprong  en  gebruik  eg  Afrikaans  is  hoewel  die  ket- 
tingrymagtige  vorm  verband  hou  met  Europese  vorme.  Daar  is  ook  ’n  oor- 
eenkoms  met  ’n  Duitse  liedjie  wat  as  begeleiding  by  ’n  speletjie  gesing  word 
(Du  Toit,  1 924: 70).  Die  gebruik  van  so  ’n  rympie  wat  oud  is,  wat  Afrikaans  is, 
wat  verband  hou  met  oeroue  gebruike,  pas,  reeds  op  die  vlak  van  die  bloot 
inhoudelike,  by  ’n  teks  wat  verhale  uit  die  verlede  gaan  haal.  Die  kas  is  dan 
ook  onder  meer  besig  met  die  oerwortels  van  die  hedendaagse  Afrikaanse 
gemeenskap  deur  iets  van  die  psige  van  hierdie  groep  mense  te  probeer  peil 
aan  die  hand  van  lyding  in  die  verlede. 

Die  aftelrympie  word  gewoonlik  gebruik  in  kinderspel  om  die  spel  aan  die 
gang  te  kry.  lemand  moet  aangewys  word  om  “aan”  te  wees.  Volgens  Opie 
(1 984: 1 8)  wil  niemand  graag  eerste  “aan”  wees  nie,  want  hierdie  rol  verskil 
van  die  ander  rolle  in  die  spel:  iemand  moet  die  ander  jaag  of  soek.  In  som- 
mige  spele  verleen  hierdie  rol  ’n  sekere  soort  gesag  aan  die  speler,  maar  hy  is 
nogtans  ongewild.  Dikwels  kry  hy  ’n  onvleiende  bynaam,  soos  “Wolf”  of  “Óld 
Mother  Witch”.  Die  idee  daaragter  is  dat  iemand  aan  die  beurt  kom  en  die 
beurt  is  onaangenaam. 

Hierdie  spesifieke  rympie  dui,  wat  sy  inhoud  betref,  op  iets  wat  ’n  geheim  is. 
Daar  is  ’n  brief,  maar  die  brief  is  herhaaldelik  verskuil  en  in  die  struktuur  van 
die  rympie,  word  daar  eers  aan  die  einde  bekendgemaak  dat  daar  ’n  brief  is 
en  wat  in  die  brief  staan:  die  brief  is  in  die  laai,  in  die  kas,  in  die  kamer,  in  die 
huis.  Die  geheim  is  in  die  brief,  maar  dit  is  bloot  ’n  verspotte,  niksseggende 
naam:  Oom  Jannie  Hoenerdief.  Die  verspotte  naam  is  slegs  oënskynlik 
niksseggend,  want  die  feit  dat  die  brief  ’n  naam  bevat  en  dat  die  naam  skuld 
impliseer,  dui  daarop  dat  iemand  ontmasker  word.  lemand  word  aangewys, 
iemand  is  skuldig. 

Die  brief  (die  verseëlde  boodskap)  is  ’n  besonder  gelade  motief  in  verskil- 
lende  kulture.  Een  van  die  assosiasies  wat  hier  onvermydelik  is,  gesien  die 
bemoeienis  van  die  roman  met  die  dood,  is  dié  van  die  “doodsbrief”.  In  ou 
Oosterse  en  Europese  verhale  kom  daar  dikwels  so  ’n  brief  voor:  die  draer 
van  die  brief  ken  nie  die  inhoud  van  die  brief  nie,  maar  die  brief  toon  die  draer 
aan  as  die  skuldige,  dikwels  selfs  die  een  wat  doodgemaak  moet  word 
(Leach,  1 950:  60-61 ).  Dink  maar  hier  aan  die  brief  waarmee  Dawid  vir  Uria 
oorlog  toe  gestuur  het.  Die  verband  tussen  ’n  brief  en  onheil  is  in  elk  geval 

baie  sterk:  “Since  a letter  is  filled  with  the  magically  charged  symbols  of  writ- 
ing,  they  are  numinous  often  in  an  unfavourable  sense,  announcing  betrayal 
and  death”  (De  Vries,  1976:  296). 

Die  brief  kan  dus  gesien  word  as  iets  wat  die  slagoffer  of  skuldige  aandui  of 
wat  die  waarheid  bevat  in  ’n  onontkombare  openbaring.  In  Die  kas  gaan  dit 
inderdaad  om  skuld  en  dood:  “Hoe  kan  ek  daardie  naam  sê?  Ek  is  selfs  nie 
gebore  in  staat  om  dit  neer  te  skryf  nie,  want  wat  geskryf  is,  is  geskryf.  En  dan 
is  daar  geen  doek  meer  om  te  draai  nie  . . . 
in  die  kas  is  ’n  laai 
in  die  laai  is  ’n  brief 
in  die  brief  staan  geskryf”  (p.  41). 

Die  buitetekstuele  en  die  binnetekstuele  is  vir  my  onlosmaaklik  saamgeweef, 
omdat  assosiasies  en  temas  wedersyds  geaktiveer  word  en  mekaar  deur- 
gaans  eggo:  kinders  en  geboortes  en  dood,  kinders  en  spel,  spel  en  die  duis- 
tere  oerverlede,  spel  en  skuld,  skuld  en  dood,  spel  en  leuen,  spel  en  skryf, 
leuen  en  skryf,  skryf  en  brief  en  waarheid,  waarheid  en  insig,  insig  en  logika, 
logika  en  onbegrip,  logika  en  gebrek  aan  samehangende  betekenis,  logika 
en  skryf,  skryf  en  die  onlogiese,  die  waarheid  en  ontgogeling,  die  dodelike 
erns  van  die  spel  om  insig  te  probeer  verwerf.  Kaleidoskopies  word  be- 
standdele  in  kontrasterende  en  komplementerende  patrone  beskou,  in  hulle 
ewige  verwisselinge  telkens  opnuut  ondersoek  en  beskryf. 

Die  inhoud  van  die  rympie  sluit  nog  nouer  aan  by  die  verhaal.  Die  kas  in  die 
rympie  word  die  kas  in  die  kamer  in  die  verteller  se  ouma  se  huis.  Dié  kas  het 
drie  spieëls.  Die  spieël  word  uiteindelik  een  van  die  belangrikste  simbole  in 
die  roman,  ’n  simbool  wat  nog  meer  intertekstuele  assosiasies  aktiveer  as  die 
rympie  (vgl  Eco,  1 984:  202  e.v.).  Wat  hier  relevant  is,  is  dat  die  spieël  weer 
eens  “konkreet”  in  die  verhaal  aanwesig  is  en  vir  die  kind  teken  is  van  die 
ongrypbare  en  onverstaanbare,  terwyl  die  spieël  op  legio  ander  maniere  met 
raaisel  en  insig  en  selfkennis  verband  hou.  Afgesien  van  die  intertekstuele 
bowetone  wat  die  spieël  oproep,  is  die  spieël  via  die  kas  een  van  die  sterkste 
bande  tussen  die  rympie  en  die  verhaal.  Weerkaatsing  en  waarheid  wat  sou 
moes  korreleer,  is  diskrepant.  Die  spieël  se  oneindige  heen  en  weer  kaats 
(die  mise-en-abyme),  laat  die  een  wat  die  waarheid  soek,  in  ’n  labirint  beland. 
En  telkens  staan  die  “waarheid”  onlogies,  maar  onontkombaar  voor  die  ver- 
teller:  dit  /s  net. 

Onder  die  oppervlak  van  dískrepansie 

Deur  net  rondom  die  rympie  te  be-“spiegel”  kan  ek  al  veel  agterkom  van  die 
omvattende  problematiek  wat  deur  die  teks  aan  die  orde  sou  kon  kom.  Dit 
gaan  immers  ten  diepste  om  die  aard  van  menslike  ervaring  en  veral  lyding. 
En  die  teks  bring  die  kwessies  ter  gesprek  deur  verhalend  (in  die  stories  en 
die  manier  van  vertel  soos  in  die  gebruik  van  die  rympie)  en  vertellend  (in  die 
metanarratiewe  en  metatekstuele  kommentaar)  vrylik  met  oënskynlik  dis- 
krepante  dinge  ’n  spel  te  speel.  Diep,  diep  agter  die  oënskynlike  diskrepan- 

sies  is  onwaarskynlike  dinge  aan  mekaar  verbonde.  Bolangs  is  dit  spel,  maar 
die  uiteinde  is  die  wete  van  die  dood.  Die  onskuldige  aftelrympie  van  die  kin- 
derspeletjie  en  die  dood  is  nie  diskrepant  nie:  in  die  oerpatroon  onderliggend 
aan  die  rympie,  dáár  lééf  die  vrees  vir  die  onbekende,  vir  lyding  en  die  dood. 
Die  speelse  aftel  dui  aan  dat  elkeen  se  beurt  kom.  Die  byna  lagwekkende 
antiklimaks  van  die  onskadelike  naam  in  die  brief,  dui  op  gewisse  skade:  jy  is 
“aan”,  dit  is  jou  beurt,  hiér  is  die  waarheid. 

In  die  oersoeke  na  voorspelbaarheid  setel  sowel  onheilige  voorspelling  as 
wetenskaplike  denke.  Die  behoefte  aan  skanse  om  die  broosheid  van  die 
ekwilibrium  van  menslike  lewe,  kom  tot  uiting  in  inkantasies  sowel  as  in  die 
logiese  redenasies  van  die  statistiek.  Weer  eens  is  onwaarskynlike  en  onver- 
soenbare  dinge  ten  diepste  onlosmaaklik  verbonde:  ten  opsigte  van  die 
oorspronklike  oogmerke  en  funksies  is  die  opposisie  tussen  wetenskap  en 
pseudo-wetenskap  ongeldig.  Net  so  is  intuïsie  en  intellek  verwant  — die 
dogtertjie  kyk  in  die  spieël,  die  skryfster  be-“spiegel”,  die  literator  her-be- 
“spiegel”.  En  die  spieëlbeelde  is  vals,  blote  bespieëling  gee  geen  ant- 
woorde  nie. 

Logika  is  slegs  moontlik  deur  middel  van  taal,  maar  op  sy  beurt  is  logika 
onderliggend  aan  die  taalsisteem.  Taal  is  egter  terselfdertyd  onlogies,  onbe- 
troubaar  — taal  is  die  ongrypbare  klank  van  die  eggo,  die  vervlugtende 
betekenis.  Die  selfversekerde  uitspraak  van  die  verteller/skryfster  dat  sy  sal 
skryf  wat  sy  wil  (en  sy  doen  dit  sekuur!)  staan  skynbaar  teenoor  die  voort- 
durende  bewustheid  van  die  beperkinge  van  die  taal.  Artistiek-tegniese 
taalvirtuositeit  en  vertwyfeling  oor  juis  die  vermoë  van  taal,  die  medium 
waarin  sowel  logika  as  intuïsie  tot  uiting  kom,  is  albei  dáár,  in  spanning 
teenoor  mekaar,  maar  altyd  dieselfde  aktiwiteit,  dieselfde  proses. 

Die  postmodernistiesetekstuele  vryheid  lêdiep  ingebed  in  diefyn  balans  van 
modernistiese  strukturering.  Die  postmodernistiese  topologiese  veran- 
derlikheid  word  logies  georden  sodat  tekstuele  kommunikasie  nie  disin- 
tegreer  nie. 

Hoe  sal  ’n  mens  hierdie  kompleksiteit  beskryf?  As  die  negatief  van  dekon- 
struksie?  ’n  Eenheidsbeeld  van  die  verskynsels  van  die  lewe  en  van  skryf 
word,  soos  in  dekonstruksie,  afgewys,  maar  wat  vir  my  tog  onmiskenbaar 
duidelik  word,  is  dat  dit  hier  om  dieper  kompleksiteite  gaan.  Want  onder  die 
oppervlakkige  veelheid  van  verskynsels  is  onverwagte  en  verwarrende  en 
ontstellende  bindinge.  In  die  diepste  dieptes  van  die  verlede  en  in  die  don- 
kerste  diepte  van  die  psige,  is  dinge  juis  nie  diskrepant  nie,  maar  ineenge- 
strengel,  vermeng,  onskeibaaren  ononderskeibaar:  in  die  mens  is  donkerte 
en  lig,  lyding  en  liefde  menslik  en  aards  dieselfde  proses. 

Hierdie  soort  vertel  is  myns  insiens  ’n  beoefening  van  die  oervorm  van  vertel- 
ling,  wat  as  ’n  soort  rituele  handeling  beskou  kan  word.  Deur  vertelling  word 
gepoog  om  sin  te  maak  van  dinge,  om  betekenis  te  soek  (al  word  dit  nie 
gevind  nie)  (vgl.  Elsbree,  1982:  3-16).  So  gesien,  is  vertel  ’n  metafisiese 
aktiwiteit  en  hoef  dit  nie  religieuse  antwoorde  te  gee  op  die  vrae  wat  dit 

opwerp  nie  (vgl.  Olivier,  1 990).  Die  religieuse  aard  van  die  vertelling  lê  veel 
dieper,  en  wel  in  die  aktiwiteit  self. 

In  die  absolute  gestrooptheid,  in  die  ongenadige  eerlikheid  wat  die  leser 
behoorlik  wond,  sit  ’n  soeke  wat  gegenereer  word  deur  sy  eie  waaragtigheid. 
Ligte  sentimentele  troos,  ’n  utopie  in  woorde  is  nie  goed  genoeg  nie.  Die  ver- 
telling  is  ontdaan  van  illusie  en  pretensie.  In  hierdie  teks  gaan  dit  nie  daarom 
om  antwoorde  te  kry  op  die  “hoekom”  van  lyding  en  dood  nie:  daarop  gee 
religie  antwoord.  Hierdie  teks  bemoei  hom  met  die  /s  van  lyding  en  dood.  Die 
roman  is  nie  met  eskatologie  besig  nie,  maar  met  die  syn. 

Die  lewe  is  erg:  menslike  lyding  en  ellende  herhaal  sigself  eindeloos.  Die 
liefde  blom  momenteel,  maar  die  dood  is  die  sekere  uiteinde.  Deurskouing 
van  hierdie  kondisiemoeteerlikwees  en  indaardieeerlikheid  seteldiegesag 
van  die  teks.  Wat  hier  en  nou  /s,  moet  hanteer  word:  die  Bybel  sê  nêrens  dat 
daar  op  hierdie  aarde  geen  swaarkry  meer  sal  wees  nie.  En  in  die  profane 
idioom  word  gesing:  “Who  promised  you  a rose  garden,  anyway?”  Maar  wat 
hier  is,  moet  geleef  word. 

In  die  kamer  was  ’n  kas  spreek  van  ’n  geestelike  volwassenheid  wat  ander- 
kant  oppervlakkige  bespiegeling  en  geykte  troosformules  lê.  Dis  ’n  lament 
oor  die  menslike  kondisie  wat  tot  in  sy  diepste  verborgenhede  aangetas  is. 
Dis  ’n  klaaglied  oor  lyding  en  dood,  oor  onvermoë  tot  insig,  maar  dit  is  ook  ’n 
eerbetoon  aan  menslike  uithouvermoë,  in  wat  beleef  word  en  in  wat  geskryf 
moet  word.  In  die  medelyde,  die  saamly  met  die  karakters,  in  die  onver- 
moeide  stryd  om  iets  “waar”  onder  woorde  te  bring,  lê  ’n  deernis  met  die 
mens  in  sy  aardse  bevangenheid  en  dit  maak  dié  soort  vertel  ten  diepste  ’n 
religieuse  handeling  op  sigself. 

Finaliter  funksioneer  die  teks  binne  sy  eie  dilemma:  teen  beperkinge  en 
onvermoë  in,  word  daar  vertel  en  aangehou  vertel  — in  lyding  en  in  ek- 
stase. 

Daniel  Hugo 

Humor  in  die  Afrikaanse  literatuur* 


Effekte  van  alle  soorte  in  die  letterkunde  word  bewerkstellig  deur  die  ver- 
breking  van  die  leser  of  toehoorder  se  verwagtinge.  Ek  moet  vanaand  oor  so 
’n  literêre  effek  met  u praat:  die  lagwekkende  naamlik.  U verwag  waarskynlik 
van  my  ’n  grap.  Daarom  val  ek  in  alle  erns  weg. 

Die  tema  van  hierdie  bespreking  is  soos  volg  geformuleer:  Waarjaan  kan  die 
gebrek  aan  humor  in  die  Afrikaanse  literatuur  toegeskyf  word?  My  antwoord 
hierop  is  dat  daar  geen  gebrek  aan  humor  in  ons  letterkunde  is  nie.  Reeds  in 
1 924  publiseer  F.E.J.  Malherbe  sy  proefskrif  met  die  titel  Humor  in  die  alge- 
meen  en  sy  uiting  in  die  Afrikaanse  letterkunde.  Daarin  bespreek  hy  die 
voorkoms  van  humor  in  die  produkte  van  die  Eerste  Afrikaanse  Taalbewe- 
ging  en  in  die  werk  van  Leon  Maré,  Jochem  van  Bruggen,  Sangiro,  Dr. 
O’kulis,  C.J.  Langenhoven  en  C.  Louis  Leipoldt.  En  in  sy  bloemlesing  Afri- 
kaanse  humorverhale  van  1 951  word  dié  lysie  aangevul  met  Uys  Krige,  J.  van 
Melle,  Boerneef,  Abraham  H.  Jonker,  P.J.  Schoeman  en  G.H.  Franz. 
Aanvaar  ’n  mens  Malherbe  se  definisie  van  humor  - en  ek  vind  geen  rede  om 
van  dié  oud-professor  van  Stellenbosch  te  verskil  nie  - bestaan  daar  geen 
behoorlike  literatuur  sónder  humor  nie.  Ek  haal  sy  definisie  aan  soos  dit 
voorkom  in  sy  inleiding  tot  die  genoemde  bloemlesing:  “Waar  simpatie 
saamgaan  met  ons  lag,  kry  ons  die  humor...  Die  lag  van  humor  is  ’n  ingetoë 
glimlag,  die  stille  lag  van  begrip  en  meegevoel,  wat  dikwels  die  droewige 
kante  van  die  lewe  raak  en  ons  dan  laat  praat  van  ‘die  lag  met  die  traan’. 
Lewenservaring  het  aan  die  humoris  ’n  lewensbeskouing  gegee  wat  reke- 
ning  hou  met  die  betreklike  van  alles...”  Die  soort  humor  wat  Malherbe  onder- 
skei  en  ook  in  die  letterkunde  van  sy  tyd  ontdek,  is  satiriese,  ironiese,  tragiese 
en  gemoedelike  humor.  Veral  die  begrippe  satire  en  ironie  is  sedert  die  ses- 
tigerjare  in  Afrikaans  geen  onbekendes  nie.  Ter  verfrissing  van  u geheue 
noem  ek  net  twee  voor-die-hand-liggende  name:  Etienne  Leroux  in  die  prosa 
en  M.M.  Walters  in  die  poësie. 

Wat  die  formuleerder(s)  van  vanaand  se  onderwerp  as  ’n  gebrek  aan  humor 
in  die  Afrikaanse  literatuur  aangevoel  het,  is  miskien  eerder  ’n  gebrek  aan  die 
lighartige  en  komiese.  In  hierdie  opsig  het  die  Afrikaanse  letterkunde  baie 
goed  weggespring.  Die  blywendste  skryfwerk  van  die  Eerste  Taalbeweging 
- dit  wil  sê  die  periode  van  vóór  1 900  - is  hoofsaaklik  komies  van  aard.  Ek 
dink  aan  F.W.  Reitz  se  “Klaas  Geswind  en  sy  perd”  en  “Die  steweltjies  van 
Sannie”,  Pulvermacher  se  “Dopper  Joris  en  sy  seiltjie”  en  “Ou  Abel  Ras- 
mus”,  Pikkedel  se  “Op  Hartebeesfontein”,  die  “Nuttige  reseppe”  van  C.W. 
Joubert  en  die  vroeë  gedigte  van  A.G.  Visser.  ’n  Mens  kan  ook  die  name  van 
G.R.  von  Wielligh  en  MeltJ.'Brink  noem. 


* Praatjie  gelewer  op  14  Augustus  1989  tydens  die  Stellenbosse  Boekefees. 

Ondanks  dié  vrolike  begin  het  die  Afrikaanse  letterkunde  ná  die  Tweede 
Vryheidsoorlog,  die  Depressie  en  die  Dertigers  die  beeld  van  swaar- 
wigtigheid,  diepsinnigheid  en  Christelik-nasionale  erns  gekry.  Die  Sestigers 
se  ekskursies  in  die  Eksistensialisme  en  die  Mitologie  was  ook  nie  daarop 
bereken  om  hulle  lesers  se  lagspiere  te  prikkel  nie.  Met  die  ontwaking  van  die 
intellektuele  Afrikaner  se  Calvinistiese  gewete  ten  opsigte  van  sy  verdrukte 
landgenote  sit  ons  deesdae  met  tekste  vol  ideologiese  dooddoenery.  Voeg 
daarby  die  jongste  verskynsel  dat  literatore  politieke  ondernemings  námens 
skrywers  maak  en  die  hele  toestand  gee  die  literatuurliefhebber  ’n  bittertrek 
om  die  mond.  Gelukkig  kry  André  Letoit  se  gat-oor-kop  roman  Suidpunt-jazz 
dit  reg  om  in  hierdie  dae  ’n  gemoedeliker  bakkies  vir  die  leser  op  te  sit. 
F.I.J.  van  Rensburg  - ’n  professor  met  wie  ek  maar  selde  saamstem  - het  in 
1 971  in  ’n  opstel  oor  die  speelse  tradisie  in  Afrikaans  die  volgende  gesê.  Ek 
haal  dus  instemmend  aan:  “Diespeelse  tradisie  in  die  Afrikaanse  letterkunde 
het  tot  dusver  nog  weinig  aandag  ontvang.  Ons  uitsig  hierop  is  na  alle 
waarskynlikheid  belemmer  deur  sekere  vooropgesette  beelde  wat  ons  vir 
ons  van  die  Afrikaanse  letterkunde  opgebou  het;  veral  dié  dat  dit  ’n  ernstige 
letterkunde  is,  een  wat  hom  hoofsaaklik  besig  hou  met  die  bestaansvraag- 
stukke  van  die  Afrikanervolk...  Feit  is  dat  ons  nie  gemerk  het  hoedat  ’n  klein 
maar  waardevolle  tradisie  hom  so  ongemerk  in  Afrikaans  kom  tuismaak  het 
nie.”  Die  speelse  en  komiese  was  nog  altyd  aanwesig  in  ons  letterkunde.  Dit 
is  net  nie  deur  die  literatore  en  bloemlesers  gereken  tot  die  hoofstroom  van 
ons  letterkunde  nie. 

Hierdie  stand  van  sake  is  nie  beperk  tot  die  Afrikaanse  letterkunde  nie.  In  die 
voorwoord  tot  sy  alternatiewe  en  omstrede  bloemlesing  van  1980  De 
Nederlandse  poëzie  van  de  19de  en  20ste  eeuw  in  1000  en  enige  gedichten 
sê  Gerrit  Komrij  dat  ontevredenheid  hom  tot  dié  samestelling  gedwing  het: 
"...  ontevredenheid  over  de  manier  waarop  uit  de  Nederlandse  poëzie  almaar 
wordt  bloemgelezen:  alsof  poëzie  het  domein  bij  uitstek  is  van  gevoelsuit- 
stortingen,  verheven  stemmingen,  vliegende  vaandels  en  gezwollenheid.  De 
koek  wordt  altijd  op  dezelfde  wijze  doorgesneden,  of  dat  nu  met  een  ethisch 
of  een  politiek  mes  gebeurt.”  Dit  is  seker  nie  toevallig  nie  dat  hierdie  uitspraak 
uit  ons  Calvinistiese  stamland  kom. 

Formele  literêre  onderrig  geskied  oorwegend  aan  die  hand  van  bloem- 
lesings.  Geslagte  lesers  word  dus  gekweek  met  ’n  eensydige  bloemlesing- 
beeld  van  die  Afrikaanse  letterkunde:  dié  van  hoë  erns.  En  al  bevat  hierdie 
erns  ook  satiriese,  ironiese,  tragiese  of  gemoedelike  humor  wat  die  leser 
ingetoë  laat  glimlag,  gee  dit  geen  aanduiding  van  die  uitbundige  snaak- 
sighede  en  verspottighede  wat  daar  ook  in  ons  letterkunde  bestaan  nie. 
Skrywers  kry  dieselfde  literêre  opvoeding  as  ander  skoliere  en  studente. 
Ook  hulle  word  nie  van  jongs  af  blootgestel  aan  die  komiese  en  speelse 
moontlikhede  van  Afrikaans  nie.  Onbewus  ontstaan  die  opvatting  dan  by  dié 
sensitiewe  en  roemsugtige  nature  dat  as  hulle  eendag  erkenning  wil  kry,  met 
anderwoorde  in  bloemlesings  opgeneem  en  in  literatuurgeskiedenisse  ver- 

meld  wil  word,  hulle  die  swaarlywige  muse  die  hof  moet  maak.  Ek  ken 
skrywers  wat  neersien  op  C.J.  Langenhoven  en  A.G.  Visser  - albei  minnaars 
van  die  slanke  en  speelse  muse.  En  dié  hooghartigheid  is  die  skuld  van  hulle 
literêre  skoling. 

In  ’n  spesiale  uitgawe  van  Standpunte  (Desember  1980)  oor  die  heden- 
daagse  Afrikaanse  poësievra  Barend  J.Toerien  byna  desperaat:  “Dan  isons 
ook  nog  so  ernstig.  Waar  is  die  uitbundigheid?  Dan  ook:  waar  is  die  ligte  en 
komiese  verse?”  Nege  jaar  later  kan  ’n  mens  hom  só  antwoord.  ByTafelberg 
het  daar  in  1 988  ’n  bloemlesing  speelse  verse  verskyn.  Vir  die  eerste  keer  in 
Afrikaans  het  by  dieselfde  uitgewer  twee  volwaardige  bundels  limericke  die 
lig  gesien:  Die  Worcester  Asporcestervan  Philip  de  Vos  en  Gruwelike  huwelike 
van  Ellen  Botha. Ook PeeXNeethWng se Die hemel het  ’n agterdeurkom  uitdie 
tradisie  van  die  speelse  poësie  of  “light  verse”  soos  dit  in  Engels  genoem 
word. 

Afrikaanse  lesers  kry  die  afgelope  tyd  dus  al  hoe  meer  geleentheid  om  met 
oorgawe  te  lag.  Jan  Spies  se  vertellings  haal  al  kortverhaalbloemlesings 
(maar  nie  André  P.  Brink  en  P.G.  du  Plessis  se  komiese  stukke  nie).  Die 
Eugéne  Marais-prys  is  aan  Philip  de  Vos  toegeken  vir  sy  onheilige  Daar’s  bit- 
terals  in  die  heuningwals.  Wie  weet,  miskien  kry  R.K.  Belcher  nog  postuum  - 
soos  Boerneef  - die  Hertzogprys  vir  sy  stuitige  volksverse  en  satiriese 
sonnette. 

Dit  is  vandag  14  Augustus:  stigtersdag  van  die  Genootskap  vir  Regte 
Afrikaners.  Mag  die  tradisie  van  die  komiese  wat  hulle  in  Afrikaans  help  ves- 
tig  het,  in  alle  erns  deur  ons  voortgesit  word. 

Alexander  Strachan 
By  die  skryf  van  prosa* 


Geagte  Voorsitter,  medeskrywers  en  vriende, 

Omdat  ek  vandag  hoofsaaklik  oor  die  skryf  van  romans  gaan  praat,  val  ek  nie 
weg  met  die  abruptheid  van  ’n  kortverhaalskrywer  nie.  Daarom  spreek  ek  in 
die  eerste  plek  graag  my  waardering  uit  teenoor  die  organiseerders  van  hier- 
die  slypskool.  Bo  en  behalwe  die  ideaal  dat  publiseerbare  manuskripte  uit 
hierdie  samekoms  mag  voortvloei,  vervul  die  slypskool  sekerlik  ook  ander 
funksies.  Een  daarvan,  dink  ek,  is  dat  ’n  bepaalde  betrokkenheid  ten  opsigte 
van  die  letterkunde  gekweek  word.  Mense  vanuit  verskillende  agtergronde 
en  beroepe  leef  vir  ’n  paar  dae  nou  saam.  Vir  almal  geld  dieselfde  oortuiging: 
om  meer  uit  te  vind  omtrent  die  skryfproses.  En  soos  die  dae,  lesings  en 
werksessies  volg,  word  die  individu  met  meer  as  net  dit  beloon.  ’n  Skryfkur- 
sus  soos  dié  bied  aan  elkeen  die  geleentheid  om  ’n  groter  begrip  vir  let- 
terkunde  in  die  algemeen  te  ontwikkel,  mense  eerstehands  te  ontmoet 
waarvan  miskien  nog  net  die  werke  voorheen  bekend  was.  In  die  geheel 
word  die  kursusganger  blootgestel  aan  die  breër  gesprek  wat  rondom  die 
letterkunde  en  al  sy  (of  haar)  manifestasies  gevoer  word. 

Drie  jaar  gelede  het  ek  ook  hier  gepraat  — toe  het  ek  dit  oor  die  kortverhaal 
gehad.  Om  ’n  aanknopingspunt  te  kry  vir  vandag  se  optrede  het  ek  deur  die 
bundel  geblaai  met  die  lesings  wat  oor  die  afgelope  jare  hier  gelewer  is.  By 
my  eie  lesing  het  ek  ’n  rukkie  stilgestaan,  want  daar  was  veral  twee  dinge  wat 
my  opgeval  het:  arrogansie  en  slordige  formulering. 

Ek  het  onder  meer  beweer  dat  dit  nie  moeiliker  is  om  ’n  roman  te  skryf  as  ’n 
bundel  kortverhale  nie.  By  die  lees  hiervan  kon  ek  die  middag  skielik  helder 
onthou:  dit  was  Septembermaand  en  buite  het  die  tortelduiwe  gekoer.  My 
arrogansie  wil  ek  verskoon  deur  aan  te  voer  dat  ek  toentertyd  nie  oor  die 
nodige  insigte  beskik  het  nie.  Verder  was  ek  jonger  as  nou. 

My  tweede  waarneming  insake  die  slordige  formulering  is  eweneens  insig- 
gewend  en  onderstreep  toevallig  die  kerngedagte  van  my  destydse  lesing: 
suksesvolle  skryfwerk  is  onlosmakend  gekoppel  aan  die  begrip  “herskryf”. 
Selde  nog  het  aanvanklike  gedagtes  — soos  byvoorbeeld  my  improvise- 
rende  toespraak  van  dié  dag,  geduldig  van  ’n  kasset  af  oorgetik  deur  Hans  du 
Plessis  se  tikster  — die  afgerondheid  gehad  om  op  skrif  indruk  te  maak. 
Julle,  die  kursusgangers,  is  vandag  hier  omdat  julle  wil  skryf.  Ek  ken  julle  nie 
en  heel  moontlik  het  sommiges  reeds  hier  en  daar  gepubliseer.  Om  die  een  of 
ander  rede  het  die  organiseerders  dit  egter  goed  gedink  dat  ek  vandag  hier 
voor  julle  optree . . . het  hulle  vermoed  dat  ek  iets,  wat  die  moeite  werd  is,  met 


* Praatjie  gelewer  by  die  ATKV-skryfskool  op  Potchefstroom,  19  September  1990. 

julle  kan  deel.  Al  is  dit  dan  net  om  entoesiasme  aan  te  wakker,  ’n  vonk  te 
verskaf  tussen  die  harde  werksessies  deur.  Of  ek  hierin  kan  slaag,  weet  ek 
nie.  Maar  my  boodskap  handel  oor  die  essensie  van  die  saak:  die  skryf- 
proses.  Nie  oor  die  gesellige  aspek  daarvan  nie,  eerder  oor  die  meedoën- 
loosheid. 

Waar  begin  ’n  skrywer  en  hoe?  Maak  jy  notas,  doen  jy  navorsing,  begin  jy 
dadelik?  Ek  sou  sê  dit  hang  in  ’n  groot  mate  af  van  die  stof  waaroor  jy  skryf.  In 
my  geval  het  ek  slegs  twee  boeke  om  na  te  verwys.  Met  die  eerste  het  ek 
dadelik  begin.  Met  die  tweede  het  ek  oor  ’n  lang  periode  notas  versamel.  Ek 
het  met  ’n  dagboek  gereis:  insidente,  gewaarwordings  en  ervarings  opge- 
teken.  As  ek  vandag  terugkyk,  weet  ek  nie  so  mooi  of  dit  ’n  goeie  metode  was 
nie.  Dit  het  die  eintiike  skryfwerk  eerder  uitgestel.  Die  inskrywings  was  verder 
onsamehangend  en  ek  het  nie  geweet  hoe  om  alles  onder  een  dak  te  bring 
nie.  Wanneer  ek  my  derde  boek  aanpak,  gaan  ek  terugval  na  my  aanvanklike 
metode.  Ek  gaan  dadelik  begin  skryf.  In  my  agterkop  het  reeds  ’n  idee 
posgevat.  Ek  wil  rondom  hierdie  idee  begin  werk.  Dit  uitbrei,  kyk  wat  daaruit 
kan  ontwikkel,  vorentoe  aanvoeg,  agtertoe  bylas  . . . hoop  dat  dit  groter  en 
groter  gaan  word.  Dit  wat  ek  beoog  om  eerste  neerte  skryf,  sal  dus  nie  nood- 
wendig  die  begin  van  die  boek  wees  nie.  Tog  moet  dit  die  kern  vorm  waaruit 
die  res,  hopelik,  gebore  sal  word.  Met  hierdie  metode  hoop  ek  om  minder  tyd 
te  mors,  om  dadelik  betrokke  te  raak  by  dit  wat  primêr  relevant  vir  die 
boek  is. 

Alle  skryfwerk  (roman,  kortverhaal,  gedig  of  drama)  verg  harde  werk.  Die 
skrywer  kry  niks  maklik  nie.  En  selde  gaan  dit  vinnig.  Om  by  kerslig  te  skryf 
met  die  maan  deur  die  takke,  het  nog  nooit  vir  my  gewerk  nie.  Ek  wil  die 
romantiese  aspek  van  my  skryfwerk  (as  dit  bestaan)  eerder  weg  van  die 
skryftafel  af  sien.  Tradisioneel  is  daar  byvoorbeeld  ook  oor  oorlog  in  roman- 
tiese  terme  gedink.  Maar  nooit  tydens  die  veldslag  nie.  Altyd  agterna,  voor  die 
kaggel,  ver  weg  van  die  honger,  die  koue  en  die  ontbering.  Net  so  met  die 
skryfproses.  Wanneer  die  boek  gepubliseer  is,  is  daar  baie  tyd  om  wyn  te 
skink  en  die  omslag  te  bewonder.  Of  om  luuks  genoeg  te  raak  om  ’n  slyp- 
skool  te  kom  toespreek.  Dit  beteken  darem  ook  nie  dat  ’n  glas  Red  Heart-rum 
of  whisky  tydens  die  “slag”  te  versmaaie  is  nie!  Maar  dan  sonder  omhaal  of 
fieterjasies  net  om  te  verseker  dat  jy  die  Muse  reguit  in  die  oë  kan  kyk.  Die  fyn 
glasies  en  kerslig  is  vir  later. 

Buite  skyn  die  son  of  dit  reën  miskien.  Dit  maak  nie  saak  nie.  Om  oorbewus 
van  jou  omgewing  te  raak,  terug  te  sit  en  te  wag  vir  inspirasie,  is  luuks.  Elke 
skrywer  ly  seker  aan  ’n  mate  van  puntenerigheid.  Maar  pasop  dat  dit  nie  teen- 
produktief  raak  nie,  ’n  verskoning  om  nie  by  jou  skryftafel  uit  te  kom  nie.  Soos 
die  goeie  vakman  laat  die  skrywer  hom  nie  van  stryk  bring  deur  daaglikse 
steurings  en  oponthoude  nie.  Om  te  verhoed  dat  die  bladsye  op  jou  lesse- 
naar  skoon  bly,  is  dit  nodig  om  jou  af  te  sluit  van  die  omgewing.  Aanvanklik 
leef  jy  in  ’n  leë  vakuum:  die  gordyne  voor  die  venster,  die  reuk  van  hout  en  die 
plafon  bokant  jou.  En  dan,  gaandeweg,  kyk  jy  verder  as  die  onmiddellike. 

Anderkant  die  papier  ontstaan  ’n  nuwe  wêreld.  Daar  is  mense,  verhoudings, 
blydskap  en  afguns.  Dit  is  die  wêreld  wat  jy  self  geskep  het.  Dit  bestaan  en  jy 
kan  jou  daarheen  onttrek. 

Maar  steeds  bly  die  skryfproses  uitputtend  en  verg  dit  konsentrasie.  ’n 
Skrywer  werk  soos  ’n  skrynwerker  wat  ’n  tafel  maak.  Daar  word  gedink, 
gemeet  en  gepas;  geskuur  en  geskaaf.  Tydens  die  lang  ure  van  verander, 
oorskryf,  en  aanpas,  ontwikkel  die  skrywer  ’n  aanvoeling  vir  sy  materiaal. 
Aanvanklik  is  daar  nie  samehang  nie.  Die  gebeure  wil  nie  bind  nie.  lets  is  met 
die  volgorde  verkeerd.  Moet  die  boek  nie  eerder  op  ’n  ander  plek  begin  nie? 
Gaan  die  sprong  tussen  die  tonele  nie  my  lesers  te  veel  verwar  nie?  Die  dag 
gaan  ongemerk  oor  in  die  nag.  Vir  die  soveelste  keer  begin  die  skrywer 
oorskryf.  Hou  aan,  mettertyd  kom  daar  orde  in  die  chaos. 

Dit  is  waarom  ek  dink  dat  dit  op  die  ou  einde  tog  meer  verg  om  ’n  roman  te 
skryf.  Alleen  wat  sy  veelheid  betref,  stel  die  roman  groot  eise  aan  sy  beoefe- 
naar,  het  iemand  vantevore  reeds  gesê.  Daar  is  die  hooftema  — die  sentrale 
gedagte,  boodskapof  ideewatdieskrywerwil  uitbeeld.  Dan  is  daarbytemas 
— intriges  wat  uit  die  hooftema  ontwikkel,  daarmee  verband  hou  of  dit  aan- 
vul.  Daar  is  baie  karakters,  baie  gebeure,  baie  bladsye.  Die  karakters  word 
deur  die  gebeure  beïnvloed,  reageer  op  die  gebeure,  reageer  op  mekaar,  dra 
by  tot  die  veelheid  van  die  roman.  Deurentyd  moet  die  skrywer  kophou. 
Meedoënloos,  maar  onsigbaar,  vleg  die  sentrale  draad  deur  elke  situasie, 
word  alles  tot  ’n  eenheid  gebind.  Soms  is  die  skrywer  binne  die  verhaal,  soms 
daarbuite.  Altyd  die  balans . . . nooit  te  veel  verstand  nie,  nooit te  veel  emosie 
nie.  Die  skof  na  die  einde  toe  is  lank  en  terwyl  die  houvas  op  die  teuels  teen 
die  middel  verslap,  hou  die  skrywer  steeds  in  gedagte  dat  al  die  los  drade 
binnekort  moet  handevat.  Tussendeur  mag  jy  nie  jou  leser  verloor  nie  . . . 
word  jy  deurentyd  bedreig  deur  die  groot  gevaar  van  romanskryf:  om  opwin- 
dend  te  bly,  nie  vervelig  te  raak  nie. 

Wat  kan  die  skrywer  doen  om  die  leser  se  belangstelling  te  behou?  Hoe  kan 
ons  seker  maak  dat  die  leser  teen  die  middel  van  die  boek  nie  begin  bladsye 
oorslaan  nie?  Op  verskillende  maniere,  sou  ek  sê.  Maar  veral  deur  die  werk 
oor  en  oor  met  ’n  fyn  kam  te  kam:  deur  maklik  te  skrap,  korter  te  maak, 
uitsteltegnieke  aan  te  wend,  deurentyd  te  belowe,  mense  te  skep  wat  die 
leser  aangryp  deur  hul  ervarings  en  verwagtings.  Kortweg:  deur  telkens  te 
toets  of  die  werk  vir  jou  as  skrywer  met  elke  oorlees  steeds  interessant  bly. 
Slegs  dan  kan  jy  gerus  voel  dat  daar  niks  met  die  intrige  skort  nie. 

Ek  het  vandag  my  stelling  van  drie  jaar  gelede  insake  die  skryf  van  kort- 
verhale  en  romans  bevraagteken.  Miskien  moet  u die  stukkie  subjektiwiteit 
nie  mislees  nie.  Na  ’n  Wêreld  sonder  grense  (kortverhaalbundel)  was  ek 
moeg.  Ek  voel  dieselfde  na  Die  Jakkalsjagter  {roman).  Albei  is  prosavorme  en 
elkeen  word  gekenmerk  deur  ’n  bepaalde  uniekheid.  Die  roman  deur  sy  ver- 
wikkeldheid  en  die  kortverhaal  deur  sy  enkellynigheid.  Miskien  het  ek  in- 
tussen  vergeet  wat  dit  verg  om  ’n  situasie  in  enkele  bladsye  vas  te  gryp.  Die 
kortverhaal  sal  altyd  sy  bekoring  behou  . . . die  kunsvorm  wat  die  leser  met 

min  woorde  troef. 

Maar  of  u roman  of  kortverhaal  gaan  skryf,  sekere  dinge  sal  vir  albei  geld. 
Struktureel  moet  daar  samehang  en  afronding  wees.  Daar  moet  ook  inten- 
siteit  en  gevoel  wees.  Verder  kan  u eksperimenteel  werk  — met  taalgrense 
en  genre-onderskeidings  woeker.  Wat  tema  betref,  is  daar  te  kies  en  te  keur: 
eietyds,  histories,  polities,  landelik,  feministies,  stedelik,  township . . . U kan  ’n 
slim  verteller  aan  die  woord  stel  of  ’n  naïewe  verteller,  u kan  surrealisties  skryf 
of  realisties  . . . Hoe  en  wat  u ook  al  skryf,  is  daar  wat  my  betref  egter  een 
belangrike  voorvereiste;  u moet  iets  te  sê  hê:  u moet  ’n  storie  hê  om  te 
vertel. 

P.J.  Conradie 

P.C.  Schoonees  en  die  Afrikaanse  drama  van  die 
twintigerjare 


In  die  annale  van  die  Afrikaanse  literatuurkritiek  is  dr.  P.C.  Schoonees  veral 
bekend  vir  die  skerp  kritiek  v/at  hy  op  die  Afrikaanse  prosa  gelewer  het.  J.C. 
Kannemeyer  beskryf  sy  proefskrif  as  “die  eerste  grondige  kritiek  waarin 
suiwer  estetiese  maatstawe  konsekwent  deurgevoer  word”.^  Oor  die 
Afrikaanse  drama  het  hy  minder  geskryf,  maar  ook  hier  het  hy  ’n  betekenis- 
volle  bydrae  gelewer.  So  ver  ek  kan  vasstel,  aan  die  hand  van  Bronne  by  die 
studie  van  Afrikaanse  dramas,  1900-1978  van  J.  Senekal  en  Karien  van 
Aswegen^,  het  hy  oor  die  volgende  dramas  kritieke  geskryf:  ’n  Esau  van 
J.F.W.  GrosskopP,  Reg  bo  reg  van  J.F.E.  Celliers'^,  Die  heks  van  L.  Leipoldt® 
en  Die  doper  van  Jac.  J.  Muller®.  Jan  Celliers  het  gereageer  op  sy  beskouing 
van  Reg  bo  reg,  waarop  Schoonees  weer  geantwoord  het.  Verder  het  hy  ook 
in  Inleiding  tot  dle  studie  van  die  letterkunde  wat  hy  saam  met  J.R.L.  van 
Bruggen  geskryf  her,  die  afdeling  oor  die  drama  bygedra.  Dit  is  opvallend 
dat  byna  al  hierdie  beskouings  in  die  twintigerjare  geskryf  is  — slegs  die  stuk 
oor  Die  doper  is  later  geskryf,  maar  handel  ook  oor  ’n  drama  van  1928. 
In  die  twintigerjare,  veral  in  die  eerste  helfte  van  daardie  dekade,  het  die 
Afrikaanse  drama  ’n  baie  interessante  fase  deurgemaak.  Tot  dusver  het  die 
dramaturge  veral  historiese  melodramas  en  Bybeldramas  geskryf,  maar  nou 
het  hulle  hul  al  hoe  meer  toegelê  op  realistiese  dramas  wat  die  probleme  van 
hul  eie  tyd  behandel  het;  in  die  historiese  dramas  en  Bybeldramas  was  daar 
’n  poging  tot  verdieping.  Ek  noem  net  ’n  paar  dramas  en  hul  publikasie- 
datums.  ’n  Esau  van  J.F.W.  Grosskopf  (1 920);  Reg  bo  reg  van  J.F.E.  Celliers 
(1 922);  Die  heks  van  Louis  Leipoldt  (1 923);  Lenie  van  H.A.  Fagan  (1 924);  As 
die  tnig  skawe  van  J.F.W.  Grosskopf  (1 926).  Die  Hertzogprys  vir  drama  is  vir 
die  eerste  keer  toegeken,  en  wel  aan  Grosskopf  in  1 926.  Daar  was  dus  ’n 
duidelike  strewe  na  vernuwing  by  die  Afrikaanse  dramaturge,  maar  soos  te 
verwagte  is,  was  hul  tegniek  dikwels  nog  gebrekkig  en  kon  hulle  nie  altyd 
daarin  slaag  om  hul  ideale  vir  die  drama  te  verwesenlik  nie.  Die  kritikus  kon 
nou  voor  die  versoeking  beswyk  om  die  nuwe  in  hul  dramas  aan  te  prys  en 
die  gebreke  te  verbloem,  maar  dit  het  Schoonees  nie  gedoen  nie. 

In  sy  reaksie  op  Schoonees  se  kritiek  op  sy  drama,  spreek  Jan  Celliers  die 
opinie  uit  dat  hier  toegewings  aan  Afrikaanse  letterkundige  werke  gemaak 
moet  word;  “Geen  digterlike  of  ander  letterkundige  uiting,  en  veral  nie  sulkes 
wat  ons  eie  jong  letterkunde  voortbring,  moet  sommer  vergelyk  word  met  die 
werke  van  die  grootste  meesters  in  ou  kultuurlande,  en  dan  afgekeur  word 
omdat  dit  nie  daarby  kan  haal  nie.  Watter  pretensie  matig  ons  vir  ons  aan  om 
te  dink  dat  ons  nou  reeds  aan  sulke  eise  moet  voldoen?”® 

In  die  strewe  om  ’n  realistiese  probleemdrama  te  vestig,  neem  die  dramas  ’n 

Esau  en  Reg  bo  reg  ’n  interessante  plek  in.  In  eersgenoemde  drama  beeld 
Grosskopf  die  konflik  uit  tussen  twee  broers  wat  verskillend  op  die  veran- 
derde  maatskaplike  en  ekonomiese  toestande  na  die  Tweede  Vryheids- 
oorlog  gereageer  het.  Oom  Bartel  is  ’n  pionier  van  die  ou  tipe,  ’n  jagter  en 
vegter,  wat  na  die  oorlog  glad  nie  kan  aanpas  nie.  Hy  verloor  sy  grond  wat  sy 
broer  met  ’n  slinkse  set  in  die  hande  kry,  en  beland  in  die  tronk  omdat  hy 
wederregtelik  ’n  koedoe  geskiet  het,  soos  hy  altyd  gewoond  was.  Oom 
Jakob,  aan  die  ander  kant,  het  in  die  oorlog  ’n  veilige  pos  gehad  en  daarna 
vooruitgeboer.  Hyglo  datdie  Afrikanerhom  moetaanpas  en  sien  neeropdie 
ou  pioniers  wat  dit  nie  kan  doen  nie.  In  die  tweede  toneel  loop  dit  dan  ook  uit 
op  ’n  hewige  rusie  tussen  die  twee  broers  wat  mekaar  vir  die  eerste  keer  na 
jare  weer  sien.  Die  dramaturg  ontwikkel  hierdie  konflik  egter  nie  verder  nie. 
Oom  Bartel  probeer  later  sy  broer  doodskiet,  maar  word  deur  sy  eie  seun 
verhinder,  en  daar  volg  ’n  onoortuigende  versoening.  Die  sentrale  handeling 
word  ook  oorskadu  deur  allerlei  ondergeskikte  intriges.  Grosskopf  strewe 
daarna  om  ’n  realistiese  beeld  te  gee  van  die  lewe  op  ’n  Bosveldplaas;  hy 
beskryf  selfs  die  kleredrag  en  uitspraak  van  sy  karakters  tot  in  die  fynste 
besonderhede.  Daardeur  het  hy  egter  die  dramatiese  moontlikhede  van  die 
konflik  tussen  die  twee  broers  nie  ten  volle  ontgin  nie. 

In  Regboreg  het  Jan  Celliers  doelbewus  iets  nuuts  probeer  bring,  soos  uitsy 
voorwoord  blyk:  “Die  toneelstukke  wat  tot  dusver  gelewer  is,  behandel  veelal 
geskiedkundige  onderwerpe.  In  onse  tyd  van  jong  nasionale  opbou,  is  dit 
maklik  te  verklaar  en  te  verdedig.  Om  dieselfde  rede  is  kuns  wat  ’n  sedelike  of 
ander  strekking  het,  ook  te  verdedig.  As  ek  hier  van  die  reël  afwyk,  voel  ek 
amper  of  ek  my  skuldig  maak  aan  iets  wat  nog  nie  behoort  te  wees  nie.  Dog 
om  te  bereik  wat  die  kuns  behoort  te  bereik,  en  elders  bereik  het,  moet  ons  ’n 
breër  standpunt  inneem,  en  meer  die  mens  op  sigself  as  onderwerp  neem  — 
die  mens,  sy  karakter,  hartstogte,  gevoelens,  en  die  verwikkelinge,  stryd, 
grappige  en  droewige  verhoudinge  wat  daardeur  ontstaan,  omdat  mens 
soveel  van  mens  verskil.” 

Die  sentrale  handeling  is  gebaseer  op  die  bekende  liefdesdriehoek.  Kor 
Brincker  kan  vanweë  sy  gesondheidstoestand  nie  saam  met  sy  verloofde, 
Bella  Behm,  en  haar  ouers  strand  toe  gaan  nie.  Bella  is  baie  lief  vir  Kor,  maar  is 
te  skaam  om  haar  liefde  voor  ander  te  wys  en  wek  daardeur  dikwels  ’n 
verkeerde  indruk.  Kor  bly  solank  in  ’n  klein  dorpie  by  mevrou  Frank  en  haar 
dogter  Louise  en  die  twee  jong  mense  raak  gou  tot  mekaar  aangetrokke.  As 
hulle  hul  liefde  erken,  is  hul  vriende  Albert  en  Freda  baie  verontwaardig  en 
probeer  hulle  afraai,  maar  die  twee  glo:  “Liefde,  ware  liefde,  is  die  hoogste 
reg”.  In  ’n  poging  om  die  skok  vir  Bella  te  versag,  skryf  Freda  ’n  brief  in  Kor  se 
naam  om  haar  van  sy  nuwe  liefde  te  vertel.  Bella  val  egter  flou  en  stort 
heeltemal  ineen,  sodat  Kor  gedwing  word  om  sy  nuwe  liefde  te  verloën  en 
Bella  by  te  staan.  Freda  dwing  ergter  vir  Louise  om  voor  te  gee  dat  sy  met 
iemand  anders  — Albert  in  vermomming  — flankeer,  sodat  Kor  heeltemal 
ontnugter  is  en  gelate  aanvaar  dat  hy  met  Bella  moet  trou. 

Die  ontwikkeling  van  die  verhouding  tussen  Kor  en  Louise  word  op  ’n  be- 
kwame  en  sensitiewe  wyse  geteken,  soos  van  die  digter  van  Martjie  verwag 
kan  word.  Die  handeling  bereik  ’n  hoogtepunt  met  die  liefdeserkennings  in 
die  derde  bedryf,  eers  aan  Albert  en  Freda  afsonderlik,  en  dan  aan  mekaar. 
Daarna  vervlak  dit  egter  deur  die  invoer  van  kleinlike  intriges  soos  die  valse 
brief  en  die  vermomming  van  Albert,  en  die  melodramatiese  toneel  waarin 
Bella  flou  val.  Ten  spyte  yan  sy  gebreke  bring  die  drama  tog  belangrike  ver- 
nuwing  soos  A.J.  Coetzee  erken;  “Die  stuk  misluk  omrede  ’n  oppervlakkige 
romantiek  en  gefabriseerde  ontknoping,  maar  die  opset  of  uitgangspunt  (die 
aandag  verskuif  na  die  innerlike  konflik)  is  ten  minste  suiwer.  Hierdie  drama 
en  inleiding  kondig  dan  ook  ’n  nuwe  fase  in  die  geskiedenis  van  die 
Afrikaanse  drama  aan’’.^ 

Vervolgens  wil  ek  sistematies  probeer  vasstel  watter  maatstawwe 
Schoonees  gebruik  het  by  die  beoordeling  van  bogenoemde  dramas.  Wat 
die  bou  betref,  gaan  hy  op  redelik  konserwatiewe  wyse  te  werk  in  die  aan- 
wysing  van  die  verskillende  fases  van  die  handeling,  of  “onderdele”  soos  hy 
hulle  noem.  Dit  is  vreemd  dat  hy,  naas  die  gebruiklike  benamings  soos 
eksposisie,  verwikkeling  en  klimaks,  ook  die  verouderde  terme  protasis, 
epitasis  en  katastasis  gebruik.  Dit  is  moontlik  dat  hy  hulle  by  Dryden,  in  sy 
Essay  of  dramatic  poesy  ge\/\nd  het,  waar  Eugenius  hul  aan  die  begin  van  sy 
betoog  aan  Aristoteles  toeskryf.  In  werklikheid  was  dit  die  Italiaanse  kritikus 
Julius  Caesar  Scaliger  wat  hulle  eerste  gebruik  het.^°  In  elk  geval  bespreek 
hy  hierdie  fases  volledig  in  die  Inleiding  tot  die  studie  van  die  letterkunde  en 
illustreer  hulle  aan  die  hand  van  die  drama  As  die  tuig  skawe.  Ook  in  die  be- 
sprekings  van  Reg  bo  reg  en  Die  doper  word  die  fases  duidelik  aangedui, 
maar  soos  so  dikwels,  lewer  hierdie  indeling  nie  veel  insiggewende  kritiek  op 
nie.  Slegs  in  die  geval  van  die  eksposisie  lewer  Schoonees  waarderende 
kommentaar  oor  die  wyse  waarop  die  vernaamste  persone  aan  ons  voorge- 
stel  word,  byvoorbeeld  die  eerste  bedryf  van  Reg  bo  reg,  of  die  gesprek 
tussen  Eugenio  en  Placido  in  Die  heks. 

Sy  ander  opmerkings  oor  die  bou  van  die  dramas  is  meer  betekenisvol.  Hy 
wys  op  die  rol  wat  voorbereiding  speel  en  prys  ’n  toneeltjie  in  Reg  bo  reg  waar 
Kor  sy  vinger  sny  en  sê;  “As  ek  nooit  in  my  lewe  ’n  erger  wond  as  dit  opdoen 
nie. . .”. Hyhetooklofvirdiewysewaaropdiegroeiendeintimiteittussen Kor 
en  Louise  uitgebeeld  word,  en  wys  op  die  geslaagde  gebruik  van  dramatiese 
ironie  wanneer  mevrou  ^rank  haar  dogter  waarsku  om  nie  te  na  aan  die  vuur 
te  gaan  nie. 

Schoonees  verlang  verder  dat  ’n  illusie  van  werklikheid  geskep  moet  word, 
en  kritiseer  daarom  die  feit  dat  die  toneel  by  twee  geleenthede  ’n  paar  oom- 
blikke  leeg  bly.  Ook  suggereer  hy  dat  die  dramaturg  nie  genoegsame  aan- 
duidings  gegee  het  van  die  tydsverloop  van  vier  weke  tussen  die  derde  en 
vierde  bedryf  nie.  Hy  keur  dit  af  dat  karakters  byna  altyd  deur  die  venster 
raakgesien  word  voordat  hulle  op  die  toneel  verskyn.  Hier  vind  ons  die 
vereiste  dat  karakters  se  verskyning  op  die  toneel  steeds  goed  gemotiveer 

moet  word,  ’n  vereiste  wat  in  die  ouer  dramakritiek  as  baie  belangrik 
beskou  is. 

Die  belangrikste  aspek  van  Schoonees  se  beskouings  oor  die  bou  van  die 
drama  is  sy  voorkeur  vir  innerlike  handeling.  Hy  het  ’n  groot  afkeer  van  sen- 
sasionele  uiterlike  handeling  en  gekompliseerde  intriges.  Daarom  kritiseer 
hy  die  mislukte  moordaanslag  van  oom  Bartel  in  ’n  Esau  en  noem  dit  ’n 
“toneelagtige  kunsie’’  en  ’n  “toneelhandigheidjie”^  ^ . Dieselfde  geld  in  Regbo 
reg  vir  die  f louvallery  van  Bella  nadat  sy  d ie  valse  brief  ontvang  het;  hy  beskryf 
dit  as  ’n  “melodramatiese  toneel”,  “’n  gedoente  van  belang”,  vol  “goedkoop 
effekte”.  Verder  word  “die  komedievryery  in  die  tuin”  waardeur  Kor  onder  die 
indruk  gebring  word  dat  Louise  ’n  ander  kêrel  het,  beskryf  as  “’n  goedkoop 
middeltjie”  en  ’n  “lomp  intriege-speletjie”.  Ten  slotte  beskryf  hy  hierdie 
drama  as  slegs  “’n  spektakelstuk  met  ’n  ingewikkelde  intriege”.^^  Daarom 
het  hy  ook  waardering  vir  die  wyse  waarop  Leipoldt  die  vuurdood  van  die 
heks  en  haar  dogter  gesuggereer  het:  “En  is  die  stamelwoordjies  van  sy 
grote  smart  nie  veel  erger  as  ’n  melodramatiese  vuurdood  nie?”^^  Uit  ’n 
kultuurhistoriese  standpunt  is  dit  interessant  dat  Schoonees  gereeld  ver- 
wysings  na  filmtegnieke  in  ’n  neerhalende  sin  gebruik  — en  dit  in  1 925! 
Samestellings  met  bioskoop  dien  by  hom  om  die  grootste  afkeuring  uit  te 
spreek.  Die  vryery  in  die  tuin  is  “’n  bioskoophandigheidjie”;  die  karakters  wat 
met  hul  oppervlakkige  intriges  die  hartstog  van  ’n  mens  probeer  stuur,  is  niks 
beter  nie  as  ’n  “bioskoopgeselskappie”.^'*  Hy  kla  oor  die  Afrikaanse  drama, 
“want  in  die  meeste  van  ons  toneelstukke  word  nog  ’n  oormatige  gebruik 
gemaak  van  die  grof-uiterlike  bioskoopmiddels  wat  so  maklik  inslaan  by  ’n 
onontwikkelde  skouburgpubliek”.^^  In  hierdie  verband  is  dit  interessant  wat 
Schoonees  in  1 929  voor  die  stigtingskongres  van  die  F.A.K.  gesê  het:  “Die 
bioskoop  mag  moontlikhede  van  nuwe  skoonheid  bevat,  maar  op  die  oom- 
blik  is  dit  net  ’n  duiwelse  masjien  wat  geld  maak  uit  die  sensasiesug  van  die 
massa.  Dit  gee  hartstog  sonder  siel,  opvoeding  sonder  inhoud,  spanning 
sonder  doel,  illusie  sonder  verbeelding,  vermaak  sonder  gees.”^® 
Schoonees  se  ideaal  is  ’n  drama  waarin  daar  ’n  groter  klem  val  op  “sielkun- 
dige  innerlikheid”  en  daar  dus  minder  uiterlike  handeling  sal  wees.  Hier  is  hy 
sterk  beïnvloed  deur  Maeterlinck  se  opvattings:  in  die  Inleiding  tot  die  studie 
van  die  letterkunde  haal  hy  goedkeurend  aan  uit  Le  trésor  dese  humbles.  “Is 
dit  dan  ’n  gewaagde  stelling  as  ek  beweer  dat  die  werklik  tragiese  in  die  lewe, 
die  normale,  diepe  en  algemeen  tragiese,  eers  begin  daar  waar  die  gebeur- 
tenisse  self,  die  smart  en  die  gevaar,  verby  is?”  Maeterlinck  beskryf  verder 
die  gewone  intriges  van  die  drama  as  “al  die  tradisioneel  sublieme  wat 
helaas  so  oppervlakkig  is  en  so  materieel,  van  bloed,  dood,  uiterlike  trane”.’^ 
Schoonees  wil  dus  ’n  drama  hê  waarin  die  ontknoping  berus  op  “sielkundige 
noodwendigheid”.  Hy  kritiseerdusdieversoening  in  ’nEsauer\  hetdieselfde 
beswaar  teen  Reg  bo  reg:  “Die  ontknoping  van  die  toneelspel  berus  nie  op  ’n 
sielkundige  noodwendigheid  wat  Louise  onverbiddelik  daartoe  dwing  om 
haar  ‘offer’  te  bring  nie,  maar . . . op  ’n  toneelagtige  kunsgreep,  wat  ons  van  so 


79 


’n  fyne  mensekenner  soos  Jan  Celliers  nie  sou  verwag  nie.”’®  Hy  neem 
Celliers  se  voorwoord  ernstig  op  in  die  sin  dat  hy  ’n  “sielkundige  toneelstuk” 
probeer  skryf  waarin  die  dramatiese  botsing  in  hoofsaak  “innerlik”  sal  wees, 
en  vind  dat  hy  hierin  te  kort  geskiet  het. 

Dit  bring  ons  by  Schoonees  se  opvattings  oor  die  karaktertekening.  Hy  prys 
Celliers  vir  die  wyse  waarop  hy  sy  karakters  uitbeeld:  “Ek  wil  hier  nog  daarop 
wys  dat  die  karakters  goed  onderskei  word  en  hul  eienskappe  op  natuurlike 
wyse  aan  die  lig  kom  deur  vlot  dialoog.”’®  Hy  wys  ook  op  die  vaardige  wyse 
waarop  die  dramaturg  van  kontrastering  gebruik  gemaak  het.  Aan  die  ander 
kant  maak  hy  beswaar  wanneer  hy  reken  dat  karakters  nie  optree  in  ooreen- 
stemming  met  hul  eienskappe  wat  reeds  uitgebeeld  is  nie,  of  wanneer  hul 
optrede  nie  voldoende  gemotiveer  is  nie.  So  kritiseer  hy  die  mislukte  moord- 
aanslag  van  oom  Bartel:  “Nee,  soos  die  skrywer  self  sy  karakter  geteken  het, 
voel  ek  dat  dit  teenstrydig  is  met  Bartel  se  innerlikste  wese.’’^®  In  Reg  bo  reg 
vind  hy  dat  Freda  se  intriges  nie  goed  gemotiveer  is  nie,  maar  beskou  Louise 
as  “die  besgeslaagde  figuur,  wat  altyd  in  aksie  voorgestel  word’’.^^  Vir 
Leipoldt  se  karaktertekening  in  Die  heks  het  hy  net  die  hoogste  lof:  “In  die  sel- 
toneel  het  Leipoldt  ’n  innigheid  van  weergawe  bereik,  ,so  treffend  deur 
psigologiese  juistheid,  dat  dit  ons  stil-gelukkig  maak.  Hier  het  ons  nou 
werklik  die  dramatiese  uitbeelding  van  mensesiele  deur  ’n  kunstenaar  wat 
nie  sommer  raai  hoe  sy  karakters  min  of  meer  onder  bepaalde  omstan- 
dighede  sal  reageer  nie,  maar  wat  intuftief  die  fynste  roersels  van  hul  diepste 
wese  aangevoel  het.”^^ 

Maar  Schoonees  verwag  meer  as  net  realistiese  karaktertekening.  Hy 
verlang  ook  dat  ten  minste  die  hoofkarakter  van  tragiese  formaat  moet  wees, 
en  spreek  sy  teleurstelling  uit  as  die  dramaturg  nie  hierdie  ideaal  bereik  nie. 
So  ’n  moontlike  tragiese  figuur  sien  hy  in  oom  Bartel:  “Hy  kon  die  tragiese 
held  van  die  stuk  gewees  het  as  die  skrywer,  uit  gebrek  aan  tegniese  vaar- 
digheid,  hom  nie  tot  ’n  moordenaar  gemaak  het  nie.’’^^  Veral  skerp  is  sy 
kritiek  teen  die  uitbeelding  van  Louise  in  Reg  bo  reg,  omdat  sy  haar  deur 
Freda  laat  lei  en  nie  self  kan  besluit  nie:  “As  Lou  na  ’n  innerlike  stryd  self  tot  die 
besluit  gekom  het  dat  Bella  die  hoogste  reg  op  Kor  het;  as  sy  lank  geworstel 
het  teen  haar  liefde  en  uiteindelik  tot  die  oortuiging  gekom  het  dat  dit  haar 
heilige  plig  was  om  Kor  onder  die  indruk  te  bring  dat  sy  hom  vergoed  gelos 
het  — dan  en  dan  alleen,  sou  haar  ‘offer’  eg  gewees  het.  Dan  was  sy  ’n 
tragiese  figuur,  wat  haar  eie  geluk  opoffer  ter  wille  van  Bella . . . Lou  is  geen 
tragiese  figuur,  wat  geworstel  en  oorwin  het  deur  die  grootsheid  van  haar  eie 
karakter  nie;  sy  het  haar  eenvoudig  in  die  ongeluk  laat  ‘stoot’;  ’n  swak  vroutjie 
is  sy,  wat  nie  die  sentrale  figuur  van  ’n  drama  kan  wees  nie.”^'*  Let  op  die  for- 
mulering:  Schoonees  verwag  datdie  “sentralefiguur”  van  diedrama  ’n  sterk 
karakter  moet  hê.  Daarom  beskryf  hy  ook  die  ander  hooffiguur,  Kor,  op 
neerhalende  wyse  as  “ook  maar  ’n  onbeduidende  mannetjie”. 

In  sy  bespreking  van  Die  heks  beskryf  hy  nou  wel  nie  die  Kardinaal  uitdruklik 
as  ’n  tragiese  held  nie,  maar  sê  tog  van  sy  floute:  “Op  aangrypende  wyse  het 

Leipoldt  die  tragiese  situasie  geteken.”25  Schoonees  se  groot  bewondering 
vir  figure  van  tragiese  formaat  verklaar  miskien  ook  sy  behandeling  van  Die 
doper  van  Jac.  J.  Muller.  Dit  is  ’n  versdrama  wat  in  ’n  ongelooflik  retoriese  styl 
geskryf  is,  maar  tog  in  die  literatuurgeskiedenisse^®  vir  sy  sterk  dramatiese 
botsing  geprys  word.  Schoonees  kritiseer  wel  die  oordrewe  retoriek  by  ’n 
paar  geleenthede,  byvoorbeeld  “. . . hierdie  retoriese  uitbarstings  is  myns 
insiens  dramatiese  krag”,  en:  “Jammer  is  dit  dat  die  skrywer  ook  hier  so  ’n 
oorvloedige  gebruik  maak  van  retoriese  beeldspraak”.^^  Nietemin  is  die  be- 
spreking  oor  die  algemeen  gunstig,  en  glad  nie  so  skerp  soos  verwag  sou 
kon  word  nie,  veral  nie  as  ’n  mens  dit  met  sy  kritiek  op  Jan  Celliers  vergelyk 
nie.  Die  uitbeelding  van  grootse  karakters  en  die  feit  dat  dit  “werklik  ’n 
dramatiese  botsing  bevat”  het  hier  by  hom  swaarder  geweeg. 

Dit  is  veral  in  die  polemiek  met  Jan  Celliers  oor  Reg  bo  reg  dat  Schoonees  se 
ideale  vir  karaktertekening  die  duidelikste  tot  uiting  kom.  Celliers  opper  die 
geldige  beswaar  dat  Schoonees  hom  meet  aan  doelstellings  wat  hy  self  nie 
nagestrewe  het  nie.  Sy  bedoeling  was  nie  om  Louise  as  ’n  tragiese  figuur  uit 
te  beeld  nie,  hy  wou  nie  “sielegrootheid”  in  haar  teken  nie;  hy  wou  juis  swak 
karakters  aan  ons  voorhou,  byvoorbeeld  Kor  as  “’n  fisieke  leeu  dog  moreel 
swak”.  Hy  kom  tot  die  gevolgtrekking:  “As  dr.  Schoonees  my  karakters  so 
goed  verstaan  dat  hy  hulle  in  al  hul  swakheid  ten  toon  stel,  dan  het  ek  my  doel 
bereik . . .”28  Met  hierdie  antwoord  is  Schoonees  egter  nie  tevrede  nie,  en  in 
sy  repliek  stel  hy  dit  duidelik  dat  bloot  realistiese  karaktertekening  hom  nie 
bevredig  nie.  Hy  wil  meer  hê,  naamlik  karakters  wat  hy  kan  bewonder: 
“Swakheid  of  karakterloosheid  mag  die  skrywer  seker  ten  tonele  voer  maar 
as  hy  meen  dat  hy  daardeur  sy  doel  bereik  het  soos  hy  nadruklik  verklaar, 
dan  dink  ek  moet  hy  mistas.  Gaan  ons  tevrede  wees  met  ’n  werk  watons  net  ’n 
getroue  weergawe  bied  van  die  werklikheid?  Daarom  het  ek  gesoek  na  iets 
om  te  ‘bewonder’.”29  (Kursivering  van  my.)  Verder  aan  praat  hy  ook  neer- 
halend  van  “die  fotografiese  weergawe  van  karakterloosheid”.2o 
Hier  het  ons  dus  ’n  fundamentele  verskil  in  uitgangspunt.  Schoonees  wil  ’n 
meer  idealistiese  drama  hê  waarin  die  karakters  bewonderenswaardig  is. 
Jan  Celliers  wil  slegs  die  mens  in  sy  swakheid  teken;  dit  is  “lewenswaar”  al  is 
dit  vir  Schoonees  onbevredigend.  Hoewel  daar  gesê  kan  word  dat  Celliers 
nie  in  sy  eie  doelstelling  geslaag  het  nie,  moettoegegee  word  dat  hy  hier  in  ’n 
sekere  opsig  nader  aan  die  moderne  drama  staan  waarin  die  mens  dikwels 
as  ’n  hulpelose  wese  geteken  word,  en  daar  aan  die  einde  van  die  drama 
geen  bevredigende  oplossing  gevind  word  nie  — slegs  ’n  “oop”  einde. 
Dieselfde  verskil  in  benadering  vind  ons  ook  in  die  opvattings  oor  die  morele 
strekking  van  die  drama.  Schoonees  kla  oor  die  “Jesuitiese  moreel”  van  die 
stuk  vanweë  al  die  intriges:  “’n  Mens  voel  tog  dat  die  morele  basis  van  die 
hele  toneelstuk  baie  swak  is”.^’  Daarop  vra  Celliers  of  so  iets  dan  nood- 
saaklik  is.  “Watter  reg  het  dr.  Schoonees  dan  om  te  eis  dat  ek  ander  en 
sterker  karakters  moet  skilder  wat  ’n  ‘morele  basis’  aan  ’n  toneelstuk  moet 
gee.”  Morele  verwarring  kom  dikwels  in  die  lewe  voor,  en  hy  wou  dit  slegs  uit- 

beeld  sonder  om  die  probleem  op  te  los:  “Nee,  dis  alleen  Freda  haar  lewen- 
dige  gevoel  van  reg  in  die  liefdesaak  wat  haar  so  laat  handel,  sodat  sy  selfs 
onreg  en  valsheid  voorstaan  om  die  hoër  reg  te  doen  — daar’s  die  ‘misterie’ 
wat  ek  onopgelos  laat.’’^^ 

Ook  hier  kan  Schoonees  nie  saamstem  nie,  omdat  hy  meer  wil  hê  as  die 
weergawe  van  die  werklikheid.  Daar  moet  ’n  “boodskap”,  “’n  besielende 
gedagte”  wees.  “Is  dit  nie  juis  die  roeping  van  die  kunstenaar  om  aan  die 
tydelike  avontuurtjies  van  die  mens  ’n  bo-tydelik  gestalte  te  gee,  om  uit  die 
daagliks  verbyglippende  dingetjies  die  altoosblywende  te  beliggaam  nie?” 
Hy  glo  nie  daarin  dat  die  skrywer  moet  strewe  om  skoonheid  uit  te  beeld  nie. 
“Ópregtheid,  waaragtigheid  soek  ons  by  die  kunstenaar,  sedelike  skoon- 
heid',  nie  oppervlakkige  mooiheidsoekery  nie,  maar  deurleefde  innerlikheid 
. . . In  die  kuns  kry  ons  die  openbaring  van  innerlike  lewe  in  skoonheidsge- 
stalte  — daarom  ontroer  dit  ook  altoos  die  geestelike  mens  in  ons.’’^^  Hy  glo 
egter  nie  dat  hierdie  ontroering  gewek  kan  word  deur  bloot  mense  in  hul 
swakheid  of  karakterloosheid  op  die  toneel  te  bring  nie.  Weer  is  daar  ’n  fun- 
damentele  teenstelling  tussen  Celliers  en  Schoonees  waar  Celliers  ten 
minste  in  sy  uitsprake  meer  “modern”  aandoen. 

Hoewel  P.C.  Schoonees  se  bydrae  tot  die  Afrikaanse  dramakritiek  dus  nie  so 
omvangryk  is  nie,  het  hy  tog  ’n  interessante  rol  gespeel.  Hy  het  baie  besliste 
opvattings  gehad  oor  die  eienskappe  wat  ’n  ideale  drama  behoort  te  hê  en 
nie  geskroom  om  skerp  kritiek  te  lewer  op  dramas  wat  na  sy  mening  daarin  te 
kort  geskiet  het.  Dit  is  egter  opmerklik  dat  almal  nie  met  sy  opvattings  van  die 
drama  saamgestem  het  nie,  en  die  polemiek  met  Jan  Celliers  werp  ’n  interes- 
sante  lig  op  die  verskillende  menings  van  daardie  tyd. 

As  ’n  naskrif  kan  gemeld  word  dat  hierdie  polemiek  uiteindelik  goed  afgeloop 
het.  In  ’n  latere  opstel  “Uit  my  letterkundige  argief”  meld  Schoonees  dat  Jan 
Celliers  later  aan  hom  persoonlik  geskryf  het  na  aanleiding  van  sy  kritiese 
beskouing  van  Reg  bo  reg  en  ná  sy  verduideliking  volkome  verstaan  het  wat 
sy  bedoeling  daarmee  was.  “Waarde  vrind  — ja  laat  my  toe  U die  naam  te 
gee,  al  het  ons  mekaar  nog  nooit  ontmoet  nie  — skrywe  my  tog  nou  a.u.b.  dat 
U nie  versteurd  op  my  is  nie  en  my  beter  verstaan  na  die  uitleg  van  sake  wat 
ek  hier  gegee  het.  Ek  stel  hoë  prys  op  U vrindskap;  en  daar  ontstaan  al  ver- 
deeldheid  genoeg  in  die  wêreld  deur  misverstand,  dat  dit  ook  nog  daarby 
moet  kom.”  Later  het  hy  Celliers  op  Akademievergaderings  ontmoet,  en  het 
dié  nog  by  sy  standpunt  gehou.  “Die  dag  sal  kom  wanneer,  wat  beginsel  be- 
tref  altans,  U kritiek  oor  Reg  bo  reg  bestry  sal  word  op  die  gronde  wat  ek 
aangeroer  het.”^^  Alhoewel  hierdie  artikel  nou  nie  heeltemal  aan  Celliers  se 
verwagtings  sal  beantwoord  nie,  hoop  ek  dat  dit  tog  ’n  klein  bydrae  tot  die 
vervulling  van  sy  profesie  sal  lewer! 

Pieter  W.  Grobbelaar 

“Die  heks  van  Hexrivier”:  Verkenning  van  ’n  ou 
Afrikaanse  volksverhaal 

’n  Vertelling  met  vele  fasette  uit  die  Afrikaanse  volksverhaalskat,  is  die  sage  of 
legende  omtrent  die  sogenaamde  heks  van  Hexrivier.  Omdat  die  terme  so 
los  en  vas  gebruik  word,  kan  ’n  mens  hier  net  daarop  wys  dat  ’n  sage  betrek- 
king  het  op  ’n  verhaal  waarin  die  oerou  volksgelowe  ’n  rol  speel  en  wat  deur 
die  volksmens  as  waar  aanvaar  word.  Verloor  dit  sy  geloofwaardigheid,  praat 
ons  van  ’n  legende.  “Die  heks  van  Hexrivier’’  het  ook  in  die  Afrikaanse  let- 
terkunde  neerslag  gevind,  onder  meer  in  die  roman  Teleurgestel  van  Jochem 
van  Bruggen  en  in  ’n  ballade  van  S.J.  Pretorius,  soos  later  aangedui  sal 
word. 

Die  verhaal  is,  sover  vasgestel  kon  word,  vir  die  eerste  maal  in  1 91 4 deur  die 
skrywer  D’Arbez  opgeteken  en  in  die  onderwysersblad  De  Unie  gepubliseer 
(en  dit  bly  tewens  een  van  die  beste  weergawes  daarvan).  Hy  verklaar  dat  hy 
die  verhaal  “vele  jaaren  gelede  uit  de  mond  van  een  oude  inwoner  heb 
gehoord’’  (D'Arbez  1914:  68),  en  vertel  dan  dat  in  die  jaar  1720  ’n  boer 
genaamd  Etienne  de  Savoye,  waarskynlik  die  enigste  seun  van  die  Huge- 
noot  Jacques  de  Savoye,  op  die  plaas  Bellevue  (Schoongezicht)  gewoon  het 
waar  De  Doorns  later  aangelê  is.  De  Savoye  en  sy  vrou  (’n  dogter  van  die 
Hugenoot  Jacques  Malan)  het  net  een  kind  gehad,  ’n  dogter  genaamd 
Estelle,  wat  so  ’n  mooi  jongmeisie  geword  het  dat  die  kêrels  haar  “La  belle 
enchanteresse’’  (Die  skone  heks)  genoem  het.  Saterdae  het  hulle  in  groot 
getalle  op  haar  pa  se  plaas  saamgedrom.  Uiteindelik  lyk  dit  asof  Charles  du 
Pré,  ’n  flink  jong  man  van  Franschhoek  en  ook  uit  ’n  Hugenote-geslag,  die 
gunsteling  is,  maar  dan  wys  Estelle  na  ’n  rotspunt  in  die  berge  agter  hul  huis 
en  gee  hom  die  noodlottige  opdrag: 

“We  noemen  die  rots  ‘La  roche  du  Soleil’  (De Zonnenklip),  [. . .]  want  de  eerste  stralen  van 
de  opkomende  zon  verlichten  hem.  Oú  Anna,  onze  Hottentot-ayah,  vertelt  dat  daar  boven 
op  die  rots  een  prachtige  rode  bloem  groeit,  een  der  schoonste  in  de  wereld,  en  de  man 
die  die  blom  plukt,  zal  het  schoonste  meisje  op  aarde  tot  z’n  vrouw  krijgen.  Je  zei  de 
andere  dag  dat  ik  voor  je  het  schoonste  meisje  was,  welnu,  breng  mij  de  rode  bloem,  en  ik 
zal  je  vrouw  worden.” 

Charles  klim  die  berg  uit,  en  met  groot  moeite  kry  hy  die  blom  wat  ’n  ent 
onderkant  die  rotspunt  uit  die  berghang  groei.  Hy  gaan  plat  op  sy  maag  lê  en 
leun  ver  vooroor. 

“Hy  had  de  bloem  in  z’n  handen  — hij  plukte  haar.  Een  kraak!  de  dunne  steenlaag  waarop 
hij  steunde  brak  — levensloos  lag  Chatles  du  Pré,  vermorzeld  en  verpletterd  onder  aan 
de  voet  van  de  ‘zonnenklip’!” 

Die  meisie  se  vader  hoor  later  by  ’n  skaapwagter  van  die  ongeluk.  Hulle  gaan 
die  jongman  se  lyk  haal. 

“Charles  du  Pré  lag  dood;  z’n  hoofd  was  ontzettend  verminkt;  slechts  aan  z’n  kleren  was 
hij  te  herkennen.  Zijn  rechterhand  omklemde  een  prachtig  rode  bloem  — de  ‘disa 
grandiflora.’  ’’ 

Toe  Estelle  die  lyk  sien,  is  die  skok  vir  haar  te  veel.  Sy  raak  van  haar  sinne  af. 
Maer  en  uitgeteer  lê  sy  op  haar  bed,  waar  sy  dag  en  nag  bewaak  moet  word. 
Op  ’n  helder  nag  glip  sy  by  die  huis  uit  terwyl  haar  oppasster  slaap,  klim  die 
berg  in  en  spring  van  die  rotspunt  af  waar  die  jongman  na  benede  gestort  het. 
D’Arbez  sluit  af: 


“Driemaal  in  mijn  leven  heb  ik  in  de  nacht,  met  een  heldere  maan  aan  de  hemel,  te  voet 
gestapt  door  de  Heksrivierkloof  vanaf  De  Doorns  tot  voorbij  de  plaats  van  mijn  vriend,  Jan 
Viljoen.  En  telkemale  was  het  mij  alsof  op  ‘La  Roche  du  Soleil,’  de  rode  ‘zonnenklip,’  er 
een  wit  verschijnsel  was  dat  ongeveer  de  vorm  had  van  een  vrouwelike  gedaante’’  (D’Ar- 
bez  1914:  68-70). 

Die  blom  waarvan  daar  sprake  is,  moet  natuurlik  die  disa  uniflora  wees,  want 
dis  die  korrekte  naam  van  die  bloedrooi  disa  (Marloth  1917:  23). 

Die  name  van  die  karakters  — De  Savoye,  wat  weer  opduik,  uitgesonderd  — 
is  egter  blykbaar  alles  denkbeeldig  en  deur  D’Arbez,  bedrewe  skrywer  van 
historiese  romans,  self  gegee.  Dink  bv.  aan  die  passasie  waar  hy  die  jong- 
kêrels  wat  by  die  meisie  kuier  aan  die  leser  bekend  stel: 


“Daar  was  Jan  Greeff,  van  Stellenbosch;  Hercules  du  Toit,  van  Drakenstein;  Johannes 
Vlok  en  Piet  Pretorius,  beiden  van  Stellenbosch;  Gerrit  van  der  Biji,  van  de  Paarl  vallei; 
Charles  du  Pré  en  Pierre  de  Villiers,  beiden  van  Fransch  Hoek;  en  Jean  Villon  van 
Drakenstein’’  (D’Arbez  1914;  68-69). 

Dit  is  knap  gedoen  en  almal  name  wat  teen  die  begin  van  die  1 8de  eeu  in  hier- 
die  streke  kon  voorgekom  het,  maar  dis  heeltemal  ondenkbaar  dat  so  iets  in 
’n  volksoorlewering  behoue  sou  gebly  het. 

Presies  twee  jaar  later  (in  1 91 6)  publiseer  D’Arbez  ’n  tweede  weergawe  van 
hierdie  vertelling  in  Die  Brandwag  (D’Arbez  1916:  11 7-1 20)  onder  die  op- 
skrif  “De  rode  bloem’’  (wat  in  1918  saam  met  vyf  ander  verhale  in  “Losse 
klippe”  gebundel  word).  Ná  die  eerste  publikasie  van  die  verhaal  in  1914 
moes  D’Arbez  nuwe  inligting  bekom  het,  want  die  name  van  die  karakters  in 
“De  rode  bloem’’  verskil  aansienlik  van  die  voriges.  Waarskynlik  het  een  van 
die  lesers  van  die  bydrae  in  De  Unie  met  hom  in  aanraking  gekom,  hoewel 
daar  in  die  rubriek  vir  korrespondensie  g’n  spoor  van  so  iets  gevind  kon  word 
nie.  In  elk  geval  het  die  redaksie  besonder  min  ruimte  aan  lesersbriewe 
afgestaan.  Die  vertelling  is  nog  basies  dieselfde,  maar  D’Arbez  se  informant 
word  aangedui  as  oom  Jan  Naudé.  Die  vader  van  die  meisie  is  nou  die 
Hugenoot  Pierre  de  Savoye,  die  meisie  is  Elise,  en  die  jongkêrel  Philippe 
Durand,  seun  van  Jean  Durand,  ’n  Hugenoot.  Die  voorval  sou  omstreeks 
1 703  plaasgevind  hettoe  Elise  ’n  meisie  van  negentien  jaar  was.  Die  rotspunt 
is  in  die  Matroosberg.  As  bron  vir  sy  vertelling  beroep  oom  Jan  hom  op 
sy  voorgeslagte: 

“Ik  heb  dit  verhaal  van  mijn  grootvader  gehoord,  en  hij  heeft  me  verteld  dat  zijn  groot- 
vader,  de  zoon  van  de  eerste  Naudé  die  voet  in  Zuid-Afrika  zette,  de  'Schone  Heks’  goed 
gekend  had,  en  zelfs  één  van  haar  vrijers  was  geweest.” 


Oom  Jan  vermeld  verder; 

“En  mijn  grootvader  zei,  dat  op  heldere,  mooie  maanlichtavonden  men  ’t  spook  van  de 

Schone  Heks  op  de  rotspunt  heeft  gezien,  een  gezicht  dat  echter  aan  weinig  mense 

beschoren  is  geweest”  (D’Arbez  1918:  150-162). 

Soos  so  dikwels  met  ’n  volksoorlewering  die  geval  is,  klop  die  gegewens  nie 
met  die  historiese  feite  nie.  Die  Hugenoot  De  Savoye  was  nie  Pierre  nie,  maar 
Jacques.  Sy  kinders  was  Marguerite,  Barbére,  Jacques,  Aletta  en  Philippe  — 
dus  geen  Elise  nie  (Botha  1919: 85-86).  Hy  het  plase  in  Simonsberg  en  in  die 
Wagenmakersvallei  besit,  maar  nooit  in  die  latere  Hexriviervallei  nie  (Botha 
1 91 9: 1 20).  In  1 71 2 keer  hy  en  sy  vrou  terug  na  Europa.  Aan  die  manlike  kant 
het  die  familie  heeltemal  in  Suid-Afrika  uitgesterf  (Botha  1919:  51).  In  die 
geslagsregister  van  die  Durands  kom  daar  ook  niemand  voor  wat  vir  die  rol 
van  die  ongelukkige  kêrel  kwalifiseer  nie  (De  Villiers/Pama  1 966: 1 81  -1 82). 
Die  informant,  oom  Jan  Naudé,  is  óf  ’n  skepping  van  D’Arbez,  óf  oom  Jan  se 
geheue  speel  hom  parte,  óf  anders  is  die  familieoorlewering  ’n  bietjie  aan- 
gedik,  want  in  die  geslagsregister  van  die  Naudés  is  niemand  wat  aan  die 
begin  van  die  1 8de  eeu  ’n  hofmaker  by  die  heks  van  Hexrivier  kon  gewees 
het  nie.  Die  stamvader  sit  trouens  eers  in  1 71 8 voet  aan  wal  (De  Villiers/Pama 
1966:  618). 

D’Arbez  se  verhaal  is  die  bron  vir  die  hele  geskrewe  tradisie  van  hierdie  sage 
in  Afrikaans.  In  1 948  gee  die  digter  S.J.  Pretorius  ’n  samevatting  daarvan  as 
inleiding  tot  sy  (literêr  swak)  ballade  “Die  heks  van  Hexrivier”,  wat  in  die 
bloemlesing  Afrikaanse  verhalende  verse,  saamgestel  deur  P.J.  Nienaber, 
opgeneem  word  (1 948:  221-225).  Dit  is  ook  deur  Nienaber  in  latere  bloem- 
lesings  ingesluit,  nl.  Vorm  en  inhoud  en  Digters  en  digsoorte,  wat  herhaaldelik 
vir  skoie  voorgeskryf  is  en  dus  wyd  sirkuleer.  Pretorius  se  ballade  word  in 
1 949  in  beknopte  vorm  deur  die  skrywer  Lawrence  G.  Green  weergegee  in 
sy  boek  In  the  land  of  afternoon  (1 950;  43).  Nienaber  bied  ’n  prosaweergawe 
var.  D’Arbez  se  verhaal  in  sy  boek  Legendes  van  ons  eie  land,  wat  in  1 952 
verskyn.  Pretorius  se  ballade  is  ook  die  bron  vir  die  jongste  Afrikaanse  oor- 
vertelling  deur  skrywer  hiervan  in  Die  mooiste  Afrikaanse  sprokies  (1968). 
’n  Koerantartikel  uit  1 926  onder  die  opskrif:  “Survey  of  aboriginal  place 
names”  (Anoniem  1 926)  bring  ’n  verdere  variant  na  vore,  vermoedelik  ook  uit 
die  volksmond  opgeteken.  Waarskynlik  gebruik  Lawrence  Green  dit  as  bron 
wanneer  hy  in  1 957  ’n  nuwe  weergawe  van  die  ou  verhaal  publiseer.  In  sy 
boek  Beyond  the  clty  lights  verwys  hy  na  In  the  land  of  afternoon  en  verklaar: 
“Sincethen  I have  heard  anotherversion  with  more  detail”(1957: 133-134). 
Hy  bedoel  vermoedelik  dat  iemand  die  koerantartikel  onder  sy  aandag  ge- 
bring  het,  want  wanneer  hy  in  sy  boeke  vertellings  weergee  wat  hy  self  by  die 

een  of  ander  plaaslike  informant  gehoor  het,  vermeld  hy  dit  gewoonlik.  Die 
gegewens  van  betekenis  is  soos  volg:  die  vader  se  naam  is  J.H.  Meiring,  die 
dogter  Eliza,  die  plaas  Buffelskraal.  Die  kêrel  se  naam  word  nie  genoem  nie, 
maar  die  datum  van  die  voorval  word  nou  na  die  sestigerjare  van  die  1 8de 
eeu  verskuif,  want  daar  is  sprake  daarvan  dat  haar  voorletters  E.M.  en  die 
jaartal  1 768  op  een  van  die  ruite  van  ’n  kamervenster  uitgekrap  was;  die  ruit 
het  egter  om  en  by  die  vyftigerjare  van  ons  eeu  gebreek  (vgl.  Du  Plessis  1 973: 
102-103). 

Die  mees  onlangse  optekening  van  die  verhaal  is  deur  ’n  Stellenbosse  stu- 
dent  van  die  Departement  Afrikaanse  Kultuurgeskiedenis  in  1 973  gedoen. 
Die  besonderhede  van  die  gebeure  is  nog  steeds  basies  dieselfde: 

“Die  volgende  vertelling  oor  die  heks  van  Hexrivier  is  alombekend  in  die  Hexvallei.  Dit 
word  van  geslag  tot  geslag  oorgedra  en  die  volgende  is  deur  my  moeder  (mev.  Judith 
Naudé  van  De  Doorns)  aan  my  vertel.  Eendag  was  daar  ’n  baie  mooi  meisie  met  die  naam 
Elize.  Sy  het  ’n  kêrel  gehad  en  was  baie  lief  vir  hom.  Hy  moes  eers  sy  liefde  bewys  deur  ’n 
rooi  disa  in  die  Matroosberge  te  gaan  pluk.  As  hy  daarmee  terugkom,  sou  sy  met  hom 
trou.  Hy  het  hoog  geklim  en  uiteindelik  ’n  disa  gekry.  Toe  hy  egter  die  berg  afkom,  het  sy 
voet  gegly  en  hy  het  verongeluk. 

Elize  het  baie  getreur  en  haarself  verwyt.  Sy  het  eendag  by  ’n  hoë  venster  uitgespring  en 
na  die  berg  gegaan.  Daar  het  die  berg  ook  haar  lewe  geëis.  Die  huidige  inwoners  van  die 
plaas,  Clovelly,  waar  Elize  gewoon  het,  is  nog  steeds  skrikkerig  vir  die  spookkamer.  Die 
huisvrou  sê  dat  sy  nooit  na  sononder  in  die  spookkamer  van  Elize  gaan  nie.  Die  kamer 
word  ook  nie  gebruik  nie!”  (WOR  IV:  10-1 1). 

’n  Interessante  aspek  waarna  hier  terloops  verwys  kan  word,  is  dat  die 
spokery  nou  (ook)  in  die  huis  plaasvind. 

Verdere  navrae  het  aan  die  lig  gebring  dat  Clovelly  eintlik  die  ou  plaas  Buf- 
felskraal  is.  Die  woonhuis,  glo  die  oudste  in  die  De  Doorns-omgewing,  staan 
aan  die  voet  van  die  Matroosberg  en  is  in  1767  opgerig.  Die  huidige 
bewoners  van  die  plaas  is  mnr.  en  mev.  D.  Hill.  Afgesien  van  die  spookkamer, 
is  die  verhaal  aan  mev.  Hill  bekend  dat  die  wit  gedaante  van  die  meisie  glo 
soms  op  maanlignagte  op  ’n  rotspunt  teen  Matroosberg  gesien  word,  maar 
sy  het  self  “nog  nooit  iets  gewaar  nie”  (1979:  onderhoud). 

In  1 979  voeg  die  skryfster/kunstenares  Penny  Miller  in  haar  boek  Myths  and 
legends  of  Southern  Africa  ’n  kwasstrepie  by  om  die  prentjie  verder  in  te 
kleur: 


“Her  spirit,  lamenting  the  death  of  her  lover,  wanders  the  windswept  crags  on  moonlit 
nights.  When  the  moonbeams  glitter  on  the  first  frostings  of  winter  snow,  the  farmers  in 
the  valley  below  nod  and  say:  ‘the  witch  is  in  the  mountains  tonight’  ” (1 979:  82) 

Vir  iemand  wat  hedendaagse  boermense  ken,  klink  dit  egter  nie  na  ’n  outen- 
tieke  optekening  nie,  maar  eerder  na  ’n  verbeeldingsvlug  van  die  skryfster. 
’n  Paar  belangrike  nuwe  feite  het  inmiddels  egter  na  vore  gekom.  Die  meisie 
is  Elize  (Elise)  of  Eliza,  gebruiklike  afkortings  vir  Elisabeth.  Dit  is  die  mees 
konstante  gegewe  in  al  die  variante  van  die  verhaal:  in  D’Arbez  se  finale 

weergawe,  in  die  koerantartikel  van  1 926,  en  in  die  studenteweergawe  van 
1 973.  Die  ou  plaas  Buffelskraal  kom  in  meer  as  een  bron  voor.  Die  vader  se 
naam  word  in  die  1926-artikel  as  J.H.  Meiring  aangegee. 

Wanneer  ’n  mens  die  gegewens  kontroleer,  is  die  datum  1 768  dadelik  ver- 
dag,  want  die  oorspronklike  swaairaamvensters  is  omstreeks  1840  met 
Georgiaanse  skuiframe  vervang,  waarvan  die  ruite  boonop  heelwat  groter  as 
diévan  die  Kaaps-Hollandsevensterswas(Fransenen  Cook  1 965: 207).  Die 
jare  1767-1768  was  ook  om  ander  redes  vir  Buffelskraal  belangrik.  Die 
geweldatum  van  die  ou  woning  (vandag  Clovelly)  is  1 767,  maar  die  huis  is 
volgens  oorlewering  in  1 767-1 768  gebou  (Hill  1979:  onderhoud).  Dis  heel 
moontlik  dat  die  buitewerk,  dus  ook  die  gewel,  in  1767  voltooi  is,  maar  die 
finale  afronding  eers  in  1768.  Op  die  plaas  is  ’n  tweede  woning  wat  die 
geweldatum  1 768  dra  (jare  lank  bekend  as  Lemoenbult-op-Buffelskraal) 
(Fransen  en  Cook  1 965: 207).  Wie  dit  dus  ookal  eerste  opgeteken  het  dat  die 
voorletters  E.M.  en  die  datum  1 768  op  ’n  ruit  van  die  woning  op  Buffelskraal 
uitgekrap  was,  het  dit  miskien  nie  met  sy  eie  oë  gesien  nie  en  kon  hom  maklik 
misgis  het  deur  dit  te  verwar  met  bou-  en  geweldatums  deur  sy  informant 
genoem.  Die  informant  kon  hom  self  ook  misgis  het.  Sulke  dinge  kom  ’n 
mens  feitlik  daaglikse  teë  wanneer  jy  navorsing  doen. 

Aanvaar  ’n  mens  dat  die  voorletters  E.M.  wel  op  die  ruit  was  (en  daar  bestaan 
geen  rede  om  dit  summier  te  verwerp  nie),  duik  ander  probleme  op.  Die  plaas 
De  Buffelskraal,  soos  dittoe  geheet  het,  is  in  1 750  aan  Pieter  Hugo  toegeken. 
Hy  is  in  1 752  oorlede,  en  die  plaas  is  aan  sy  seun  Jacobus  (Jacob)  Hugo 
1737-1769)  bemaak.  In  sy  tyd  is  die  twee  wonings  gebou:  die  ou  Buf- 
felskraal  en  Lemoenbult-op-Buffelskraal.  Die  rede  waarom  twee  huise  nodig 
was,  is  dat  sy  moeder  nog  jong  kinders  gehad  het  en  nie  weer  getroud  is  nie 
(De  Villiers/Pama  1966:  1080;  Fransen  en  Cook  1965:  207).  Ná  Jacob  se 
cloodtrousyweduwee,CatharinaMagdalenaHoppe,  in  1771  metWouterde 
Vos,  wat  in  1 760  ook  ’n  tweede  maal  trou,  nl.  met  Susanna  Barbara  du  Bruyn. 
Aan  twee  broers  uit  hierdie  tweede  huwelik  word  Buffelskraal  met  sy  twee 
opstalle  in  1 834  oorgedra,  nl.  Philippus  (geb.  1 797)  en  Dirk  (geb.  1 798). 
Albei  was  getroud:  Philippus  met  Margaretha  de  Bruyn  (troudatum  onbe- 
kend),  en  Dirk  in  1821  met  Elizabeth  Maria  Hugo  (oorl.  1847),  en  daarna 
weer  met  Anna  Maria  Móller.  Die  stambome  is  nog  nie  verder  uitgewerk  nie, 
maar  eerstens  kan  daarop  gelet  word  dat  Philippus  of  Philip  ’n  naam  is  wat 
baie  algemeen  by  die  De  Vosse  voorkom  (De  Villiers/Pama  1 966:  1 080- 
1081),  en  tweedens  dat  albei  egpare  teen  1 840  kinders  van  om  en  by  negen- 
tien  of  twintig  jaar  kon  gehad  het. 

Ons  kan  nou  na  die  volgende  leidraad  kyk,  nl.  dat  die  meisie  Elise  (Elize) 
Meiring,  dogter  van  J.H.  Meiring,  was.  Die  stamvader,  ds.  A.M.  Meiring,  kom 
in  1 743  in  Kaapstad  aan.  Die  eerste  J.H.  in  sy  nageslag  is  Johannes  Hen- 
dricus  (geb.  1 787)  wat  in  1 81 8 getroud  is  met  Catharina  Magdalena  de  Wet 
(1 797-1 842),  en  in  1 845  hertrou  met  Anna  Catharina  Hugo,  wed.  van  Ber- 
nard  Jean  Gerard  de  la  Bat,  ’n  eie  niggie  van  Elizabeth  Maria  Hugo  wat  met 

Dirk  de  Vos  getroud  was.  (Haar  vader,  Jacobus  Hugo,  was  ’n  broer  van 
Elizabeth  Maria  se  vader,  Petrus  Francois  Hugo.)  J.H.  Meiring  was  in  die 
Worcester-omgewing  woonagtig  en  het  net  een  dogter  gehad  wat  onge- 
troud  gebly  het,  nl.  Johanna  Elizabeth.  Haar  geboorte-  of  doopdatum  word 
nie  vermeld  nie,  maar  haar  naam  staan  in  die  geslagregister  tussen  dié  van  ’n 
suster  in  1820  gebore  en  ’n  broer  omstreeks  1823  gebore.  Dus  kan  haar 
geboortedatum  op  omstreeks  1 821/22  gestel  word  (De  Villiers/Pama  1 966: 
549).  Sy  kon  gevolglik  in  1 840  ongeveer  negentien  jaar  oud  gewees  het. 
Johanna/Anna  is  ’n  baie  algemene  naam,  en  dit  sou  nie  vreemd  wees  as  sy 
op  haar  tweede  naam  Elise  of  Elisa  genoem  is  om  verwarring  te  voor- 
kom  nie. 

Dit  kan  daarom  as  moontlikheid  gestel  word  dat  hierdie  Johanna  Elizabeth 
Meiring  die  sg.  heks  van  Hexrivier  was,  die  jong  man  een  of  ander  Philip  de 
Vos,  en  dat  die  voorval  omstreeks  1 840  plaasgevind  het.  Verder  was  dit  dan 
nie  die  meisie  wat  op  Buffelskraal  gewoon  het  nie,  maar  wel  die  jong  man. 
Hoe  die  voorletters  E.M.  op  die  venster  van  Buffelskraal  gekom  het?  Moontlik 
het  die  meisie  in  haar  nood  na  die  woning  van  haar  geliefde  gegaan,  want, 
soos  reeds  aangetoon,  was  daar  noue  bande  tussen  die  onderskeie  families. 
Moontlik  het  sy  nooit  eens  die  kêrel  die  berge  ingestuur  nie,  maar  het  hy  dit  in 
jeugdige  oormoed  self  gedoen.  Dalk  was  dit  ’n  doodgewone  bergklim- 
ongeluk  waaromheen  die  volksverbeelding  voortgeborduur  het. 

Daar  is  nog  ander  fasette  aan  hierdie  fassinerende  sage.  Pleknaamkundige 
E.J.  du  Plessis  stel  dit  as  ’n  feit  dat  Elise  “op  eg  Switserse  edelweiss-tradisie 
haar  minnaars  die  taak  opgelê  het  om  vir  haar  ’n  rooi  disa  teen  die  hoë  rotse 
van  die  Matroosberg  te  gaan  pluk’’  (1 973: 1 02).  Ook  mev.  Hill  weet,  volgens  ’n 
persoonlike  mededeling,  van  die  sg.  Switserse  edelweiss-verhaal,  maar  kan 
nie  sê  waar  sy  daaraan  kom  nie  en  beskou  dit  as  algemeen  bekend.  Op  die 
oog  af  lyk  so  iets  heeltemal  aanvaarbaar,  want  die  edelweiss  is  wel  ’n  heel 
besondere  blom  wat  hoog  in  die  Alpe  groei.  Tog  ken  Richard  Weiss,  skrywer 
van  die  gesaghebbende  Volkskunde  der  Schweiz,  nie  so  ’n  oorlewering  nie. 
Hy  verwys  wel  na  die  edelweiss,  maar  heeltemal  in  ’n  ander  verband  (1 946: 
241 ).  Ook  Europese  skrywers  wat  hulle  in  die  besonder  daarop  toegelê  het 
om  volksoorlewerings  omtrent  blomme  te  versamel,  weet  nie  van  so  iets  nie 
(vgl.  McFee  1 923).  Laastens  kom  dit  nie  in  die  Aarne/Thompson-indeks  voor 
nie.  Hierdie  indeks  is  oorspronklik  opgestel  deur  die  Finse  geleerde  Antti 
Aarne  en  aangevul  deur  die  Amerikaner  Stith  Thompson  en  word  as  gesag- 
hebbend  omtrent  die  Westerse  vertelkuns  beskou  (Aarne/Thompson  1 964). 
Hoe  die  edelweiss-vertelling  dan  in  Suid-Afrika  in  omloop  gekom  het?  Dis 
onwaarskynlik  dat  dit  spontaan  in  die  volksmond  ontstaan  het,  want  die 
volksmens  skep  gewoonlik  nie  nuwe  volkskultuur  teen  die  agtergrond  van  ’n 
vreemde  kultuurbodem  nie.  Ongetwyfeld  het  die  een  of  ander  skrywer 
iewers  van  die  edelweiss  gelees,  die  verhaal  van  die  heks  van  Hexrivier 
geken,  ’n  nuwe  verhaal  geskep  en  dit  in  die  een  of  ander  koerant,  tydskrif  of 
boek  (aan  my  onbekend)  gepubliseer,  van  waar  dit  versprei  het.  Die  tema  van 

die  heks  van  Hexrivier  word  trouens  deur  Jochem  van  Bruggen  in  sy  roman 
Teleurgestel  (1 91 8)  aangewend,  na  ’n  Transvaalse  agtergrond  verplaas,  en 
dié  keer  boet  die  held  nie  met  sy  lewe  nie  (1 91 8: 55-61 ).  As  onderwyser  sou 
Van  Bruggen  seker  op  De  Unie,  onder  meer  mondstuk  van  die  Z.A.O.U., 
ingeteken  en  D’Arbez  se  artikel  daar  gelees  het,  of  anders  sy  verhaal  uit  Die 
Brandwag  geken  het. 

In  die  Aarne/Thompson-indeks  is  wel  twee  inskrywings  wat  verwantskap 
met  die  verhaal  van  die  heks  van  Hexrivier  vertoon: 

A/T  467  The  quest  for  the  wonderful  flower  (jewe!) 

I Obtaining  the  flower.  A youth  finds  a lovely  (a)  flower  or  (b)  jewel  and  takes  it  to  a king. 
The  king  demands  another  (c)  at  the  request  of  his  queen  or  daughter. 

II  The  quest.  After  many  adventures  on  the  way,  the  youth  finds  a princess  who  pro- 
ducestheflowers(jewels)  magically,  marries  her,  and  retums  in  triumph.  (Van  hierdie 
verhaal  is  agttien  variante  opgeteken,  almal  in  Indië.) 

A/T  614*  Fatal  climb  for  healing  plant.  The  son  of  a rich  shepherd  climbs  on  a cliff  for  the 
plant  which  can  restore  his  sick  father;  he  falls  into  the  precipice  and  perishes.  (Een 
optekening,  in  Pole.)  (Aame/Thompson  1964). 

Dit  is  interessant  dat  dit,  soos  reeds  aangedui,  glo  die  "aia”  was  (heel  moont- 
lik  van  Oosterse  slawe-afkoms)  wat  Elise  van  die  wonderblom  hoog  in  die 
berge  vertel  het.  Miskien  is  daar  dus  Oosterse  invloed  in  die  Afrikaanse 
verhaal. 

Ten  slotte  kan  daarop  gewys  word  dat  by  Ladismith  (Kaap)  ’n  vertelling  in 
omloop  is  i.v.m.  Prins-se-krans  (asook  die  name  Prinsrivier  en  Prinsrivier- 
poort)  wat  sterk  ooreenkomste  met  die  verhaal  van  die  heks  van  Hexrivier 
vertoon.  Dit  lui  soos  volg: 

“Hoogteendiekranse — eintlikonbereikbaar — wasdaar’n  bynes.  ’n  Kleurling-jongman 
en  sy  nooi  het  eenmaal  daar  in  die  poort  gewandel.  Hulle  het  die  bynes  opgemerk  en 
gesien  hoe  die  bye  so  ywerig  werk.  Die  nooi  sê  toe  aan  haar  minnaar  dat,  as  hy  van  die 
heuning  van  daardie  bynes  vir  haar  bring,  hy  haar  verseker  as  vrou  kan  kry.  Die  jongman 
was  seker  baie  lief  vir  die  nooi,  want  hy  het  gesê  dat  hy  ’n  plan  sou  beraam.  Ná  ’n  tyd  het  hy 
teruggekeer  na  die  kranse  waar  die  bynes  was.  Hierdie  keer  was  hy  gewapen  met  ’n 
klomp  houtpenne,  ’n  hamer,  ’n  velsak  agter  sy  rug  en  ’n  mes  in  sy  sak.  Hy  het  die  eerste 
houtpen  in  ’n  naat  van  die  krans  stewig  ingeslaan  en  daarop  getrap,  daarna  het  hy  ’n 
volgende  pen  hoër  op  ingeslaan.  So  het  hy  voortgegaan  om  verdere  penne  al  hoër  teen 
die  rotsmuur  in  te  slaan  en  sodoende  kon  hy  teen  die  krans  uitklim;  hy  het  baie  goed 
gevorder  tot  hy  net  onder  die  bynes  was.  Dit  was  ’n  nes  oorvol  van  pragtige  heuning- 
koeke.  Hy  het  van  die  koeke  begin  lossny  en  die  velsak  daarmee  gevul.  Heuningkoeke  is 
swaar  en  die  man  het  nie  daarmee  rekening  gehou  dat  die  houtpen  onder  sy  voet  nie  die 
massa  van  hom  en  die  heuning  sou  kon  dra  nie.  Toe  die  velsak  vol  was,  het  die  houtpen 
afgebreek.  Hy  het  na  benede  gestort  en  sy  nek  gebreek.  Baie  jare  ná  hierdie  gebeurtenis 
het  daar  nog  van  die  houtpenne  in  die  skeure  van  die  krans  gesteek.  Hierdie  dapper 
bruinman  se  naam  was  Prins  en  vandaar  die  benaming  Prinsrivier  en  Prinsrivierpoort.’’ 

Dis  feitlik  onnodig  om  te  sê  dat  dit  glo  in  die  poort  spook,  natuurlik  die  arme 
Prins  wat  sy  geliefde  íoe  nooit  gekry  het  nie  (Loots  1 974:  5). 

So  skep  die  volksverteller  sy  verhale,  word  dit  oorgelewer  en  herskep,  en 
hoeveel  waarheid  is  en  hoeveel  verdigsel,  is  gewoonlik  onmoontlik  om  vas  te 
stel.  Tog  is  dit  nie  werklik  van  belang  nie.  Soos  met  enige  kunstenaar  gaan  dit 
in  die  laaste  instansie  daarom  hoe  oortuigend  en  meer-as-alledaags-waar 
die  produk  van  sy  verbeelding  aandoen. 

Universiteit  van  Stellenbosch 


Bibliografie 

Aame,  Antti  en  Stith  Thompson.  1964.  The  types  of  the  folktale  (2de  hers.  dr.),  Helsinki: 
Academia  Scientiarum  Fennica. 

Anoniem.  1 926.  Survey  of  aboriginal  place  names,  The  Star,  1 6 Oktober. 

Botha,  C.  Graham.  1919.  The  French  refugees  at  the  Cape,  Kaapstad:  Cape  Times  Ltd. 
D’Arbez.  1916.  De  rode  bloem,  De  Unie,  1 September. 

D’Arbez,  (1918).  “Losse  klippe”,  Pretoria  en  Amsterdam:  J.H.  de  Bussy;  Kaapstad:  HAUM. 
Dep.  Afrikaanse  Kultuurgeskiedenis,  Universiteit  van  Stellenbosch.  1973.  WOR  IV. 

De  Villiers,  C.C.  en  C.  Pama.  1966.  Geslagsregisters  van  die  ou  Kaapse  families  (3  dele), 
Kaapstad  en  Amsterdam:  A.A.  Balkema. 

Du  Plessis,  E.J.  1 973.  ’n  Ondersoek  na  die  oorsprong en  betekenis  van  S.A.  berg-  en  riviername, 
Kaapstad:  Tafelberg-uitgewers. 

Fransen,  Hans  en  Mary  Alexander  Cook.  1965.  The  old  houses  of  the  Cape,  Kaapstad: 
A.A.  Balkema. 

Green,  Lawrence  G.  1950.  In  the  land  of  afternoon,  Kaapstad:  Howard  Timmins. 

Green,  Lawrence  G.  1957.  Beyond  the  city  lights,  Kaapstad:  Howard  Timmins. 

Hill,  D.  (mev.)  1 979.  Clovelly,  De  Doorns,  onderhoud. 

Loots,  Willie.  1 974.  Geselsies  oor  ons  volkseie,  Die  Taalgenoot,  September. 

Marloth,  Rudolf.  1917.  Dictionary  of  the  common  names  of  plants,  Kaapstad:  The  Speciality 
Press  of  S.A. 

McFee,  Inez  N.  1 923.  A treasury  of  flower  stories,  Londen,  ens.:  George  G.  Harrap  & Co. 
Miller,  Penny.  1979.  Myths  and  legends  of  Southern  Africa,  Kaapstad:  T.V.  Bulpin  Publications. 
Nienaber,  P.J.  (red.)  1948.  Afrikaanse  verhalende  verse,  Kaapstad:  Nasionale  Pers  Bpk. 

Van  Bruggen,  Jochem.  1918.  Teleurgestel,  Pretoria:  J.L.  van  Schaik  Bpk. 

Weiss,  Richard.  1 946.  Volkskunde  der  Schweiz,  Zúrich:  Eugen  Rentsch  Verlag. 


91 


Trienke  Laurie 

Witvrou  van  die  Brandberg 


Word  sy  soos  ’n  frats  besigtig  maar  vermy  — 
die  wit  vrou  van  die  Brandberg? 

Ly  sy  net  aan  leukemie, 
maar  is  aantasbaar? 

Of  verweer  sy  wit  melaats  en  ongenaakbaar? 
Is  sy  gehuldig  en  as  voorbeeld  ingeprent 
omdat  sy  anders  is,  maar  tog  verhewe? 

Net  haar  bene  is  nie  oker, 

maar  wit  soos  vet 

Sy  is  as  vrou  gewaan, 

maar  het  geen  tsammas  vir  die  dors. 

Soos  ’n  Amasone  dra  sy  dan  ’n  koker 
wat  vroulikheid  belet. 

Jy  is  ’n  bidsprinkaan, 

Kaggen  — wat  my  bedrieg 
met  naam  wat  voorkoms  belieg. 

Jy  is  nie  wit  nie, 
nóg  is  jy  vrou 

Watter  beeld  wil  jy  ons  voorhou? 

Dalk  is  jy  as  sjamaan  geïnisieer 
soek  jy  krag  by  die  groot  bok  wat  sterf, 
die  eland  en  word  self  halfbok  . . . 

Ek  vind  krag  by  die  grootgod  Gao  N!a 

Die  grootgod  Gao  Nla 

Hy  wat  van  die  ooste  kom 

Hy  is  soos  die  krans  by  Tsisabkloof 

skans  teen  son  en  wind  wat  skroei 

My  neus  bloei  as  ek  dink 

aan  die  slagding,  die  lam 

waarvan  die  bloed  gevloei  het. 

Ek  smeer  dit  aan  my  deurposte  — 
meng  sy  spoeg  met  die  grond 
smeer  dit  aan  my  oë 
— dat  ek  kan  sien. 

Ek  wil  nie  dat  ’n  mens  by  Twyfelfontein 
wonder  en  vra: 

Was  sy  Boesman,  Bergdama  of  Hottentot? 
Halfdier,  halfmens,  man  of  vrou  of  halfgod? 

Tog  is  ek  vrou  én  vegter 
weer  van  die  begin,  pylalleen. 

Uit  my  koker: 

’n  Herrnhuttermes  waarmee  ek  woorde  ingraveer. 
Soos  vrugte  op  penne 
— tsammas  en  ficus  carica  — 
wil  ek  hul  na  U dra,  Gao  N!a. 


Marietjie  van  der  Walt 
Vasbyt 


Kwart  voor  twaalf  parkeer  ek  my  kewer 
op  ’n  tussenvlak  by  Louis  Pasteur. 

Ek  druk  my  sigaret  in  die  pers 
plastiekgesiggies  in  die  blombak 

dood.  My  tand  pyn.  In  die  spreekkamer 
tel  ek  ’n  Brandwag  op:  HIER’S  DIÉ  PLAN 

OM  TE  VERSEKER  DAT  JY  GENOEG 
GELD  SAL  HÊ  AS  JY  ENIGE  PLEK 

TER  WÊRELD  HOSPITAAL  TOE  MOET  GAAN 
VIR  KOSMETIESE  CHIRURGIE  OF 

KANKER.  Dit  is  amper  tyd  vir  my 
afspraak.  Tydskrif  Rapport  van  1 Mei 

berig  dat  Cabanas  del  Mar  jou 
paspoort  na  die  paradys  kan  wees: 

BELÊ  IN  DIE  SON,  DIE  SEE  EN  DIE 
SAND.  VIR  EWIG.  EWIGDURENDE 

EIENDOMSREG  WORD  VERKRY  VOLGENS 
WET  OP  BEHEER  VAN  ’N  AANDEELBLOK. 

Kort  na  twaalf  vra  die  tandarts  my  om 
vas  te  byt  op  die  was;  hy  sal  vir 

my  kroon  ’n  plaatjie  maak.  Maar  móre 
sal  ek  in  nog  ’n  monster  moet  byt, 

“want  die  tande  in  ’n  mens  se  mond 
is  nie  staties  vas  nie.  Hulle  leef.’’ 

N.J.  Snyman 

Verse  van  Antjie  Krog:  Klein  vredes  van  die  liefde 


Die  verse  van  Antjie  Krog  ontstaan  dikwels  uit  ’n  ontdoening  maar  groei  tot 
aanvulling  en  selfs  vervulling.  Die  aanvulling  en  vervulling  bring  verbreding 
en  verdieping  van  nuwe  temas  en  temas  waaroor  sy  reeds  geskryf  het:  die 
liefde,  kunstenaarsfigure,  daaglikse  belewenisse,  die  kind  en  kinders,  en 
die  digterskap. 

In  die  verwoording  van  die  aspekte  is  sy  konkreet,  sonder  ’n  blad  voor  die 
mond  en  hanteer  sy  die  digterlike  woord  openbarend  en  verowerend  soos  uit 
die  beskouings  van  afsonderlike  gedigte  blyk. 

“OMDAT” 

Die  liefdeservaring  is  ’n  populêre  tema  in  die  digkuns.  Die  lief  en  leed  van  die 
liefdesverhouding  vind  op  uiteenlopende  maniere  in  die  poësie  neerslag.  In 
“Omdat”  van  Antjie  Krog  uit  haar  bundel  Dogter  van  Jefta  (1970)  is  die 
motivering  van  die  liefde  baie  konkreet,  prakties  en  aards.  Die  liefde  word 
gekonkretiseer  en  sintuiglik  gemaak  deur  dit  gelyk  te  stel  aan  ’n  brandende 
kers.  Die  liefde  is  al  dikwels  in  die  digkuns  geassosieer  met  ’n  vlam  of  vuur,  of 
as  brandend  voorgestel.  Die  liefdesgedig  van  Antjie  Krog  is  ’n  motivering  van 
’n  beminde  vir  haar  liefde.  Haar  oorkoepelende  motivering  is  die  minnaar  se 
aanvaarding  van  haar  soos  sy  is  en  omdat  hy  nie  skaam  is  om  saam  met  haar 
gesien  te  word  nie.  So  eksplisiet  sê  sy  dit  nie  in  die  gedig  nie,  maar  ons  lei  dit 
af  uit  die  informasie  in  die  gedigteks. 

Lees  ons  die  gedig  noukeurig,  word  hier  van  veel  meer  digterlike  middele 
gebruik  gemaak  as  wat  ons  na  ’n  vinnige  eerste  oordeel  vermoed.  Die  eerste 
sin  vorm  die  eerste  strofe  wat  dertien  versreëls  beslaan.  Aan  die  einde  van  die 
reëls  is  daar  altesaam  agt  klanke  waarvan  slegs  vier  nie  herhaal  word  nie. 
Gevolglik  is  daar  vier  rymende  klanke.  Bring  ons  die  rymende  versreëls  in 
verband  met  mekaar,  kom  interessante  betekeniskonsekwensies  en  styl- 
faktore  na  vore.  Die  eerste  versreël,  “omdat  jy  my  maat  geword  het”,  rym  met 
“omdat  jy  lief  vir  my  geword  het”  - die  tiende  versreël.  Ons  sien  dadelik  dat 
daar  oor  die  span  van  die  versreëls  reeds  vordering  in  die  verhouding  is.  Die 
ryme  op  -aa/  bring  eweneens  ’n  interessante  progressie  na  vore.  Die  eerste 
rym  op  -aa/  staan  in  verband  met  haar  alleenheid  in  ’n  tydsituasie:  “na  ’n 
kwartaal”.  Die  tweede  rym  op  -aa/  verwys  na  haar  ruimtelike  en  sosiale 
afgesonderdheid:  “uit  die  / biblioteek  kom  haal”.  By  die  derde  rym  op  -aa/ 
word  hierdie  tydruimtelike  alleenheid  opgehef  as  hulle  “saam  liedjies  sing ... 
sing  in  die  saal”.  Die  laaste  rymende  reëls  van  die  strofe  bring  ’n  algemene 
tendens  van  liefdesgedigte  na  vore,  naamlik  die  gunstige  en  vleiende  situa- 
sie  van  die  beminde,  hetsy  manlik  of  vroulik,  en  die  minder  gunstige  situasie 
van  die  liriese  subjek  - die  spreker  of  spreekster.  Die  sinsnede  “teen  jou 

bors”  in  teenstelling  met  “my  wange  kors”,  is  genoegsame  aanduiding  van 
die  gunstige  omstandighede  van  die  geliefde  en  die  ongunstige  situasie  van 
die  spreekster.  Die  tweede  strofe  het  versreëls  ses  en  sewe  met  eindrym.  ’n 
Vergelyking  tussen  die  werkwoordelike  gedeeltes,  “vir  my  brood  gee”  en 
“skoon  hare  vee”,  is  bevestigend  vir  die  patroon  wat  tot  nou  toe  gevorm  is  vir 
die  verhouding  tussen  minnaar  en  minnares.  Sy  is  die  een  wat  behoef  na 
liggaam  en  gees:  sy  ontvang  brood  en  as  hy  oor  haar  “skoon  hare  vee”, 
ontvang  sy  liefde  en  troos.  Die  slotstrofe  is  ’n  rymende  koeplet  en  dit  maak 
onder  andere  van  die  strofe  tegnies  ’n  goeie  sluitstuk.  Die  kers  wat  bewe  kan 
’n  aanduiding  wees  van  die  ontroering  wat  die  liefde  bring.  Daarvoor  en  vir 
die  tasbare  dade  van  geneëntheid  sê  haar  liefde  “dankie  en  hy  bid  vir 
jou”. 

“Omdat”  van  Antjie  Krog  is  ’n  voortsetting  van  ’n  tradisie  in  die  digkuns  wat 
nie  vreemd  is  in  die  Afrikaanse  poësiegeskiedenis  nie.  Leipoldt  se  “Oom 
Gert  vertel”  het  Dekker  in  die  tradisie  van  die  parlando-digkuns  geplaas.  Die 
praatvers  se  primêre  doelstelling  is  om  verstaan  te  word  en  die  digterlike 
temas  te  neem  uit  die  alledaagse  en  doodgewone.  Die  praatvers  skram  weg 
van  die  poëtiese  woord  en  styl.  Antjie  Krog  is  by  uitnemendheid  beoefenaar 
van  die  parlandisme  en  sê  dit  in  soveel  woorde  in  haar  gedig  “Ma”: 

Ma,  ek  skryf  vir  jou  ’n  gedig 
sonder  fênsie  leestekens 
sonder  woorde  wat  rym 
sonder  bywoorde 
net  sommer 
’n  kaalvoet  gedig  - 

(Krog  1980:  12) 

“Omdat”  is  ook  so  ’n  “kaalvoetgedig”.  Rym  het  geen  prominente  plek  nie  en 
word  verdoesel  deur  die  gewone  spreektaalritme,  die  oneweredige  vers- 
lengtes  en  die  aandag  wat  die  woorde  trek  uit  die  alledaagse  omgangstaal. 
Woorde  soos  “skilferhemp”,  “nylontrui”,  “dimpelbene”,  “supermark”  en 
“ryp  puisies”  word  gemaklik  in  die  gedig  onderdak  gebring.  Dis  egter  nie 
beperk  tot  woorde  nie,  maar  ook  sinne  en  sinsdele  is  merkwaardig  gewoon, 
byvoorbeeld:  “al  skinder  almal  oor  jy  ’n  seun  / en  ek  ’n  meisie  is”  en  “jy  my 
pouse  uit  die  / biblioteek  kom  haaí”.  As  die  woorde,  sinne  en  sinsnedes 
afsonderlik  gelees  word,  kan  ’n  leser  skaars  dink  dat  hulle  hoort  tot  die  struk- 
tuur  van  die  gedigteks.  Die  organisasie  van  die  materiaal,  die  primêre 
gegewens,  en  die  verwoorde  ordening  daarvan  binne  die  netwerk  van  die 
gedig  sodat  hulle  verhouding  tot  mekaar  voortdurend  in  spanning  is,  is  eie 
aan  die  gedigteks.  In  “Omdat”  is  ’n  volgehoue  spanning  tussen  die  verskil- 
lende  teksdele  deur  aanvulling  en  opponering  en  dit  maak  dat  die  gedig  ’n 
algemeen  geldende  waarheid  op  ’n  interessante  wyseaan  die  lig  bring:  liefde 
is  wedersydse  waardering  en  begrip. 

‘KLEIN  VREDE’ 


“Klein  vrede”  van  Antjie  Krog  uit  haar  bundel  Mannin  (1 975)  is  ’n  opname  in 
beelde  van  die  verhouding  tussen  man  en  vrou  in  ’n  tydsorde:  vandat  die  man 
van  die  werk  af  kom  tot  hulle  slaap.  Ons  kan  die  gedig  min  of  meer  soos  volg 
opsom  in  ons  eie  woorde: 

Die  vrou  wag  die  middag  vir  haar  man.  Hulle  woon  in  ’n  klein  huisie  met  ’n 
stoepie  teenaan  die  straat.  Presies  twaalf  minute  oor  vyf  kom  hy  in,  hang  sy 
hoed  aan  die  kapstok  en  trek  sy  baadjie  uit  terwyl  sy  koffie  maak.  Sy  vee  haar 
handemet  haarvoorskootafen  daarnadrukhaarman  haarteen  hom  vasmet 
die  een  arm.  Toe  vertel  sy  hom  van  die  gat  in  die  heining,  wat  met  die  hond 
gebeur  het  en  dat  Annie-jannie  geskakel  het. 

Nadat  hulle  geëet  het,  bring  sy  die  Bybel  vir  hom.  Hy  maak  dit  oop  en  lees  oor 
Israel  uit  Eksodus  32.  Dis  die  geskiedenis  van  Israel  wat  by  Sinai  afgode, 
onderandere  die  goue  kalf,  gemaak  hettoe  Moseste  lankop  die  berg  vertoef 
het.  Die  man  se  hand  vat  hare  toe  as  sy  die  “Onse  Vader”  begin  bid.  Nadat 
hulle  boekgevat  het,  was  sy  die  skottelgoed.  Hulle  het  dit  klaarblyklik  nie  baie 
breed  nie,  want  sy  was  met  eenvoudige  seep  en  gebruik  ’n  omgesoomde 
meelsak  vir  ’n  vadoek.  Terwyl  sy  skottelgoed  was,  sit  hy  op  die  trappie  by  die 
agterdeur  en  luister  nuus.  Later  die  aand,  as  die  wind  begin  waai  en  die 
windpomp  draai  water  uit  in  die  dam,  doen  hy  die  laaste  aandwerkies:  sit  die 
sproeier  af,  maak  die  hoenderhokke  toe  en  sit  die  kat  uit.  Dan  kom  hy  slaap. 
Die  na-nag  waai  die  wind  uit  die  Noorde  en  die  maan  skyn  oor  hulle  en  verlig 
’n  muurteks:  “My  vrede  gee  Ek  julle”. 

Die  “opsomming”  wat  ek  gemaak  het,  is  baie  langer  as  die  gedig  en  as  ons 
die  prosastukkie  met  die  gedig  vergelyk,  sê  dit  in  werklikheid  minder.  Die 
gedig  slaag  daarin  om  met  min  woorde  meer  te  sê  as  die  prosateks.  Ons  kan 
sê  dat  die  poësie  spaarsaam  werk  met  woorde.  Gewoonlik  praat  ons  van  die 
woord-ekonomie  in  ’n  gedigteks.  Die  gedig  impliseer  baie  deur  slegs  enkele 
woorde.  Lees  byvoorbeeld  die  tweede  versreël  van  die  vierde  strofe: 

die  gat  in  die  heining,  die  hond,  Anna-jannie  het  gebel. 

Die  leser  kan  nie  met  sekerheid  sê  wát  presies  gebeur  het  nie,  maar  nie  een 
van  die  gegewens  is  ’n  statiese  feit  nie.  Om  elke  stukkie  informasie  kan  die 
leser  ’n  gebeure  bedink,  alhoewel  dit  nie  in  die  gedig  staan  nie  en  dit  onwe- 
tenskaplik  is  om  dinge  in  ’n  gedig  in  te  lees.  Wat  ons  wel  kan  sê,  is  dat  haar 
dag  nie  leeg  was  nie  en  dat  daar  by  haar  ’n  toegeneëntheid  is  teenoor  hom. 
Die  indeling  in  strofes  en  versreëls,  die  rym,  ordening  en  keuse  van  gege- 
wens  onderskei  die  gedigteks  nog  meer  en  duideliker  van  die  opsom- 
ming. 

Die  gedig  het  twaalf  strofes  en  elke  strofe  het  twee  versreëls.  Die  versreëls 
rym  en  sulke  afgepaarde  rymende  versreëls  noem  ons  ’n  koeplet.  Opvallend 
in  die  gedig  is  dat  party  koeplette  die  bepaalde  gegewe  siening  of  gedagte 

afsluit.  Dit  is  nie  die  geval  by  byvoorbeeld  die  laaste  koeplette  nie.  In  dié  geval 
loopdiegedagtevan  dieeen  in  dievolgende.  Diegedig  isverdeel  in  vyf  sinne. 
Die  punktuasie  dui  dit  nie  aan  nie,  maar  ons  lei  dit  af  uit  die  gebruik  van 
hoofletters.  Elke  sin  vorm  ’n  eenheid. 

Terwyl  ekoordiekoep/ef  skryf,  is  dit  gepasom  hierop  ’n  klein  bietjie  uitte  brei. 
Ons  onderskei  tussen  ’n  geslote  en  ’n  oop  koeplet.  In  die  geslote  koeplet 
word  die  gedagte  of  idee  afgesluit  met  die  tweede  rymklank.  Ons  kan  die 
eerste  strofe  van  “Klein  vrede’’  ’n  geslote  koeplet  noem.  Die  voorlaaste 
koeplet  van  die  gedig  is  ’n  oop  koeplet.  Ons  noem  dit  ’n  oop  koeplet  omdat 
die  laaste  versreëls  van  die  koeplet  oorloop  in  die  eerste  versreël  van  die 
volgende  strofe.  Die  oorloop  van  die  strekking  of  betekenis  van  een  versreël 
in  ’n  ander  noem  ons  ’n  enjambement.  Oorspronklik  is  enjambement  slegs 
gebruik  by  die  koeplet  of  distichon.  Die  funksie  van  die  enjambement  is  om 
versreëls  te  bind  en  om  ’n  betekenisnuanse  in  die  volgende  versreël  te 
beklemtoon.  Lees  ons  die  laaste  twee  koeplette  in  “Klein  vrede’’  val  die 
enjambement  ons  op  en  het  ons  terselfdertyd  ’n  mooi  illustrasie  van  die 
funksie  van  enjambement.  Op  dié  wyse  word  “woorde”  beklemtoon  wat 
heen  wys  na  die  vrug  van  die  harmonie  tussen  die  twee  mense:  “My  vrede 
gee  Ek  aan  julle”.  Voordat  ek  verder  gaan,  verduidelik  ek  eers  die  term  dis- 
tichon  of  distigon.  Alhoewel  dit  vroeër  nie  die  geval  was  nie,  word  distichon 
en  koeplet  vandag  feitlik  sinoniem  gebruik.  ’n  Distigon  (d/  beteken  twee  en 
stich  ’n  ry)  is  ’n  streng  aanduiding  van  twee  rymende  versreëls  wat  ’n  afge- 
slote  eenheid  vorm  met  ’n  selfstandige  betekenis  en  strekking. 

“Klein  vrede”  is  ’n  landelike  gedig,  maar  nie  in  die  eerste  plek  landelik  nie.  Die 
sentrale  tema  van  die  gedig  is  die  harmonieuse  verhouding  tussen  die  man 
en  vrou.  In  die  eerste  vyf  koeplette  kom  die  verhouding  tussen  hulle  na  vore. 
Die  eerste  strofe  maak  melding  daarvan  dat  sy  op  hom  wag.  Om  twaalf 
minute  oor  vyf,  as  hy  inkom,  handel  hulle  gewoon  gelyktydig:  hy  hang  sy 
baadjie  op  en  sy  maak  koffie,  eers  daarna  — in  die  derde  strofe  — vind  die 
ontmoeting  plaas  as  hy  haarteen  hom  vasdruk.  Tot  nou  het  hierdie  ontmoe- 
ting  in  stilte  verloop  en  as  sy  begin  praat,  is  dit  oor  gewone  alledaagse  dinge: 
iemand  het  geskakel,  en  verder  gaan  ditoordie  hond  en  diegat  in  die  heining. 
Van  die  ete  sê  die  spreker  niks.  Die  leser  word  eers  weer  iets  oor  hulle  hande- 
ling  vertel  as  sy  die  Bybel  uithaal  en  hy  lees  en  bid.  Hy  het  vir  hulle  gelees  en 
sy  bid  vir  hulle.  Interessant  van  hierdie  verhouding  waaraan  elkeen  van  die 
twee  deel  het,  is  dat  dit  met  so  min  gesprek  tussen  hulle  bestaan.  Daar  is 
behoefte  aan  weinig  woorde,  omdat  hulle  mekaar  verstaan. 

Die  kommunikasie  tussen  hulle  is  eenvoudig,  soos  die  ruimte  waarin  hulle 
beweeg,  maar  dis  voldoende  vir  volle  begrip.  Hulle  sê  veel  meer  met  gewone 
handelinge  vir  mekaar  as  deur  middel  van  woorde.  U kan  elke  handeling  volg 
en  sien  hoeveel  sê  dit  van  die  begrip  tussen  hulle.  Hierdie  horisontale, 
vredelike  verhouding  tussen  hulle  is  ’n  afskaduing  van  ’n  vertikale  verhou- 
ding  wat  neerslag  vind  in  die  versreël:  “Onse  Vader  wat  hoog  bo  die  aarde  in 
die  hemel  sit ...”  (strofe  6:  versreël  2).  Die  stippels  na  ’n  versreël,  gedeelte  van 

’n  versreël  of  sinsnede  kan  verskillende  aanduidings  hê.  Hier  dui  dit  byvoor- 
beeld  aan  dat  die  gebed  voortgaan,  dat  dit  nie  al  is  wat  gebid  word  nie. 
Gewoonlik  word  slegs  drie  stippels  gebruik.  ’n  Ander  funksie  van  die  stippels 
is  dat  dit  ’n  aanduiding  is  van  ’n  wysiging  in  die  patroon,  toon  of  spreekwyse 
in  die  gedig.  In  “Klein  vrede’’  is  dit  duidelik  ’n  aanduiding  van  ’n  verandering. 
Die  eerste  twee  onderafdelings  wat  geskei  word  deur  die  hoofletters,  het  ’n 
bepaalde  inhoudelike  patroon  wat  ek  reeds  aangetoon  het.  Die  derde  afde- 
ling  van  die  gedig  wat  begin  met  die  sewende  strofe  verskil  van  die  vorige 
twee  afdelings  daarin  dat  telkens  op  slegs  die  handeling  van  een  persoon 
gefokus  word.  In  die  sewende  strofe  word  daarna  verwys  dat  sy  skottelgoed 
was  en  in  die  agtste  strofe  is  die  fokus  op  hom  wat  nuus  luister.  T ot  en  met  die 
sewende  strofe  is  die  spreker  se  blik  gevestig  op  die  twee  mense  en  wat  hulle 
raak.  Die  enigste  uitsondering  wat  nie  so  direk  na  hulle  verwys  nie,  is  die  deel 
wat  hy  lees  oor  Israel  se  afgode.  In  die  sewende  strofe  verruim  die  spreker  se 
blik  en  dan  kom  die  maan  ter  sprake  en  die  man  wat  nuus  luister. 

Die  negende  strofe  is  ’n  uitbouing  van  die  patroon  in  die  gedig  omdat  daarin 
geen  melding  van  die  persone  gemaak  word  nie,  maar  die  leser  wel  ’n  idee 
kry  van  hul  situering.  Aan  die  begin  van  die  gedig  gaan  die  handeling  uit  van 
hulle;  hulle  laat  gebeur.  Mettertyd  word  hulle  aandeel  aan  die  handeling  in  die 
gedig  minder,  soos  ek  dit  aangetoon  het  in  die  sewende  en  agtste  strofe.  In 
die  sewende  strofe  “rys  die  maan”  en  sy  was  skottelgoed.  Hy  “luister  nuus” 
en  “dinge  gebeur  met  ander  in  die  wêreld”.  In  die  negende  strofe  gaan  geen 
handeling  van  hom  of  haar  uit  nie:  “die  luggie  trek”  en  die  “windpomp  lek  in 
die  dam  in”.  Hy  verrig  nog  wel  die  laaste  aandwerkies,  maar  volgens  strofe 
tien  en  elf  laat  hulle  niks  meer  gebeur  nie.  Die  handeling  gaan  dan  uit  na  hulle 
en  hulle  is  die  ontvangers:  “My  vrede  gee  Ek  julle”.  Dit  is  ’n  vers  wat  direk  uit 
die  Bybel  geneem  is  uit  Johannes  14:26. 

Die  spreker  in  die  gedig  neem  die  gebeure  van  buite  waar  en  vertel  aan  die 
leser  wat  hy  sien.  Die  spreker  het  nie  die  vermoëns  van  ’n  alwetende  verteller 
nie,  trouens  hy  vertel  slegs  dinge  wat  hy  uiterlik  kan  waarneem.  Tog  leer  die 
leser  die  twee  mense  nie  so  beperk  ken  dat  hulle  nie  interessant  is  nie,  of  dat 
ons  te  min  van  hulle  weet  nie.  Uit  wat  hulle  doen,  leer  ons  baie  van  hulle 
gevoelens,  veral  hulle  gevoelens  vir  mekaar,  en  van  hulle  gewone  alledaagse 
lewe.  Die  spreker  pas  sy  styl  by  die  milieu  van  die  twee  mense  aan.  Hierdie 
vertelstyl  is  atmosfeerskeppend  en  plaas  die  gebeure  tyd-ruimtelik.  Die  heel 
eerste  woord  in  die  gedig  sê  hoe  lyk  die  plekkie  waar  hulle  bly:  “’n  klein 
hoëmuurhuisie  / ...”  met  “’n  straatstoepie”.  Nog  informasie  sê  hoedanig  die 
verblyfplek  is:  “half  toe-oog  ingekrimp”.  Feitlik  al  die  gegewens  dra  by  tot  die 
skepping  van  die  atmosfeer  wat  ons  assosieer  met  ’n  idille.  ’n  Idille  beeld  die 
landelike  in  liefde  uit:  daar  heers  harmonie,  vredigheid  en  ongereptheid.  Dit  is 
gewoonlik  ’n  lang  gedig  wat  dan  die  pastorale,  in  die  sin  van  landelike, 
idealisties  voorstel.  Die  beste  voorbeeld  van  ’n  idille  in  Af  rikaans  is  Martjie  van 
Jan  F.E.  Celliers.  “Klein  vrede”  het  heelwat  elemente  van  die  idille,  daarom 
kan  ons  hom  idillesk  noem.  Soos  die  idille  is  dit  ’n  landelike  gedig.  Baie  infor- 

masie  dui  daarop,  byvoorbeeld  die  windpomp  en  hoenderhokke.  Maar  dit  is 
nie  ’n  plaas  nie;  hoogstens  plattelands.  Die  atmosfeer  is  ’n  kleindorpse 
atmosfeer.  Om  nog  enkele  aspekte  uit  te  sonder  wat  bydra  tot  die  atmosfeer 
en  beeld  van  die  figure,  noem  ek  byvoorbeeld  die  “geblomde  voorskoot”, 
“die  dag  se  nusies”,  die  feit  dat  hulle  “boekevat”,  die  gebruik  van  ’n  “stop- 
skulp”,  “koringmeelbrood”,  “omgesoomde  meelsak”,  “luister  nuus  op  die 
treetjie  by  die  agterdeur”,  die  windpomp  en  die  versierde  muurteks.  Al  die 
informasie  is  ’n  aanduiding  van  die  adellike  eenvoud  van  die  mense  in 
die  idille. 

“’N  VOLK  BRING  HULDE” 

Die  titel  van  die  gedig  tussen  aanhalingstekens  vestig  die  aandag  daarop  dat 
dit  ’n  aanhaling  uit  ’n  toespraak  kan  wees,  of  moontlik  ’n  eie  voornemende 
onderneming,  byvoorbeeld  ’n  huldigingsrede  vir  ’n  geleentheid.  By  die  lees 
van  die  ondertitel  is  dit  duidelik  dat  die  titel  nie  sonder  meer  op  slegs  ’n  lek- 
sikale  vlak  gelees  kan  word  nie.  Die  wyse  waarop  die  volk  hulde  bring,  is  deur 
’n  kamer  af  te  sonder  waar  foto’s  van  die  digter,  briewe,  adresse  aan  die 
digter,  enkele  boeke,  en  dergelyke  tentoongestel  word  vir  belangstel- 
lendes. 

Die  titel,  ondertitel  en  eerste  reël  van  die  gedig  vorm  ’n  ironiese  komponent. 
Die  orde  waarin  die  gegewens  gestel  word,  begin  klaarblyklik,  volgens  ’n 
chronologiese  rangorde,  by  die  verkieslikste  handeling:  ’n  huldeblyk.  Die 
ondertitel  gee  ’n  aanduiding  van  die  manier  waarop  die  volk  hulde  bring:  ten- 
toonstelling  van  persoonlike  besittings  wat  op  een  of  ander  wyse  verband 
hou  met  die  literêre  skeppingswerk  van  die  digter.  Die  derde  stukke  infor- 
masie,  naamlik  “Die  digter  is  dood”,  sluit  hierdie  openbare  informasie  af.  Die 
werklike  tydsorde  is  omgekeerd  aan  dié  in  die  gedig: 

Nadat  die  digter  dood  is,  is  ’n  plek  vir  sy  nalatenskap  ingeruim  in  die  letter- 
kunde-museum  en  dit  is  die  wyse  waarop  ’n  volk  hulde  bring.  Dié  gegewens 
is  op  verskillende  maniere  tipografies  geskei:  ’n  kursiefgedrukte  titel  tussen 
aanhalingstekens  op  een  lyn.  Tipografies  skep  dit  die  indruk  van  ’n  aanhaling 
en  kan  dit  skaars  as  ’n  afsonderlike  eenheid  gelees  word.  Die  subtitel  op  die 
tweede  lyn  laat  eweneens  die  moontlikheid  oop  dat  dit  bykomende  ongeïn- 
tegreerde  informasie  weergee,  maar  heel  terloops,  daarom  tussen  hakies  in 
’n  kleiner  lettertipe.  Die  derde  lyn,  tipografies  duidelik  geskei  deur  wit  in  ’n 
kort  volledige  sin  wat  met  ’n  hoofletter  begin  en  eindig  met  'n  punt,  word  die 
harde  werklikheid  onder  die  aandag  van  die  leser  gebring:  “Die  digter  is 
dood”.  Nóg  die  hulde,  nóg  die  nalatenskap  in  ’n  museum  kan  iets  hieraan 
toedoen  of  afdoen. 

Die  informasie  in  die  titel,  subtitel  en  eerste  versreël  is  openbaar.  In  die 
tweede  versreël  van  die  gedig  sien  die  liriese  subjek  die  dood  van  die  digter 
vanuit  ’n  ander  perspektief.  Die  informasie  wat  die  liriese  subjek  nou  gee,  is 
skaars  openbaar,  maar  nou  gaan  versluierde  informasie  openbaar  word.  Die 

tweede  versreël  het  ’n  duidelike  dubbele  waarde.  ’n  Herinnering  van  die 
liriese  subjek,  ’n  vrou,  aan  die  laaste  saluut  van  sy  lyf.  Die  eerste  herinnering  is 
konkreet,  visueel:  sy  lyf  en  dooie  tone.  Die  versreël  “ek  lig  die  kombers’’,  lê  ’n 
verband  met  die  idioom  “om  die  sluiers  te  lig”.  Toe  die  kombers  gelig  word,  is 
die  liggaam  blootgelê.  Hierdie  kombers,  in  sy  funksie  as  spreekwoordelike 
sluier,  openbaar  geheime.  Die  informasie  wat  die  vrou  gee,  is  ’n  teenbeeld 
van  die  volk  se  hulde:  sy  noem  “jare  se  draadspring”,  “kniel  had  hy  selde”, 
maar  die  hartseerste  is  die  verwagtings  wat  hy  vernietig  het.  Die  versugting 
aan  die  begin  van  reël  1 2 gee  uitdrukking  aan  hierdie  jammerlike  hartseer:  “o 
talryk  die  oeste  wat  hy  verniel  het”. 

Na  die  openbaring  van  hartseer  volg  ’n  fyn  bedekte  beskuldiging.  Die  be- 
skuldiging  word  klankmatig  genoteer  in  “kipper”.  ’n  Kipkipper  is  ’n  kanker- 
bossie,  ook  gespel  Kiepkieper.  Om  kiep-kiep  te  roep  beteken  onder  andere 
om  ’n  aantyging  te  maak.  By  die  strooiing  van  ’n  welriekendheid  soos  roos- 
blare  oor  die  liggaam,  “die  vlesige  kis”,  lê  die  verwyt  opgesluit:  “dié  deel  van 
die  digter  se  lyf  / het  ek  selde  gesien”.  “Gesien”  is  hier  in  teenstelling  met  die 
besit.  Reël  1 6 en  reël  1 8 opponeer  mekaar:  “dis  al  wat  myne  was”  (r.  1 6),  dit 
wil  sê  dit  is  al  wat  die  ek  besit  het,  gee  daartoe  aanleiding  dat  reël  1 6,  “het  ek 
selde  gesien”  gelees  kan  word  as  “het  ek  selde  besit”. 

Die  vrou  onderskei  verskillende  fasette  van  die  digter.  Voorlopig  slegs  twee: 
’n  fisiese  kant  en  hierteenoor  “die  beminde  kop  met  ylgrys  wimpers  om  die 
bles”,  Van  die  somatiese  noem  sy  die  ‘’verhoringde  tone”,  “verspoelde 
spiere”,  “knieë”,  “die  vrugwurm”  met  “die  fyn  gesnede  kop”.  “Dié  deel  van 
die  digter  se  lyf”  slaan  oorwegend  op  die  seksuele  drif,  wat  sy  selde 
“gesien”  het. 

Namate  die  vrou  die  sluiers  lig,  word  nuwe  en  intiemer  fasette  bekend 
gemaak:  “daar  was  ’n  tyd  toe  ek  na  soveel  liefdes  / (glo)  sy  enigste  geliefde 
was”.  Aanvanklik  het  sy  verwyt.  Hierdie  verwyt  groei  aan  tot  wroeging  omdat 
selfs  die  periode  van  “enigste  geliefde”  — die  gegunde  tydperk  — slegs, 
soos  dié  van  al  die  ander  liefdeservaringe  van  hom,  aanleiding  gegee  het  tot 
die  skep  van  gedigte  ‘’geskandeer  / vanuit  sy  perspektief”. 

Die  verwyt  en  wroeging  word  ’n  klag.  Sy  kla  die  digter  daarvan  aan  dat  slegs 
sy  kant  van  die  saak  in  sy  poësie  kenbaar  gemaak  word,  maar  haar  ‘’eie 
herinnerings”  moes  ’n  mindere  rol  speel.  Sy  belewenisse  het  die  verhewe 
sport  van  die  digkuns  bereik,  dis  “geskandeer”,  haar  belewing  van  hierdie 
liefde  kan  vergelyk  word  met  die  uitinge  van  verliefdheid  deur  pubers: 
woorde  geskryf  op  hartjies  wat  uit  karton  geknip  is.  Versreël  25  skep  die 
indruk  dat  hierdie  hartjies  dan  toegespin  is  deur  sywurms:  “Hartjies  sygeel 
vers”  is  ’n  duidelike  verwysing  in  die  rigting.  Dit  kan  ook  daarop  dui  dat  die 
karton  vergeel  het.  Hoe  dit  ook  al  sy,  haar  herinnerings  is  in  algemene  terme 
veel  geringer  as  syne  wat  gegiet  is  in  poësie,  al  was  hy  ontrou.  Vers  26 
beklemtoon  die  ironiese  betoog  deur  die  herhaling  van  die  eerste  vers:  “Die 
digter  is  dood”.  Vers  26  is  wel  woordeliks  dieselfde  as  vers  1 , maar  het  ’n 
gewysigde  betekenis.  Vers  1 konstateer  ’n  feit:  Die  digter  is  dood.  Vers  26  sê 

iets  meer.  As  die  leser  die  vers  projekteer  teen  die  voorafgaande  verse,  verkry 
reël  26  verskillende  betekenisnuanses.  Die  betekenis  van  vers  1 is  konstant. 
Ook  die  newebetekenis  dat  hy  wel  dood  is,  maar  die  herinnering  van  die  volk 
bly  voortbestaan:  die  titel  se  suggestie  is  ook  nog  geldig.  Hieraan  voeg  vers 
26  by  implikasie  by  dat  hy  nog  leef  in  die  herinnering  van  “sy  enigste 
geliefde”  op  ’n  “tyd”. 

Vers  27  bring  ’n  nuwe  wending  in  die  gedagtegang  van  die  liriese  subjek. 
Deur  haar  as  spreker,  kom  hy  aan  die  woord,  in  der  waarheid  in  opstand  teen 
vers  1 en  26:  “sy  onsterflikheid  kleim  hy  in  vierkant”.  “Vierkant”  kan  hief 
verskillende  sake  aanwys:  moontlik  die  kamer  van  die  betrokke  digter  in  die 
letterkunde-museum,  ’n  ander  moontlikheid  is  die  bundels  poësie.  Die  liriese 
subjek  beskou  dit  egter  nie  as  genoeg  “kleim”  vir  onsterflikheid  nie:  sy 
weerspreek  die  eis  sonder  meer  as  sy  sê:  “as  langslewende  / deel  ek  die 
grond”.  Sy  is  dus  erfgenaam  van  “die  grond”.  In  “erfgenaam  van  die  grond” 
is  die  konnotasie  van  die  erfporsie  wyer  as  slegs  die  vermelde  “vierkant”,  dit 
is  die  erfgrond,  die  nalatenskap  van  die  digter.  Sy  voel  sy  behoort  volledig 
seggenskap  oor  sy  nalatenskap  te  hê;  dit  word  haar  egter  onwettiglik  gegun 
as  beloning  vir  haar  “vasbyt”  ten  spyte  van  sy  ontrouheid  . 

Vanaf  vers  34  is  daar  ’n  wending  in  die  gedig.  Wat  voorafgaan,  is  oorwegend 
“sy  perspektief”,  die  perspektief  van  die  digter,  en  uiterlikhede.  Aanvanklik 
oorwegend  liggaamlikhede:  sy  “lyf”  — knieë,  “dooie  tone”,  “fyn  gesnede 
kop”,  “ylgrys  wimpers”.  Verder  fokus  die  liriese  subjek  in  die  eerste  drie-en- 
dertig  verse  oorwegend  op  die  lewensaspekte  van  die  digter  wat  openbaar 
is.  Vanaf  vers  vier-en-dertig  noem  die  vrou  intiemer  sake:  “portrette,  briewe 
van  net  ons  twee”,  “(sy)  is  die  ekspert  oor  (sy)  laaste  woorde”.  Die  rede  vir 
haar  kennis  gee  sy  in  ’n  verwytende  toon:  “jy  was  my  man  — en  eindelik  word 
ek  toegelaat  om  jou  lief  te  hê”. 

Vers  43,  ’n  herhaling  van  die  eerste  en  26ste  vers:  “Die  digter  is  dood”,  kan 
telkens  in  sy  onderskeie  posisies  as  deel  van  die  voorafgaande  gelees  word, 
én  as  opskrif  vir  die  strofes  wat  volg.  So  gesien,  sluit  vers  43  die  besinning  af 
oor  die  onthulling  “jy  was  my  man”.  Die  voorlaaste  strofe,  vers  44  tot  48,  gee 
blyke  van  die  opregte  droefheid  van  die  vrou.  Sy  is  verlig  omdat  die  digter  nou 
in  die  dood  geen  ander  keuse  het  nie  as  om  aan  haar  getrou  te  wees;  die 
beeld  dat  sy  sy  enigste  geliefde  was,  wil  sy  bewaar  totdat  hulle  herenig  by 
haar  dood. 

“WEER  EENS” 

’n  Volgende  gedig  in  die  bundel  waarin  onmiskenbaar  ’n  vroulike  visie 
weergegee  word,  is  “weer  eens”.  Hierdie  gedig  hou  in  meer  as  een  opsig  ver- 
band  met  “’n  volk  bring  hulde”.  In  albei  gedigte  word  ’n  digter/es  in  die  gedig 
betrek.  In  “’n  volk  bring  hulde”  is  die  idee  van  die  groot  digter  aan  wie  die  volk 
hulde  betuig  in  teenstelling  met  die  beeld  wat  sy  vrou  van  hom  ondervind  het. 
Die  kommentaar  van  die  liriese  spreker  op  die  digter,  is  nie  op  die  digterper- 

soonlikheid  nie,  maar  op  die  konkrete  aspekte  — sy  lewenswandel  as  mens. 
Die  liriese  spreker  in  “weer  eens”  doen  dieselfde:  sy  lewer  kommentaar  op 
die  lewensinhoud  en  uitsprake  van  ander  digters  of  digteresse.  Vers  1 4 is  ’n 
verwysing  na  Ingrid  Jonker  wat  verdrink  het.  Vers  1 5 kan  moontlik  sinspeel 
op  Breyten  Breytenbach  en  vers  1 6 op  Sheila  Cussons  of  Elisabeth  Eybers. 
In  vers  1 2 is  reeds  verwys  na  Elisabeth  Eybers  as  “ons  grootste  digteres”. 
Opvallend  in  hierdie  bundel  en  in  die  gedig  in  die  besonder,  is  die  aardsheid 
van  gegewe  en  segging.  Die  praktiese  dilemma  van  ’n  huisvrou  en  moeder 
word  sonder  verromantisering  oopgestel:  “ek  kom  weer  eens  nie  uit  met  my 
budget  nie”.  Alhoewel  die  titel  nie  telkens  in  vers  2 tot  1 1 herhaal  word  nie,  is 
dit  ’n  onuitgesproke  kwaliteit  van  die  gebeure  in  elke  vers.  Vanuit  die  per- 
spektief  van  die  vrou  as  waanemer  en  belewer  kan  geredeneer  word  dat  sy 
die  verskillende  situasies  in  ’n  progressiewe  orde  noem  wat  ’n  klimaks  bereik 
in  die  misnoeë  van  die  man  wat  sy  sigaret  stadig  dood  druk  in  die 
bordjie. 

Die  omsetting  in  die  slotvers  “god-  en  grysverlate”  beklemtoon  die  wil  van 
hierdie  digteres  om  nie  in  navolging  te  dig  nie.  Op  ’n  konkrete  vlak  is  dit 
afwysings  van  ’n  bepaalde  lewenstyl,  maar  gesien  binne  die  konteks  van  die 
konkrete  aard  van  die  poësie  is  dit  ’n  distansiëring  van  die  poësie  van  ander 
digters.  Sy  verkies  op  konkrete  vlak  die  lewensworsteling  van  vers  1 -1 1 ; in 
haar  poëtiese  strewe  voorsien  sy  in  navolging  geen  heil  nie;  slegs  “god- 
en  grysverlate”(nheid). 

“KATFOBIA” 

In  “katfobia”  is,  net  soos  “’n  volk  bring  hulde”  en  “’weer  eens”  reaksie  op  die 
digterlike  procédés  van  ’n  ander  digter.  “[kjatfobia”  is  opgedra  aan  Lina  wat 
onmiskenbaar  verwys  na  ’n  gedig  oor  ’n  kat  van  Lina  Spies:  moontlik 
“Hemel”  uit  Digby  Vergenoeg.  In  “Hemel”  (is) 

my  kat  geel  soos  ’n  papawer 
met  oë  net  botterblommetjies 
en  ’n  voetstap  ligter 
as  ’n  sonstreep  oor  die  water. 

Die  gesindheid  van  die  liriese  subjek  in  “katfobia”  van  Antjie  Krog  is 
totaal  anders: 

(ek  hou  nie  van  huisdiere  nié 
ek  verafsku  dekens  vol  kathare 
en  grasperke  vol  hondemis) 

(Krog  1981:  16) 

Die  liriese  subjek  projekteer  die  kat  se  reaksie  op  haar  weersin  teen  die  kat  in 
die  laaste  strofe: 

omdat  sy  onaangeraak  deur  ons,  bly  sit 
nie  eens  haar  hand  vir  wit  of  swart  of  tuis 
in  streling  kan  lig  nie, 
gaan  sy  reguit  na  die  hel 

(Krog  1981:  16) 

In  “Hemel”  van  Lina  Spies  is  dit  juis  die  kat  en  sy  gedrag  wat  die  liriese  subjek 
in  die  lewe  hou;  dis  op  reaksie  van  sy  “angs/  gestem  op  die  kwint  van  ’n  klein 
stemmetjie”  wat  haar  laat  besluit 

om  langer  hier  te  bly 

en  nie  by  voorbaat  weg  te  loop  na  daardie  land 
waar  die  wolf  by  die  lam  gaan  wei 
en  die  mossie  haar  eiertjies 
tussen  die  pootjies  van  die  kat  sal  lê. 

{Digby  Vergenoeg:  45) 

Uit  die  drie  gedigte  in  Otters  in  bronslaai  kan  ons  reeds  aflei  dat  in  die  bundel 
Antjie  Krog  die  liriese  subjek  dikwels  in  reaksie  is  op  bestaande  en  veral 
tydgenootlike  poësie.  Hierdie  trek  in  haar  poësie  is  in  aansluiting  by  ’n  reeds 
bestaande  tradisie  van  poësie  oor  poësie.  In  “Digter”  van  Opperman  word 
aspekte  van  die  skeppingsproses  verbeeld:  die  gedig  groei  soos  die  skippie 
in  die  bottel,  dit  gaan  deur  die  “nou  poort  van  die  wonder”.  Van  Wyk  Louw  het 
’n  reeds  bestaande  teks  (A.P.  Grové  het  ’n  groot  aantal  van  die  “dokumente” 
ontdek),  “omgestook  tot  die  jenewer  van  die  poësie”.  Poësie  oor  die  poësie 
soos  Antjie  Krog  dit  doen  in  Otters  in  bronslaai  is  ’n  voortsetting  én  wysiging 
van  die  tradisie.  Dis  ’n  voortsetting  van  veral  Van  Wyk  Louw  en  D.J.  Opper- 
man  se  werkswyses  om  uit  ’n  bestaande  “oerteks”  as  stamien  poësie  te 
skep.  Van  Wyk  Louw  gebruik  die  digwyse  byvoorbeeld  in  Tristia  (“Svend 
Foyn  het  die  harpoenkanon”). 

As  u meer  voorbeelde  soek,  kyk  na  Die  dokument  agter  die  gedig  van  A.P. 
Grové.  In  dié  publikasie  het  Grové  ’n  aantal  van  die  “oertekste”  opgeneem. 
Lees  die  “oertekste”  naas  die  betrokke  gedigte  om  te  sien  hoe  interessant 
die  verwerkings  is.  Opperman  het  soms  dieselfde  ontginnings  gedoen, 
byvoorbeeld  die  bekende  “Klara  Majola”  met  ’n  koerantberig  as  reaktor.  Ant- 
jie  Krog  volg  ook  in  die  styl  met  “Die  leeu  en  die  roos”  met  die  subtitel  {Uittrek- 
sels  uit  die  dagboek  van  Susanna  Smit  1799  - 1863). 

Otters  in  bronslaai  is  ’n  bundel  waarin  van  die  hooftendense  van  die  poësie 
van  Tagtig  gesinjaleer  word.  Die  poësie  self  is  onderwerp  aan  die  poësie, 
maar  die  ingesteldheid  van  die  liriese  subjek  het  verander:  daar  is  minder 
geneigdheid  tot  identifisering,  eerder  teenstelling  en  distansiëring.  In  Otters 
in  bronslaai  gebruik  Antjie  Krog  alledaagse  motiewe  wat  skaars  lyk  asof  dit 
moontlike  onderwerpe  vir  gedigte  kan  wees:  “beesslag”,  “varkslag”.  Die 
tipografie  word  gebruik  as  ’n  digterlike  middel  om  die  leser  te  help  in 
betekenistoekenning. 

'DROESEM' 


In  “droesem”  (Krog  1 981 :4)  istoepaslike  hoofmomentevan  die  preek  in  kur- 
sief.  Vers  8 wat  ’n  oorloop  in  van  vers  7 is  ingespring,  ’n  aanduiding  dat  die 
verse  aaneen  behoort  en  as  sodanig  ’n  visuele  indruk  gee  van  hierdie  tot 
oorlopens  toe  vol  adidassak:  “uit  ons  adidas-sak  kom  bottels,  doeke,  waslap, 
speelgoed,  / kollekte,  koekies,  boekies,  tissues  en  ’n  Bybel”.  Vers  9,  “(ons 
enigste  gesangeboek  het  my  man  in  die  gemeentebank)”  is  tussen  hakies. 
Diefunksie  van  die  hakies  is  sprekend:  ditterloops,  want  midde  die  geharwar 
sou  die  ek  tog  nie  nut  van  die  gesangeboek  kon  hê  nie. 

Die  laaste  vyf  verse  is  as  ’n  tweede  en  laaste  strofe  gegroepeer.  Op  die  oog  af 
lyk  dit  onnodig  aangesien  die  gedig  geen  vaste  strofiese  patroon  volg  nie  en 
slegs  as  een  strofe  sou  kon  staan.  Die  twee  strofes  is  gemotiveer:  elkeen 
fokus  op  ’n  afsonderlike  toneel  van  hierdie  dramatjie.  in  strofe  een  is  die 
spelers  moeder  en  kinders.  Sy  is  die  hoofhandelingsf  iguur:  sy  deel  klappe  uit 
onder  die  kinders,  luister  na  die  predikant,  sis  dreigemente.  In  strofe  twee 
ondergaan  sy  die  handeling:  die  kinders  krioel  tussen  haar  bene  deur,  sy 
word  vanuit  die  hoogte  aangestaar  deur  haar  man,  “handsome  en  kalm  in  sy 
grys  troupak”,  terwyl  sy  op  die  vloer  besig  is  “by  die  nagmaalservies  — op 
die  vloer  reg  gesit  / vir  die  tweede  diens  — /”.  Die  plasing  van  bostaande 
halwe  reëls  tussen  aandagstrepe  versterk  die  dubbelbetekenis  daarvan. 
Indien  dit  tussen  kommas  was,  sou  dit  sterker  as  parentetiese  sin  funksio- 
neer  met  verbinding  slegs  aan  “nagmaalservies”.  Soos  dit  tans  in  die  gedig 
afgedruk  is,  het  dit  sonder  twyfel  ’n  dubbele  koppeling:  aan  die  nagmaalser- 
vies,  én  die  liriese  subjek.  Teenoor  sy  sjarme  en  kalmte  is  haar  gemoed  tot  die 
droesem  toe  leeg  aan  beheersing  en  is  sy  ‘’histeries  / oor  ’n  kutteltjie  in 
die  wyn”. 

Met  die  verskyning  van  Antjie  Krog  se  bundels  en  veral  Otters  in  bronslaai, 
het  die  vrou  op  ’n  konkrete  wyse  in  die  Afrikaanse  poësie  verskyn.  Elisabeth 
Eybers  was  in  Dertig  die  vroulike  aanvulling,  maar  met  Antjie  Krog  is  die  vrou 
sonder  “fênsie  woorde”  in  die  Afrikaanse  poësie. 

“BY  DIE  GEBOORTE  VAN  MY  KINDERS  EN  DIE  LEES  VAN 
SYLVIA  PLATH” 

“By  die  geboorte  van  my  kinders  en  die  lees  van  Sylvia  Plath”  kan  by  som- 
mige  lesers  die  indruk  skep  dat  twee  kontrasterende  sake,  “geboorte  van 
kinders”  en  Sylvia  Plath,  hier  saam  genoem  word.  Vir  die  oningewyde  kan  dit 
ook  na  ’n  moontlikheid  klink  dat  Sylvia  Plath  dalk  iets  geskryf  het  oor  die  pro- 
ses  van  geboorteskenk.  Sylvia  Plath  is  ’n  Amerikaanse  digteres  vir  wie  die  rol 
van  “skryfster”  en  “vrou  en  moeder”  onversoenbares  is  binne  een  persoon. 
Die  spanning  tussen  die  wêreld  van  die  vrou  en  die  wêreld  van  die  skryfster  is 
’n  poëtiese  aktiewe  kern  in  die  digwerk  van  Sylvia  Plath.  Sy  wou  haar  plig  as 
vrou  en  moeder  nakom,  en  terselfdertyd  haar  verantwoordelikheid  as 

skryfster  nakom.  Hierdie  spanning  word  ook  in  die  poësie  van  Antjie  Krog 
weerspieël.  Vergelyk  byvoorbeeld  die  retoriese  vraag  in  “weer  eens”: 

hou  jou  by  jou  lees,  sê  ons  grootste  digteres 
hoe  de  hel  dóén  mens  dit? 

(Krog  1981:  38) 

Die  implikasie  is  onder  andere  hoe  hou  ’n  mens  hom  by  twee  leeste? 

Die  “woedende  seuntjie”  is  die  eerste  “wie  se  bekkie  kraak  van  skreeu”.  Die 
liriese  subjek  se  reaksie  op  sy  geboorte  vul  die  eerste  twee  strofes.  Opval- 
lend  is  haar  sensitiwiteit  vir  die  aktiwiteit  van  “hierdie  woedende  seuntjie” 
“wat  uitvlieg  met  gille”,  “wat  sy  besmeerde  armpies  uitgooi  na  buite”.  Die 
“vreeslike  dogtertjie”  is  eweneens  geweldig  aktief:  sy  “gil  / trane  spat  van 
haar  woedende  wangetjies  / haar  vuiste  trippel  beskuldigend  oor  die  vloer”. 
Nadat  hulle  gekalmeer  het,  “hulle  asems  ritselsag  soos  motte”,  bid  die 
moeder  “dat  hulle  nooit  buitengewoon  moet  wees  nie  / dat  hulle  eenvoudig 
sal  lief  hê  en  onbevange  sal  leef/ ...”.  Hierdie  aktiewe  kinders  is  in  teenstelling 
met  Elisabeth  Eybers  se  belewing  in  “Die  eerste  nag”: 

Hoe  veilig  en  stil  is  my  kindjie  se  slaap, 
die  tastende  handjies  so  vreedsaam  gevou, 
die  soekende  mondjie  geslote  en  soet, 
die  ogies  ’n  skemering  van  blank  en  blou. 

(D/e  stil  avontuur:  30) 

In  “Die  eerste  nag”  is  die  moeder  bekommerd  oor  die  kind  en  projekteer  sy 
haar  in  die  volwasse  lewe;  die  laaste  versugting  is: 

O duistere  Nag,  wees  goed  vir  my  kind 
later,  wanneer  jy  haar  wakker  vind. 

In  Antjie  Krog  se  gedig  is  die  versugting  anders.  Die  moeder  staan  sen- 
traal: 


dat  hulle  my  sal  onthou  soos  ’n  warm  heuwel 

en  hoe  lief  my  hande  was 

vir  elke  gladde  ronding  van  hulle  lyfies? 

Die  poësie  van  Antjie  Krog  in  hierdie  bundel  gee  ’n  duidelike  indruk  van  wat  in 
Tagtig  verwag  kan  word:  kragtige  poësie,  poësie  van  die  oorwoë  en  direkte 
segging,  maar  ook  poësie  aards  en  alledaags  wat  die  spanning  verwoord 
van  die  hedendaagse  mens  en  veral  dié  van  die  vrou. 

Henning  Pieterse  (1956) 
Poësie  uit  drie  bloemlesings* 


Totius  — Die  wêreld  is  ons  woning  nie 

Die  woord  “woning”  in  die  titel  moet  in  verband  met  aardse  verblyfplek  ge- 
bring  word.  Die  gedigtitel  het  ’n  paar  betekenisimplikasies  vir  die  leser,  waar- 
van  die  volgende  die  vernaamste  is; 

1 . Die  aardse  lewe  is  van  verbygaande  aard.  Dit  word  uit  die  natuur  geleer. 
Die  progressiewe  tydsverloop  — die  ontwikkeling  van  dag  na  aand  en  nag  — 
laat  die  leser  outomaties  die  koms  van  die  daaropvolgende  dag  antisipeer. 
Hierdeur  vind  ’n  mens  iets  van  die  sikliese  gang  in  die  natuur  wat  op  sy  beurt 
aansluit  by  die  gedigtema.  Soos  wat  mense  of  geslagte  mekaar  in  die  tyd 
opvolg,  is  dit  ook  in  die  natuur,  en  met  natuurdinge  die  geval. 

2.  Die  tydelikheid  van  die  mens  se  lewe  op  aarde  kan  in  verband  met  die 
Bybelse  “tydelike  tentwoning”  gebring  word. 

3.  Dat  die  mens  wel  êrens  ’n  permanente  woonplek  moet  hê,  word  ook  deur 
die  gedigtitel  veronderstel. 

Uit  die  drie  aanvangsveronderstellings  wat  die  gedigtitel  by  die  leser  kan 
oproep,  kan  die  digter  se  lewensvisie  agterhaal  word:  ó\e  predikantwat  hom 
besig  hou  met  die  menslike  bestaan,  presieser  omlyn  as  nietige  vergank- 
likheid. 

Die  betekeniswaarde  van  sekere  sleutelwoorde  in  die  teks  verleen  ’n  neer- 
slagtige  toonaard  aan  die  gedig.  Per  strofe  kan  die  vernaamste  woorde 
genoem  word: 

Strofe  1 : mistroostig,  weg,  koue,  gril,  skemer. 

Strofe  2:  uil,  misterie-stom,  lykstoet,  aandstond. 

Strofe  3:  wind,  knars,  kraak,  verwarde,  omlaaggeslinger,  dood,  verplet, 
nagstond. 

Tektonies  vorm  die  gedig  ’n  afgeslote  eenheid.  Die  eerste  reël  van  elke  strofe 
begin  elkers  op  dieselfde  wyse;  dus  ’n  voortsetting  van  die  gedigtitel.  Die 
laaste  drie  reëis  van  elke  strofe  vorm  ’n  refrein  wat  by  die  tema  aansluit. 
Die  voëlbeeld  tree  as  strukturele  beeld  op,  en  bind  die  gedig  tot  ’n  eenheid 
saam  maar  word  insgelyks  ook  die  temadraer:  “Die  wêreld  is  ons  woning 
nie”.  In  die  eerste  strofe  is  daar  van  die  reier  sprake,  in  strofe  twee  van  die  uil 
en  in  die  slotstrofe  is  dit  die  verminkte  voëltjies.  Die  dood  kan  met  elke 
verskyning  van  die  voëlbeeld  geëien  word.  Die  reier  betrag  die  tanende  son 
wat  die  lewenslig  veronderstel,  op  mistroostige  wyse.  Die  uil,  tradisioneel  die 
boodskapper  van  die  dood,  asook  die  slot-voëlbeeld  getuig  van  die  onver- 
mydelike  dood.  Let  op  die  identiteitloosheid  van  die  “voëltjies”. 


* Die  gedigte  is  opgeneem  in  Digters  en  digkuns,  Voorspraak  en  Senior  Verseboek. 

Daar  is  geen  vaste  eindrympatroon  nie.  Tog  speel  halfrym  ’n  rol  in  die  teks.  Dit 
is  hoofsaaklik  die  s-  en  w-klank  wat  as  bindklank  figureer.  Let  op  die  teenstel- 
ling  wat  die  w-klank  tot  stand  laat  kom  in  die  eerste  strofe  se  tweede  reël 
teenoor  die  slotstrofe  se  tweede  reël.  In  die  eerste  geval  is  dit  die  son  wat  wyk 
(verdwyn)  en  in  die  ander  geval  is  dit  die  wind  wat  ontwaak  (sy  verskyning 
maak).  Die  plaasvervanging  van  die  son  deur  die  wind  beklemtoon  die  ver- 
nietigingskrag  wat  in  die  natuur  lê.  In  reël  27  het  die  k-alliterasie  ’n  klank- 
nabootsende  funksie:  “as  die  eikebome  knars  en  kraak”.  Vanaf  reël  28  tot  29, 
beklemtoon  die  frikatiewe  [f]  die  bevangenheid  van  die  voëltjies:  “dit  hoor  ek 
in  die  fladdering/van  voëltjies  wat  hul  vlerke  slaan”. 

’n  Verdere  aspek  wat  die  aandag  verdien,  is  die  leestekengebruik  in  reël  34. 
Die  kommas  vertraag  die  leestempo  om  sodoende  klem  te  lê  op  die  wrede 
vernietiging  van  die  voëltjies  en  die  nes. 

Jan  Swanepoel  — Kamikaze 

Die  gedig  omskryf  wat  in  die  gedagtes  van  ’n  kamikaze-vlieënier  omgaan 
enkele  minute  voor  sy  selfmoorddood.  Die  kamikaze-vlieëniers  het  vrywillig 
op  hul  sogenaamde  selfmoordsendings  gegaan  en  het  dit  as  eer  beskou  om 
vir  hul  land  te  sterf  (World  book:  1 75).  Die  selfmoordvliegtuie  is  kamikazes 
genoem.  Die  kamikazes,  gelaai  met  grofgeskut,  is  gebruik  om  op  Ameri- 
kaanse  skepe  ter  see  af  te  duik  om  algehele  uitwissing  te  verseker.  Die  teks 
getuig  van  ’n  vlieënier  (spreker)  se  ekstatiese  lojaliteit.  Die  gedigtitel  dra  die 
naam  van  die  tifoon  wat  Kublai  Khan  se  vlootsending  in  1 281  vernietig  het. 
Dit  is  ’n  Japanese  woord  wat  “goddelike  wind”  beteken  (Evans:  624). 
Aanvanklik  vlieg  die  bomwerper  bokant  die  wolke  (Die  son  “kaats  steeds”). 
Die  vlieënier  is  vervul  met  dieselfde  heerlikheid  as  die  lig.  Hy  voel  hom  een 
met  lig  en  hemel  (Blou).  Sy  ervaring  is  iets  goddelik  en  bonatuurlik  (vgl. 
betekenis  van  die  titel). 

“Dan”  daal  die  vliegtuig  en  vlieg  deur  die  wolke.  In  sy  dalende  vlug(“val”) 
vergelyk  die  spreker  hom  met  Lucifer:  “’n  laat  lucifer”.  Net  soos  die  opstan- 
dige  engel  uit  die  hemel  geval  het  toe  hy  verban  is,  val  die  vlieënier  uit  die 
hemelruim  as  opstandeling  (oorlogmaker). 

Daar  is  lesers  wat  die  verwysing  na  Lucifer  as  metafoor  beskou.  Volgens  dié 
persone  sou  Lucifer  na  ’n  vuurhoutjie  verwys  omdat  die  Nederlandse  woord 
iucifer,  die  naam  vir  ’n  vuurhoutjie  is.  Na  my  mening  pas  ’n  Nederlandse  ver- 
wysing  nie  in  die  gedig  wat  ’n  oorwegend  Oosterse  verwysingsraamwerk 
het  nie.  ’n  Vuurhoutjie  is  nietig  en  klein,  net  soos  die  vlieënier  in  die  hemel- 
ruim,  maar  die  adjektief  “laat”  bring  ’n  verdere  probleem  mee:  Hoe  kan  die 
vliegtuig  ’n  laat  vuurhoutjie  wees?  Die  spreker  bedoel  definitief  hier  dat  hy  ’n 
tweede  (laat)  Lucifer  is.  In  Van  Wyk  Louw  se  gedig  “Lucifer”  word  die  engel 
se  val  soos  volg  beskryf:  “Net  soos  die  hoë  winde  sterk/  terugslaat  van  die 
kranse,  tot/  die  blou  klowe  neerwaarts  fluit/  van  snelle  ruising  — so  sy  val” 
(Opperman:  138);  asook:  “So  het  hy  toe  gestort  in  blinde/  nag-angstelike 
vaart  deur  alle/  verdiepinge  van  sterre  en  winde,/  deur  leegtes,  wiss’ling  van 

kristalle/gedaantes,  skeemring,  duisternisse/afgrondelik  diep  verborge  van 
/ die  hoë  lig,  langs  die  gewisse/  steil  vallyn  van  die  smart,  verban/  van  die 
heldre  vreug  waarheen  hy  wou/  met  roei  van  blanke  vlerk  bo  vlerk/opstyg  in 
saligheid  en  vou/  die  magtige  vleuels  tot  rus  in  God”.  Net  soos  Lucifer  deur 
“alle/verdiepinge  van  sterre  en  winde”  geval  het,  beweeg  die  vliegtuig  ook 
eers  bó  die  wolke,  dan  in  die  wolke  en  daarna  onder  die  wolke  tot  “in”  sy 
teiken.  Die  verwysing  na  vlerke,  die  lig  en  die  blou  in  die  aangehaalde  teks, 
toon  ooreenkoms  met  die  gedigteks.  As  hy  laer  as  die  wolke  begin  vlieg,  sien 
hy  die  blou  van  die  see.  Waar  hy  ’n  paar  sekondes  gelede  hom  met  die  blou 
van  die  hemel  vereenselwig  het,  spreek  hy  nou  sy  bewondering  uit  oor  die 
blou  kleur  van  die  see:  “o  die  see/  is  blou  vandag  sy  blouste  blou!” 

Die  woord  “maar”  kontrasteer  die  spreker  se  vereenselwiging  met  Lucifer 
(r.  5)  met  die  blou  van  die  see.  Ten  spyte  van  die  ten  gronde  gaan  van  hom  (sy 
val),  is  daar  sprake  van  hoop  en  liefde.  Die  daad  wat  hy  pleeg,  is  nie  sinloos 
nie.  Die  blou  kleur  (Evans:  295)  dui  op  vroomheid,  opregtheid,  hoop  en  liefde. 
Die  selfmoorddaad  word  uit  liefde  vir  die  vaderland  gepleeg.  Dit  is  voorts 
interessant  om  te  weet  dat  blou  (Evans:  259)  ook  op  goddelike  bepeinsing 
(“divine  contemplation”)  kan  dui,  wat  noiv  skakel  met  die  bomenslikheid  van 
Lucifer.  In  die  kuns  hou  die  kleur  blou  verband  met  die  kleed  van  engele.  Daar 
is  ’n  aanwysbare  polariteit  in  die  teks  tussen  die  “val”  aan  die  een  kant,  maar 
ook  die  hoop  aan  die  ander  kant.  Die  vlieënier  wil  aan  die  een  kant  die 
voorspoedige  jare  in  die  vaderland  vergeet  en  maar  val,  om  aan  die  ander 
kant  ter  wille  van  sy  land  “vir  laas  ’n  wye  swaai”  te  maak  en  die  hoop  op  iets 
nuuts  te  ervaar.  In  die  finale  “swenk  deur  die  lug”  antisipeer  hy  reeds  die 
klank  van  bome  wat  ontplof.  En  die  gedagte  daaraan  laat  hom  “heerlik”  voel. 
In  hierdie  toestand  van  opperste  ekstase  kom  die  slotkreet:  “kamikaze!” 

N.P.  van  Wyk  Louw  — Seekoevlei  en  Ons  kan  nie  praat  nie  . . . 

Dit  gaan  in  “Seekoevlei”  oor  ’n  jeugimpressie  wat  deur  ’n  kontakmaking  met 
die  natuur  herbeleef  word.  Strofe  een  wat  ’n  werklikheidsbeskrywing  is,  vorm 
’n  teenstelling  metstrofetweewatverbeeldewerklikheid  is.Ten  spyte  van  die 
twee  wêrelde  verleen  die  kleur-beeld  eenheid  aan  die  gedigstruktuur. 

Die  homologieë  in  die  twee  strofes  kan  soos  volg  opgesom  word: 

*oorwegend  jambiese  versmaat 

*vierreëligheid 

* die  eindrym  tussen  die  tweede  en  die  vierde  versreël  telkens 

* die  derde  reël  van  elke  strofe  begin  met  en. 

Die  lang  versreëls  skep  ’n  statige  atmosfeer  en  het  veral  in  die  eerste  strofe  ’n 
visualiseringsfunksie.  Die  enjamberende  reël  1 beeld  ook  die  drywende 
voortgang  van  die  bleshoenders  uit.  Die  spreker  stel  dit  duidelik  dat  die 
bleshoenders  nie  swem  nie,  maar  meegevoer  word  (dryf).  Reeds  in  die 
dryfhandeling  lê  die  suggestie  dat  ook  die  spreker  deur  ’n  droom  meegevoer 
gaan  word.  Dié  toneeltjie  raak  die  spreker  emosioneel:  dit  vul  hom  met  “ou 
verdriet”.  Die  verlede  word  met  weemoedige  nostalgie  herbeleef. 

Die  woord  weer  in  strofe  2 is  ’n  aanwyser  dat  daar  van  ’n  herbelewing  sprake 
is.  Let  op  hoe  woordekonomies  die  spreker  hom  uitdruk  met  o.a.:  “’n  winter- 
middag  sneeu”,  wat  benewens  die  sneeuval  ook  die  wit  kleur  van  die  poel 
verklaar.  As  klein  kind  affekteerdie  jakkals  se  skreeu  sy  gemoed.  Die  jakkals 
wat  tradisioneel  op  skelmheid  dui,  kan  hier  ’n  aanduiding  wees  dat  die 
valsheid  van  die  lewe  wat  dikwels  eers  in  die  volwasse  lewe  tot  uiting  kom,  in 
’n  kinderlewe  reeds  latent  teenwoordig  is. 

In  sy  bespreking  van  die  bundel  “Tristia”,  waaruit  “Ons  kan  nie  praat  nie” 
geneem  is,  kom  Kannemeyer  (1 978: 428)  tot  die  veralgemenende  slotsom: 
“Die  basiese  stemming  van  T ristia  is  egter  dié  van  weemoed  en  droefheid  oor 
die  mens,  wat  dit  nie  mooi  met  die  heelal  (tref)  nie,  die  mens  in  sy  wanhoop, 
eensaamheid,  liefde  wat  rens  geword  en  in  haat  verander  het . . .”  Daar  is 
twee  persone,  ’n  ek  en  ’n  jy  in  die  teks  ter  sprake.  Hulle  ruimte  is  eerder  ’n 
toestand  waarin  verkeer  word,  naamlik  ’n  soutpan  in  ’n  woestyn.  Hieruit  kan 
afgelei  word  dat  niks  tussen  die  twee  partye  sal  kan  gedy  nie.  Die  verhouding 
het  op  ’n  dooie  punt  afgestuur  en  niemand  kan  iets  daaraan  doen  nie. 
“Ons  kan  nie  praat  nie”  sê  dat  ek  nie  met  die  jy  kan  praat  nie  en  omgekeerd. 
Tog  praat  die  ek  nog  oor  die  situasie.  Sy  aanhoudende  besig-wees  met  die 
probleem  getuig  van  sy  intellektuele  gerigtheid.  Hy  wil  grawe  tot  by  die  wortel 
van  die  kwaad;  is  bereid  om  “breekysters”  onder  sy  beredeneerde  intellek- 
tualisme  in  te  dryf,  as  dit  maar  sou  help!  Die  logies  denkende  ek  delf  die 
soutpan-toestand  om  op  soek  na  uitkoms.  Daar  word  selfs  aan  die  hulp  van 
psigoloë,  en  sielkundiges  gedink,  maar  die  slotsom  is:  “Alleen  ’n  godheid 
sou  kon  hulp  bring;”.  Toe  Germanicus  nie  kans  gesien  het  om  die  Romeinse 
Ryk  te  hervorm  nie,  het  hy  soortgelyke  woorde  tot  sy  offisiere  gerig:  “Een  sou 
kon  kom  wat  daarvan  mense  maak,/  weer  mense  maak,  — hy  sou  ’n  god 
moet  wees.”  Die  goddelike  ingryping  waar  die  onmoontlike  seëvier,  vorm 
deel  van  die  reële  outeur  se  oeuvre. 

Die  ek  en  jy  verkeer  in  ’n  doodloopstraat;  ’n  soutpan  in  die  woestyn.  Die 

enigste  saak  wat  nog  hul  kommunikasiegaping  sal  kan  oorbrug,  behoort  ’n 

gesprek  (om  te  praat)  te  wees.  Selfs  dit  is  nie  moontlik  nie.  Daar  bestaan 

onwegdinkbare  opposisies: 

die  intellek  die  emosie 

die  liefde  (rens)  die  haat  (stil) 

die  spreker  die  aangesprokene 

Wat  die  woorde  van  die  twee  karakters  betref,  bestaan  daar  ook  groot 

verskille.  Die  spreker  se  woorde  word  ingewag  om  dan  nek  om  gedraai  te 

word.  Dit  val  op  dowe  ore  en  kom  tot  niks.  Die  “jy”  se  woorde  spartel  soos 

vlieë  wat  verdrink  (dit  kom  ook  tot  niks).  Die  woorde  is  werklik  stemme 

roepende  in  ’n  woestyn.  Ook  wat  die  emosionele  lewe  betref,  is  daar  ’n 

opmerklike  verskil  tussen  die  twee  persone.  Die  spreker  se  liefde  is  rens  — 

suur  en  vrot  dus,  terwyl  die  aangesprokene  ’n  stil  haat  vertroebel. 

Die  meeste  beelde  wat  die  spreker  gebruik  het  ’n  negatiewe  betekenis- 
waarde  sodat  dit  by  die  onvermydelike  in  die  teks  kan  aanpas.  Die  ek  en  die  jy 

verkeer  in  ’n  “droë  pan”.  Die  spreker  se  liefde  is  “rens”;  vrot  soos  die  suur 
melk(?)  waarin  die  aangesprokene  se  woorde  “spartel”  en  dan  “verdrink”. 
Die  spreker  se  woorde  word  “ingewag”  om  nek  om  gedraai  te  word.  Die 
vrugteloosheid  van  die  situasie  word  voorts  beskryf  as  die  “soutkors  van  die 
woestyn”.  ’n  Kors  is  ’n  harde  bolaag  wat  in  hierdie  geval  die  kors  van  ’n  sout- 
pan  is.  Sout  gee  wel  smaak,  maar  te  veel  sout  maak  dood  (vgl.  die  Dooie  See). 
Die  soutpan  is  droog  en  skilfer  modderig  af.  Verneukpan-agtige  kan  hier  ver- 
wys  na  ’n  bekende  soutpan  met  dieselfde  naam.  Volgens  Rosenthal  (1972: 
554)  is  Verneukpan  ’n  groot  soutpan  in  Noordwes-Kaapland;  so  genoem 
vanweë  die  lugspieëlings  wat  die  reisiger  mislei  het.  Dit  is  nagenoeg  1 2 myl 
by  26  myl  groot.  Indien  die  leser  die  buite-tekstuele  kennis  as  hulpmiddel  by 
die  interpretasie  van  die  teks  gebruik,  versterk  dit  die  “verneukagtige”  en  dan 
dink  ’n  mens  onwillekeurig  aan  Ingrid  Jonker  se  gedig  “Bitterbessie  Dag- 
breek”.  Waar  Ig.  gedig  meer  op  die  emosionele  vlak  figureer,  straal  berede- 
neerde,  logiese  intellektualiteit  uit  hierdie  teks. 

C.  Louis  Leípoldt  — Dood 

Die  ek-spreker  praat  met  die  dood  en  erken  sy  mag  in  so  ’n  mate  dat  hy  dit  tot 
eienaam  verhef.  Die  vokatief  waarborg  ’n  onmiddellikheid  in  die  teks  en  die 
dood  word  as  realiteit  daardeur  bevestig.  Die  woord  “O”  in  reël  1 dui  op  die 
spreker  se  ontsag  vir  die  mag  van  die  dood. 

Die  14  reëls  laat  by  die  leser  vermoed  dat  dit  ’n  sonnet  kan  wees.  Die 
rymskema  (abba  abba  cde  cde)  is  min  of  meer  dié  van  die  Italiaanse  sonnet. 
Tipografies  word  die  veertien  reëls  as  ononderbroke  eenheid  aangebied, 
anders  as  die  tradisionele  2 kwatryne  en  ’n  sestet.  Die  leesteken(punt)  aan 
die  einde  van  die  agtste  reël  maak  wel  ’n  skeiding  tussen  oktaaf  en  sestet, 
maar  inhoudelik  kom  daar  niks  tereg  van  ’n  beeld  en  toepassing  nie.  Die 
oktaaf  en  sestet  staan  wat  betekenis  betref  as  teenoorgesteldes  tot  mekaar. 
Dit  wil  nie  voorkom  of  die  insnyding  van  versreëls  deur  die  leser  geseman- 
tiseer  moet  word  nie.  Ditskep  hoogstens  ’n  patroonmatigheid  in  dieteks.  Die 
hoofletters  waarmee  die  reëls  telkens  begin,  is  ’n  verskynsel  wat  nie  in  die 
moderne  poësie  voorkom  nie.  Die  dood  se  houvas  word  vermenslik  en  binne 
die  liefdesfeer  geplaas.  Daar  word  na  sy  hartstog  verwys.  Die  dood  het  ook  ’n 
hand  wat  lewe  “wegslaat”.  Die  -t  aan  die  woordeinde  (wegslaat),  suggereer 
die  wrede  krag  van  die  dood.  Die  dood  kan  wel  nie  verklaar  of  deurgrond 
word  nie.  Die  spreker  kan  slegs  maar  verwys  na  die  Hiernamaals  en  die 
Anderkant.  Dit  bly  “verhewe  bo  verstand”. 

Die  begin  van  die  sestet  (“En  tog,”)  word  duidelik  aangedui  met  die  teendeel 
van  alles  wat  reeds  gesê  is.  Teenoor  die  magtige  dood  word  nou  die  lewe 
gestel.  Die  lewe  is  ook  ’n  mag,  maar  vir  die  spreker  ’n  trotser  mag.  Net  soos 
die  dood  onverklaarbaar  is,  is  die  lewe  ook  onmeetbaar  vir  die  “beperkte 
wysheid”  van  die  mens.  Daar  is  ’n  mate  van  ironie  in  die  sestet,  aangesien  die 
spreker  die  lewe,  bo  die  dood  se  mag  stel.  Hy  laat  sy  subjektiwiteit  na  vore 
kom  in:  “Ja  vir  my/  is  elke  kind  se  eerste  lewenskreet/’n  groter  wonder  as  sy 

laaste  snik.  “Die  spreker  ironiseer  sy  eie  siening  ook  deurdat  hy  die  lewe  aan 
die  einde  van  die  teks  plaas.  As  lewe  en  geboorte  wel  ’n  voorrang  bo  die  dood 
gehad  het,  moes  dit  ordinaal  eerste  in  die  teks  genoem  word.  Daar  mag 
lesers  wees  wat  wil  beweer  dat  die  slotplasing  van  die  lewe  in  die  teks  juis 
prominensie  aan  die  lewe  verleen.  Word  die  gedig  as  subjektiewe  uiting  van 
die  spreker  egter  deur  die  hedendaagse  Christen-leser  vertolk,  wil  dit  voor- 
kom  dat  die  spreker  se  siening  ironies  is.  Binne  die  konteks  van  die  Christen- 
dom  is  dood  nie  ’n  bose  mag  of  verskrikking  nie,  maar  beteken  die  dood  met 
God  juis  wins. 

I.L.  de  Villíers  — Balansstaat 

Daar  is  dikwels  gedigte  waarin  twee  betekenisvlakke  bestaan.  Die  “werk- 
likheidslaag  of  konkrete’’  word  van  die  meer  “abstrakte”  betekenislaag 
onderskei.  Opperman  se  “Digter”  is  ’n  goeie  voorbeeld  van  so  ’n  gedig.  Op 
die  konkrete  vlak  gaan  dit  oor  ’n  krygsgevangene,  maar  op  die  abstrakte 
betekenisvlak  gaan  dit  oor  die  digter  as  ’n  krygsgevangene.  So  ’n  gedig 
waarin  die  simboliese  vlak  gelyktydig  met  die  letterlike  ontplooi,  staan  as  ’n 
laaggedig  bekend. 

Die  gedig  “Balansstaat”  kan  as  laaggedig  beskou  word.  Die  bestaan  van  ’n 
tweede  (godsdienstige)  vlak  kan  opgemerk  word  in  die  aanspreekvorm,  “O, 
Heer,”  en  ook  die  slotreël,  “’n  Twyfelaar  wat  glo”.  Op  die  eerste  vlak  word  die 
leser  deur  die  titel  in  die  sfeer  van  die  bankwese  geplaas.  Die  woord  balans- 
staat  dui  op  die  staat  van  bates  en  laste,  besittings  en  skuld.  Maar  hierdie 
kliënt  (spreker)  se  balansstaat  klop  nie  — daar  is  sprake  van  ’n  wanbalans. 
Hierdie  idee  van  die  bankstaat  wat  nie  klop  nie,  sluit  by  die  woord  “waag- 
skaal”  aan.  ’n  Waagskaal  of  weegskaal  word  gebruik  om  die  balans  van 
voorwerpe  te  bepaal. 

Die  spreker  se  bankrekening  is  oortrokke,  want  sy  “bankstaat”  bly  in  “rooi” 
getik.  As  gevolg  van  sy  oortrokke  bankrekening  bely  die  kliënt  sy  geldelike 
skuld  aan  die  bankbestuurder.  Hy  vra  maar  keer  op  keer  “meer  krediet”,  ter- 
wyl  hy  self  so  “min”  bied.  God  alleen  weet  hoe  dit  moontlik  is  dat  dit  hom 
steeds  toegestaan  word.  Dikwels  word  die  spreker  beangs  dat  hy  al  die  geld 
ineens  sal  moet  terugbetaal,  want  hy  het  dit  nie.  As  dit  sou  gebeur,  weet  hy 
dat  hy  nie  meer  as  ’n  kliënt  van  die  betrokke  bank  aanvaar  sal  word  nie.  Ten 
spyte  van  sy  groot  twyfel  glo  hy  steeds  dat  dit  nie  sal  gebeur  nie. 

Op  die  tweede  vlak  bely  die  sondaarmens  (spreker)  sy  sondeskuld  aan  God. 
Die  titel  BALANSSTAAT  is  ook  op  die  godsdienstige  vlak  van  toepassing.  Die 
spreker  se  “bates”  en  “laste”  by  God  klop  nie.  Die  sondaar  spreek  God  met 
die  woorde,  “O,  Heer”  aan.  Sy  skuld  kan  uit  die  volgende  woorde  afgelei 
word:  “Ek  is  so  in  die  skuld/by  U”.  Die  woord  balansstaat  is  ’n  samestelling. 
Die  “staat”  dui  ’n  toestand  of  gesteldheid  aan,  terwyl  “balans”  op  ewewig 
sinspeel.  Dit  gaan  op  hierdie  vlak  oor  die  gelowige  sondaar  se  gesteldheid  by 
God.  Sy  “bankstaat”  dui  hierdiegesteldheid  aan  en  dit  lyk  nie  juis  rooskleurig 
nie.  Dit  is  in  “rooi”  getik. 

Die  “Nulle”  wat  voor  die  komma  staan,  beklemtoon  sy  groot  sondeskuld  by 
God.  Die  gedigtitel  is  ironies,  aangesien  dit  ’n  toestand  van  ewewig  in  die 
vooruitsig  stel.  Hierteenoor  getuig  die  inhoud  geensins  van  gebalan- 
seerdheid  nie,  maar  juis  van  ’n  wanbalans  (sonde  versteur  die  balans).  Hy 
probeer  goed  doen  (“Ek  bied”),  maar  hierdie  pogings  is  as  gevolg  van  sy 
sondige  natuur  maar  swak  (“so  min”).  Hy  vra  steeds  meer  genade  (“krediet”). 
Keer  op  keer  vergeef  God  hom  en  die  spreker  gee  uiting  aan  sy  verbasing 
met  die  woorde:  (“God  weet  hoe!”).  Soms  sidder  die  spreker  by  die  gedagte 
aan  die  onverwagse  verantwoording  (“betaal”)  wat  hy  aan  sy  Rentmeester 
(God)  sal  moet  doen.  God  sal  hom  dan  moontlik  uit  sy  “waagskaal”  haal.  God 
sal  Hom  nie  langer  met  hierdie  sondaar  wil  bemoei  nie,  omdat  hy  ’n  te  groot 
waagstuk  (“risiko”)  vir  Hom  geword  het. 

Die  digter  gebruik  die  woord  waagskaal  i.p.v.  weegskaal,  wat  sinspeel  op  sy 
bemoeienis  met  die  sondaar  as  ’n  waagstuk.  Hierdie  weegskaalbeleid  laat  ’n 
mens  dink  aan  koning  Belsasar  wat  deur  God  geweeg,  en  te  lig  bevind  is  (vgl. 
Dan.  5:27).  Elke  mens  se  lewe  is  in  God  se  weegskaal.  Die  spreker  is  bevrees 
dat  God  hom  te  lig  sal  bevind  en  uit  sy  “waagskaal”  haal  (ophou  om  met  hom 
bemoeienis  te  maak).  Die  gebruik  van  die  woord  “waagskaal”  betrek  ook 
weer  die  gedigtitel. 

Aan  die  einde  vat  die  spreker  sy  eie  situasie  in  ’n  neutedop  saam.  Hy  is  ’n 
“Twyfelaar  wat  glo”.  Die  woorde  “Twyfelaar  wat  glo”  toon  ooreenkoms  met 
dié  van  die  maansieke  kind  se  vader  in  Mark.  9:24:  “Ek  glo,  roep  die  seun  se 
pa  dadelik uit.  Help  mywaarek nog ongelowig is.”  Die  vader  begryp  Jesus  se 
woorde  as  ’n  oproep  tot  geloof,  maar  weet  dat  sy  swak  geloof  eintlik  nog 
ongeloof  is  waaruit  hy  gehelp  moet  word.  Die  spreker  vereenselwig  hom  met 
hierdie  vader  en  besef  dat  nét  God  hom  uit  sy  swak  geloof  kan  help. 

T.T.  Cloete  — Koppe 

Die  gedigtitel  dui  op  die  algemeen  gebruiklike  joernalistieke  naamgewing  vir 
opskrifte  van  berigte.  By  ’n  grondiger  analise  wil  dit  voorkom  of  “koppe”  ook 
na  mense  (lewende  wesens)  verwys,  vernaamlik  as  die  titelbyskrif  daarmee 
saamgelees  word. 

Die  gedigtema  kan  na  die  spreekwoord:  “die  een  se  dood  is  die  ander  se 
brood”,  herlei  word.  Ons  het  hierte  doen  met  die  belydenis  van  ’n  spreker  wat 
praat  namens  alle  joernaliste.  Die  eerste  strofe  word  vanuit  die  perspektief 
van  ’n  koerantredakteur  aangebied.  Daarna  neem  die  ek-spreker  belydend 
oor  en  praat  hy  namens  alle  nuusverslaggewers:  “dat  u die  las  gelê  het  op 
ons/koerantmanne  om  te  openbaar”. 

God  het  die  mens  aan  die  begin  beveel  om  hard  te  werk  vir  sy  daaglikse 
brood.  By  implikasie  beteken  dit  dan  dat  arbeid  nie  altyd  aangenaam  is  nie; 
net  soos  hier  waar  die  joernalis  bid  dat  die  ongeluk  ander  mense  moet  tref 
sodat  hy  ’n  “storie”  daaroor  kan  skryf.  Die  koerantman  het  soos  die  profeet  ’n 
goddelike  roeping  “om  te  openbaar”,  maar  die  spreker  beskou  dit  (sy  werk) 
as  ’n  “las”. 

Dat  hierdie  gedig  ’n  anomalie  in  die  menslike  bestel  wil  uitlig,  is  gewis.  Byna 
verhewe  “bid”  die  verslaggewer  daagliks  dat  daar  tog  iets  rampspoedigs  sal 
gebeur  wat  kan  lei  tot  die  skryf  van  ’n  berig.  In  die  teks  word  die  wens  van  die 
redakteur  in  tipiese  gebedtaal  verwoord:  “Gee  dat . . .”  Sy  bloot  menslikheid 
word  gesuggereer  in  sy  “begeer”.  Die  slotreël  van  strofe  1 enjambeer  na  die 
tweede  strofe.  Hierdeur  word  die  woorde pr/em  en  vrede  naasmekaar  gestel 
— weer  eens  ’n  anomalie.  God  se  wens  was  dat  daar  vrede  sal  wees  en  dat 
mense  mekaar  sal  verdra  en  respekteer.  Hierteenoor  is  daar  van  moord  en 
doodslag  sprake.  Die  herhaling  van  die  frase:  “van  . . .”  in  die  slotreël  van 
strofe  2,  bevestig  die  veelvuldigheid  van  onreëlmatighede  wat  anders  is  as 
wat  God  dit  wou.  Die  ellips  suggereer  dat  daar  baie  onopgenoemde  teen- 
strydighede  bestaan. 

Benewens  die  “lekker”  moordverhaal  wat  soms  die  deurslag  gee  by  koe- 
rantverkope,  is  die  spreker  ook  met  die  tweedebeste  tevrede  soos  ’n  ver- 
kluimingsepisode.  By  so  ’n  berig  kan  ’n  mens  weer  foto’s  plaas.  As  daar 
foto’s  in  ’n  koerant  is,  laat  dit  die  lesers  lees,  d.w.s.  foto’s  kan  ook  die  verkoop- 
syfer  laat  klim.  Dat  die  naasbestaandes  diep  geraak  word  deur  so  ’n  berig,  is 
van  minder  belang  vir  die  joernalis:  “foto’s  laat  léés/lesers  en  my  fotograwe 
staan  gereed”.  Die  fotograwe  wat  altyd  regstaan,  is  “taai”.  Ironies  gesien  is 
hulle  ook  maar  mense  (vgl.  titelbyskrif)  wat  die  prooi  van  rampe  kan  word.  In 
’n  ander  opsig  is  fotograwe  soms  taai,  want  hul  trotseer  groot  gevare  om 
slegs  ’n  foto  te  bekom.  Kameramanne  is  nie  altyd  welkom  nie.  Dit  word 
afgelei  uit:  “met  lense  naby  te  bring”.  Die  spreker  walg  by  die  gedagte  dat  hy 
sy  bestaan  uit  ander  se  smart  moet  maak.  Hy  beskou  hom  as  verwerplik, 
maar  glo  dat  God  dit so  bepaal  het:  “U  beskikking  wil  dat . . .”  Die spreker ver- 
werk  op  kundige  wyse  in  die  voorlaaste  strofe  die  spreekwoord  wat  aan  die 
begin  as  gedigtema  geëien  is. 

Ten  slotte  word  genoem  dat  die  sombere  nering  soms  welkome  variasies 
bied:  die  seksfoto’s  wat  lewensgroot  “breed”  uitgemeet  in  hul  “skamele” 
drag  pryk.  Die  uitmeet  kan  ook  op  die  bladuitleg  dui.  Vir  die  tipe  foto’s  is  daar 
gewoonlik  plek.  In  teenstelling  met  die  moord  en  doodslag  is  daar  die  “volle 
vlesige  lewe”  as  sou  dit  die  ideale  uitbeelding  van  die  lewe  wees!  Miskien  kan 
gewys  word  op  die  redelik  vaste  rympatroon  in  die  gedig,  wat  in  die  vyfde 
strofe  verbreek  word.  Dit  is  dan  ook  hier  waar  die  spreker  se  opstandigheid  ’n 
hoogtepunt  bereik.  Wat  versreëls  betref,  bestaan  elke  strofe  uit  4.  Selfs 
teenoor  die  reëlmatigheid  van  die  teks,  hier  die  vierreëligheid,  staan  die 
menslike  anomalieë  uit  in  die  gedig. 

Annesu  de  Vos  — Gebed  van  ’n  groen  perske 

Die  aangehaalde  gedig  kom  uit  ’n  merkwaardige  debuutbundel  van  ons 
dekade.  Annesu  de  Vos  was  sestien  jaar  oud  en  in  st.  8 toe  die  bundel  Gebed 
van  ’n  groen  perske  die  lig  gesien  het.  Dit  is  tot  dusver  die  jongste  poësie- 
debuut  in  Afrikaans.  Die  gedig  getuig  van  eenvoud,  wat  toegeskryf  kan  word 
aan  die  nog  naïwiteit  van  die  kind  in  die  spreekster. 

Die  titel  veronderstel  ’n  gebed,  maar  eienaardig,  ’n  gebed  deur  ’n  perske.  Die 
leser  vermoed  reeds  aan  die  begin  dat  dit  beeldspraak  moet  wees.  Ons  het 
hier  met  ’n  metaforiese  gedig  te  doen:  ’n  uitgebreide  metafoor  soos  byvoor- 
beeld  in  Opperman  se  Stad  in  die  mis.  Die  personifiëring  van  die  perske  in  die 
titel  bevestig  weer  eens  die  ongewoonheid  van  poëtiese  taal,  die  aspek  van 
literêre  taalgebruik  wat  reeds  al  vroeg  in  die  eeu  deur  die  Russiese  For- 
maliste  aangeraak  is. 

Daar  is  hoofsaaklik  drie  gebedskonvensies  in  die  teks: 

* die  direkte  aanspreekvorm 
*die  dankbetuiging 
*die  bede  (versoek)  om  iets 

Die  spreekster  as  reële  outeur  is  self  nog  ’n  rypende  wese.  Die  dae  van  “my 
blommetjie-wees’’  dui  op  haar  dogtertjiejare.  Die  vrugtevlieg  lê  dikwels  sy 
eiers  in  ’n  groen  perske.  Later  as  die  vrug  ryp  is,  is  dit  vol  wurms.  Sy  is  vas  oor- 
tuig  dat  die  vlieg  nie  sy  eiers  in  haar  gelê  het  nie.  Sy  is  deur  God  van  “bederf” 
(of  verderf)  gered.  Daarom  dank  sy  God  met  die  wete  dat  sy  larwevry  is. 
Die  frase:  “Here  ek  dank  U”,  ontbreek  aan  die  begin  van  strofe  twee.  Tog  kan 
aangeneem  word  dat  dit  wel  weer  veronderstel  word.  Voorts  word  die  Here 
gedank  vir  die  feit  dat  sy  liggaamlik  gesond  kan  opgroei:  “dat  my  groen  vleis 
in  my  skil/kan  uitbult . . .”  (seksuele  rypheid  skuil  in  die  woordkeuse:  “uit- 
bult”).  Dieeintlike  wenskom  instrofeSnavorewaarGod  gevrawordom  haar 
teen  die  hael  en  die  vernietigende  sonstrale  te  beskerm.  Die  hael  en  die  steek 
van  die  son  het  albei  ’n  pejoratiewe  betekeniswaarde.  As  metafore  dui  dit  op 
die  moontlike  aanslae  van  die  lewe.  Die  grootste  versugting  is  dat  God  haar 
droom  om  eendag  moederte  kan  wees,  sal  verwerklik.  Moederboom  verwys 
na  die  latente  potensie  in  haar  om  nuwe  vrugte  te  kan  dra. 

Samevattend  kan  beweer  word  dat  dit  ’n  gebed  is  om  ryping,  sodat  nuwe 
“groen  persketjies”  gedra  kan  word.  Die  spreekster  is  as  jong  vrou  op  soek 
na  haar  plek  in  die  siklus  van  lewe,  geboorte  en  dood. 

J.C.  Steyn  — Die  grammatika  van  liefhê 

J.C.  Steyn  is  as  taalwetenskaplike  bekend.  In  die  digbundel  “Die  grammatika 
van  liefhê”,  laat  hy  blyk  hoe  enige  tema  poëties  ontgin  kan  word  met  behulp 
van  ’n  vernuftige  taalspel.  Taalwetenskaplike  begrippe  of  “raamwerke”  kan 
by  die  bestudering  van  sommige  van  sy  tekste  raakgesien  word. 

In  die  gedig  “Die  grammatika  van  liefhê”  beweeg  die  ek-spreker  hoofsaak  op 
die  vlak  van  die  taalkunde;  daarom  dan  so  baie  taalkundige  begrippe.  Dit 
genereer  ’n  koue  kliniese  wetenskaplikheid  wat  tematies  lynreg  teenoor  die 
liefde  staan.  Soos  die  Franse  strukturaliste  wat  verhaalgrammatikas  probeer 
blootlê  het  waarin  enige  verhaal  se  onderliggende  struktuur  begrond  is,  wil 
die  spreker  in  hierdie  teks  die  reëls  en  konvensies,  onderliggend  aan  die 
liefhê-handeling,  deurdink.  Die  leser  behoort  aan  die  begin  aan  die  hand  van 
die  titel  te  weet  dat  die  teks  nie  in  die  eerste  instansie  oor  die  linguistiek  nie, 
maar  oor  die  liefde  sal  handel.  Grammatika  word  metafories  gebruik  as  sou 

dit  vir  die  “moets  en  die  moenies”  van  ’n  liefdesverhouding  staan.  Aangesien 
die  leser  aan  die  begin  vermoed  dat  liefde  die  tema  van  die  teks  is,  word  dit 
sinvol  om  nie  slegs  ’n  taalkundige  vlak  nie,  maar  tegelykertyd  ook  ’n  liefdes- 
vlak  “in  te  lees”.  Die  spreker  is  ironies  besig  om  vanuit  ’n  taalkundige  pers- 
pektief  lig  op  sy  eie  liefdeslewe  te  werp.  Eerstens  vind  ’n  morfologiese 
verkenning  van  die  woord  plaas.  Liefhê  word  as  “tangkonstruksie”  en 
“eenwoord-samestelling”  beskou.  Onder  tangkonstruksie  kan  verstaan 
word  dat  die  twee  basisvorme,  liefde  en  het  (hê)  ’n  samestelling  vorm  deur 
naas  mekaar  gestel  te  word.  Net  so  werk  ’n  tang  ook  — daar  is  die  twee  knyp- 
kante  wat  naasmekaar  lê  en  teen  mekaar  druk  om  iets  vas  te  vat.  Maar  pre- 
sies  net  so  is  dit  met  die  twee  geliefdes  in  ’n  verhouding  die  geval.  Hulle  sit,  lê 
of  staan  naasmekaar  en  verenig  letterlik.  Omdat  liefde  ’n  emosie  is,  en  nie  iets 
konkreets  nie,  word  dit  as  ’n  abstraksie  gedefinieer.  Die  “tangkonstruksie” 
kan  ook  aantoon  hoe  die  mens  die  prooi  van  die  verwikkelde  liefdesintrige 
kan  word. 

In  strofe  4 maak  die  spreker  ’n  gevolgtrekking:  “Dus:  ‘Jy/hy/sy  het-lief.’ 
Korrek?”  Die  persoonlike  voornaamwoorde  hy,  sy  en  jy  word  as  onderwerp 
ingespan.  Let  op  dat  die  spreker  homself  buite  die  gebeure  plaas  deurdat  hy 
homself  verswyg.  Dit  kan  ’n  aanduiding  wees  dat  hy  óf  geen  deel  aan  “liefhê” 
het  nie  óf  as  geliefde  genoodsaak  is  om  daaronder  te  ly  (vgl.  die  lydende 
vorm).  Volgens  die  spreker  is  “liefhê”  onvoltooid  as  daar  nie  ook  ’n  voorwerp 
met  die  gesegde  verbind  nie.  Hy  stel  homself  as  voorwerp  voor.  Kragtens  die 
grammatikale  reëls  moet  ek  na  my  verander.  Dit  is  asof  die  “ek”  “verbuig” 
(gemanipuleer?)  word  tot  lydende  party  in  die  verhouding.  Die  inisiatief  gaan 
nie  van  hom  uit  nie.  Daar  is  ’n  gebrek  aan  ek-heid  in  die  verhouding  en  dit  is 
asof  die  “ek”  sy  eie  self  verloor  as  dit  “my”  word.  Maar  steeds  bly  die  sin 
ongrammatikaal.  Daar  kan  nie  gesê  word:  “Jy  het-lief  my”  nie.  “Het”  en  “lief” 
word  deur  “my”  geskei.  Dit  word  nou  duidelik  dat  “liefhê”  noodwendig  gram- 
matikaal  skeibaar  is  en  dat  dit  ook  op  die  liefdesvlak  op  skeiding  tussen  die 
twee  partye  kan  dui.  Die  twee  partye  kom  slegs  naby  mekaar  in  ’n  sin  soos: 
“Het  jy  my  lief?”  Die  vraagsin  suggereer  die  spreker  se  onsekerheid  oor  die 
ander  party  se  nabyheid;  dus  die  werklikheid  of  kwaliteit  van  die  verhouding. 
Die  “byna-byna”  draook  by  tot  die  onsekerheid.  Byna-byna  is  definitief  nie  ’n 
uitgemaakte  saak  nie! 

Strofe  6 is  weer  eens  ’n  slotsomstrofe  soos  4.  Die  spreker  spreek  die  “jy”  nou 
direk  aan.  Daar  word  gevra  of  die  “jy”  die  kombinasiereëls  van  “liefhê” 
begryp.  Let  op  hoe  “het”  vanaf  strofe  een  tot  hier  toe  en  ook  verder  deur  die 
teks  voortgeplant  word: 

“liefhê”:  “Hê-lief!  “hê”:  “het-lief”  en  “liefhet”. 

In  strofe  6 kry  die  herhaalde  het  mettertyd  ’n  kenbare  verledetydsfunksie 
(“liefgehad”).  Die  vraagsinne,  die  konjunktief  van  die  werkwoord  en  die 
verlede  tyd  versterk  die  spreker  se  onsekerheid  oor  die  liefde: 

“en  het  jy  my  nou 

lief,  of  liefgehad?  Of  sou  jy,  wou  jy?” 

Die  vraag  ontstaan  nou  of  die  woord  “liefhet”  nie  bo  die  begripsvermoë  van 
die  “jy”  strek  nie.  Die  “kort”  in  r.2  van  strofe  7 gryp  terug  na  die  “kort”  in  strofe 
3.  Die  “kort”  dui  op  iets  wat  die  verhouding  dwarsboom.  Daar  skort  dus  iets 
met  minder  klank.  Dit  wat  kort  is  nie  klank  of  woord  nie,  maar  gevoel',  “min” 
dus.  Die  spreker  werk  steeds  taalkundig.  Kort  en  lank  is  teenoorgesteides 
van  mekaar  terwyl  kort  se  twee  betekenisse  homonimiteit  suggereer.  Die 
woord  “minder”  wek  ’n  assosiasie  met  “min”  (om  lief  te  hê).  In  strofe  8 word 
“min”  se  homoniem  gebruik  in  die  sin  van  minus.  “Een  min  een”  maak 
volgens  die  spreker  twee:  d.w.s.  twee  persone  wat  mekaar  bemin  stig  ’n  lief- 
deskring.  Hierteenoor  sou  die  “jy”  moontlik  dink  dat  een  min  een  (in  die  sin 
van  minus)  op  niks  uitloop  nie.  Dit  lyk  of  die  mislukte  verhouding  op  ’n  mis- 
verstand  of  ’n  verskil  tussen  die  twee  partye  berus.  Volgens  die  slotstrofe 
kom  die  “liefhê”-handeling  sonder  die  ander  party  (“een  minus  ’n  ander”: 
“lemand  minus  iemand”)  tot  niks  (“saam-saam  geeneen  saam”). 

Catrien  van  der  Merwe 

Tema  en  satire  in  Die  keiser  van  Bartho  Smit 


1.  DIE  UNIVERSELE  LEUEN  AS  HOOFTEMA 

1.1  Inleiding 

Die  sentrale  tema  van  die  drama  is  die  botsing  tussen  skyn  en  syn;  die 
werklikheid  en  waarheid  teenoor  die  droom  en  leuen.  Die  leuentema  gaan 
gepaard  met  die  motief  van  “sien”  en  dit  is  ’n  universele  verskynsel,  nl.  mense 
wat  slegs  sien  wat  hulle  wil  sien  en  dan  die  slagoffer  word  van  hulle  eie 
eenogigheid,  m.a.w.  die  opgaan  in  die  leuen.  Uiteindelik  word  hulle  gedwing 
om  die  naakte  waarheid  raak  te  sien,  wat  insgelyks  hul  snobisme,  valsheid, 
korrupsie  aan  die  kaak  stel. 

1 .2  Die  waarheid/leuen  verhouding 

Die  keiser,  as  hoofkarakter  en  protagonis,  kan  nie  meer  onderskei  tussen 
werklikheid  en  droom  nie.  Hy  glo  sy  beskawingsprogram  word  uitgevoer 
alhoewel  hy  nooit  self  gaan  kyk  nie,  hy  glo  aan  die  integriteit  en  eerlikheid  van 
sy  kabinet,  hy  glo  hy  sien  ’n  wonderkostuum  in  die  spieël.  Stelselmatig  neem 
twyfel  die  plek  van  glo  in  en  dit  gee  aanleiding  tot  sy  innerlike  stryd.  Die 
ontplooiing  van  die  bedrog  van  die  ministers  (deurgaans  indirek  gesug- 
gereer  deur  die  hofnar)  en  die  bedrog  van  die  wewers  gee  daartoe  aanleiding 
dat  die  waarheid  vir  die  keiser  relatief  word.  Hy  twyfel  aan  sy  eie  geloofwaar- 
digheid  as  keiser  en  besef  dat  ’n  mens  selfs  vir  jouself  kan  lieg. 

1 .3  Eerste  toneel 

Kultuuren  Maarskalk  wil  sekere  dinge  nie  voor  Diplomaat  bespreek  nie,  o.a. 
die  werklike  toestand  van  die  volk,  die  uitvoer  van  die  beskawingsprogram 
en  sake  rakende  die  leër.  Die  keiser  en  die  volk  mag  ook  alleen  dit  weet  wat  vir 
hulle  goed  is  om  te  weet — hulle  hoef  byvoorbeeld  nie  te  weet  wat  werklik  met 
die  land  se  skatte  gebeur  nie.  Na  aanleiding  van  hulle  dialoog  is  dit  duidelik 
dat  die  keiser  se  opdragte  nie  uitgevoer  word  nie;  die  volk  loop  in  vodde, 
verruil  hul  klere  vir  kos  en  daar  is  dreigende  opstand  wat  heers.  Diplomaat 
praat  ironies  van  die  land  as  “rustig”  met  ’n  paar  ‘’grensvoorvalletjies”. 
Volgens  Kultuur  is  die  volk  ook  nie  geïnteresseerd  in  klere  nie  — hulle  kry  te 
warm  en  wat  die  honger  betref,  die  volk  sorg  vir  homself.  Hierdie  uitgangs- 
punte  beklemtoon  juis  sy  gebrek  aan  menslikheid  en  hebsug.  Hy  bedrieg  en 
besteel  die  staat  — slegs  sy  eie  uiterlike  vertoon  is  vir  hom  belangrik.  Kultuur 
en  Maarskalk  verryk  hulself  met  die  geld  wat  veronderstel  is  om  die  land  en 
volk  beskaafd  te  maak. 

As  antagoniste  van  die  keiser  en  die  volk  is  hulle  dus  volkome  deel  van  die 
leuen.  So  ook  is  die  wewers  deel  van  die  leuen.  Deel  van  hul  bedrogspel  is  hul 

voorgee  as  volksbevryders,  maar  hulle  is  in  werklikheid  terroriste  wat  self  met 
mag  en  onderdrukking  wil  heers.  Die  weg  na  hierdie  heerskappy  is  die  won- 
derkostuum  waarmee  hulle  die  keiser  kan  uitoorlê.  Die  kostuum  het  klaar- 
blyklik  die  eienskap  om  bedrieërs  en  onbekwame  persone  uit  te  wys.  Ironies 
moet  hierdie  leuen  tot  selfondersoek  van  verdere  leuens  lei.  Die  ministers  en 
die  keiserin  “sien”  nie  die  kostuum  nie  en  moet  dus  die  leuen  toeëien  om  hul 
eie  posisies  te  beskerm.  Die  bedrieëry  word  progressief  deur  verdere  leuens 
verbloem  (bv.  die  kwansuise  besonderhede  van  die  kostuum).  Dit  is  der- 
halwe  ironies-satiries  dat  die  bedrog  van  die  wewers  eintlik  ten  doel  het  om 
die  bedrog  van  die  kabinet  te  openbaar. 

1.4  Tweede  toneel 

Diplomaat  wat  kop  in  een  mus  met  die  rebelle  blyk  te  wees,  het  gesorg  dat  al 
die  klere  waarmee  die  keiser  in  die  openbaar  kan  verskyn,  verowyn  het.  Hy  is 
dan  ook  die  karakter  wat  die  groot  leuen  aan  die  gang  sit.  Die  waarheid  word 
nou  verruil  vir  die  leuen  — die  keiser  se  klere  word  verruil  vir  niks.  Kultuur  en 
Maarskalk  praat  net  alles  na  wat  die  wewers  en  Diplomaat  van  die  kos- 
tuum  sê. 

Ook  die  keiser  word  nou  deel  van  die  leuen  wanneer  hy  die  kostuum  aanvaar. 
Alreeds  hier  blyk  sy  twyfel,  onsekerheid  aan  sy  eie  waarneming  as  hy  weier 
om  sy  onderbroek  vir  die  onsigbare  een  te  ruil.  Hy  aanvaar  die  leuen  omrede 
hy  wegskram  van  die  waarheid  — dat  hy  ’n  onbekwame  keiser  is.  Hy  is  nou 
deel  van  die  skynheiligheid,  die  selfbedrogspeletjie. 

Die  nar  is  die  enigste  waarheidspreker  — hy  sien  nie  die  klere  nie;  net  die 
naakte  waarheid.  Die  keiser  se  naaktheid  is  paradoksaal  en  kan  op  tweërlei 
wyse  geïnterpreteer  word: 

(i)  sy  skynheiligheid,  valsheid  (leuen)  word  openlik  geopenbaar  en 

(ii)  dit  antisipeer  sy  eerlikheid  en  egtheid  (waarheid)  wat  aan  die  einde 
geopenbaar  word. 

1 .5  Derde  toneel 

Dit  is  veral  die  nar  se  woorde  (. . . die  klere  maak  die  man . . . hoe  kaler  jonker 
. . .)  wat  die  keiser  se  onsekerheid  verhewig.  Hierdie  twyfel  oor  die  waarheid 
lei  tot  die  toets  van  die  hele  hof — nou  wil  die  keiser  weet  wie  hy  kan  vertrou  en 
wie  nie.  Eerstens  is  dit  die  keiserin,  maar  sy  ken  die  keiser  goed  en  weet  deur 
sy  optrede  dat  hy  die  kostu'  'm  aan  het;  Diplomaat  val  op  sy  knieë  wanneer  hy 
inkom;  Kultuur  het  byna  in  die  strik  getrap,  maar  oortuig  dan  die  keiserdat  die 
boonste  knoop  van  die  baadjie  los  is. 

Wanneer  die  mishandelde  nar  binnekom,  besef  die  keiser  dat  die  nar  die 
enigste  een  is  wat  hy  kan  vertrou.  Die  keiser  moet  nou  ’n  keuse  maak  tussen 
waarheid  en  leuen  en  dit  verhoog  sy  innerlike  stryd.  In  die  biegtoneel  kom  die 
tragiese  van  die  keiser  se  karakter  sterk  na  vore;  hy  kan  nie  onderskei  tussen 
waarheid  en  leuen  nie.  Sy  drome  het  by  hom  die  vrees  laat  ontstaan  dat  hy 
dieselfde  siekte  as  sy  pa  sal  kry,  nl.  sy  (die  Mal  Keiser)  gewete  oor  sy  volk  wat 

kaal  is,  het  hom  so  begin  pla,  dat  hy  geglo  het  sy  klere  begin  hom  brand  en  het 
dit  van  hom  afgeskeur.  Binne  die  dramakonteks  groei  die  brandende  klere 
tot  simbool  van  die  skroeiende  gewete.  Die  keiser  besef  ook  nou  dat  hy  nog 
altyd  vir  homself  gelieg  het;  hy  het  geglo  dit  gaan  goed  met  sy  volk,  maar  die 
waarheid  dat  hulle  in  armoede  leef,  wou  hy  nie  aanskou  nie.  Slegs  die 
naaktheid  (waarheid)  kan  ’n  oplossing  bewerkstellig. 

1 .6  Vierde  toneel 

Nou  word  die  waarheid  ontmasker:  Kultuuren  Maarskalk  is  onthoof  omrede 
hulle  nie  die  kostuum  gesien  het  nie,  die  wewer  is  die  Groen  Tier  en  leier  van 
Utopia,  net  die  hof  is  Ekwator  (droomland  met  ’n  droomkeiser)  en  die  res  van 
die  land  is  Utopia  (die  werklikheid  van  armoede,  opstand).  Die  wewer  wys  die 
keiser  hoe  die  volk  lyk,  waarheen  al  die  geld  wat  die  volk  moes  voed  en  klee, 
gegaan  het  en  dat  hy  die  ryk  wil  oorneem. 

Die  keiser  hou  nog  vas  aan  sy  onrealistiese  ideaai  om  die  volk  op  te  hef  en 
kondig  aan  dat  die  optog  afgelas  is  en  dat  hy  nie  die  volk  aan  die  wewer,  wat 
slawe  van  hulle  wil  maak,  gaan  oorlewer  nie.  Dan  besluit  die  keiser  om  tog 
aan  die  optog  deel  te  neem.  Na  sy  floute  is  hy  ’n  patetiese  figuur  wat  boete- 
doening  doen.  Tog  is  dit  ’n  suiwerende  naderbeweeg  na  groter  menslikheid. 
Hy  het  ’n  oorwinning  behaal  oor  die  skynheiligheid,  die  leuen  wat  hy 
geleef  het. 

2.  DIE  SATIRIESE  ELEMENT  IN  DIE  DRAMA 

2.1  BegripsomsktTwing 

Onder  satire  verstaan  ons  ’n  literêre  werk  waarin  die  dwaashede  en  wan- 
praktyke  van  die  mens  aan  die  kaak  gestel  word  (word  gespot  daarmee)  en 
wel  op  so  ’n  wyse  dat  dit  die  lag  van  die  gemeenskap,  by  die  blootlegging  van 
die  euwel,  opwek. 

In  Smit  se  drama  word  daar  ook  op  ’n  skerp  en  selfs  venynige  wyse  gespot 
met  persoonlike  en  maatskaplike  swakhede  en  eienaardighede:  in  die 
karakter-,  tyd-  en  ruimte-uitbeelding.  Die  nar  is  by  uitstek  die  satirikus  en  stel 
sy  slagoffers,  nl.  Maarskalk,  Kultuuren  Diplomaatas  karikature  voor,  m.a.w. 
sekerevan  huleienskappe  wordop’n  bespotlikewyse  oordryfenverdraai  — 
dus  ’n  hiperboliese  voorstelling.  By  Kultuur  en  Maarskalk  is  daar  byvoor- 
beeld  die  verheerliking  van  klere  en  ’n  hewige  afkeer  van  naaktheid.  Daarom 
is  dit  ook  ironies  dat  die  karakters  die  naakte  Keiser  aan  die  einde  van  toneel 
2 aanbid  en  verheerlik  — dus  ooreenkomstig  die  vereiste  van  die  satire, 
gekke  in  die  oë  van  die  gehoor. 

2.2  Teenstellings  en  paradokse  as  deel  van  die  satire 

Deur  van  teenstellings  en  paradokse  (skynbare  teenstrydighede)  gebruik  te 
maak,  slaag  die  dramaturg  daarin  om  meer  klem  te  laat  val  op  die  satire.  Daar 
is  talle  voorbeelde  in  die  drama:  die  keiser  is  behep  met  klere,  maar  verdwyn 

aan  die  einde  naak  voor  sy  volk;  die  kabinet  se  klerebeheptheid  staan  ook 
voorop,  terwyl  die  volk  in  vodde  geklee  is  en  klere  vir  kos  ruil;  die  land  is 
kwansuis  vrot  van  die  goud  wat  welvarendheid  beklemtoon,  maar  die  volk  ly 
honger  en  verkeer  in  ellende;  niemand  sien  die  klere  nie,  maar  getrou  aan  die 
tema  van  die  universele  leuen,  erken  almal  die  bestaan  daarvan;  die  wewer  is 
’n  skynbare  volksbevryder,  maar  is  in  werklikheid  ’n  tiran  en  terroris  wat  die 
leuen  aan  die  gang  sit;  volgens  die  ministers  is  daar  vrede  en  geluk  in  die 
land,  maar  dan  praat  hulle  van  opstande  en  grensvoorvalle;  net  die  hof  is 
Utopia,  ’n  droomwêreld  met  ’n  droomkeiser,  terwyl  die  res  van  die  land 
werklikheid,  Ekwator,  is;  alhoewel  gesitueer  in  die  warm,  tropiese  Afrika,  dra 
die  hof  klere  eie  aan  die  Europese  kouer,  klimatologiese  behoeftes;  uiterlik  is 
die  mense  aan  die  hof  deftig  oor-klee,  maar  innerlik  is  hulle  gestroop  tot  gees- 
telike  naaktheid,  ens. 

2.3  Die  hofnar  as  satiriese  kommentator 

Die  dramaturg  gebruik  die  tradisionele  hofnar,  wie  se  funksie  dit  is  om  te  ver- 
maak  en  te  spot,  om  die  karaktereuwels  van  die  drie  ministers  bloot  te  lê.  In 
die  eerste  plek  is  die  hofnar  se  karakteropenbarende  aanspreekvorme  sati- 
ries,  Kultuur  (U  Ydele),  Maarskalk  (Korporaal)  en  Diplomaat  (Seurtjie).  So 
ontbloot  hy  hul  korrupsie  en  deelname  aan  die  íeuen  op  satiriese  wyse,  maar 
verkondig  juis  daardeur  die  waarheid.  Dit  is  veral  die  nar  se  dialoog  wat 
gekenmerk  word  aan  die  spottende,  humoristiese  uitdrukkings.  So  sê  hy, 
byvoorbeeld  die  klere  maak  die  man  — ’n  waarheid  en  lewenstandaard  vir 
die  keiser;  hoe  kaler  jonker  hoe  groter  pronker.  Hierdeur  ontmasker  hy  die 
keiser  se  ydele  beheptheid  en  geestelike  blindheid.  Sy  dialoog  word  ook 
gekenmerk  aan  suggestiewe  opmerkings,  bv.  die  woordspel  met  “perd”  en 
“gegewe  wewers”  en  m.b.t.  Tiengeling  praat  hy  van  “Nota  Bene”;  Kultuurse 
opmerking  oor  die  volk  wat  hul  klere  verruil  vir  ander  lewensbehoeftes  word 
deur  die  nar  suggestief  omvorm  tot  ’n  uiteindelike  “vreet”  van  “uintjies  en 
katte  en  muise  . . . of  ministers  en  keisers”.  Hy  spot  ook  met  die  keiser  se 
preutsheid  wanneer  hy  die  ander  karakters  berispe  met  “Taal”. 

2.4  Spot  met  maatskaplike  swakhede  en  wandade 

’n  Kenmerk  van  die  satire  is  om  ook  ingestel  te  wees  op  sosiale,  maatskaplike 
en  politieke  wandade  binne  die  gemeenskap.  Die  dramaturg  spot  met  die 
Suid-Afrikaanse  werklikheid  met  die  verwysings  na  laserstrale,  terroriste, 
goud,  grensvoorvalle,  monumente,  deftige  en  duur  wonings  (paleise),  die 
invoervan  buitelandse  kunstenaars  en  modes.  Die  volgende  verwysings  dui 
ook  op  hierdie  spot  met  aktuele  euwels:  die  hofnar  se  taalgebruik  (seur, 
Kroon)  sinspeel  op  die  Kleurlinggroep  in  S.A.;  die  wanbesteding  van  rege- 
ringsgeld  (bv.  vir  die  oprig  van  monumente)  ten  koste  van  sekere  sektore  van 
die  volk  wat  in  ellende  verkeer;  die  binnelandse  onrus;  tipies  van  sensuur- 
wette  mag  die  volk  net  dit  weet  wat  vir  hulle  goed  is  om  te  weet;  die  land 
(Ekwator)  moet  die  beskaafste  land  in  die  wêreld  wees,  maar  tog  leef  die  volk 


122 


primitief  (Derde  Wêreld);  Ekwator  wat  in  werklikheid  ’n  Afrikastaat  is,  boots 
die  Westerse  beskawing  na;  die  keiser  se  inspeksie  van  Maarskalk  dui  op  die 
talle  militêre  parades  watookmet  inspeksiegepaard  gaan;  daar  word  gespot 
met  die  politiek  in  Ekwator  as  Afrikastaat;  die  onvermoë  van  die  heersers 
(ministers  en  die  keiser)  om  die  volk  en  land  sinvol  en  demokraties  te  regeer 
— dit  skep  dus  die  ideale  teelaarde  vir  rewolusies  en  staatsgrepe;  ook  word 
daar  gespot  met  die  onkunde  van  die  karakters  (dramatiese  ironie);  gepaard- 
gaande  hiermee  is  bygelowigheid  en  ’n  primitiewe  agtergrond,  bv.  die  keiser 
se  pa  wat  kaal  geloop  het;  hul  gewoontes  is  nog  deel  van  hul  primitiewestam- 
kultuur.  Al  hierdie  aspekte  gee  geloofwaardigheid  aan  die  drama  as  satire. 

2.5  Satiriese  karakterisering 

Juis  omrede  hierdie  stuk  ’n  drama  is  en  ’n  drama  op  die  handeling  en  dialoog 
van  karakters  konsentreer,  sal  die  satire  ook  die  karakteruitbeelding  raak.  Dit 
is  duidelik  van  die  begin  van  die  drama  af,  dat  die  hof  ’n  gebrek  toon  aan  die 
werklike  omstandighede  van  die  volk  en  land.  Hul  lewensbenaderings  en 
selfsienings  is  egoïsties  van  aard.  Dit  maak  hul  juis  instrumente  van  die  Groot 
Leuen.  Ook  toon  die  karakters  geen  of  min  ontwikkeling.  Kultuur  word  kon- 
sekwent  uitgebeeld  as  iemand  wat  wanadministreer  en  versuim  om  sy  plig 
rakende  die  beskawingsprogram  uit  te  voer.  “Ydele”  suggereer  sy  selfinge- 
nome  persoonlikheid.  Getrou  aan  sy  aard  is  sy  skynheiligheid  — hy  gee  voor 
dat  hy  stry  vir  beskawing  teen  barbaarsheid,  maar  hy  verag  die  volk  en  is 
deurgaans  ingestel  op  eie  verryking.  Sy  beheptheid  met  klere  word  tot  die 
absurde  gevoer  — dit  beklemtoon  by  die  hoorder/kyker  die  besef  van  die 
verval  van  waardes,  die  sinloosheid  van  so  ’n  bestaan. 

Ook  Maarskalk  word  konsekwent  uitgebeeld  in  sy  agterdog  en  magsbe- 
heptheid.  Hy  is  agterdogtig  oor  die  moontlikheid  van  ’n  bom  aan  die  hof;  die 
opstand  word  vir  hom  ’n  nagmerrie  juis  vanweë  sy  onbevoegdheid  as  mili- 
têre  leier.  ’n  Verdere  karakterswakheid  is  sy  absurde  goedkeuring  van  die 
wonderkostuum.  Die  nar  se  satiriese  aanspreekvorm  van  Maarskalk  as 
“Korporaal”  sinspeel  juis  op  sy  magsbeheptheid. 

Die  nar  se  benaming  van  Diplomaat  as  “Seurtjie”  sinspeel  op  minagting  en 
nietigheid.  Hy  is  ’n  blote  instrument  in  die  hande  van  die  wewers  op  die  weg 
na  magsoorname.  Tog  is  hy  die  enigste  karakter  wat  die  hof  se  waardes  be- 
vraagteken:  waarom  nie  moderne  klere  dra  wat  ook  as  ’n  skans  teen  bar- 
barisme  kan  dien  nie.  Juis  sy  deelname  aan  die  staatsgreep  dui  daarop  dat 
hy  teen  die  hof  se  outoritêre  gesag  in  opstand  gekom  het. 

Deurgaans  in  die  drama  is  dit  die  hofnar  wat  die  rol  van  ’n  universele  kom- 
mentator  vertolk.  Sy  dialoog  wat  gekenmerk  word  deur  erns  en  hekel,  bring 
die  sentrale  insig  van  die  werk,  binne  die  raamwerk  van  die  satire,  na  vore. 

Die  Boere-offisiere 
1899-1902 

deur 

Jacques  Malan 

In  hierdie  omvattende  werk  laat  Jacques  Malan  die  kollig  val  op  die  offisiere 
wat  tydens  die  Tweede  Vryheidsoorlog  aan  Boerekant  geveg  het. 

Meer  as  730  offisiere  word  in  die  boek  behandel  en  feitlik  elkeen  word 
toegelig  met  biografiese  besonderhede.  Daar  verskyn  meer  as  500  foto’s  en 
sketse  — talle  wat  vir  die  eerste  keer  gepubliseer  word.  Die  boek  bevat  ook  ’n 
bylaag  oor  die  belangrikste  veldslae  en  skermutselinge,  een  oor  al  die  oorloë 
waarin  die  twee  republieke  tussen  1 854  en  1 902  betrokke  was,  een  oor  die 
offisiere  wat  die  vredesooreenkoms  geteken  het  en  een  oor  offisiere  wat  na 
1 907  tot  die  politiek  toegetree  het. 

Boere-offisiere,  van  die  hoogste  tot  die  laagste  rang,  se  militêre  prestasies  en 
die  rol  wat  hulle  in  die  Suid-Afrikaanse  politieke  geskiedenis  gespeel  het, 
word  in  hierdie  gesaghebbende  werk  verbeeld. 

Tydskrif -\esers  kan  die  boek  teen  die  spesiale  prys  van  R60,00  koop  (AVB  en 
posgeld  en  verpakking  uitgesluit).  Die  winkelprys  is  R75,00. 

BESTELVORM 

Pos  aan:  J.P.  van  der  Walt-uitgewers,  Posbus  123,  PRETORIA  0001. 

Stuur  asseblief eksemplaar/are  van  BOERE-OFFISIERE  1899- 

1 902  @ R68,74  (R60,00  + R7,80  AVB  + 94c  posgeld  en  verpakking)  elk. 

Ek  sluit  R hierby  in.  Tjeks  en  posorders  betaalbaar  aan  J.P. 

van  der  Walt. 

Nuwe  Afrikaanse  Boeke:  Januarie  - Junie  1990 


Opgestel  deurdie  Nasionale  Afrikaanse  Letterkundige  Museum  en  Navorsingsentrum,  Musiek 
en  Toneel  (NALN),  Privaatsak  X20543,  BLOEMFONTEIN,  9300 


Romans 

BAKKES,  Margaret.  Bitterwater.  Grootdruk.  Daan  Retief.  R24,75 

BIERMAN,  Ettie.  Rooikop  te  koop.  Grootdruk.  Van  der  Walt.  R27,95 

BOSHOFF,  Melanie.  As  die  vuur  verdwyn.  Grootdruk.  Makro  Boeke.  R29,00 

— Pasadena  op  die  hoogtes.  Grootdruk.  Makro  Boeke.  R35,00 

— Soetriet  en  bitterbessie.  Benedic  Boeke.  R 15,00 

DE  BEER,  Charlotte.  Meraai  van  Rolbos.  Van  der  Walt.  R13,95 

DE  KOCK,  Helene.  Vuurvliegie.  H & R.  R22,99 

DE  VILLIERS,  Herna.  Blom  van  my  hart.  Grootdruk.  Makro  Boeke.  R27,00 

DE  VILLIERS,  Reinette.  Roepstem  uit  die  stormsee.  President.  R15,95 

DU  PISANIE,  Sarah.  Die  kralebruid.  President.  R13,95 

— Die  kralebruid.  Grootdruk.  Van  der  Walt.  R27,95 

— Vir  twee  koppies  meel.  Van  der  Walt.  R1 5,95 

DU  PLESSIS,  Anita  C.  Klei  van  die  sonde.  Perskor.  R 12,00 

DU  PLESSIS,  Hannah.  Poort  na  geluk.  Van  der  Walt.  R15,95 

— Poort  na  geluk.  Grootdruk.  Van  der  Walt.  R27,95 

DU  PLESSIS,  Hans.  Skuiwelinge.  HAUM-Literêr.  R23,95 

DU  TOIT,  Tryna.  Die  Bolander.  Grootdruk.  Daan  Retief.  R24,75 

— Die  vennootskap.  Grootdruk.  Daan  Retief.  R24,75 

GOOSEN,  Jeanne.  Ons  is  nie  almal  so  nie.  Sagteband.  HAUM-Literêr.  R16,95 

GREEFF,  Rachelle.  Die  rugkant  van  die  bruid.  Tafelberg.  R 19,95 

GRIESSEL,  Nita.  Hartskoot  in  die  skrikkeljaar.  President.  R15,95 

— Hartskoot  in  die  skrikkeljaar.  Grootdruk.  Van  der  Walt.  R27,95 

HENDRIKS,  Hermie.  Katvoet  loop,  my  meisie!  Perskor.  R12,00 

HOWARTH,  Anna.  ’n  Hartseer  storie.  Van  der  Walt.  R 15,95 

IMMELMAN,  Doc.  Lategan  se  goud.  Van  der  Walt.  R17,95 

LAMPRECHT,  I.D.  Glybaan.  Perskor.  R12,00 

LANDSBERG,  Louise.  Fluistertaal  van  die  liefde.  Treffer-Boekklub.  R13,95 

LE  ROUX,  De  Wet.  Swaard  van  vergelding.  Grootdruk.  Makro  Boeke.  R26,04 

LEROUX,  Etienne.  Die  suiwerste  Hugenoot  is  Jan  Schoeman.  H & R.  R59,99 

LINGUA,  Susanna  M.  Kasteel  van  die  arend.  Van  der  Walt.  R15,95 

— Tart  my  nie,  Mijnheer.  Van  der  Walt.  R16,95 

LOUWRENS,  Ina.  Berusting  op  Ankersrust.  Grootdruk.  Makro  Boeke.  R12,00 

MAARTENS,  Maretha.  Eindpunt.  Grootdruk.  Daan  Retief.  R21,50 

MANS,  Villa.  As  die  liggies  verdof.  Treffer-Boekklub.  R15,95 

— Storm  van  genade.  Van  der  Walt.  R 15,95 

MARITZ,  Empie.  Soos  ’n  tol  in  die  warrelwind.  Van  der  Walt.  R 15,95 

MARTIN,  Wilie.  Die  sprinkaanvrou.  Treffer-Boekklub.  R15,95 

— ’n  Tyd  om  lief  te  hê.  Van  der  Walt.  R1 5,95 

McCALLAGHAN,  Marilee.  Sperstreep.  Grootdruk.  Daan  Retief.  R21,50 

— Twee  vrygeselle.  President.  R15,95 

— Twee  vrygeselle.  Grootdruk.  Van  der  Walt.  R27,95 

MEIRING,  Stephanie.  Blomme  in  die  winter.  Grootdruk.  Makro  Boeke.  R25,92 

— Die  wit  ballerina.  Grootdruk.  Makro  Boeke.  R22,00 

MORGAN,  Annelize.  Die  geheim  van  Rust  der  Vrede.  Grootdruk.  Makro  Boeke.  R28,80 

— Geliefde  banneling.  Grootdruk.  Makro  Boeke.  R28,80 

— Woestynwind  oor  Jawarah.  Tafelberg.  R1 9,95 


126 


MURRAY,  Ena.  Die  kluisenaar  van  Abendsruhe.  Grootdruk.  Makro  Boeke.  R35,00 

— Die  Meissner-kliniek.  Tafelberg.  R24,95 

— Die  oujongnooi  van  Polkadraai.  Grootdruk.  Makro  Boeke.  R28,80 

— Die  pad  terug  huis  toe.  Grootdruk.  Daan  Retief.  R24,75 

— Vier  vir  plesier.  Tafelberg.  R34,95 

OBERHOLZER,  Lourens.  Sjampanje  vir  Chantal.  President.  R15,95 

PIENAAR,  T.C.  Die  goewernante  van  Blaauwvlei.  Grootdruk.  Makro  Boeke.  R24,00 

— Die  goewerneur  se  niggie.  Grootdruk.  Makro  Boeke.  R26,50 

— Kimberley  se  koets.  Grootdruk.  Sagteband.  R25,92 

RYGER,  R.R.  Die  hol  gevoel.  Taurus.  R15,00 

SCHOEMAN,  Karel.  Afskeid  en  vertrek.  H & R.  R35,99 

SNYMAN,  Adriaan.  Kruistog  na  die  ewigheid.  Grootdruk.  Makro  Boeke.  R44,65 

STEYN,  Chris.  Roep  van  die  kolgans.  Book  studio.  R15,00 

STEYN,  Christina.  Die  eindstryd.  Sagteband.  Nemesis.  R 15,95 

STEYN,  Elmar.  Die  kruis  op  die  klip.  Van  der  Walt.  R18,95 

STRYDOM,  M.  Liefde  soeter  as  wyn.  Van  der  Walt.  R15,95 

TULLEKEN,  Anette.  Liefde  vir  Tanja.  Van  der  Walt.  R13,95 

VAN  DER  MERWE,  Christo.  Die  geheimsinnige  Cordiers.  Treffer-Boekklub.  R15,95 

VAN  DER  MESCHT,  Ella.  ’n  Bruid  vir  Akkedisbult.  Grootdruk.  Makro  Boeke.  R26,00 

VAN  NIEUWENHUIZEN,  Jackie.  In  die  skadu  van  Skuinskop.  Van  der  Walt.  R1 5,95 

— Kringloop  van  die  verlede.  Treffer-Boekklub.  R15,95 

— Kringloop  van  die  verlede.  Grootdruk.  Van  der  Walt.  R25,00 

VAN  TONDER,  Jan.  Die  kind.  Sagteband.  HAUM-Literêr.  R18,95 

VAN  WYK,  Schalkie.  Agter  donker  sluiers.  Perskor.  R 12,00 

VERMAAK,  Chris.  Loon  van  die  sonde.  Van  der  Walt.  R29,95 

VISSER,  Anita.  Liewe  ongenooide  gas.  Van  der  Walt.  R 15,95 

— Melani  se  wens.  Treffer-Boekklub.  R15,95 

WESSELS,  Mariki.  Ken  jy  die  roep  van  ’n  naguiltjie?  Van  der  Walt.  R15,95 

— Ken  jy  die  roep  van  ’n  naguiltjie?  Grootdruk.  Van  der  Walt.  R27,95 

WILLEMSE,  A.  ’n  Nuwe  baas  vir  Tweespruit.  Perskor.  R12,00 

WOLMARANS,  Vero.  Uit  die  trane  van  gister.  Van  der  Walt.  R 15,95 

ZACHARIAS,  Jan.  Anderkant  die  Rubicon.  Oranjewerkers  Promosies.  R22,00 

Vertaalde  romans 

KRIGE,  Uys.  Die  droom;  vert.  deur  Ina  Rousseau.  Sagteband.  Vlaeberg.  R22,00 

Kortverhale,  essays,  briewe,  ens. 

BRINK,  André  P.  Latynse  reise.  Sagteband.  H & R.  R24,99 

DE  VILLIERS,  I.L.  Net  om  jou  ’n  drukkie  te  gee.  Tafelberg.  R19,95 

DÓCKEL,  Anton.  Terug  na  Klein  Paradys.  Sagteband.  H & R.  R 19,99 

FERREIRA,  Jeanette.  Die  mammies,  die  pappies,  die  hondjies,  die  katjies. 

Taurus.  R 16,95 

GROBLER,  Douwlina.  Vrou.  Van  der  Walt.  R 16,95 

HENDRIKS,  P.G.  ’n  Plaas  anderkant  die  berge.  Sagteband.  H & R.  R22,99 

HUISMANS,  Emma.  Berigte  van  weerstand.  Taurus.  R18,00 

JOOSTE,  Helm.  Daar  doer  in  Duitswes.  H.  Jooste.  R17,90 

KRUGER,  Erna.  ’n  Brief  aan  jou.  N.H.S.-uitgewers.  R 8,50 

LAUBSCHER,  Sielie.  Vrouwees  is  . . . belewenisse.  N.H.S.-uitgewers.  R10,00 

LUUS,  Magda.  Die  eendagmeisie.  Daan  Retief.  R 6,50 

MARAIS,  Evelyn.  Huis  onder  die  bessieboom.  Tafelberg.  R21,95 

RABIE,  Jan.  Buidel.  Sagteband.  H & R.  R24,99 

RAWLINS,  A.J.B.  Soos  die  gemsbok  se  galop.  Daan  Retief.  R 10,95 

RETIEF,  Joan.  Net  vir  ’n  byderwetse  ouma.  Daan  Retief.  R 6,50 

SPEKTRUM.  Verhaalbundel;  saamgestel  deur  Helena  B.  de  Swardt.  Sagteband. 

Tafelberg.  R 15,95 

VAN  DEN  BERG,  Zirk.  Ekstra  dun  vir  meer  gevoel.  Sagteband.  Tafelberg.  R19,95 

VAN  HEERDEN,  Susan.  Liewe  mensekind.  N.G.  Kerkboekhandel.  R15,00 

— Liewe  mevrou:  ’n  reeks  sketse  wat  Radio  Suid-Afrika  . . . Sagteband. 

N.G.  Kerkboekhandel.  R15,00 

VAN  WAART,  Sue.  Paleise  van  die  pluime:  ’n  vertelboek  oor  Oudtshoorn  en  die 

volstruisveersage.  Van  der  Walt.  R31 ,95 

VERTELLERS.  Die  groot  Afrikaanse  verhaalboek;  saamgestel  deur 

Merwe  Scholtz.  R32,95 

Dramas 

VOORT  met  die  spel.  ’n  Eenbedryf  keur;  saamgestel  deur  Jan  B.  Vermaak. 

H & R.  R12,95 

Poësie 

EYBERS,  Elisabeth.  Versamelde  gedigte.  H & R en  Tafelberg.  R39,95 

GROEN.  Gedigte  oor  die  omgewing.  HAUM-Literêr.  R23,95 

HAMBIDGE,  Joan.  Kriptonemie.  Sagteband.  H & R.  R 19,99 

I Qabane  Labantu.  Poësie  in  die  noodtoestand.  Sagteband.  Taurus.  R 14,00 

JANUARIE,  Hendrik.  Pro  rata.  Sagteband.  Perskor.  R18,50 

KRITZINGER,  Bets.  Die  purperkoord.  Hans  Kirsten.  R 8,85 

MURRAY,  Ena.  Roosknop  vir  ’n  engel.  Tafelberg.  R19,95 

O nag,  kom  gou,  bly  weg.  Zuid-Afrikaanse  poëzie;  redakteurs  Robert  Dorsman  (e.a.) 

Breda:  de  Geus.  f 10 

VAN  HEERDEN,  Ernst.  Kwadratuur  van  die  sirkel.  Tafelberg.  R24,95 

Letterkundige  studies  en  kritieke 

BRINK,  André  P.  Vertelkunde:  ’n  inleiding  tot  die  lees  van  verhalende  tekste. 

Sagteband.  Academica.  R25,00 

COETZEE,  Ampie.  Letterkunde  & krisis.  Taurus.  R 9,00 

KLEYNHANS,  S.J.  Aantekeninge  oor  Vyfling.  Sagteband.  Via  Afrika.  R 9,95 

MAGERSFONTEIN.  Die  dokumente.  H & R.  R29,99 

Die  ONVERDEELDE  uur  deur  Anna  M.  Louw.  Guidelines.  (Die  blou  boek 

reeks).  R 8,99 

VAN  RENSBURG,  F.I.J.  Sensuur:  die  stryd  om  ’n  vrye  verantwoordelike 

letterkunde.  Perskor.  R35,00 

VAN  ZYL,  la.  lets  van  ’n  uilskuiken.  HAUM-Literêr.  R23,95 

Kinder-  en  jeugverhale 

AFSKOP.  ’n  Keur  vir  die  jeug;  saamgestel  deur  Ettie  Bierman. 

Sagteband.  Juta.  R 8,95 

ALMAL  se  beginbloemlesing;  saamgestel  deur  Carl  van  Heerden.  Sagteband. 

Juta.  R 6,75 

BERGH,  Ina.  Griekeland,  o vrolike  land!  Unibook.  R 10,95 

BLIGNAUT,  Toek.  Dik  Dawid  skrik  groot.  Unibook.  R1 1,50 

— Pad  na  Monomotapa.  Unibook.  R1 1,50 

BOTMA,  Louis.  Ferdinand  leer  musiek  maak.  Sagteband.  Prisma.  R 7,95 

COMBRINK,  Jan.  Kierang  en  kroon.  Sagteband.  Folio.  R13,50 

DE  KLERK,  Theo.  Die  fiets.  Unibook.  R1 1,50 

DE  VILLIERS,  Biebie.  By  die  vrugtefees.  Prisma.  R 7,95 

— Diederik  in  die  dieretuin.  Sagteband.  Prisma.  R 7,95 

— Elke  dag  het  ’n  naam.  Sagteband.  Prisma.  R 7,95 

— Die  huisie  sonder  baas.  Sagteband.  Prisma.  R 7,95 

— In  Tom  se  tuin.  Prisma.  R 7,95 

— Neels  raak  weg.  Sagteband.  Prisma.  R 7,95 

— Rykie  se  vis.  Sagteband.  Prisma.  R 7,95 

— Sakkie  se  vrolike  mark.  Sagteband.  Prisma.  R 7,95 

— Seerpoot-Aitsa.  Sagteband.  Prisma.  R 7,95 

— Die  speelskool  op  die  hoek.  Sagteband.  Prisma.  R 7,95 

— Snuffel  lê  doodstil.  Sagteband.  Prisma.  R 7,95 

— Waarheen  is  die  reis,  Meneer?  Prisma.  R 7,95 

DU  TOIT,  Elsie.  Kammie  kameelperd.  Sagteband.  Unibook.  R 7,95 

EISELEN,  Liesel.  Die  papiersakprinses  en  ander  verhale.  MSCU.  R 7,95 

— Die  verlore  knoop  en  ander  verhale.  MSCU.  R 9,95 

GREAVES,  Margaret.  Die  nuwe  baba.  Sagteband.  Prisma.  R 7,95 

HANEKOM,  Leandré.  Die  wêreld  van  die  heuningby.  Unibook.  R 10,95 

HEESE,  Kalie.  Die  eerste  kersnag.  Anansi.  R20,95 

LAMPRECHT,  I.D.  Henk  verdien  sy  vlerke.  Sagteband.  Perskor.  R16,50 

LOURENS,  P.L.  Gert  se  drie  wense.  Unibook.  R 7,95 

MAARTENS,  Maretha.  Gezina  en  die  bruin  wind.  Daan  Retief.  R 8,95 

MARTIN,  Wille.  Kaptein  Kerneels.  Unibook.  R 15,95 

MAUD,  Paula.  Kitottie.  Daan  Retief.  R 14,95 

McCALLAGHAN,  Marilee.  Die  voëlhok.  Sagteband.  Van  der  Walt.  R17,95 

PITKOS.  ’n  Keurbundel;  saamgestel  deur  Roelf  van  Rensburg.  Sagteband. 

Van  der  Walt.  R 5,45 

POTGIETER,  Lea-Lynn.  Wollie,  die  nuuskierige  wolhaarhondjie.  Book  Studio.  R14,95 
PRETORIUS,  Louis  L.  Skutter  Lukas  Nel.  Sagteband.  Perskor.  R12,50 

RABIE,  Ria.  Wynand  se  oorlog.  Tafelberg.  R13,95 

ROOS,  Karlien.  Meisie  vir  die  hoofrol.  Unibook.  R1 1,50 

RUPERT,  Rona.  Mamma,  ek  gaan  ry.  H & R.  R21,99 

— Die  twaalf  dae  na  Kersfees.  Daan  Retief.  R 1 3,95 

STEENBERG,  Elsabe.  Móre  was  dit  somer.  Sagteband.  HAUM-Literêr.  R15,95 

STORIEBOOM;  saamgestel  deur  Ulla  Wood.  Sagteband.  Juta.  R 7,85 

VAN  RENSBURG,  Roelf.  Die  dapper  jong  kleremaker.  Van  der  Walt.  R 16,95 

— Gooi  hom  in  die  sloot.  Sagteband.  Van  der  Walt.  R 12,95 

— Pinocchio.  Van  der  Walt.  R 16,95 

— Rooikappie.  Van  der  Walt.  R 16,95 

VAN  ROOYEN,  Engela.  Koenie  se  ontdekking.  Daan  Retief.  R10,50 

VAN  WYK,  At.  Mooiman  en  die  sluiper.  Book  Studio.  R12,95 

VAN  ZYL,  Hesti.  ’n  Dol  dag  op  Donsdraai.  Sagteband.  Prisma.  R 9,99 

— Die  Veerpote  eet  ontbyt.  Sagteband.  Prisma.  R 9,99 

— Weg  met  die  morsjorse!  Sagteband.  Prisma.  R 9,99 

VENTER,  Helena.  Storietyd.  H & R.  R 14,50 

WEPENER,  Drienie.  En  die  noorsdoring  hou  vas.  Daan  Retief.  R10,50 

WINCKLER,  Heinz.  As  die  sekelsterte  kom.  Unibook.  R1 1,50 

— Jaco  se  prentstorie.  Sagteband.  Unibook.  R 7,95 

Vertaalde  kinder-  en  jeugverhale 

ACKERMAN,  Karen.  Oupa  sing  en  dans.  Leo.  R26,95 

ADAMSON,  Gareth.  Ou  man  in  die  boom.  Anansi.  R23,95 

ALLEY,  R.W.  Die  slim  skrynwerker.  Leo.  R26,95 

AMBRUS,  Victor  G.  Drie  arm  kleremakers.  Anansi.  R19,95 

ARTHUR,  Gillian.  Die  grootste  pizza;  vert.  deur  H.  Leibrandt.  Daan  Retief.  R13,95 

BAILLIE,  Allan.  Megan  se  ster;  vert.  deur  Madeleine  van  Biljon.  Daan  Retief.  R 8,95 

BECK,  lan.  Sarie  en  die  spinnekop.  Oxford  University  Press.  R19,95 

BIRRER,  Cynthia.  Lappies  se  avonture;  vert.  deur  Helen  Duigan.  Cub  Books.  R29,95 
BISHOP,  Claire  Huchet.  Die  man  wat  sy  kop  verloor  het.  Anansi.  R21,95 

BOLLIGER,  Max.  Die  Kinderbrug;  vert.  deur  H.J.M.  Retief.  Daan  Retief.  R 16,95 

BOND,  Ruskin.  Tiers  vir  altyd;  vert.  deur  Madeleine  van  Biljon.  Daan  Retief.  R 8,95 

BOWLING,  Christopher  John.  ’n  Draak  kom  na  Jolledol;  vert.  deur  Elsabe  Steenberg. 

Juventus.  R 19,95 

BRADMAN,  Tony.  Die  gemmerkoekmannetjie.  H & R.  R17,99 

— Gouelokkies  en  die  drie  bere.  H & R.  R 17,99 

— Die  klein  rooi  hennetjie.  H & R.  R17,99 

— Die  lelike  eendjie.  H & R.  R1 7,99 

CAMM,  Sue.  Stories  om  self  te  lees;  vert.  deur  Nonna  Weideman.  H & R.  R13,00 

CHAUCER,  Geoffrey.  Kantekleer  en  die  jakkals.  Anansi.  R24,95 

COLE,  Babette.  Drie  hoera’s  vir  ErroM;  vert.  deur  H.J.M.  Retief. 

Daan  Retief.  R 14,95 

CROSS,  Gillian.  Op  die  rand.  Sagteband.  H & R.  R 17,99 

DISNEY,  Walt.  Bambi  word  groot.  Grolier.  R 8,95 

— Die  oerwoudboek.  Grolier.  R 8,95 

— Die  redders.  Grolier.  R 8,95 

— Winnie-die-Poeh  en  tier.  Grolier.  R 8,95 

DUBOWSKI,  Cathy  East.  Die  grotseun.  Leo.  R24,95 

EMSLIE,  Wendy.  Timmie  Teddiebeer;  vert.  deur  M.  Linde.  Sagteband.  Educum.  R12,00 
FELTHUN,  Stella.  Ferdie  vlooi;  vert.  deur  Fanie  Olivier.  Daan  Retief.  R 14,95 

— Die  groot  botsing;  vert.  deur  H.  Leibrandt.  Daan  Retief.  R14,95 

FREEMAN,  Don.  Vlieg  hoog  vlieg  laag.  Anansi.  R22,95 

FRENCH,  Fiona.  Die  blou  voël;  vert.  deur  Eddie  du  Plessis.  Anansi.  R21,95 

GARLAND,  Sarah.  Ons  gaan  swem.  H & R.  R17,99 

GERAGHTY,  Paul.  Vark!  Maskew  Miller  Longman.  R 14,95 

GODDARD,  Terri.  Dis  vervelig!  H & R.  R13,99 

HARLEY,  Rex.  Lana  se  tier.  H & R.  R21,99 

HILL,  Douglas.  Die  jagter.  Sagteband.  H & R.  R15,99 

HILL,  Eric.  Otto  se  babasussie;  vert.  uit  Engels.  Van  Schaik.  R 14,50 

JULIAN-OTTIE,  Vanessa.  Waar  was  Bartjie?;  vert.  deur  Linda  Rode.  H & R.  R 18,99 

KAHN,  Rosemary.  Ouma  se  hoed.  H & R.  R17,99 

KENWARD,  Jean.  Kranige  Kurt  en  die  tower-stewels;  vert.  deur  Erne  Potgieter. 

Oxford  University  Press.  R 18,95 

KOMNICK,  Gunther.  Die  krimpvarkie  en  die  haas.  Anansi.  R23,95 

LAMB,  Charles.  Uit  die  skatkis  van  Shakespeare;  vert.  deur  Marlise  Joubert. 

Daan  Retief.  R 10,50 

LITTLE,  Emily.  Die  Trojaanse  perd.  Leo.  R25,95 

LORETAN,  Sylvia.  Theo  die  sneeuman.  Daan  Retief.  R19,95 

MAHY,  Margaret.  1 7 konings  en  42  olifante;  vert.  deur  Marié  Heese.  Anansi.  R20,95 
MARSH,  Rob.  Coetzeeshof  se  geheim;  vert.  deur  Chris  van  der  Merwe. 

Sagteband.  Prisma.  R 7,95 

— Die  dinosourusavontuur.  Sagteband.  Prisma.  R 7,95 

— Die  strydwa-resies.  Sagteband.  Prisma.  R 7,95 

— Die  tronkskip.  Sagteband.  Prisma.  R 7,95 

MENNEN,  Ingrid.  Ashraf  van  Afrika.  H & R.  R 18,99 

MUIR,  Frank.  Bollie-Blaps  in  die  herfs.  Daan  Retief.  R12,95 

MURPHY,  Jill.  ’n  Stukkie  koek.  H & R.  R21 ,99 

NYSTRÓM,  Carolyn.  Emma  neem  afskeid;  vert.  deur  Jalna  Schumann. 

Tafelberg.  R 19,95 

OAKLEY,  Graham.  Kerkkat  reic  oorsee;  vert.  deur  H.J.M.  Retief.  Daan  Retief.  R16,95 

— Die  kerkmuise  en  die  maan;  vert.  deur  H.J.M.  Retief.  Daan  Retief.  R 19,95 

O’DELL,  Scott.  Komaan,  Swart  Ster.  Sagteband.  H & R.  R15,99 

PETERSON,  Jeanne  Whitehouse.  Soms  droom  ek  van  perde.  Leo.  R19,95 

PRICE,  Susan.  Meneer  Tomas  Kat;  vert.  deur  H.  van  Vollenhoven.  Daan  Retief.  R10,50 
ROSE,  Gerald.  Kan  seekoei  spring?;  vert.  deur  Linda  Rode.  H & R.  R 19,99 

ROSS,  Tony.  Ou  Mamma  Bok  en  haar  sewe  skatlammetjies.  Tafelberg.  R17,95 

ROSSOUW,  Kowie.  Drie  loop  saam.  Waterkant.  R1 1,25 

SAVAGE,  Debora.  Houtbaai  se  groot  vangs;  vert.  deur  Marriette  Linde. 

Book  Studio.  R 14,95 

SCHERMBRUCKER,  Reviva.  Charlie  se  huis;  vert.  deur  Elsa  Naudé.  H & R.  R17,99 

SCHUPP,  Renate.  Die  geel  blom.  Leo.  R26,95 

SEED,  Jenny.  Die  kat  wat  aan  niemand  behoort  nie.  H & R.  R13,99 

— Redding  in  die  reën;  vert.  deur  H.J.M.  Retief.  Daan  Retief.  R10,50 

SOUTTER,  Andy.  Sloopwerf.  Daan  Retief.  R10,50 

WALSH,  Ellen  Stoll.  Muisverf;  vert.  deur  Elsa  Naudé.  H & R.  R17,99 

WALTER,  Nicholas.  Die  ysberg.  Daan  Retief.  R 7,50 

YEATMAN,  Linda.  Knope:  die  hond  wat  meer  as  ’n  blote  vriend  is;  vert.  deur 

Madeleine  van  Biljon.  Daan  Retief.  R 10,50 

ZIMNIK,  Reiner.  Die  slim  uiltjie.  Anansi.  R23,95 

Toneelstukke  vir  kinders 

BOOMHUIS,  droomhuis  en  ander  eenbedrywe;  saamgestel  deur  T.  Hauptfleisch 

en  Jan  Taljaard.  Sagteband.  Pat  Lubbe.  R 6,00 

LUWES,  Nico.  Die  venus-beeldjie.  DALRO.  R 3,60 

MARTIN,  Cedric.  Drie  lekkerlag  toneeltjies.  Sagteband.  Book  Studio.  R 5,95 

NAUDE,  J.H.  Die  knyper.  Dalro.  R 3,60 

UYS,  Johanna.  Die  goue  hart:  operette  in  drie  bedrywe  vir  die  laerskool. 

DALRO.  R 6,30 

WESSELS,  Marlene.  Lekkergoedland  (gedrukte  musiek)  libretto;  Hettie 

Scheepers.  Sagteband.  DALRO.  R 16,00 

Verseboeke  vir  kinders 

BOTHMA,  Pieter.  ABC  en  ’n  rympie  of  2.  Garamond.  R 16,95 

LE  GRANGE,  Gert.  Die  wegkruip-ABC.  Van  Schaik.  R13,95 

VAN  DER  MERWE,  C.N.  Versies  vir  suikerklontjies.  Waterkant.  R 14,50 

Studies  oor  afsonderlike  skrywers 

UIT  liefde  en  ironie;  geredigeer  deur  Hans  Ester  en  Ernst  Lindenberg.  Sagteband. 

H & R en  Tafelberg.  R29,95 

Taalkunde 

BRUCKMANN,  Clive  en  Zoë.  Doeltreffende  briefskryf.  Delta-boeke.  R24,95 

GOUWS,  R.H.  Leksikografie.  Academica.  R35,00 

RETIEF,  H.J.M.  Van  woord  tot  boek.  Daan  Retief.  R 2,95 

Heruitgawes 

AUCAMP,  Hennie.  In  een  kraal.  3de  uitg.  Sagteband.  Tafelberg.  R29,95 

BARNARD,  Chris.  ’n  Man  met  vakansie.  Sagteband.  Tafelberg.  R12,95 

BEYERS-BOSHOFF,  C.F.  Die  vrou  in  rooi.  2de  uitg.  Van  der  Walt.  R13,95 

BIERMAN,  Ettie.  Die  snip  van  Sesdorings.  2de  uitg.  Van  der  Walt.  R 15,95 

BRINK,  André  P.  ’n  Oomblik  in  die  wind.  4de  uitg.  Sagteband.  H & R.  R26,99 

DE  KLERK,  W.A.  Die  jaar  van  die  vuur-os.  Sagteband.  Tafelberg.  R17,95 

DU  PLESSIS,  P.G.  Hier  sit  die  manne  . . . Sagteband.  Perskor.  R20,00 

DU  TOIT,  Tryna.  Die  Bolander-trilogie.  H & R.  R39,99 

FOURIE,  Pieter.  Ek,  Anna  van  Wyk.  Sagteband.  HAUM-Literêr.  R17,75 

GROOT  verseboek;  saamgestel  deur  D.J.  Opperman.  Sagteband. 

Tafelberg.  R29,95 

KOCK,  Johan.  Die  besetting  van  Laerskool  Maroela.  Sagteband. 

De  Jager-HAUM.  R13,75 

KORTVERHALE  vir  verkenning.  Sagteband.  Perskor.  R 7,50 

KRIGE,  Uys.  Die  ryk  weduwee;  ’n  blyspel.  2de  uitg.  Sagteband.  H & R.  R 13,95 

LINGUA,  Susanna  M.  Waar  die  frangipani  bloei.  2de  uitg.  Van  der  Walt.  R15,95 

MATTHEE,  Dalene.  Die  judasbok.  2de  uitg.  Sagteband.  H & R.  R 16,99 

MURRAY,  Ena.  Kaalvoet  Katryntjie.  Van  der  Walt.  R15,95 

PIETERSE,  Pieter.  Stormsee  oor  Skoonbergbaai.  Sagteband.  Tafelberg.  R16,95 

POLAND,  Marguerite.  Die  klein  kleibulletjie;  vert.  deur  Nerina  Ferreira. 

Sagteband.  H & R.  R 13,99 

RUPERT,  Rona.  En  wat  van  my?  Sagteband.  Tafelberg.  R10,50 

SKEPPING  en  struktuur.  ’n  Inleiding  tot  die  studie  van  die  prosakuns;  saamgestel 

deur  P.J.  du  Toit  en  A.  Kloppers.  3de  hersiene  uitg.  H & R.  R17,99 

SKOOLWOORDEBOEK.  Afrikaans-Engels,  Engels-Afrikaans.  31  ste  uitg. 

Van  Schaik.  R 16,95 

SPENCE,  Ela.  Klank  van  die  kastanjette.  2de  uitg.  R 15,95 

STEENBERG,  Elsabe.  Die  heuningwolk.  Sagteband.  Tafelberg.  R16,95 

STEYN,  Elmar.  Die  mense  van  Bergdal.  2de  uitg.  Perskor.  R 18,50 

STEYTLER,  Klaas.  Die  leeukuil.  2de  hers.  uitg.  H & R.  R12,95 

VAN  DER  MESCHT,  Ella.  Jou  spore  in  die  sand.  2de  uitg.  Van  der  Walt.  R 15,95 

VAN  HEERDEN,  Carl.  Tojan.  2de  uitg.  Sagteband.  Juta.  R 7,95 

VAN  NIEKERK,  Calvyn.  Koning  Kalahari.  Sagteband.  Juventus.  R 6,25 

WESSELS,  Ria.  Kom  tog  klaasvakie.  2de  uitg.  DALRO.  R 2,10 

Saamgestel  deur  Rothea  Olivier 

Artikels 

AFRIKAANS.  Kyk:  Prins,  M.J. 

AFRIKAANS  en  Job  in  die  Nuwe  Afrikaanse  Vertaling.  Kyk:  Fensham,  F.C. 

AFRIKAANS  op  skool.  Kyk:  Jooste,  G.A.:  Konfrontasie  . . . 

AFRIKAANS  op  skool:  die  krisis  van  die  kanon.  Kyk:  Jooste,  G.A.;  Van  Zyl,  la 
AFRIKAANS  — spreektaal.  Kyk  ook:  Van  Rensburg,  Christo 
AFRIKAANSE  boeke.  Kyk  ook:  Nuwe  Afrikaanse  boeke  . . . 

AFRIKAANSE  drama.  Kyk  ook:  Schutte,  H.J. 

AFRIKAANSE  letterkunde.  Kyk  ook:  Du  Randt,  W.S.H. 

Die  AFRIKAANSE  letterkunde  as  deel  van  ’n  Suid-Afrikaanse  samelewing.  Kyk:  Botha,  Elize 
Die  AFRIKAANSE  letterkunde:  ’n  bestekopname  aan  die  eindetagtig.  Kyk:  Hugo,  Daniel;  Ham- 
bidge,  Joan;  Strachan,  Alexander;  Ferreira,  Jeanette 
AFRIKAANSE  prosa.  Kyk:  Ferreira,  Jeanette:  Stukkende  skrywers  . . . 

AFRIKAANSE  prosa.  Kyk:  Strachan,  Alexander 
AGTIENDE-eeuse  letterkunde.  Kyk  ook:  Roos,  Henriette 
AUCAMP,  Hennie:  Die  les.  Kyk  ook:  Pieterse,  Henning:  My  mense  . . . 

AUCAMP,  Hennie:  Bolder.  Kyk  ook:  Du  Randt,  W.S.H. 

AUCAMP,  Hennie:  Bolder.  Kyk  ook:  Kloppers,  Albert 

BAKKES,  Margaret:  Lea.  Kyk  ook:  Pieterse,  Henning:  My  mense  . . . 

BAKKES,  Margaret:  Susanna  dle  geliefde.  Kyk  ook:  Roos,  Henriette:  (Outo)Biografiese 
feite  . . . 

BARNARD,  Chris:  Nagspel.  Kyk  ook:  Van  der  Walt,  P.D. 

BEKKER,  Pirow:  ’n  Ooi  lam  weg.  Kyk  ook:  Pieterse,  Henning:  My  mense  . . . 

BELCAMPO:  Die  houthakker.  Kyk  ook:  Prins,  M.J.:  Vyf  verhale  uit  Bestek 
BELCAMPO:  Kruis  of  munt.  Kyk  ook:  Prins,  M.J.:  Vyf  verhale  uit  Bestek 
Die  BEMARKING  van  Afrikaans.  Kyk:  Prins,  M.J. 

Die  BEMARKING  van  Afrikaans  aan  ’n  swart  universiteit.  Kyk:  Prins,  M.J. 

Die  BETROKKENHEID  van  ’n  magistraat  — ’n  moontlike  interpretasie  van  Etienne  van  Heerden 
se  Toorberg.  Kyk:  Van  der  Merwe,  Peet 
BINNE  die  woordnet  van  Uys  Krige.  Kyk:  Snyman,  N.J. 

BIOGRAFIESE  feite.  Kyk  ook:  Roos,  Henriette 
BOEKE.  Kyk  ook:  Van  Heerden,  Etienne 

BOMANS,  Godfried:  Die  rijke  bramenplukker.  Kyk  ook:  Prins,  M.J.:  Vyf  verhale  uit  Bolder 
BOSMAN,  Wim:  Sleepslurp  van  Addo.  Kyk  ook:  Steenberg,  Elsabe 

BOTHA,  Elize:  Die  Afrikaanse  letterkunde  as  deel  van  ’n  Suid-Afrikaanse  samelewing  27(1). 
Feb.  1989  p.  12-18 

BOTHA,  Elize:  Prosakroniek.  Kyk  ook:  Van  Zyl,  la 
BOTHA,  M.C.  Sluvoet.  Kyk:  Van  Zyl,  la 

BOTHA,  M.C.  Zambezi.  Kyk  ook:  Roos,  Henriette:  (Outo)Biografiese  feite  . . . 

BREYTEN,  Cendrars  en  die  literêre  reis.  Kyk:  Meiring,  Eben 
BREYTENBACH,  Breyten.  Kyk  ook:  Meiring,  Eben 
BREYTENBACH,  Breyten:  Judas  eye.  Kyk  ook:  Toerien,  Barend  J. 

BRINK,  André  P.:  Dertien.  Kyk  ook:  Kloppers,  Albert:  Perspektiewe  . . . 

BRITS,  J.J.  t Frank  Charles  Fensham  (13.10.1925-26.7.1989).  27(4)  Nov.  1989  p.  1 
BYBELVERTALING.  Kyk  ook:  Fensham,  F.C. 

1 50  jaar  Camera  Obscura.  Kyk:  De  Jong,  C. 


133 


CENDRARS,  B.  Kyk  ook:  Meiring,  Eben 
CONRADIE,  Ben.  Kyk  ook:  Verse  vir  die  naaste 

DE  JONG,  C.:  1 50  jaar  Camera  Obscura.  27(4)  Nov.  1 989  p.  41  -43 
DE  VOS,  Philip:  Karel  van  Krieketstraat.  Kyk  ook:  Steenberg,  Elsabe 
DE  VRIES,  Abraham  H.:  Die  rooi  vaas.  Kyk  ook:  Pieterse,  Henning:  My  mense  . . . 

DEIST,  Ferdinand:  Pofadder  en  fjeddelford.  Kyk  ook:  Van  Zyl,  la 
Die  DILEMMA  van  voorskryfkomitees.  Kyk:  Van  Zyl,  la 
DON  de  Ridder.  Kyk:  Pelser,  Chris:  Fragmente  uit  ’n  roman 
DRAMA.  Kyk  ook:  Schutte,  H.J. 

DRIE  susters  en  die  problematiek  van  menswees.  Kyk:  Van  Zyl,  Wium 
DU  PLESSIS,  P.G.:  dramas.  Kyk:  Hesse,  G.H. 

DU  RANDT,  W.S.H.:  Bolder  (Hennie  Aucamp).  27(2)  Mei  1989  p.  137-142 
DU  RANDT,  W.S.H.:  Suidwes  in  die  Afrikaanse  letterkunde.  27(2)  Mei  1 989  p.  56-66 
DU  RANDT,  W.S.H.:  Die  tema  van  bevryding  in  Kringe  in  ’n  bos.  27(1)  Feb.  1989  p.  110-124 
DU  TOIT,  P.J.  samest:  My  mense.  Kyk  ook:  Pieterse,  Henning 
DÚRRENMATT,  Friedrich:  dramas.  Kyk:  Hesse,  G.H. 

EEN  honderd  en  vyftig  jaar  Camera  Obscura.  Kyk:  De  Jong,  C. 

EERSTELINGBUNDEL  van  skakelredaksielid.  27(2)  Mei  1989  p.  118-119 
ENKELE  raakpunte  in  die  jonger  Afrikaanse  prosa.  Kyk:  Strachan,  Alexander 
EXCLUSIVE  Books-boekweek.  Kyk  ook:  Van  Heerden,  Etienne 

FENSHAM,  F.C.:  Afrikaans  en  Job  in  die  Nuwe  Afrikaanse  Vertaling.  27(1 ) Feb.  1 989  p.  6-1 2 
FENSHAM,  Frank  Charles.  Kyk  ook:  Brits,  J.J. 

FERREIRA,  Jeanette:  Stukkende  skrywers,  stukkende  woorde  op  papier.  27(1)  Feb.  1989 
p.  39-42 

FILMS.  Kyk  ook:  Rolprente 
FILMS.  Kyk  ook:  Ross,  Leo 
FOKUS  op  ’80.  Kyk:  Leroux,  Etienne 

FOURIE,  Pieter  J.:Televisie-  en  rolprentgeweld:  enkele  teorieë  en  bevindings.  27(3)  Aug.  1989 
p.  75-85 

FRAGMENTE  uit  ’n  roman.  Kyk:  Pelser,  Chris 

FRANK  Charles  Fensham  (13.10.1925-26.7.1989).  Kyk:  Brits,  J.J. 

Die  FUNKSIE  van  die  s-herhaling  in  Joernaal  van  Jorik.  Kyk:  Prins,  M.J. 

GEMISTE  “Momente”.  Kyk:  Huigen,  Siegfried 

GENRE-intertekstualiteit:  Komas  uit  'n  bamboesstok  as  volksboek.  Kyk:  Malan,  Regina 
GESPROKE  AFRIKAANS.  Kyk  ook:  Van  Rensburg,  Christa 
GEWILDE  prosa.  Kyk:  Preller,  Mauritz 

GOEIE  gewilde  prosa:  terugskouende  — ’n  vooruitblik.  Kyk:  Preller,  Mauritz 

GOOSEN,  Jeanne:  Louoond.  Kyk  ook:  Van  Zyl,  la 

GRÁBE,  Ina:  ’n  Nuwe  manier  van  skryf?  27(2)  Mei  1989  p.  86-92 

Die  GROTESKE  in  die  dramas  van  P.G.  du  Plessis  en  Friedrich  Durrenmatt.  Kyk:  Hesse, 
G.H. 

HAARHOFF,  P.C.:  Uit  ’n  ander  wêreld.  Kyk  ook:  Van  Zyl,  la 
HAASBROEK,  P.J.:  Sý  bok.  Kyk  ook:  Pieterse,  Henning:  My  mense  . . . 

HAMBIDGE,  Joan:  Die  parodie  as  stylfiguur.  27(4)  Nov.  1989  p.  54-60 
HAMBIDGE,  Joan:  Psigoanalise  en  lees.  27(2)  Mei  1989  p.  93-98 
HAMBIDGE,  Joan.  Skryf  as  ’n  kritiese  daad.  27(1)  Feb.  1989  p.  35-37 
HAUM-Daan  Retief  Uitgewerstoekenning:  Jeugliteratuur.  27(4)  Nov.  1 989  p.  1 1 0 
HEESE,  Marié:  Die  uurwerk  kantel.  Kyk  ook:  Swart,  A.M. 

HESSE,  G.H.:  Die  groteske  in  die  dramas  van  P.G.  du  Plessis  en  Friedrich  Durrenmatt.  27(3) 

Aug.  1 989  p.  90-97 

HILDEBRAND;  Camera  Obscura.  Kyk:  De  Jong,  C. 

HONDERD  en  vyftig  jaar  Camera  Obscura.  Kyk:  De  Jong,  C. 

Die  HORRIES  van  A E Samuel  (gebore  Krog).  Kyk:  Kannemeyer,  J.C. 

HUGO,  Daniel:  Die  tagtigers.  27(1)  Feb.  1989  p.  33-34 
HUIGEN,  Siegfried:  Gemiste  “Momente”.  27(1 ) Feb.  1 989  p.  1 02-1 04 
HULDIGING  by  geleentheid  van  die  verskyning  van  dr.  J.C.  Kannemeyer  se  bundel  opstelle 
Getuigskrifte  . . . Kyk:  Spies,  Lina 

An  INTERVIEW  with  Dacia  Maraini.  Kyk:  Weinberg,  Grazia 

J.C.  Kannemeyer,  D.J.  Opperman  en  die  tradisie.  Kyk:  Olivier,  Gerrit 
JANSSENS,  Marcel.  Kyk:  Prof  Marcel  Janssens  . . . 

JEUGLEKTUUR.  Kyk  ook:  HAUM-Daan  Retief  Uitgewerstoekenning:  Jeugliteratuur 
JEUGLEKTUUR.  Kyk  ook:  Perskorprys  vir  jeuglektuur 

JONKER,  Anna:  Van  Anna  Jonker,  suster  van  Ingrid  Jonker,  is  die  volgende  versoek  ontvang. 

27(4)  Nov.  1989  p.  105-106 
JONKER,  Ingrid.  Kyk  ook:  Jonker,  Anna 

JOOSTE,  G.A.  Konfrontasie  of  kommunikasie?  27(1)  Feb.  1989  p.  18-21 
JOUBERT,  Elsa:  Missionaris.  Kyk  ook:  Roos,  Henriette:  (Outo)Biografiese  feite  . . . 

KANNEMEYER,  J.C.:  Die  horries  van  A E Samuel  (gebore  Krog).  27(3)  Aug.  1989  p. 
33-42 

KANNEMEYER,  J.C.:  D.J.  Opperman.  'n  Bibliografie.  Kyk  ook:  Olivier,  Gerrit 
KANNEMEYER,  J.C.:  Getuigskrifte.  Kyk  ook:  Spies,  Lina;  Pelser,  Chris 
KINDER-  en  jeugboeke  1 988.  Kyk:  Steenberg,  Elsabe 

KLOPPERS,  Albert:  Perspektiewe  op  verhale  uit  Bolder.  27(1)  Feb.  1989  p.  124-135 
KOMMUNIKASIE.  Kyk:  Jooste,  G.A.:  Konfrontasie  . . . 

KONFRONTASIE  of  kommunikasie.  Kyk:  Jooste,  G.A. 

KORTER  artikels?  27(2)  Mei  1989  p.  119 

KRIGE,  Uys:  besprekings  van  gedigte.  Kyk:  Snyman,  N.J. 

KRITIEK.  Kyk:  Hambidge,  Joan 

KROG,  Antjie:  Otters  in  bronslaai.  Kyk:  Kannemeyer,  J.C.:  Die  horries  . . . 

KROL,  Gerrit:  Het  heksennest.  Kyk  ook:  Prins,  M.J.:  Vyf  verhale  uit  Bolder 

KUNSTE.  Kyk  ook:  Stigting  van  die  skeppende  kunste 

LE  ROUX,  André:  Sleep  vir  jou  ’n  stoel  nader.  Kyk  ook:  Van  Zyl,  la 

LEES.  Kyk  ook:  Hambidge,  Joan 

LEROUX,  Etienne:  Fokus  op  '80.  27(2)  Mei  1989  p.  3-9 

LOUW,  N.P.  van  Wyk:  Tristia.  Kyk  ook:  Odendal,  F.F.:  Wie/wat  sing  by  dorpsdam? 

MALAN,  Charles  en  H.P.  van  Coller:  Vanweë  die  onbewuste.  Kyk  ook:  Van  Zyl,  la 
MALAN,  Regina.  Genre-intertekstualiteit:  Komas  uit  ’n  bamboesstok  as  volksboek.  27(4)  Nov. 
1989  p.  61-69 

MANIER  van  skryf.  Kyk  ook:  Grábe,  Ina 

MARAINI,  Dacia.  Kyk  ook:  Weinberg,  Grazia 

MATTHEE,  Dalene:  Kringe  in  ’n  bos.  Kyk  ook:  Du  Randt,  W.S.H. 

MEIRING,  Eben:  Breyten,  Cendrars  en  die  literêre  reis.  27(2)  Mei  1 989  p.  67-70 
MINCO,  Marga:  De  ander  kant.  Kyk  ook:  Prins,  M.J.:  Vyf  verhale  uit  Bolder 
MINNELIEDERE.  Kyk  ook:  Pieterse,  H.J. 

MULLER,  Elise:  Die  laaste  straat.  Kyk  ook:  Kloppers,  Albert:  Perspektiewe  ... 

NOLTE,  Elsa:  De  wereld  een  dansfeest  as  intertekstuele  netwerk.  27(4)  Nov.  1989  p.  2-15 
NUWE  Afrikaanse  boeke:  April-Junie  1989.  27(4)  Nov.  1989  p.  111-114 
NUWE  Afrikaanse  boeke:  Januarie-Maart  1989.  27(2)  Mei  1989  p.  131-135 

NUWE  Afrikaanse  boeke:  Julie-September  1988.  27(1)  Feb.  1989  p.  105-108 
NUWE  Afrikaanse  Vertaling.  Kyk  ook:  Fensham,  F.C. 

’n  NUWE  manier  van  skryf?  Kyk:  Grábe,  Ina 

ODENDAL,  F.F.:  Wie/wat  sing  by  dorpsdam?  27(3)  Aug.  1989  p.  86-89 
OEUVREVERRUIMING  — Elsabe  Steenberg  se  jongste  werke.  Kyk:  Van  der  Westhuizen, 
Betsie 

OLIVIER,  Gerrit:  J.C.  Kannemeyer,  D.J.  Opperman  en  die  tradisie.  27(2)  Mei  1989 
p.  108-113 

ONTGRENSING  en  verruiming  van  die  Afrikaanse  drama  in  die  tagtigerjare.  Kyk:  Schutte, 
H.J. 

ONTSPANNINGSLITERATUUR.  Kyk:  Preller,  Mauritz 

OOR  die  depolitisering  van  Afrikaans:  vertrekpunte  vir  ’n  gesprek.  Kyk:  Van  Rensburg,  Christo 
OPPERMAN,  D.J.:  Joernaal  van  Jorik.  Kyk  ook:  Prins,  M.J. 

OPPERMAN,  D.J.:  Komas  uit  ’n  bamboesstok.  Kyk  ook:  Malan,  Regina 
(OUTO)BIOGRAFIESE  feite  en  fiksie.  Roos,  Henriette 

P.J.  Schoeman  oorlede.  27(1)  Feb.  1989  p.  79-80 
Die  PARODIE  as  stylfiguur.  Kyk:  Hambidge,  Joan 
PELSER,  Chris:  Fragmente  uit  ’n  roman.  27(1)  Feb.  1989  p.  63-67 
PELSER,  Chris:  Verwelkomingsrede  by  geleentheid  van  die  verskyning  van  dr.  J.C.  Kan- 
nemeyer  se  bundel  opstelle  Getuigskrifte  . . . 27(2)  Mei  1989  p.  114 
PERSKORPRYS  vir  jeuglektuur.  27(3)  Aug.  1 989  p.  98-99 
PERSPEKTIEWE  op  verhale  uit  Bolder.  Kyk:  Kloppers,  Albert 
PHILANDER,  P.J.:  Aan  die  deur.  Kyk  ook:  Kloppers,  Albert:  Perspektiewe  . . . 

PIEN/\AR,  Christine:  Die  spieëlkepetsh  en  ander  verhale.  Kyk  ook:  Roos,  Henriette:  (Outo)Bio- 
grafiese  feite  . . . 

PIETERSE,  H.J.:  “Wie  wol  sanc  er  van  minnen”:  aspekte  van  die  minneliedere  van  Hendrik  van 
Veldeke.  27(4)  Nov.  1989  p.  27-40 

PIETERSE,  H.J.:  Alruin.  Kyk  ook:  Eerstelingbundel  van  skakelredaksielid 
PIETERSE,  Henning:  My  mense  (P.J.  du  Toit  — samest.)  Vyf  verhale  uit  My  mense.  27(2)  Mei 
1 989  p.  1 62-1 73 

POËSIEKOMPETISIE.  Kyk  ook:  Die  vergete  grootpad  . . . 

POËSIEPRYSE.  Kyk  ook:  Pryse  vir  poësie  aan  leerlinge 
POLITIEK.  Kyk  ook:  Van  Rensburg,  Christo 
POSTMODERNISTIESE  skrywers.  Kyk  ook:  Grábe,  Ina 

PRELLER,  Mauritz:  Goeie  gewilde  prosa:  terugskouende  — ’n  vooruitblik.  27(1)  Feb.  1989 
p.  30-33 

PRINS,  M.J.:  Die  “bemarking”  van  Afrikaans  aan  ’n  swart  universiteit.  27(1)  Feb.  1989  p. 
42-45 

PRINS,  M.J.:  Die  funksie  van  die  s-herhaling  in  Joernaal  van  Jorik.  27(3)  Aug.  1989 
p.  114-123 

PRINS,  M.J.:  Vyf  verhale  uit  Bestek.  27(1)  Feb.  1989  p.  135-144 
PROF  Marcel  Janssens  in  skakelredaksie.  27(1)  Feb.  1989  p.  80 
PRYSE  vir  poësie  aan  leerlinge.  27(4)  Nov.  1989  p.  108 
PSIGOANALISE  en  lees.  Kyk:  Hambidge,  Joan 

ROLPRENTE.  Kyk  ook:  Films 
ROLPRENTGEWELD.  Kyk  ook:  Fourie,  Pieter  J. 

ROMAN.  Kyk  ook:  Roos,  Henriette 

ROMAN  en  verfilming.  Enkele  observasies.  Kyk:  Ross,  Leo 

ROODT,  P.H.:  Van  Sjofar  tot  sjalom:  kritiek,  repliek  en  ’n  nawoord.  27(2)  Mei  1 989  p.  77-85 

ROOS,  Henriette:  (Outo)Biografiese  feite  en  fiksie.  27(3)  Aug.  1 989  p.  43-50 

ROOS,  Henriette:  Verligte  letterkunde:  die  emansipasie  van  die  roman  in  die  agtiende  eeu.  27(4) 


136 


Nov.  1989  p.  16-26 

ROSS,  Leo:  Roman  en  verfilming.  Enkele  observasies.  27(2)  Mei  1989  p.  99-107 
RUPERT,  Rona:  Mamma!  ek  is  bang.  Kyk  ook:  Steenberg,  Elsabe 

SCHOEMAN,  P.J.  Kyk:  P.J.  Schoeman  oorlede 

SCHUTTE,  H.J.:  Ontgrensing  en  verruiming  van  die  Afrikaanse  drama  in  die  tagtigerjare.  27(4) 
Nov.  1 989  p.  76-88 

SKEPPENDE  kunste.  Kyk  ook:  Stigting  van  die  skeppende  kunste 

SKRYF  as  ’n  kritiese  daad.  Kyk:  Hambidge,  Joan 

SKRYFMANIERE.  Kyk  ook:  Grábe,  Ina 

SKRYWERS.  Kyk  ook:  Van  Heerden,  Etienne 

SKRYWERSKONGRES  1988.  27(1)  Feb.  1989  p.  5- 

SMIT,  Bertha:  Die  nuwe  jas.  Kyk  ook:  Kloppers,  Albert:  Perspektiewe  . . . 

SNYMAN,  N.J.:  Binne  die  woordnet  van  Uys  Krige.  27(1)  Feb.  1989  p.  144-154 
SPIES,  Lina:  Huldiging  by  geleentheid  van  die  verskyning  van  dr.  J.C.  Kannemeyer  se  bundel 
opstelle  Getuigskrifte  . . . 27(2)  Mei  1 989  p.  115-118 
SPIES,  Lina:  Van  sjofar  tot  sjalom.  Kyk  ook:  Roodt,  P.H. 

STEENBERG,  Elsabe:  Kinder-  en  jeugboeke  1988.  27(1)  Feb.  1989  p.  99-102 

STEENBERG,  Elsabe:  jongste  werke.  Kyk  ook:  Van  der  Westhuizen,  Betsie 

STIGTING  van  die  skeppende  kunste.  27(1)  Feb.  1989  p.  75-79 

STOCKENSTRÓM,  Wilma:  Kaapse  rekwisiete.  Kyk  ook:  Van  Zyl,  la 

STRACHAN,  Alexander:  Enkele  raakpunte  in  die  jonger  Afrikaanse  prosa.  27(1)  Feb.  1989 

p.  37-39 

STUKKENDE  skrywers,  stukkende  woorde  op  papier.  Kyk:  Ferreira,  Jeanette 

STYLFIGUUR.  Kyk  ook:  Hambidge,  Joan 

SUIDWES  in  die  Afrikaanse  letterkunde.  Kyk:  Du  Randt,  W.S.H. 

SWART,  A.M.:  Tyd  kantel  en  die  uur  beslis.  27(4)  Nov.  1989  p.  92-101 

TAALVARIASIE.  Kyk  ook:  Van  Rensburg,  Christo:  Oor  die  depolitisering  . . . 

TAGTIG.  Kyk  ook:  Leroux,  Etienne 
Die  TAGTIGERS.  Kyk:  Hugo,  Daniel 

TELEVISIE-  en  rolprentgeweld:  enkele  teorieë  en  bevindings.  Kyk  ook:  Fourie,  Pieter  J. 
TELEVISIEGEWELD.  Kyk  ook:  Fourie,  Pieter  J. 

Die  TEMA  van  bevryding  in  Kringe  in  ’n  bos.  Kyk:  Du  Randt,  W.S.H. 

TOERIEN,  Barend  J.:  ’n  Voetnoot  by  Breyten  se  Judas  eye.  27(3)  Aug.  1989  p.  99-101 
TRAANGAS  as  emosie:  oor  die  skrywer,  die  boek  en  die  uitgewer  in  eietydse  Suid-Afrika.  Kyk: 
Van  Heerden,  Etienne 

TSJECHOF,  Anton:  Drie  susters.  Kyk  ook:  Van  Zyl,  Wium 
TYD  kantel  en  die  uur  beslis.  Kyk:  Swart,  A.M. 

UITGEWERS.  Kyk  ook:  Van  Heerden,  Etienne 

VAN  Anna  Jonker . . . Kyk:  Jonker,  Anna 

VAN  BLERK,  H.S.:  Bewaker  van  die  oerbos.  Kyk  ook:  Steenberg,  Elsabe 

VAN  COLLER,  H.P.  en  Charles  Malan:  Vanweë  die  onbewuste.  Kyk  ook:  Van  Zyl,  la 

VAN  COLLER,  H.P.  en  S.  Strydom:  Bestek.  Kyk  ook:  Prins,  M.J. 

VAN  DER  ELST,  Jan:  Momente  in  die  Nederlandse  letterkunde.  Kyk:  Huigen,  Siegfried: 
Gemiste  “Momente” 

VAN  DER  MERWE,  Peet:  Die  betrokkenheid  van  ’n  magistraat  — ’n  moontlike  interpretasie  van 
Etienne  van  Heerden  se  Toorberg.  27(2)  Mei  1 989  p.  48-55 
VAN  DER  WALT,  P.D.  Pendoring  (Edms)  Beperk  (AS  van  Straten)  en  Nagspel  (Chris  Barnard). 
27(2)  Mei  1989  p.  143-150 

VAN  DER  WESTHUIZEN,  Betsie:  Oeuvreverruiming  — Elsabs  Steenberg  se  jongste  werke. 
27(4)  Nov.  1 989  p.  89-92 

VAN  HEERDEN,  Ernst;  Die  ligtende  trein.  Outobiografiese  vertellings.  Kyk  ook:  Roos,  Henriette: 
(Outo)Biografiese  feite  . . . 

VAN  HEERDEN,  Etienne:  Traangas  as  emosie:  oor  die  skrywer,  die  boek  en  die  uitgewer  in 
eietydse  Suid-Afrika.  27(4)  Nov.  1 989  p.  1 02-1 05 
VAN  HEERDEN,  Etienne.  Voordrag  tydens  die  Exclusive  Books-ontbyt,  Exclusive  Books- 
boekweek,  Pretoria,  18  Mei  1989.  27(4)  Nov.  1989  p.  102-105 
VAN  HEERDEN,  Etienne;  Toorberg.  Kyk  ook:  Van  der  Merwe,  Peet 
VAN  HEERDEN,  Etienne:  Toorberg.  Kyk  ook:  Van  Zyl,  la 

VAN  RENSBURG,  Christo:  Oor  die  depolitisering  van  Afrikaans:  vertrekpunte  vir  ’n  gesprek. 
27(2)  Mei  1989  p.  42-47 

VAN  SCHENDEL,  Arthur:  De  wereld  een  dansfeest.  Kyk  ook:  Nolte,  Elsa 
VAN  sjofar  tot  sjalom:  kritiek,  repliek  en  ’n  nawoord.  Kyk:  Roodt,  P.H. 

VAN  STRATEN,  AS:  Pendoring  (Edms)  Beperk.  Kyk  ook:  Van  der  Walt,  P.D. 

VAN  TONDER,  Jan:  /s  Sagie.  Kyk  ook:  Van  Zyl,  la 

VAN  VELDEKE,  Hendrik:  Minneliedere.  Kyk  ook:  Pieterse,  H.J. 

VANDERLOO,  Jan:  Het  gevaar.  Kyk  ook:  Van  Zyl,  Dorothea 
VAN  ZYL,  Dorothea:  Het  gevaar  (Jos  Vanderloo).  27(2)  Mei  1989  p.  151-161 
VAN  ZYL,  la.  Botha,  Elize:  Prosakroniek.  27(2)  Mei  1989  p.  126-130 
VAN  ZYL,  la.  Botha,  M.C.:  Sluvoet.  27(1)  Feb.  1989  p.  88-89 
VAN  ZYL,  la.  Deist,  Ferdinand:  Pofadder  en  peddelford.  27(2)  Mei  1989  p.  121-122 
VAN  ZYL,  la.  Die  dilemma  van  voorskryfkomitees.  27(1)  Feb.  1989  p.  22-29 
VAN  ZYL,  Wium:  Drie  susters  en  die  problematiek  van  menswees.  27(3)  Aug.  1989 
p.  102-113 

VAN  ZYL,  la.  Goosen,  Jeanne:  Louoond.  27(1)  Feb.  1989  p.  89-91 
VAN  ZYL,  la.  Haarhoff,  P.C.:  Uit  ’n  ander  wêreld.  27(1)  Feb.  1989  p.  94-96 
VAN  ZYL,  la.  Le  Roux,  André:  Sleep  vir  jou  ’n  stoel  nader.  27(1 ) Feb.  1 989  p.  97-99 
VAN  ZYL,  la.  Malan,  Charles  en  H.P.  van  Coller:  Vanweë  die  onbewuste.  27(2)  Mei  1989  p. 
122-126 

VAN  ZYL,  la.  Stockenstrom,  Wilma:  Kaapse  rekwisiete.  27(1)  Feb.  1989  p.  84-87 
VAN  ZYL,  la.  Van  Heerden,  Etienne:  Toorberg.  27(1)  Feb.  1989  p.  81-83 
VAN  ZYL,  la.  Van  Tonder,  Jan:  Is  Sagie.  27(1)  Feb.  1989  p.  91-93 
VAN  ZYL,  la.  Venter,  F.A.:  Die  ou  man  en  die  duif.  27(1 ) Feb.  1 989  p.  93-94 
VAN  ZYL,  la.  Venter,  F.A.:  Die  ou  man  en  die  duif.  27(2)  Mei  1989  p.  120-121 
VELS,  Verna:  Liewe  Heksie  en  die  rugbywedstryd.  Kyk  ook:  Steenberg,  Elsabe 
VENTER,  F.A.:  Die  ou  man  en  die  duif.  Kyk  ook:  Van  Zyl,  la 
VERFILMING.  Kyk  ook:  Ross,  Leo 

Die  VERGETE  grootpad:  berig  oor  poësiekompetisie.  27(3)  Aug.  1989  p.  98 
VEriLIGTE  letterkunde:  die  emansipasie  van  die  roman  in  die  agtiende  eeu.  Kyk  ook: 
Roos,  Henriette 

VERSE  vir  die  naaste.  27(2)  Mei  1989  p.  119 

VERWELKOMINGSREDE  by  geleentheid  van  die  verskyning  van  dr.  J.C.  Kannemeyer  se  bun- 
del  opstelle  Getuigskrifte  . . . Kyk:  Pelser,  Chris 
’n  VOETNOOT  by  Breyten  se  Judas  eye.  Kyk:  Toerien,  Barend  J. 

VOORDRAG  tydens  die  Exclusive  Books-ontbyt . . . Kyk:  Van  Heerden,  Etienne 
VOORGESKREWE  WERK.  Kyk:  Van  Zyl,  la 
VOORSKRYFKOMITEES.  Kyk:  Van  Zyl,  la 
VYF  verhale  uit  Bestek.  Kyk:  Prins,  M.J. 

WEINBERG,  Grazia.  An  interview  with  Dacia  Maraini.  27(3)  Aug.  1989  p.  64-72 
De  WERELD  een  dansfeest  as  intertekstuele  netwerk.  Kyk:  Nolte,  Elsa 
WIEA/VAT  sing  by  dorpsdam?  Kyk:  Odendal,  F.F. 

“WIE  wol  sanc  er  von  minnen”:  aspekte  van  die  minneliedere  van  Hendrik  van  Veldeke.  Kyk: 
Pieterse,  H.J. 

ALRUIN.  Kyk:  Pieterse,  H.J. 

ARS  produkteia.  Kyk:  Crous,  M.L. 

BADENHORST,  Empie:  Slaaptydstorie.  27(4)  Nov.  1 989  p.  69 
Die  BLAREVAL.  Kyk:  Toerien,  Barend  J. 

BOJE,  John.  ’n  Keur  uit  die  Pelgrimsverhale  van  Geofirey  Chaucer . . . Diemeulenaarseverhaal. 

27(4)  Nov.  1989  p.  106-108 
BRIEF  aan  Erica  Jong.  Kyk:  Hambidge,  Joan 
BY  die  onthaal.  Kyk:  Hambidge,  Joan 

COMMEDIA  deir  arte.  Kyk:  Ferreira,  Engemi 
CROUS,  M.L.  Ars  produkteia.  27(2)  Mei  1989  p.  76 
CROUS,  M.L.  Laura  I.  27(2)  Mei  1989  p.  75 

DEUR  ’n  land  wat  geel  en  swart  smeul.  Kyk:  Pieterse,  H.J. 

DONGES,  S.  Versoening.  27(3)  Aug.  1 989  p.  59 
DUBBELLOOP:  ’n  Pastiche.  Kyk:  Johl,  Johan 

ELEGIE  van  ’n  Jan  Hofmeyr-kind.  Kyk:  Oelofse,  Yolandi 

EGPAAR.  Kyk:  Van  Zyl,  Annell 

ELEGIE  vir  verlore  aarde.  Kyk:  Van  Niekerk,  Dolf 

L’ENVOI.  Kyk:  Hambidge,  Joan 

ETIMON.  Kyk:  Ferreira,  Engemi 

FEYT,  Christelle:  vir  die  volksfeeste.  27(3)  Aug.  1 989  p.  29-30 
FRAGMENT  voor  ’n  donderstorm.  Kyk:  Miller,  David 
FRANSEN.  Waar  vat  die  swaeltjies  . . . 27(3)  Aug.  1989  p.  72 

FRIEDMAN,  Jennifer  Fletcher.  Philippolis.  27(3)  Aug.  1989  p.  1-2 

GABRIEL,  John.  die  laaste  reis  van  Paulus  Matthys.  27(4)  Nov.  1989  p.  73 
GEDIG.  Kyk:  Marais,  Johann  Lodewyk 
GRASIE.  Kyk:  Smith,  Santie 

HAIKU.  Kyk:  Meyer,  Wilna 

HAMBIDGE,  Joan.  Brief  aan  Erica  Jong.  27(1)  Feb.  1989  p.  46 

HAMBIDGE,  Joan.  By  die  onthaal.  27(1)  Feb.  1989  p.  61 

HAMBIDGE,  Joan.  L’envoi.  27(1)  Feb.  1989  p.  47 

HAMBIDGE,  Joan.  Moonlove.  27(1)  Feb.  1989  p.  47 

HAMBIDGE,  Joan.  Die  muse.  27(1)  Feb.  1989  p.  62 

HAMBIDGE,  Joan.  1989.  27(1)  Feb.  1989  p.  61 

HAMBIDGE,  Joan.  Pas  de  deux.  27(1)  Feb.  1989  p.  48 

HAMBIDGE,  Joan.  The  savage  god.  27(2)  Mei  1989  p.  41 

HAMBIDGE,  Joan.  Van  poskaarte  en  porselein  gepraat.  27(1)  Feb.  1989  p.  48 

HAMBIDGE,  Joan.  Very  like  a whale.  27(2)  Mei  1989  p.  41 

HAMBIDGE,  Joan.  Wall  street.  27(2)  Mei  1989  p.  41 

HERFS  II.  Kyk:  Roets,  Susan 

der  HIRT  auf  dem  Felsen  (Schubert  D.  965).  Kyk:  Rabie,  Christo 
HUMAN,  Herman.  Vrydag  die  vierde.  27(3)  Aug.  1989  p.  22-24 

IN  memoriam.  Kyk:  Kotze,  Louis 

JACOBS,  M.  my  dankie  is  . . . 27(4)  Nov.  1989  p.  60 

JANA,  juli.  laaste  dag.  27(3)  Aug.  1989  p.  32 

JOHL,  Johann.  Dubbelloop:  ’n  Pastiche.  27(1)  Feb.  1989  p.  71-74 

JY.  Kyk:  Van  der  Walt,  Lindi 

’n  KEUR  uit  die  Pelgrimsverhale  van  Geoffrey  Chaucer  ...  Die  meulenaar  se  verhaal.  Kyk: 
Boje,  John 

KOTZE,  Louis.  in  memoriam.  27(3)  Aug.  1989  p.  63 
KOTZE,  Louis.  resep.  27(3)  Aug.  1989  p.  63 
KUNSUITSTALLING.  Kyk:  Le  Roux,  Abri 
KYK  Ek  stuur  jou  My  boodskapper . . . Kyk:  Retief,  Joan 

U\ASTE  dag.  Kyk:  Jana,  juli 

Die  LAASTE  reis  van  Paulus  Matthys.  Kyk:  Gabriel,  John 
LAATDAG  in  Pretoria.  Kyk:  Van  Staden,  llse 
LAURA  I.  Kyk:  Crous,  M.L. 

LE  ROUX,  Abri.  Kunsuitstalling.  27(3)  Aug.  1989  p.  22 
LEGENDE.  Kyk:  Van  Staden,  Christo 
LENTEMITES.  Kyk:  Friedman,  Jennifer  Fletcher 
LUNAE  dies.  Kyk:  Van  Zyl,  Annell 

MARAIS,  Johann  Lodewyk.  Gedig.  27(1)  Feb.  1989  p.  60 
MARAIS,  Johann  Lodewyk.  Die  passasier.  27(1)  Feb.  1989  p.  60 
MAUD,  Paula.  steakhouse.  27(2)  Mei  1989  p.  66 
Die  MEULENAAR  se  verhaal.  Kyk:  Boje,  John 
MEYER,  Wilna.  Haiku.  27(3)  Aug.  1989  p.  42 
MIGRASIE.  Kyk:  Rabie,  Christo 

MILLER,  David.  fragment  voor  ’n  donderstorm.  27(2)  Mei  1989  p.  70 
MOEDERSTAD:  aand.  Kyk:  Toerien,  Barend  J. 

MOONLOVE.  Kyk:  Hambidge,  Joan 
Die  MUSE.  Kyk:  Hambidge,  Joan 
MY  dankie  is  . . . Kyk:  Jacobs,  M. 

N.A.V.  II  Kor.  1 2:9.  Kyk:  Visser,  Annemarié 
NEGENTIEN  nege  en  tagtig  (1989).  Kyk:  Hambidge,  Joan 
’n  NOTA.  Kyk:  Visser,  Annemarié 

OELOFSE,  Yolandi.  Elegie  van  ’n  Jan  Hofmeyr-kind.  27(4)  Nov.  1989  p.  109 
OOK  my  neus  is  nou  ’n  doofstom  engel.  Kyk:  Strauss,  Pieter 
OTOPENI-lughawe,  Boekarest.  Februarie  1982.  Kyk:  Toerien,  Barend  J. 

OUTOGRAWE  vir  Pasga  1989.  Kyk:  Van  der  Walt,  Marietjie 

PAS  de  deux.  Kyk:  Hambidge,  Joan 

Die  PASSASIER.  Kyk:  Marais,  Johann  Lodewyk 

Die  PELGRIMSVERHALE  van  Geoffrey  Chaucer.  Kyk  ook:  Boje,  John 

PELIKAAN  by  strandmeer  in  Walvisbaai.  Kyk:  Stutzer,  Tertia 

PHILIPPOLIS.  Kyk:  Friedman,  Jennifer  Fletcher 

PIETERSE,  H.J.  Alruin.  27(2)  Mei  1989  p.  1 

PIETERSE,  H.J.  Deur  ’n  land  wat  geel  en  swart  smeul.  27(2)  Mei  1989  p.  2 
PRELLER,  Martie.  Wording.  27(3)  Aug.  1989  p.  31 

RABIE,  Christo.  der  Hirt  auf  dem  Felsen  (Schubert  D.  965).  27(4)  Nov.  1989  p.  45 
RABIE,  Christo.  migrasie.  27(4)  Nov.  1989  p.  45 
RESEP.  Kyk:  Kotze,  Louis 

RETIEF,  Joan.  Kyk  Ek  stuur  jou  My  boodskapper . . . 27(4)  Nov.  1989  p.  51 
ROETS,  Susan.  Herfs  II.  27(3)  Aug.  1989  p.  24-25 
Die  ROOI  kaffervink.  Kyk:  Van  der  Walt,  Marietjie 
The  SAVAGE  god.  Kyk:  Hambidge,  Joan 

SLAAPTYDSTORIE.  Kyk:  Badenhorst,  Empie 
SMITH,  Santie.  Grasie.  27(2)  Mei  1989  p.  31 
SPERVUUR.  Kyk:  Winterbach,  D.J. 

STEAKHOUSE.  Kyk:  Maud,  Paula 

STRAUSS,  Pieter.  Ook  my  neus  is  nou  ’n  doofstom  engel.  27(3)  Aug.  1989  p.  30 
STUTZER,  Tertia.  Pelikaan  by  strandmeer  in  Walvisbaai.  27(4)  Nov.  1989  p.  40 

TOERIEN,  Barend  J.  Die  blareval.  27(3)  Aug.  1989  p.  74 
TOERIEN,  Barend  J.  Moederstad:  aand.  27(3)  Aug.  1989  p.  73 

TOERIEN,  Barend  J.  Otopeni-lughawe,  Boekarest  Februarie  1982.  27(2)  Mei  1989  p.  22 
TOERIEN,  Barend  J.  Die  vinke  van  Augustus.  27(2)  Mei  1989  p.  21 
TWEE  liedere  uit  ’n  vreemde  somer.  Kyk:  Van  Staden,  Christo 

VAN  DER  WART,  Lindi.  Jy.  27(4)  Nov.  1989  p.  109 

VAN  DER  WALT,  Marietjie.  Outograwe  vir  Pasga  1989.  27(3)  Aug.  1989  p.  26 

VAN  DER  WALT,  Marietjie.  Die  rooi  kaffervink.  27(3)  Aug.  1 989  p.  25 

VAN  NIEKERK,  Dolf.  Elegie  vir  verlore  aarde.  27(1)  Feb.  1989  p.  1-4 

VAN  poskaarte  en  porselein  gepraat.  Kyk:  Hambidge,  Joan 

VAN  STADEN,  Christo.  Legende.  27(2)  Mei  1 989  p.  72-73 

VAN  STADEN,  Christo.  Twee  liedere  uit  ’n  vreemde  somer.  27(2)  Mei  1989  p.  71 

VAN  STADEN,  llse.  Laatdag  in  Pretoria.  27(3)  Aug.  1989  p.  98 

VAN  ZYL,  Annell.  Egpaar.  27(3)  Aug.  1989  p.  28 

VAN  ZYL,  Annell.  Lunae  dies.  27(3)  Aug.  1989  p.  27 

VERSOENING.  Kyk:  Dónges,  S. 

VERY  like  a whale.  Kyk:  Hambidge,  Joan 

Die  VINKE  van  Augustus.  Kyk:  Toerien,  Barend  J. 

VIR  die  volksfeeste.  Kyk:  Feyt,  Christelle 
VISSER,  Annemarié.  n.av.  II  Kor.  1 2:9.  27(4)  Nov.  1 989  p.  53 
VISSER,  Annemarié.  ’n  nota.  27(4)  Nov.  1989  p.  52 
VRYDAG  die  vierde.  Kyk:  Human,  Herman 

WAAR  vat  die  swaeltjies  . . . Kyk:  FRANSIEN 
WALL  street.  Kyk:  Hambidge,  Joan 
WINTERBACH,  D.J.  Spervuur.  27(3)  Aug.  1989  p.  50 
WOORDRYK.  Kyk:  Ferreira,  Engemi 
WORDING.  Kyk:  Preller,  Martie 

Prosa 

ALMAL  aan  tafel  lag.  Kyk:  Van  Staden,  Christo 

BAKKES,  Margaret.  Die  rooi  draad.  27(2)  Mei  1 989  p.  1 7-20 
BASSON,  Gert.  Poena.  27(1)  Feb.  1989  p.  68-70 
Die  BESOEKER.  Kyk:  Haarhoff,  P.C. 

BLANKO.  Kyk:  Kruger,  Johann 

Die  BLOM.  Kyk:  Goosen,  Jeanne 

BRITS,  J.J.  Van  my  stoep  af.  27(3)  Aug.  1 989  p.  51  -55 


141 


BRONNE  van  vreugde.  Kyk:  Búhrmann,  Eldie 

BÚHRMANN,  Eldie.  Bronne  van  vreugde.  27(2)  Mei  1989  p.  39-40 

DU  PLOOY,  Heilna.  Sonnet.  27(3)  Aug.  1989  p.  3-16 

GOOSEN,  Jeanne.  Die  blom.  27(1)  Feb.  1989  p.  57-59 
GOUS,  P.G.  Kos  vir  die  voorblad.  27(4)  Nov.  1989  p.  70-73 

HAARHOFF,  P.C.  Die  besoeker.  27(4)  Nov.  1 989  p.  44-45 
HY  was  dan  lankal  dood.  Kyk:  Joubert,  Junita 

IS  jou  oupa  nog  so  mooi?  Kyk:  Joubert,  Junita 

JOUBERT,  Junita.  Hy  was  dan  lankal  dood.  27(2)  Mei  1989  p.  32 
JOUBERT,  Junita.  Is  jou  oupa  nog  so  mooi?  27(1 ) Feb.  1 989  p.  55-56 

KOS  vir  die  voorblad.  Kyk:  Gous,  P.G. 

KRUGER,  Johan.  Blanko.  27(3)  Aug.  1989  p.  56-59 

LOUW,  Lien.  Uitkoms.  27(4)  Nov.  1989  p.  46-49 

MURRAY-THERON,  Erika.  ’n  Pragtige  paartjie.  27(2)  Mei  1989  p.  10-16 

OUTAN’.  Kyk:  Voigt,  Anna-Griet 

POENA.  Kyk:  Basson,  Gert 

’n  PRAGTIGE  paartjie.  Kyk:  Murray-Theron,  Erika 

Die  ROOI  draad.  Kyk:  Bakkes,  Margaret 

SATIN  leaf  Ultra  Mild  Num.  13:23.  Kyk:  Van  der  Walt,  Marietjie 

SONNET.  Kyk:  Du  Plooy,  Heilna 

Die  STAPTOG.  Kyk:  Verster,  Pieter 

STAPTOG,  ’n  avontuurverhaal.  Kyk:  Van  Urk,  Willem 

UITKOMS.  Kyk:  Louw,  Lien 

VAN  DER  WALT,  Marietjie.  SATIN  LEAF  Ultra  Mild  Num.  13:23.  27(4)  Nov.  1989 
p.  49-50 

VAN  DER  WALT,  Marietjie.  Die  voetangel.  27(3)  Aug.  1989  p.  17-21 
VAN  my  stoep  at  Kyk:  Brits,  J.J. 

VAN  NIEKERK,  Annemarié.  Vooruitsig  vir  ’n  geel  dag.  27(4)  Nov.  1989  p.  74-75 

VAN  STADEN,  Christo.  Almal  aan  tafel  lag.  27(3)  Aug.  1989  p.  60-62 

VAN  URK,  Willem.  Staptog,  ’n  avontuurverhaal.  27(2)  Mei  1 989  p.  23-31 

VERSTER,  Pieter.  Die  staptog.  27(1)  Feb.  1989  p.  49-52 

VERSTER,  Pieter.  Wyn.  27(1 ) Feb.  1 989  p.  52-54 

Die  VOETANGEL.  Kyk:  Van  der  Walt,  Marietjie 

VOIGT,  Anna-Griet.  Outan’.  27(2)  Mei  1989  p.  33-38 

VOORUITSIG  vir  ’n  geel  dag.  Kyk:  Van  Niekerk,  Annemarié 

WYN.  Kyk:  Verster,  Pieter 

